
CAPITOLUL I 


Belgian şi arab 


e. Locotenentul Albert Werper trebuia să mulţumească 
prestigiului numelui său, pe care-l dezonorase, faptul că 
scăpasc atît uşor de pedeapsa de a fi dat afară din armată. 

La început, chiar a fost prea mulțumit că în loc să fie 
dat în judecată consiliului de război, a fost trimis într-un 
post în Congo. Dar acum, după şase luni de monotonie, de 
izolare şi singurătate apăsătoare, s-a produs în el o schim- 
bare neașteptată. 

Tînărul ofiţer se gîndea necontenit la soarta lui tristă. 
Ziua întreagă era cuprins de o compătimire bolnăvicioasă 
pentru el însuşi, ce sădise cu timpul, în mintea lui slabă şi 
şovăitoare, o ură cumplită împotriva acelora care îl trimise- 
seră acolo, adică tocmai împotriva oamenilor cărora trebuia 
să le fie recunoscător că l-au salvat de la o degradare 
ruşinoasă. 


Regreta viaţa veselă din Bruxelles mai mult decît 
regretase vreodată greşelile ce l-au smuls din cea mai 
frumoasă şi mai plină de distracţii dintre capitalele Europei. 

Dar cu cît treceau zilele, a ajuns să-şi concentreze ura 
împotriva reprezentantului din Congo al autorităţilor belgi- 
ene, asupra căpitanului care era comandantul lui. 

Acest ofiţer era un om rece, taciturn, inspirînd prea 
puţină dragoste inferiorilor săi direcţi. Totuşi era respectat şi 
temut de soldaţii indigeni de sub comanda sa. 

Werper obişnuia să stea ore întregi cu superiorul lui. 
Şedeau amîndoi pe veranda locuinţei lor comune, fumîndu-şi 
ţigările după cină, într-o tăcere pe care nici unul nu părea că 
are dorinţa să o întrerupă. 

Ura fără nici un rost a locotenetului se transformase, în 
cele din urmă, într-o adevărată obsesie. Considera firea 
tăcută a căpitanului drept o atitudine voită de a-l înjosi 
pentru greşelile din trecut. 

işi închipuia că superiorul său îl dispreţuia, aşa că se 
chinuia în sine, pînă cînd într-o seară, mania lui a luat 
formele unei nebunii furioase. 

Mîngfindu-şi patul revolverului de la şold, ochii i s-au 
îngustat, iar sprâncenele i s-au curbat. În cele din urmă, nu 
a mai putut răbda şi a izbucnit. 

— E ultima oară că mă mai insulţi! a strigat el, sărind în 
picioare. Sînt ofiţer şi nobil şi nu îţi voi mai suporta nimic 
fără a nu-ţi cere socoteală. Uritule! 

Căpitanul, cu o expresie de surpriză pe figunt, s-a 
întorse către inferiorul său. Mai văzuse el oameni cuprinși 
deodată de nebunia codrului: nebunia singurătăţii şi a 
neîncetatelor frămîntări de gînduri şi poate chiar atinşi puţin 
de friguri. 

S-a sculat şi a întins o mînă, ca să o pună pe umărul 
celuilalt, avînd pe buze cuvinte liniştitoare, sfătuitoare, dar 
care nu au mai apucat să fie rostite vreodată. 

Werper a considerat mişcarea superiorului său drept o 
încercare de a-l ataca. A ridicat revolverul la nivelul inimii 
căpitanului, astfel că acesta abia a făcut un pas, cînd Werper 
a apăsat pe trăgaci. 


Fără să scoată măcar un geamăt, căpitanul s-a rostogolit 
pe pardoseala verandei; dar chiar în acea clipa a dispărut 
furia care a întunecat creierul lui Werper şi el a putut vedea 
fapta pe care o comisese în aceeaşi lumină cu care aveau să 
o vadă cei care urmau să fie chemaţi să-l judece. 

A auzit strigăte din căsuţele unde erau soldaţii şi a văzut 
oameni alergând în direcţia unde se afla el. Desigur că-l vor 
aresta, iar dacă nu-l vor ucide pe loc îl vor duce într-o altă 
localitate din Congo, unde un tribunal militar compus după 
toate 1înduielile va face cu toată siguranţa acelaşi lucru, dar 
în mod legal. 

Werper însă nu avea chef să moară. Niciodată nu dorise 
mai mult să trăiască decît în acest moment cînd și-a pierdut 
dreptul de a trăi. 

Oamenii se apropiau acum de el. Ce era de făcut? 

Se uită împrejur, ca şi cum ar fi căutat motivul unei 
scuze plauzibile pentru crima pe care o săvirşise. Dar nu a 
văzut decît corpul omului pe care-l împuşcase fără nici un 
motivy. 

In disperare, s-a întors şi a fugit de soldații care veneau 
spre el. A străbătut în fugă curtea cazărmii, ţinînd revolverul 
strâns în mînă. 

La poartă a fost oprit de o santinelă. 

Werper nu a mai stat să discute cu acesta sau să uzeze 
de autoritatea gradului său, ci a ridicat revolverul fără nici 
o somaţie ca să îl împuşte pe negru, fără ca acesta să aibă 
vreo vină. 

După cîteva clipe, fugarul a deschis poarta şi a dispărut 
în întunericul codrului, avînd grijă înainte să-şi însuşească, 
de la santinela ucisă, carabina şi cartuşiera acestuia. 

Toată noaptea a fugit tot mai departe, mai adînc în 
inima junglei. Din cînd în cînd urletul vreunui leu îl făcea 
să se oprească, să asculte. 

Ținîndu-şi arma pregătită, cu cartuşe pe ţeavă, mergea 
înainte, avînd mai multă teamă de oamenii de care era 
urmărit decît de camivorele sălbatice pe care le-ar fi putut 
întâlni. 

Într-un târziu s-a luminat de ziuă, dar el tot mai continuă 


să meargă. Nu simţea nici foame, nici sete, de spaima ce îi 
pricinuia gîndul că ar putea fi prins. 

Nu s-a gîndit la nimic altceva decît la scăpare. Nu 
îndrăznea să se oprească pentru a se odihni sau să mănînce, 
pînă nu va mai fi nici o primejdie de urmărire 

A mers aşa multă vreme, pînă cînd în cele din urmă, a 
căzut şi nu s-a mai putut ridica. 

Nu ştia cât timp a alergat, nici nu încercă să afle. Cînd 
nu mai a putut să fugă, nu a ştiut că a ajuns la limita 
puterilor sale. 

Sfirşit de oboseală, şi-a pierdut cunoştinţa. 

În starea aceasta a fost găsit de Ahmet Zec, banditul 
arab. Oamenii acestuia erau de părere să-l străpungă imediat 
cu sulița pe acest inamic al neamului lor, însă Ahmet ţinea 
ca lucrurile să se petreacă într-un alt mod. 

Mai întîi dorea să ia cîteva informaţii de la acest 
belgian. Era mai uşor, se gîndea el pe drept cuvînt, să pui 
mai întîi întrebări unui om şi după aceea să-l ucizi, decît 
invers. 

A poruncit ca locotenentul Albert Werper să fie trans- 
portat în propriul său cort, iar doi robi să-l îndoape cu vin 
şi cu mîncare, pe rînd, în cantități mici, pînă cînd în sfârşit 
prizonierul îşi veni în fire. 

Cînd a deschis ochii, a văzut figuri străine de negri 
împrejurul lui, iar afară lîngă uşa cortului, silueta unui arab. 
Nicăieri nu se vedea uniforma soldaţilor săi. 

Arabul de afară şi-a întoars capul şi văzîndu-l că a 
deschis ochii, a intrat în cort şi s-a apropiat. 

— Eu sînt Ahmet Zec, a zis. Tu cine eşti şi ce cauţi în 
ținuturile mele? Unde îţi sînt soldații? 

Ahmet Zec! Werper deschise ochii mari, dar inima i s-a 
făcut cît un purice. 

Era acum în ghiarele celui mai cunoscut dintre banditi, 
unul care îi ura pe toți europenii, în special pe aceia care 
purtau uniforma Belgiei. 

Forţele militare belgiene îi declaraseră război de mulţi 
ani atît lui, cât şi tribului său, dar fără nici un rezultat. Era 
un război fără cruţare şi dintr-o parte şi din cealaltă. 

Dar Werper a văzut imediat, chiar în ura cea mare a 
acestui arab faţă de belgieni o rază de speranţă pentru el. 

' Era şi el un fugar, scos de sub protecţia legilor. Deci 
amîndoi aveau cel puţin un interes comun. 

Werper s-a hotărît să îşi joace ultima carte cît va putea - 
mai bine, 

— Am auzit de tine, răspunse el, dar de fapt te căutam. 
Ai mei îmi sînt acum duşmani şi îi urăsc. Chiar în momentul 
de faţă mă caută soldaţii mei, ca să mă ucidă. Am ştiut că 
îmi vei da ajutor, pentru că şi tu îi urăşti. În schimb, voi 
intra în serviciul tău. Sînt soldat vechi, ştiu să lupt bine, iar 
duşmanii tăi sînt şi ai mei. 

Ahmet Zec îl privi pe european în tăcere. Prin creierul 
lui se perindau o mulţime de gînduri, din care cel dintîi cra 
că necredinciosul minte. 

Desigur însă că se putea prea bine să nu mintă, iar dacă 
spunsa adevărul propunerea lui merita toata atenția. Lup- 
tători nefiind niciodată destui, mai ales albi cu deprinderea 
şi cunoştinţele militare pe care le are un ofiţer. 

Dar Ahmet Zec s-a încruntat şi inima lui Werper s-a 
strâns de spaimă. Werper nu îl cunoştea pe Ahmet Zec, care 
era în stare să se încrunte, atunci cînd altul ar fi zîmbit şi să 
zîmbească, atunci cînd altul s-ar fi încruntat. 

`= Dar dacă mă minţi? a zis arabul. 

— Pune-mă la încercare, i-a răspuns Werper. 

— Aşa-i, pot să te ucid oricînd. Dar ce mai vrei, pe lîngă 
viaţa ce ţi-o las, în schimbul serviciilor tale? 

— La început numai hrană şi adăpost, a răspuns Werper. 
Mai tîrziu, dacă merit mai mult, putem ajunge uşor la o 
înţelegere. 

Singura dorinţă a lui Werper în momentul acela era 
să-şi păstreze viaţa. 

Au încheiat deci un acord şi locotenentul Albert Werper 
a intrat ca membru în banda de hoţi de fildeş şi de sclavi, de 
sub comanda faimosului bandit arab Ahmet Zec. 

Luni întregi ofiţerul belgian a călărit împreună cu 
bandiții. Se lupta alături de ei, cu un curaj sălbatic şi cu o 
cruzime la fel de mare ca şi a acestor disperaţi. 


Şi 


Ahmet Zec se uita la noul său recrut cu ochi de vultur 
şi cu o satisfacţie crescîndă. Încredere i-a sporit în acest om 
ceea ce reprezenta o independență mai mare de acţiune 
pentru Werper. 

Increderea tot mai mare pe care arabul o acorda belgia- 
nului a ajuns pînă acolo încît Ahmet Zec a găsit de cuviință 
să îi împărtăşească un plan pe care l-a conceput de multă 
vreme, dar pe care nu a avut niciodată prilejul să-l pună în 
aplicare. 

Insă cu ajutorul unui european, toate s-ar fi putut duce 
mai uşor la îndeplinire. A început să discute cu Werper, pe 
ocolite. 

— Ai auzit vreodată de un om căruia i se zice Tarzan? 
a întrebat el. 

Werper a dat din cap afirmativ. 

— Am auzit de el, dar nu îl cunosc. 

— Dacă nu ar fi el, ne-am putea face comerţul în linişte 
şi cu mari câştiguri, a continuat arabul. Ani întregi a luptat 
împotriva noastră, gonindu-ne din cele mai bogate părţi ale 
acestor ţinuturi, hărțuindu-ne şi înarmînd indigenii ca să ne 
poată respinge, cînd veneam să facem comerţ cu ei. 

S-a oprit o clipă uitîndu-se la belgian. 

— E foarte bogat, a reluat Zec. Dacă am putea găsi 
mijlocul să îl facem să ne plătească aur mult, nu numai că 
am fi răzbunaţi pe el, dar şi răsplătiți pentru tot ceea ce ne-a 
împiedicat să cîştigăm de la indigenii protejaţi de el. 

Werper a scos o ţigară din tabachera sa de aur şi a 
aprins-o. 

— Ai vreun plan prin care îl poți sili să plătească? a 
întrebat el. 

— Are o soţie, a replicat Ahmet Zec, despre care se 
spune că este foarte frumoasă. Am putea primi un preţ bun 
pe ea în târgul de la nord, dacă ne-ar veni prea greu să luăm 
o răscumpărare de la soţ. 

Werper şi-a aplecat uşor capul, rămînînd pe gînduri. 
Ahmet Zec aştepta răspunsul. 

Puţinul ce a mai rămas bun în Albert Werper s-a 
revoltat la gîndul de a vinde o femeie albă ca scalvă, trimi- 

țînd-o în mizeria unui harem arab. 

S-a uitat la Ahmet Zec. I-a văzut ochii îngustîndu-se şi 
a înţeles că bănuia intenţia lui de a se împotrivi. 

Dar ce-ar fi ajuns belgianul dacă refuza? Viaţa lui era 
în mîinile acestui barbar, care'preţuia viaţa unui necredincios 
mai puţin decît pe a unui cîine, iar Werper ţinea mult la 
viaţa lui. 

Dar la urma urmei, ce era pentru el femeia aceea? Era 
fără îndoială, o albă din lumea civilizată, aparţinînd deci 
societăţii organizate din care el, ca proscris, nu mai făcea 
parte. 
Mina oricărui alb s-ar fi putut ridica împotriva lui. Ea 
nu era prin urmare, decît un duşman fireasc, iar dacă el 
refuză să fie de acord cu răpirea ei, Ahmet Zec l-ar fi ucis. 

— Stai pe gînduri? a murmurat arabul. 

— Nu, a răspuns Werper, cîntăream şansele noastre de 
reuşită, precum şi răsplata mea. Ca european pot fi primit în 
casa şi la masa lor. Tu nu ai pe nimeni care ar putea face 
asta. Riscul însă este prea mare şi ar trebui să fiu bine plătit, 
Ahmet Zec. 

Un zîmbet de uşurare a trecut pe faţa banditului. 

— Bine te-ai gîndit, Werper, a exclamat arabul bătîndu-l 
pe umăr. Meriţi să fii bine răsplătit şi voi avea grijă de asta. 
Acum să stăm şi să facem un plan, cum e mai bine să 
acţionăm. 

S-au aşezat pe un covor moale sub mătasea decolorată 
a cortului, odinioară plină de lucruri scumpe şi au vorbit 
încet pînă noaptea tîrziu. 

Erau amîndoi înalți şi purtau barbă, iar soarele şi vîntul 
au făcut ca tenul belgianului să se apropie foarte mult de 
acela al unui arab. Werper a copiat fiecare amănunt al 
îmbrăcăminţii şefului său, aşa că la înfăţişare semăna cu un 
arab. 

Tîrziu de tot s-a sculat şi s-a retras în propriul său cort. 
A doua zi şi-a petrecut-o refăcîndu-şi uniforma de ofiţer 
belgian, luînd de pe. ea pînă şi cel mai mic semn care ar fi 
putut arăta că a fost confecţionată în scopuri militare. 

Dintr-o ladă conținînd o mulţime de obiecte furate, 

Ahmet Zec i-a dat o cască englezească şi O şa europeană, iar 
dintre sclavii săi negri şi oamenii săi i-a alcătuit o ceată de 
cărăuşi şi vânători, care conţinea toate elementele unei mici 
caravane a unui vinător de vînat mare. 

În capul acestei coloane, Werper a pomit din tabăra 
banditului arab Ahmet Zec. 


CAPITOLUL II 
Pe drumul Oparului 


Cu vreo două săptămîni mai tîrziu, John Clayton, lord 
de Greystoke, întorcîndu-se dintr-o inspecţie a întinselor sale 
domenii africane, a zărit o coloană de oameni care treceau 
peste cîmpia situată între reşedinţa sa şi pădurea dinspre 
nord. 

Şi-a oprit calul ca să observe mica ceată de oameni care 
tocmai apărea de după o ridicătură de pămînt. Ochii lui ageri 
au observat reflexul soarelui pe casca albă a unui om călare 
şi cu convingerea că un vînător european îi caută ospita- 
litatea, a dat pinteni calului, ieşind în întîmpinarea noului 
sosit. 

Peste o jumătate de oră, erau pe scările verandei din faţa 
locuinţei sale, recomandîndu-l pe domnul Jules Frâcoult 
doamnei de Greystoke. 

— M-am rătăcit, acesta este adevărul, a explicat domnul 
Frecoult. Călăuza mea nu a fost niciodată prin părţile 
acestea, iar oamenii pe care i-am luat din ultimul sat prin 
care am trecut, nu cunosc aceste locurile nici pe atît. Au 
dezertat acum două zile, aşa că am fost foarte norocos că 
întîmplarea ne-a favorizat să dăm peste ajutor. Nu ştiu ce 
ne-am fi făcut dacă nu vă găseam. 

Au hotărît ca Frâcoult şi oamenii săi să rămînă acolo 
cîteva zile sau pînă cînd se vor simţi odihniţi. După aceea, 
lordul Greystoke le va da călăuze care îi vor conduce în 
siguranţă înapoi în ţinuturile pe care călăuza lui Frecoult se 
presupunea că le cunoaște. 

Sub masca unui gentleman francez cu avere, Werper a 
avut prea puţină greutate să-şi înşele gazda şi să intre în 
grațiile lui Tarzan şi a soţiei acestuia. 

Dar cu cât rămînea mai mult acolo, cu atît îşi pierdea 
speranţa că-şi va putea îndeplini planurile cu uşurinţă. Lady 
Greystoke nu se îndepărta niciodată singură de locuința ei, 
iar devotamentul sălbatic al războinicilor Waziri, care 
formau cea mai mare parte din oamenii lui Tarzan părea că 
închide orice posibilitate unei încercări cu succes de a o răpi. 

lar să mituiască pe vreunul dintre Waziri era cu nepu- 
tinţă. 

A trecut o săptămînă şi Werper nu a progresat deloc în 
îndeplinirea planului său, după cum socotea el, în afară de 
ziua sosirii lui acolo. 

Dar chiar în momentul cînd aproape că a ajuns la 
disperare, s-a întîmplat ceva care i-a reînoit speranța, fă- 
cîndu-l să se gîndească la o răsplată mai mare decît banii 
pentru răscumpărarea femeii. 

La reşedinţă a sosit un curier cu poşta săptămînală și 
lordul de Greystoke şi-a petrecut toată după-amiaza în biroul 
său, citind şi răspunzînd la scrisori. 

Seara, la cină, părea distrat şi imediat după masă, s-a 
scuzat şi s-a retras, urmat de lady Greystoke după cîteva 
minute. 

De pe veranda unde rămăsese, Werper a putut auzi 
vocile lor într-o discuţie aprinsă şi închipuindu-şi că se 
petrece ceva neobişnuit, s-a ridicat uşor din scaunul său. 
Ascunzîndu-se în umbra tufişurilor de pe lîngă verandă, s-a 
strecurat pînă sub fereastra camerei în care vorbeau lordul şi 
lady Greystoke. i 

Acolo a tras cu urechea şi a obținut un rezultat neaş- 
teptat, deoarece de la primele cuvinte, o mare surescitare a 
pus stăpînire pe el. Lordul de Greystoke vorbea cu lady de 
Greystoke. 

— Nu am avut niciodată încredere în siguranța acelei 
societăți, zicea ea, dar îmi pare de necrezut să fi dat faliment 
cu o sumă atît de mare, doar dacă nu au fost nişte maşina- 
ţiuni necinstite. 

— Asta bănuiesc şi eu, a răspuns Tarzan, dar oricare ar 
fi cauza, cert este faptul că am pierdut tot ce aveam şi nu-mi 
rămîne altceva de făcut decît să mă întorc la Opar şi să mai 
iau ceva aur. 

— John, a strigat lady Greystoke, nu este un alt mijloc? 
Nu pot suporta gîndul să te întorci în acel loc îngrozitor. 

Werper a simţit un tremur în vocea ei. 

- Mai bine trăiesc restul vieţii în sărăcie decît să ştiu că 
înfrunţi primejdiile din Opar. 

— Să nu ai nici o frică, a asigurat-o Tarzan rîzînd. Sînt 
eu în stare să am grijă de mine, iar de nu, Wazirii care mă 
vor însoţi vor avea grijă să nu mi se întimple nimic rău. 

— Au mai fugit ei odată din Opar lăsîndu-te în voia 
soartei, îi aminti ea. 

— Nu mai fac ei aşa ceva a doua oară, o linişti el. Chiar 
şi atunci le-a fost ruşine și veneau înapoi cînd i-am întîlnit. 

— Dar poate sînt alte mijloace, a insistat ea. 

— Nu există nici un alt mijloc măcar pe jumătate atît de 
uşor de a obţine o nouă avere decît de a merge direct la 
comoara din Opar şi a o aduce încoace, a răspuns el. 

A continuat apoi cu gîndul să o liniştească: 

— lau eu toate măsurile, Jane dragă, aşa că locuitorii de 
acolo nu vor şti niciodată că m-am întors acolo și le-am luat 
o porţie din comoara lor, de a cărei existenţă nici măcar nu 
ştiu. 

Tonul său categoric a încredinţat-o pe lady Greystoke că 
orice cuvînt împotriva acestei idei ar fi fost de prisos, aşa că 
a schimbat subiectul discuţiei. 

Werper a mai rămas acolo ca să asculte, alte cîteva 
minute, iar după aceea, încredinţat că a auzit tot ce era 
necesar şi fiindu-i teamă să nu fie descoperit, s-a întors pe 
verandă, unde a fumat câteva ţigări una după alta. 

A doua zi de dimineaţă, la cafea, Werper le-a comunicat 
intenţia de a pleca în curînd şi i-a cerut lui Tarzan permi- 
siunea să vineze în drumul său animale mari în ţinuturile 
W azirilor, drept pe care Tarzan i l-a acordat bucuros. 

Belgianul a avut nevoie de două zile să se pregătească 
de plecare, dar în cele din urmă a plecat cu caravana lui, 

însoţit de un singur Waziri, pe care i l-a dat împrumut lordul 
de Greystoke. 

Ceata lui Werper a făcut doar un marş scurt, cînd el s-a 
prefăcut bolnav şi i-a anunţat că va rămîne unde se afla pînă 
cînd se va însănătoşi. 

Deoarece ajunseseră numai la o mică distanță de 
reşedinţa lui Tarzan, a dat drumul războinicului Waziri, 
spunîndu-i că va trimite după el de îndată ce va fi în stare 
să-şi continue călătoria. 

Îndată ce acesta a plecat, belgianul l-a chemat în cortul 
său pe unul dintre oamenii de încredere ai lui Ahmet Zec şi 
l-a trimis să pîndească plecarea lui Tarzan, cu ordinul ca 
acesta să se întoarcă imediat şi să-i dea de veste momentul, 
precum şi direcţia în care a pornit englezul. 

Nu a avut mult de aşteptat, căci trimisul său s-a întors 
chiar a doua zi cu vestea că Tarzan a plecat în dimineaţa 
aceea în direcţia sud-est, împreună cu o ceată de cincizeci de 
răzbinici Waziri. 

Werper i-a scris o scrisoare lungă lui Ahmet Zec şi 
chemîndu-şi un om de încredere, i-a înmînat-o, 

— Trimite chiar acum un curier pînă la Ahmet Zec cu 
scrisoarea aceasta, a spus Werper. Tu vei rămîne aici în 
tabără, aşteptînd noi ordine de la el sau de la mine. Dacă 
vine cineva de la fermă, spune-i că sînt foarte bolnav şi că 
nu pot să văd pe nimeni. 

A reluăt discuţia după o mică pauză: 

— Acum pregăteşte-mi şase sclavi şi şase oameni 
înarmaţi, cei mai puternici şi mai curajoşi din toată caravana. 
Eu mă duc după englez, să descopăr unde este ascuns aurul 
său. 

lată deci, că pe cînd Tarzan, rămas numai în pielea de 
căprioară peste şolduri şi înarmat cu armele primitive ce îi 
erau atît de dragi, îşi conducea războinicii către cetatea 
moartă a Oparului, Werper, renegatul, îl urmărea pas cu pas, 
în lungile zile călduroase, făcîndu-şi noaptea tabăra în 
apropiere de ei. 

Pe cînd ei înaintau astfel, Ahmet Zec călărea cu toţi 
oamenii lui spre sud, către ferma lui Greystoke. 


Pentru Tarzan această expediţie era ca şi o excursie 
făcută într-o zi de sărbătoare. Civilizaţia lui, în cel mai bun 
caz, se limita numai la strat subţire, pe care îl dădea jos 
odată cu îmbrăcămintea incomodă europeană, de cîte ori 
avea un pretext plauzibil. 

Numai dragostea sa nemărginită pentru soția sa îl mai 
reţinea să păstreze o aparenţă de om civilizat, situaţie în care 
ura pretenţiile şi ipocriziile din jurul lui. 

Cu viziunea clară a unei minţi curate, pătrunsese pînă în 
miezul putred din inima lucrurilor: lăcomia Jașă pentru 
linişte şi confort şi protejarea drepturilor de proprietate. 

Ştia că frumuseţea vieţii, arta, muzica şi literatura, se 
datorau acestei civilizaţii, dar mai ştia că ele există şi în 
afara acestei civilizaţii. 

— Arată-mi mie, zicea adesea, dacă vreunul din indivizii 
aceştia graşi şi bogaţi a dat naştere vreodată unui ideal 
frumos. Numai prin încrucişarea armelor, prin lupta pentru 
existenţă în mijlocul primejdiei şi a morţii, în faţa lui 
Dumnezeu, care se manifestă prin desfăşurarea forțelor 
teribile ale naturii... numai atunci ia naştere ce este mai 
frumos şi mai bun în inima şi creierul omenesc. 

De aceea Tarzan se întorcea întotdeauna la Natură, după 
cum un îndrăgostit s-ar duce la o întîlnire mult amînată, 
după ce a stat un timp între zidurile unei închisori. 

Waziri lui erau mai civilizaţi, în esenţă, decît el. Ei îşi 
păteau carnea înainte de a o mînca şi considerau drept 
scîrboase multe din felurile de mîncare pe care Tarzan le 
mîncase cu poftă toată viaţa lui. 

Dar atît de perfid este virusul ipocriziei că pînă şi 
curajosul Tarzan ezita să dea curs poftelor sale fireşti în faţa 
lor. Mînca şi el carne friptă, dar ar fi preferat-o crudă şi 
nepreparată. 

Vînatul îl ucidea cu sulița şi cu săgeți, cînd ar fi vrut să 
sară asupra lui din ascunzătoare şi să-şi înfigă colții în 
beregata animalului surprins. 

În cele din urmă însă, vocea laptelui pe care-l supsese 
la sînul sălbaticei sale mame adoptive a fost mai puternic în 
el şi nu a mai putut rezista poftei pentru sîngele cald al 

vânatului proaspăt ucis, iar muşchii lui zvicneau de nerăb- 
dare să înfrunte codrul, în lupta pentru existenţă, care fusese 
singurul său drept din naştere, în primii douăzeci de ani ai 
vieţii sale. 


CAPITOLUL III 
Nostalgia junglei 


Tulburat de aceste porniri foarte puternice, Tarzân stătea 
întins, fără să poată dormi, într-o noapte, în tabără încon- 
jurată de mărăcini care apărau oarecum mica ceată de 
eventualele atacuri ale marilor animale carnivore din junglă. 
Un singur războinic somnoros a rămas de gardă lîngă focul 
care trebuia întreţinut în permanenţă și de care fiinţa cu ochi 
strălucitori se temea. 

Urletul şi miîrîitul marilor feline se amestecau cu 
nenumăratele zgomote ale locuitorilor mai mici din junglă, 
parcă numai pentru a afița flacăra sălbatică din pieptul 
lordului englez crescut în codru. 

Se zvircoli fără somn pe patul său de ierburi, mai bine 
de o oră, dar după aceea s-a sculat ca o umbră, fără zgomot 
și pe cînd războinicul Waziri stătea întors cu spatele spre el, 
a sărit gardul de mărăcini, fără să îi pese de ochii înflăcăraţi 
de dincolo. 

S-a aruncat tăcut într-un copac şi a dispărut. 

` Un timp oarecare a alergat prin copaci numai pentru 
plăcerea ce o simţea că se află acolo, aruncîndu-se distanţe 
mari prin aer, de la un copac uriaş al pădurii pînă la altul. 

După aceea s-a urcat pe crengile uşoare din vîrful 
copacilor, unde luna lumina în toată splendoarea ei, iar un 
vînt uşor răcorea aerul. 

Acolo s-a oprit ridicîndu-şi faţa către Goro, luna. A stat 
un moment cu mîna ridicată, tremurîndu-i pe buze strigătul 
fioros al antropoidului, pe care însă îl opri la timp, ca să 
nu-i stîmească pe Waziri care cunoşteau destul de bine 
cumplita chemare a stăpînului lor. 

A mers apoi mai încet, furişindu-se cu băgare de seamă, 
pentru că acum dorea să ucidă. 

A coborit pe pămînt, în întunericul de nepătruns din 
jurul trunchiurilor de copaci, sub vegetaţia care atîma de pe 
crengi în jos. 

Din cînd în cînd, se apleca cu nasul pînă jos. 

A căutat şi a găsit în curînd o cărare largă pe care o fac 
animalele cînd merg de multe ori pe acelaşi drum într-un 
scop anumit: la un loc de adăpat, de exemplu. 

Aşteptarea i-a fost în curînd răsplătită, simțind mirosul 
proaspăt a lui Bara, cerbul. A salivat şi un mormăit surd i-a 
scăpat de pe buze. 

A dispărut acum şi ultimul rest al unei existenţe artifici- 
ale. Era din nou vînătorul primitiv, primul om, pe treapta 
cea mai înaltă a dezvoltării antropoizilor. 

A urmărit în susul vîntului urma mirosului specific cu 
un simț care întrecea atît de mult pe acela al unui om 
obișnuit, că este cu neputinţă să îl caracterizăm cu o măsură 
oarecare. 

El se ţinea fără greş după urma mirosului plăcut, 
pătrunzător, lăsat de piciorul lui Bara, deşi era des întretăiată 
de mirosul mai greu al camnivorelor şi de duhoarea lui Horta, 
mistrețul. 

În sfîrşit, mirosul cerbului l-a atenţionat pe Tarzan că 
vînatul este pe aproape. S-a urcat din nou în copac, pe 
crengile cele mai joase, de unde putea să observe pămîntul 
şi să prindă cu urechea şi cu nasul cel mai mic semn că şi-a 
ajuns prada. 

Şi nici nu a trecut mult pînă cînd a putut să îl vadă pe 
Bara stînd atent la marginea unei poeniţe scăldate în lumina 
lunii. 

S-a strecurăt fără zgomot printre crengi pînă a ajuns 
chiar deasupra cerbului. În mîna dreaptă avea cuțitul lung de 
vînătoare al tatălui său, iar în inimă, pofta de a ucide a unui 
camivor. 

O singură clipă a stat nemişcat sus pe creangă, deasupra 
animalului care nu bănuia nimic, apoi s-a aruncat asupra lui. 
Izbitura greutății corpului său a trîntit cerbul în genunchi, iar 


20 


înainte ca acesta să se poată scula, cuțitul i-a şi străpuns 
inima, 

Apoi Tarzan s-a sculat de pe corpul animalului pe care 
l-a ucis pentru a da drumul, în faţa lunii, teribilului său 
strigăt de victorie. Însă vîntul a adus pînă la nasul său ceva 
care l-a făcut să rămînă tăcut şi nemişcat ca o statuie. 

Ochii lui sălbatici au scînteiat în direcţia de unde i-a 
adus vîntul acel miros, iar după o clipă a văzut iarba de la 
marginea poienii desfăcîndu-se. Numa, leul, venea păşind 
maiestuos. 

Ochii lui galbeni-verzui erau aţintiţi asupra lui Tarzan, 
şi oprindu-se la o mică distanţă, privi cu invidie vînatul, 
pentru că lui Numa nu-i mersese bine în seara aceea. 

De pe buzele omului izbucni un mîriit puternic de 
prevenire. Numa a răspuns şi el, dar fără să înainteze, stînd 
locului şi bătînd din coadă încet, în timp ce Tarzan, încălecat 
pe prada sa, îşi tăia o porţie bună din cerb. 

Numa îl privea cu o mînie şi furie crescîndă, văzîndu-l 
cum muşcă cu poftă din camea caldă. A scos mirtituri 
sălbatice de ameninţare. 

S-a întîmplat ca tocmai acest leu să nu fi venit niciodată 
în contact cu Tarzan al maimuţelor, aşa că era buimăcit de 
ceea ce vedea. lată o fiinţă care după înfățișare şi miros, 
părea a fi om. Numa mai gustase came de om şi ştia că deşi 
nu este din cele mai gustoase, totuşi omul este animalul cel 
mai uşor de ucis. 

Dar miriiturile feroce ale acestei fiinţe îi aminteau de 
alţi adversari îngrozitori de-ai săi. 

Această impresie l-a făcut să se oprească, cu toate că 
mirosul de carne proaspătă de cerb îi aţiţa pofta pîna ia 
nebunie. 

Tarzan îl pindea necontenit, ghicind ce se petrecea în 
micul creier al camivorului şi bine a făcut, deoarece, în cele 
din urmă Numa nu s-a mai putut stăpini sa aştepte. 

Își plezni deodata coada dreapta şi ţeapănă, dar în 
aceeaşi clipă, omul maimuţelor, ştiind ce înseamnă acest 
semnal, a apucat între dinţi restul din pulpa de cerb şi a sărit 
pe creanga copacului din apropiere. 

Numa sărise şi el, venind cu o iuţeală asemănătoare cu 
a unui tren expres. i 

Retragerea lui Tarzan nu era o indicație a vreunui 
sentiment de frică. Viaţa din junglă este întocmită după alte 
rînduieli decît ale noastre şi alte criterii domnesc acolo. 

Dacă Tarzan af fi fost flămând, fără îndoială că ar fi stat 
locului şi ar fi înfruntat atacul leului. 

L O mai făcuse el şi în alte ocazii, de multe ori, după cum 
Chiar él însuşi atacase lei în trecut. Dar acum pe lîngă faptul 
că nu era flămînd, luase cu el mai multă carne crudă decit 
ar fi putut mînca / ata 

Cu toate acestea, privea cu, destulă neplăcere la Numa, 
cars sfîşia carnea ahimalului ucis de altul. 

Acest Nufna străin trebuia pedepsit. Tarzan s-a tau să 
chinuie fiara. ° o 

În “apropiere se aflau mai mulţi copaci cu fructe mari, 
grele şi țari. Tarzan s-d aruncat într-unul din aceştia, cu 
ușurința unei veveriţe. 

+... După aceea, a început un bombardament în toată regula, 
care l-a făcut pe Numa să scoată nişte răcnete de se cutre- 
fhura pămîntul. “Tarzan lovea încontinuu leul cu fructele 
acelea tari. 

i Era cu neputinţă pentru Numa să poată mîncă sub ploaia 
accea de fructe tari. Nu putea decît să urle şi să mîriie. 
În cele din urmă, ă plecat de lîngă cadavrul hui Bara, 
cerbul. 

` Pomi 'răcnind şi foarte furios, dar nu a ajuns decît pînă 
la marginea poienii unde a amuţit. Tarzan l-a văzut aple- 
cìndu-și capul, lungindu-se cu corpul aproape de pămînt şi 
cu coada tremurînd. 

În poziţia aceasta, fiara s-a bati spre copacii din 
partea opusă lui Tarzan. i 

Tarzan a devenit foarte atent. Şi-a înălțat capul şi a 
mirosit vîntul uşor dinspre pădure. 

1 (Ce i-a atras oare atenţia lui Numa, făcîndu-l să plece 
tiptil, fără să mai arunce o singură privire spre locul înfiîn- 
gerii sale? l 

În timp ce leul dispărea printre copacii din partea 

cealaltă a poienii, vîntul uşor care bătea înspre Tarzan i-a 
adus dezlegarea acestei enigme privind noua atitudine a 
leului. 

Mirosea a om. 

Agăţind de creanga unui copac restul din pulpa cerbului, 

Tarzan şi-a şters palmele pline de grăsime pe pulpe, pornind 
în urmărirea lui Numa. 
"O cărare de elefant, largă şi bine bătătorită, începea 
chiar din marginea poienii. Numa s-a furişat paralel cu ea, 
în timp ce deasupra lui mergea Tarzan prin copaci. ca o 
umbră a răzbunării. 

Marea felină sălbatică şi omul sălbatic care o urmărea, 
au văzut prada aproape în acelaşi timp, deşi amîndoi ştiau 
despre ea că e un om negru, cu mult înainte ca el să fi 
apărut înaintea ochilor lor. 

Nărilor lor -sensibile au detectat imediat mirosul, iar 
Tarzan şi-a dat seamă că este mirosul unui băştinaş necu- 
noscut bătrîn şi de sex masculin, deoarece rasa, virsta şi 
sexul îşi au mirosul lor specific. 

Era într-adevăr un bătrîn care mergea singur prin jungla 
întunecoasă, un om de staură medie, zbiîrcit; tatuat bizar şi 
îmbrăcat sumar, cu o piele de hienă pe umeri. Capul 
animalului era împăiat. 

Tarzan a recunoscut însemnele unui vrăjitor negru şi a 
aşteptat cu o plăcere sălbatică ca leul să atace, pentru că lui 
nu îi plăceau vrăjitorii. In’ momentul însă cînd Numa a 
atacat, Tarzan şi-a adus aminte deodată că leul îi furase 
vînatul cu cîteva minute mai înainte, iar răzbunarea nu 
trebuia să întârzie. 

Negrul nu a observat primejdia decît numai atunci cînd 
a auzit troznetul crengilor sub labele lui Numa. Şi-a întors 
capul să vadă ce este, dar în clipa în care a zărit leul fioros 
cu coama neagră, era prea tirziu. 

În acelaşi moment, Tarzan a sărit de pe creangă drept în 
spinarea leului, iar în momentul cînd a atins leul,'i-a şi înfipt 
cuțitul, pînă la prăsele, sub umărul stîng. Apoi şi-a pus mîna 
dreaptă în coama lui stufoasă, dinţii în beregată, iar cu 
picioarele l-a cuprins de mijloc. 


Scoţind un urlet de durere şi furie, fiara s-a ridicat pe 
picioarele din spate şi s-a trîntit pe spate. Dar Tarzan se 
ținea bine de coamă, împlîntînd mereu cuțitul între coastele 
leului. 

Numa se rostogolea furios, muşcînd şi lovind aerul, 
urlînd şi mîrîind îngrozitor, în sălbatica sa încercare de a 
ajunge pînă la omul pe care îl avea în spinare. 

De mai multe ori Tarzan era cît pe aici să dea drumul 
leului. Era lovit şi acoperit de sîngele lui Numa şi de praful 
de pe cărare, dar nici o clipă măcar nu şi-a încetat atacul 
sălbatic şi strînsoarea din spatele adversarului său. 

Dacă ar fi încetat lupta pentru o singură clipă, ar fi 
ajuns imediat în ghiarele sau colții puternici ai leului. Şi am 
fi asistat la sfîrşitul acestei povestiri despre lordul englez 
crescut în junglă. 

Vrăjitorul a rămas locului, acolo unde a căzut sub 
greutatea leului, sfişiat şi sîngerînd. Nefiind în stare să se 
mişte, se uita la îngrozitoarea luptă dintre aceşti doi stăpîni 
ai pădurii. 

Ochii îi sticleau ciudat, iar buzele zbîrcite se mişcau pe 
gingiile fără dinţi, şoptind rugăciuni stranii către zeii religiei 
sale. 

Un timp oarecare nu a avut nici o îndoială privind 
rezultatul luptei. Era sigur că străinul cel alb va fi ucis de 
teribilu! animal. 

Cine a mai auzit ca un singur om, înarmat numai cu un 
cuţit, să poată ucide o fiară atît de puternică? 

După puţin timp însă, ochii i s-au dilatat şi a început să 
aibă oarecare bănuieli. 

Ce fel de creatură minunată era aceasta care se bate cu 
un leu şi rezistă acestei putemice fiare? 

Mintea lui a început să adune imagini din tinereţea lui 
care se părea că au dispărut cu totul. Amintirile s-au derulat 
încet, pînă cînd au dat peste un tablou aproape şters şi 
îngălbenit de anii care trecuseră. 

Tabloul reprezenta un tînăr mlădios cu pielea albă, 
sărind printre copaci, însoţit de o ceată de maimuțe antro- 
poide enorme. 

Bătrînul a clipit repede din ochi, de parcă ar fi vrut să 
îşi alunge spaima care l-a cuprins, teama superstițioasă a 
oamenilor care cred în stafii, în spirite şi în demoni. 

În gîndurile ce le depăna, a ajuns din nou la rezultatul 
luptei din faţa ochilor săi, dar gîndurile sale de la început au 
suferit o totală schimbare. 

Acum ştia că zeul din codru îl va ucide cu siguranţă pe 
Numa. 

De aceea era şi mai îngrozit de soarta ce îl aştepta din 
partea învingătorului, cu mult mai rea decît moartea sigură 
şi instantanee din partea leului feroce. 

L-a văzut pe leu slăbind din cauza pierderii de sînge. 
L-a observat cum îi tremurău labele puternice, apoi în sfîrşit, 
a văzut fiara prăbuşindu-se fără să se mai ridice. 

Apoi s-a uitat la zeul sau demonul codrului ridicîndu-se 
deasupra învinsului şi punîndu-şi un picior pe cadavrul care 
se mai zbătea încă. Albul şi-a ridicat faţa spre lună şi a scos 
un strigăt atît de cumplit încît bătrînului negru i-a îngheţăt 
şi puţinul sînge care curgea în vinele vrăjitorului. 


, 


CAPITOLUL IV 
Vrăjitorul 


Tarzan şi-a concentrat acum toată atenţia asupra 
bătrnului. Nu l-a ucise pe Numa 'ca să-l salveze pe negru. 
Nu a făcut altceva decît se răzbunase pe leu, dar acum 
văzîndu-l pe bătrîn că zace neajutorat şi moare sub privirile 
sale, ceva care semăna a milă a intrat în inima lui sălbatică. 

În tinereţe l-ar fi ucis pe vrăjitor fără cea mai mică 
ezitare, dar civilizaţia l-a influenţat îmblînzindu-l, după cum 
se întîmplă cu toate popoarele şi rasele cu care această 
civilizaţie vine în contact. 

În cazul lui Tarzan, această schimbare nu a mers atît de 
departe ca să-i insufle sentimentul fricii sau să-l facă slab de 
înger. 

El nu a văzut decît un bătrîn suferind şi în pragul 

morţii. S-a aplecat pipăindu-i rănile şi a încercat să îi 
oprească sîngele care îi curgea din răni. 

— Cine eşti tu? a întrebat bătrînul cu o voce tremurîndă. 

— Eu sînt Tarzan, Tarzan al maimuţelor, a răspuns el cu 
ceva mai multă mîndrie în voce decît dacă ar fi spus: sînt 
John Clayton, lord de Greystoke. 

Vrăjitorul: s-a cutremurat şi a închis ochii. Cînd i-a 
redeschis, sc citea în ei resemnarea față de teribila soartă ce 
îl aştepta din partea acestui demon temut din pădure. 

— De ce nu mă ucizi? a întrebat el. 

— De ce te-aş ucide? a întrebat la rîndul lui, Tarzan. Nu 
mi-ai facut nici un rău şi în afară de asta, tot eşti pe moarte. 
Numa, leul, te-a ucis. 

— Nu mă vei omorî? 

O mare mirare şi neîncredere se simţea în vocea 
tremurătoare a batrinului negru. 

— Desigur ca nu, chiar aş vrea să te salvez dacă aş 
putea, dar nu se poate. Dar de ce crezi că eu te-aş omorî? 

Batrînul a tacut un moment, iar cînd a vorbit din nou, 
se vedea că face efort ca să-şi adune curajul. 

- Te cunosc de demult, zise cl, din vremea cînd 
cutreierai jungla dim ţinuturile satului Mong. Eu eram 
vrăjitorul satului atunci cînd i-ai ucis pe Long și pe ceilalţi. 
Intrai prin colibele noastre şi furai săgețile otrăvite. 

Bătrînul s-a oprit ca să îşi tragă răsuflarea. 

— La început nu te-am recunoscut, dar pe urmă mi-am 
adus aminte: erai maimuța cu pielea albă, care trăiai cu 
maimuţele acelea păroase care ne făceau viaţa insuporiabilă 
în satul Mong. Eşti zeul pădurii, Munago-Keewati, căruia îi 
puneam hrană afară la porțile noastre şi care venea şi o 
mînca, Spune-mi, a reluat el după o clipă de gîndire, eşti om 
sau drac? 

Lui Tarzan îi venea să râdă. 

— Sînt om, a răspuns el. 

Bătrînul a oftat şi a clătinat din cap. 

— Ai încercat să mă salvezi din ghiarele lui Numa, a zis 
el, iar acum te voi răsplăti, pentru că sînt un mare vrăjitor. 

S-a uitat la Tarzan cu atenţie, apoi a continuat. 

— Ascultă-mă, albule! Văd zile negre înaintea ta. Este 
scrisă această soartă în propriul meu sînge, cu care mi-am 
mînjit palma. Un zeu mai mare decît tine se va ridica 
împotriva ta şi te va învinge. Intoarce-te de unde ai venit, 
Munago-Keevati! Intoarce-te pînă mai este vreme. Şi înainte 
şi înapoia ta sînt primejdii, dar mai mare este aceea unde te 
duci. Văd..." 

„Bătrânul s-a oprit deodată, scoţind un suspin adînc, apoi 
s-a încolăcit şi a murit. Tarzan s-a oprit şi l-a privit, între- 
bîndu-se ce mai văzuse vrăjitorul. 

Era foarte tîrziu cînd Tarzan s-a întors în tabără, 
culcîndu-se din nou printre războinicii lui. Nimeni nu l-a 
văzut plecînd, nimeni nu l-a văzut venind. 

"S-a gîndit, pînă să adoarmă, la cele ce i-a spus bătrinul 
vrăjitor şi tot la acest lucru s-a gîndit şi după ce s-a sculat, 
dar nu s-a întors acasă, pentru că nu ştia ce este frica. 

Şi totuşi, dacă ar fi ştiut ce o aşteaptă pe aceea pe care 
o iubea mai mult decît pe oricine pe lume, ar fi zburat prin 
copaci pînă la ea, lăsînd aurul din Opar să rămînă pe veci 
ascuns. 

Tot în dimineaţa aceea, în urma lui, un alb se gîndea la 
ceva ce auzise în timpul nopții şi era aproape să uite de 
planul lui, botărît să se înapoieze de unde a venit. 

Era Werper, care auzise în tăcerea nopții, departe pe 
drumul ce urma să îl parcurgă, un sunet care i-a umplut 
sufletul de groază. A fost un sunet cum nu mai auzise 
niciodată pînă atunci, în toată viața lui. 

Se părea că nu provenea din plămînii vreunei fiinţe 
create de Dumnezeu. 

A auzit strigătul de victorie al maimuţoiului, aşa cum i-a 
dat drumul Tarzan în fața lui Goro, luna. Dar belgianul s-a 
cutremurat, ascunzîndu-şi faţa în mîini. 

Acum chiar, în plina lumină a zilei, a tremurat din nou 
gândindu-se la acel sunet şi ar fi fugit de primejdia necunos- 
cută pe care părea că o prezice ecoul acelui sunet îngrozitor, 
dacă n-ar fi avut o groază şi mai mare de Ahmet Zec, 
Stăpînul său. 

Tarzan al maimuţelor şi-a continuat drumul către 

zidurile ruinate ale Oparului, iar Werper se furişa după el, ca 
un sacal. Numai Dumnezeu ştia ce-i asteapta pe amîndoi! 

Tarzan s-a oprit la marginea acelei văi uitate, de unde 
se vedeau turnurile aurite şi clădirile din Opar. S-a hotărît ca 
fiecare pas al expediției să se faca cu cea mai mare atenţie, 
aşa că se va duce mai întîi el singur în recunoaştere, în 
timpul nopţii, pînă la camera cu comoara. 

A pornit de îndată ce s-a lăsat seara, iar Werper, care 
urcase stîncile singur în urma cetei lui Tarzan şi a stat 
ascuns toată ziua după bolovanii mari din vîrful muntelui, 
l-a urmărit pe furiş. 

Belgianul a putut să se ascundă şi să-l urmărească pe 
Tarzan în valea plină de bolovani, pînă la stînca cea mare de 
granit din afara oraşului, unde era intrarea în tunelul ce 
ducea la comoară. 

L-a văzut pe Tarzan urcîndu-se cu uşurinţă pe peretele 
aproape neted al înaltei stînci. Werper agăţindu-se cu frică 
în timpul acelui urcuș primejdios, transpirînd la tot pasul, 
aproape paralizat de groază, dar împins de lăcomie, şi-a 
urmat drumul în sus, pînă cînd în cele din urmă, a ajuns în 
vîrful stîncii. 

Tarzan nu se vedea niciunde. 

Un timp Werper a stat ascuns după una dintre stîncile 
mai mici, presărate pe muchia peretelui de granit. Nevăzînd 
şi neauzind nici o mişcare din partea englezului, a ieşit şi el 
din ascunzătoare. 

S-a gîndit să facă o cercetare sistematică a locului, în 
speranţa că va putea descoperi unde se află comoara şi va 
fugi mai înainte ca Tarzan să se întoarcă, din locul de unde 
dispăruse. 

Dorinţa lui imediată era numai să ştie unde se află 
aurul, astfel că după plecarea lui Tarzan, să vină cu oamenii 
lui şi să ia cu el atît aur cît vor putea duce. 

A găsit deschizătura îngustă ce ducea în jos pînă în 
inima stâncii, pe scările uzate ale intrării de granit. 

A coborât scările pînă la gura întunecoasă a tunelului în 
care dispăreau scările, dar acolo se opri fiindu-i teamă să 
intre, ca nu cumva să se întilnească cu Tarzan, dacă acesta 

s-ar fi înapoiat. 

Lordul de Greystoke pipăia peretele de-a lungul trecă- 
toarei stîncoase, pînă a ajuns la uşa de stejar. 

A deschis-o imediat şi a intrat în camera cu comoara, 
unde cu multe veacuri înainte fuseseră aşezate, în şiruri 
înalte, preţioasele lingouri pentru căpeteniile acelui mare 
continent care zace acum inundat în apele Atlanticului. 

Nici un zgomot nu întrerupea tăcerea bolţii subterane. 
Nu era nici un indiciu că altcineva ar mai fi descoperit acea 
avuţie inutilă, de cînd Tarzan o vizitase ultima dată. 

Satisfăcut, a pomit înapoi spre ieşirea de pe culmea 
dealului stîncos. N 

Werper, ascuns după un colț de stîncă, îl pîndea cu 
încordare. L-a văzut apărînd din umbra scărilor, înaintînd 
pînă la marginea stîncii, cu fața spre valea de unde Wazirii 
aşteptau semnalul stăpînului lor. 

Werper a ieşit pe furiş din ascunzătoare şi a păşit în 
întunericul scării. A dispărut pe drumul ce ducea la comoara 
ascunsă. 

Tarzan, oprindu-se la marginea stîncii, a dat drumul 
unui suneu fioros, asemănător răgetului de leu. Încă de două 
ori, la intervale regulate,'şi-a repetat chemarea, rămînînd să 
asculte cîteva minute, după ce ecourile celei de a treia 
chemări s-au stins în depărtare. 

De departe, de dincolo de vale, a ajuns pînă la el un 
răspuns, apoi încă o dată, de două ori, de trei ori. Basuli, 
căpitanul Wazirilor, l-a auzit şi i-a răspuns. 

Tarzan s-a întors şi a pomit din nou către camera 
comorii, ştiind că peste cîteva ore vor sosi indigenii, gata să 
ducă cu ei această avere, în forma ciudată pe care o aveau 
lingourile de aur din Opar. 

Între timp însă, va duce el singur cît va putea mai mult. 
din preţiosul metal, sus pe stîncă. 

Şase drumuri a făcut el în cele cinci ore, pînă cînd 
Basuli a ajuns la stîncă, transportînd în total un număr de 
patruzeci şi opt de lingouri pînă la marginea stîncii. 

De fiecare dată ducea o greutate care ar fi doborit alţi 
doi oameni, dar corpul lui uriaş nu arăta nici cel mai mic 

semn de oboseală. Mai tîrziu, i-a ajutat pe războinicii săi, 
negri ca abanosul, să se ridice pe stîncă cu ajutorul frînghiei 
pe care au adus-o pentru acest scop. 

De şase ori s-a întors Tarzan în camera comorii şi de 
şasc ori Werper, belgianul, s-a ascuns, tremurînd în umbra 
rece, într-un colț al intrării. 

Englezul a mai venit şi a şaptea oară, dar de dată 
aceasta avea cu el cincizeci de luptători, transformați în 
cărăuşi. Pentru nimeni în lume ei nu ar fi ascultat o co- 
mandă pentru a căra asemenea greutăţi, în afară de acest alb 
cu suflet nobil şi muşchi de oţel. 

Au mai scos cu acest prilej, încă cincizeci şi două de 
lingouri mari, făcînd un total de o sută, pe care Tarzan avea 
intenţia să le ia cu el. i 

În timp ce ultimul dintre Waziri ieşea din cameră, 
Tarzan s-a întors să mai priveâscă o dată fabuloasa avere, în 
care cele două incursiuni ale sale abia că au lăsat ceva goluri 
mici, i 

Înainte de a stinge singura lumînare pe care a adus-o 
pentru a-i lumina calea şi a cărei flacără mică înlătura 
întunericul de nepătruns în care zăcuse de veacuri această 
cameră uitată de oameni, gîndurile lui au revenit la prima 
împrejurare care l-a adus în această cameră a comorii, 
Dăduse din întîmplare peste această cameră, în timp ce fugea 
din subteranele templului unde fusese ascuns de La, marea 
preoteasă a celor care se închinău la soare. 

Şi-a amintit scena din templu, cînd zăcea întins pe 
altarul. de sacrificiu. S-a gîndit la marea preoteasă La, care 
ţinea pumnalul ridicat deasupra lui. 

Şi-a adus aminte de şirurile de preoţi care aşteptau 
într-un extaz isteric, plin de fanatism, prima ţişnire a sîngelui 
cald al victimei, pentru a-şi umple cupele de aur şi să-l bea 
în gloria "Zeului Înflăcărat'. 

Brutala şi sîngeroasa întrerupere a lui Tha, preotul 
înnebunit, îi trecu deasemenea pe dinaintea ochilor, ca şi 
fuga credincioşilor în faţa nebuniei acelei creaturi hidoase. 
S-a gîndit apoi la atacul asupra lui La, precum şi la partea 
pe care a. avut-o el în tragedia aceea, cînd se bătuse cu 

furiosul oparian, lăsîndu-l mort la picioarele preotesei, pe 
care el ar fi profanat-o. 

Acestea şi multe altele trecură prin mintea lui Tarzan pe 
cînd stătea lîngă mormanele de metal galben. 

Se întreba dacă La mai domneşte în templul cetăţii 
ruinate ale cărei ziduri dărâmate îşi aveau temeliile în jurul 
lui. 

Fusese ea oare, în cele din urmă, silită să se mărite cu 
vreunul din urîţii ei preoți? Era într-adevăr o soartă cumplită 
pentru o fată frumoasă ca ea! 

În sfârşit, Tarzan s-a dus pînă la lumînarea ce pîlpîia 
într-un colţ şi i-a stinse lumina slabă, pornind către ieşire. 

În spatele lui, aşteptîndu-l să plece, era belgianul. Acum 
a aflat secretul pentru care venise şi se putea întoarce la 
oamenii care îl aşteptau. Ii va duce la comoară şi vor lua cu 
ei tot aurul ce ar fi putut să-l ducă. 

Wazirii au ajuns la capătul exterior al tunelului şi urcau 
scara spre aerul proaspăt şi lumina stelelor de pe muchia 
stîncoasă a dealului, înainte ca Tarzan să se fi scuturat de 
gîndurile negre care l-au oprit acolo şi să pornească după ei. 

Încă odată, poate ultima dată, gîndea, el, a închis uşa 
masivă a camerei cu comoara. Dar în întuneric, în urma lui, 
Werper s-a sculat în picioare, întinzîndu-şi muşchii amorţiţi. 

A întins o mînă, mîngâind cu drag lingourile de aur din 
mormanul cel mai apropiat. Ridicînd bucata masivă de aur 
din locul unde stătuse neclintit de veacuri, l-a cîntărit în 
mîinile sale. 

Putea să aibă vreo zece sau douăsprezece kilograme, cel 
puţin, gîndi Werper. Apoi l-a strîns la piept într-un extaz de 
lăcomie. 

Tarzan visa acum la fericita primire ce îl aştepta acasă, 
la acele scumpe braţe în jurul gîtului său şi la un obraz 
catifelat lipit de al lui. Dar în aceeaşi clipă acest vis frumos 
a fost alungat de amintirea cuvintelor rostite de bătrînul 
vrăjitor. 

Şi într-adevăr, chiar în acele momente, viaţa celor doi 
a fost schimbată de soarta necruțătoare. 

Unul dintre ei a uitat pînă şi de lăcomia sa cea mare, în 

panica de care a fost cuprins. Celălalt a fost aruncat într-o 
uitare totală a trecutului de izbitura unei bucăţi de piatră, 
care i-a provocat o tăietură adîncă în cap. 


CAPITOLUL V 
Altarul “Zeului Înflăcărat"" 


Nenorocirea s-a întîmplat tocmai în momentul cînd 
Tarzan, după ce a închis uşa, a vrut să facă primul pas spre 
lumea din afară. Totul s-a petrecut repede fără să fie cineva 
prevenit. 

Liniştea domnea în jurul lor, cînd deodată, întreg 
pămîntul a început să se clatine. Pereţii din dreapta şi din 
stînga a trecătorii înguste s-au crăpat şi s-au prăbuşit. 

Blocuri întregi de granit dislocate din tavan au căzut, 
astupînd trecătoarea, iar pereţii s-au înclinat spre înăuntru, 
deasupra dărîmăturilor. 

Sub lovitura unui fragment din tavan, Tarzan s-a 
clătinat, căzînd cu spatele pe uşa camerei cu comoara, pe 
care greutatea lui a împins-o. Uşa s-a deschis, iar corpul i 
s-a rostogolit înăuntru pe pardoseală. 

In sala cea mare unde se afla comoara, pagubele 
produse de cutremur erau mai mici. Numai cîteva lingouri 
căzuseră de sus de pe mormanele mai înalte, iar din tavan 
s-a desprins o bucată mare care a căzut, sfărimîndu-se de 
pardoseală. 

Zidurile au crăpat, dar au rezistat, rămînînd în picioare. 

Nu a fost decît o singură zguduitură puternică, fără să 
mai fie urmată de alta, care să fi mărit pagubele provocate 
de prima: mişcare a pămîntului. 

Werper, aruncat la pămînt de violenţa şi forța mişcărilor 
pămîntului, s-a ridicat ameţit. S-a clătinat, dar a văzut că nu 


1 Consultaţi volumul II pentru detalii privind istoria şi descrierea 
cetăţii Opar (n.t.) 

este rănit deloc. 

Pipăind drumul către capătul celălalt al camerei, a căutat 
lumînarea pe care Tarzan o lăsase lipită în propria ei ceară 
de unul din lingouri. 

După ce a aprins o mulţime de chibrituri, a găsit în cele 
din urmă, ceea ce căuta. Un moment mai tîrziu întunericul 
de mormînt a fost luminat de razele slabe ale lumînării, iar 
Werper a scos un oftat nervos de uşurare, pentru că întune- 
ricul i-a mărit groaza. 

După ce ochii i s-au mai deprins cu lumina, şi-a întors 
privirile către uşă, singurul lui gînd fiind acum, să scape din 
acest mormînt cumplit. 

Dar cînd s-a uitat spre uşă, a văzut corpul uriaşului alb 
întins pe jos, chiar în dreptul uşii. 

S-a dat înapoi, speriat că va fi descoperit, dar o a doua 
privire l-a asigurat că englezul era mort. Dintr-o rană mare 
din capul lui a curs un lac de sînge pe pardoseala de piatră. 

Belgianul a sărit imediat peste trupul în nesimţire al 
gazdei sale de acum cîteva zile şi fără să se gîndească să dea 
cel mai mic ajutor omului în care poate tot ar mai fi existat 
viaţă, s-a repezit în trecătoare, spre libertate. 

Dar speranţele sale au fost zadarnice. Abia a trecut de 
uşă şi a văzut că trecătoarea era astupată complet de bolo- 
vani şi sfărîmături de stîncă, peste care ar fi fost imposibil 
să se mai treacă. 

S-a întors din nou în camera comoni. Luînd lumînarea 
de unde o lăsase, a început o cercetare sistematică a camerei. 
Imediat a descoperit încă o uşă pe partea opusă celeilalte, o 
uşă care s-a deschis scîrţiind -sub apăsarea lui. 

Dincolo de această uşă era un alt coridor îngust. Werper 
a pornit de-a lungul acestui coridor, urcînd o scară cu trepte 
de piatră, pînă la un alt coridor, la vreo şapte sau opt metri 
mai Sus de nivelul celuilalt. 

Şi-a luminat drumul cu flacăra mică a lumînării pe care 
o ținea în mînă, mulţumit că are la îndemînă măcar această 
sursă de lumină, deși cu cîteva ore mai înainte, s-ar fi uitat 
cu dispreţ la mijlocul acesta primitiv de iluminat şi care 
acum îi era de mare folos. 

A văzut la timp gaura deschisă a unei fîntîni în care, 
după toate posibilităţile, se termina tunelul pe care el l-a 
traversat. . 

Înaintea lui era o scobitură circulară. A tinut lumînarea 
deasupra acesteia şi s-a uitat în jos. La o adîncime mare, a 
văzut lumina reflectată de suprafaţa unei ape. 

A dat peste o fîntînă. 

Tot ridicînd lumînarea mai sus, a încercat să vadă în 
golul întunecos dinaintea lui şi a constatat că de partea 
cealaltă a fîntînii, tunelul în care se afla îşi continua drumul. 

Dar cum putea să treacă peste spaţiul acesta gol? 

Şi cum stătea acolo măsurând din ochi distanţa pînă la 
partea cealaltă şi întrebîndu-se dacă ar putea să facă o 
săritură atît de mare, un strigăt pătrunzător i-a ajuns la 
urechi, un strigăt care a scăzut treptat în intensitate, pînă 
cînd a sfîrşit într-o serie de gemete. 

Părea a fi o voce omenească, dar atît de schimbată de 
parcă ar ieşit din trupul torturat al vreunui suflet pierdut, 
zvîrcolindu-se în focurile iadului. 

Belgianul s-a cutremurat din cap pînă în picioare, uitîn- 
du-se în sus, deoarece ţipătul părea că vine de deasupra lui. 
A văzut acolo, departe de tot, o deschizătură şi un crîmpei 
de cer, cu cîteva stele strălucitoare. 

Ar fi dorit să strige după ajutor, dar a renunţat imediat 
ce a auzit strigătul acela înfiorător. Unde putea să existe o 
asemenea voce, nu puteau să existe şi fiinţe omeneşti! 

Nu mai îndrăznea să se arate acum locuitorilor care 
trăiau acolo, oricine ar fi fost ei. 

Îşi blestema ceasul cînd s-a gîndit să plece într-o 
asemenea acţiune nesăbuită. Ar fi dorit să nu fi fost acolo, 
ci în siguranţa, în tabăra lui Ahmet Zec, gata să înfrunte 
orice primejdie. 

S-ar fi predat chiar şi autorităţilor militare din Congo, 
dacă ar fi putut scăpa de situaţia îngrozitoare în care se afla 
acum. 

Aşteptă cu spaima în suflet, ca strigătul să se mai 
repete. Dar în cele din urmă, împins de disperare, şi-a luăt 
inima în dinţi şi s-a hotărît să sară peste prăpastia din faţa 

lui. 

S-a dat înapoi vreo douăzeci de paşi înapoi, pentru a 
avea loc să-şi ia avînt. A alergat pînă la marginea fîntînii, a 
sărit în sus şi înainte, într-o încercare nebună de a ajunge pe 
partea cealaltă. 

În mînă ținea strîns lumînarea aprinsă, dar cînd a sărit, 
curentul de aer produs de săritură i-a stins-o. Spre surprin- 
derea lui a început să zboare prin acel spaţiu, în întunericul 
cel mai mare. 

A încercat să se prindă cu mîinile de ceva, în cazul în 
care n-ar fi ajuns cu picioarele pe un loc sigur. 

S-a izbit cu genunchii de marginea pardoselei de partea 
opusă, în locul unde se termina tunelul din faţă. A alunecat 
înapoi, agătîndu-se disperat de o bucată de stîncă. 

A rămas atîrnînd în jos, cu jumătate din corp spre abis, 
dar totuşi era în siguranţă. 

Cîteva minute nu a îndrăznit să facă nici o mişcare, 
ţinîndu-se numai cu o mînă de bucata salvatoare din perete. 

În cele din urmă s-a tras încet în sus, pînă a ajuns cu 
totul în tunel, iar după aceea a mai stat puţin timp întins pe 
jos, pînă să-şi poată stăpîni nervii atît de zdruncinaţi. 

Cînd s-a izbit cu genunchii de marginea tunelului, a 
scăpat lumînarea din mînă. După puţin timp, crezînd că 
lumânarea ar fi putut să cadă mai degrabă în tunel, decît în 
abisul din spatele lui, s-a sculat în patru labe şi a început o 
cercetare amănunţită a locului unde se afla, 

A pipăit locul din jurul lui căutînd lumînarea. Acest 
obiect i se părea cu mult mai preţios decît toată averea 
fabuloasă a lingourilor de aur din Opar. 

Cînd a găsit în sfîrşit lumînarea, a strîns-o la piept şi a 
căzut pe podea suspinînd, extenuat de atita încordare. 

A rămas aşa cîteva minute, tremurînd din toate încheie- 
turile, apoi s-a ridicat. A scos un chibrit din buzunar şi a 
aprins din nou capătul de lumînare ce i-a mai rămas. 

Avînd lumină, i-a fost mai uşor să-şi stăpînească nervii, 
aşa că, după puţin timp, a pornit din nou de-a lungul tu- 
nelului, în căutarea unui drum de scăpare. 

Memoria sunetului oribil ce ajunsese pînă la el de sus, 

de pe coşul cel înalt, tot îl mai urmiărea. Tremura de groază 
pînă şi la zgomotul paşilor săi. 

Nu a apucat să meargă decît cîţiva paşi, cînd spre 
dezamăgirea lui, a dat peste un perete care i-a împiedicat 
orice înaintare, închizînd tunelul complet, de sus pînă jos şi 
dintr-o parte în cealaltă. 

Ce-ar fi putut însemna aceasta? 

Werper era un om instruit şi inteligent. Educaţia sa 
militară l-a ajutat să-şi pună la contribuţie cunoştinţele 
primite, pentru atingerea scopului pe care îl urmărea. 

Un tunel înfundat era o anomalie. Desigur că se 
continua dincolo de zid. 

Cineva, într-un timp oarecare, probabil că l-a astupat cu 
vreun scop oarecare. 

A început la lumina slabă a lumînării să examineze 
zidăria şi a rămas încîntat descoperind că blocurile subţiri de 
piatră cioplită, din care era construit zidul, erau aşezate fără 
tencuială sau ciment. 

A început să tragă de una din ele şi mare i-a fost 
bucuria văzînd că poate fi scoasă de acolo cu uşurinţă! A 
scos una după alta multe blocuri de piatră, pînă cînd a ajuns 
să aibă o deschizătură destul de largă pentru a trece pe 
acolo. A trecut imediat într-o cameră spațioasă şi joasă. 

De partea cealaltă a acestei camere era o uşă care îi 
oprea trecerea, dar nici aceasta nu a rezistat încercărilor sale, 
nefiind închisă cu vreo cheie sau zăvor. 

In faţa lui se deschidea un coridor lung şi întunecos, dar 
pînă să fi ajuns la capătul lui, lumînarea i-a ars pînă la 
degete. Cu o înjurătură din cauza arsurii, a aruncat restul de 
ceară la pămînt, unde aceasta a pilpîit puţin, apoi s-a stins. 

Se afla acum cu totul în întuneric şi groaza l-a cuprins 
din nou. Ce obstacole şi primejdii se mai aflau în calea lui, 
nu putea şti. 

Dar că se afla încă departe de libertate era sigur, atît de 
cumplită era lipsa de lumină în locurile acestea necunos- 
cute. 

A început să înainteze încet, pipăind cu mîna pereţii reci 
ai tunelului și trăgîndu-şi picioarele, cu băgare de seamă pe 


36 


pardoseală, pînă să păşească din nou. 

Cît timp s-a chinuit în acest mod nu a avut de unde să 
ştie. Dar în cele din urmă, părîndu-i-se că lungimea tunelului 
este exagerată şi zdrobit de eforturile făcute, de spaimă şi de 
nesomn, s-a hotărît să se aşeze şi să se odihnească înainte de 
a merge mai departe. 

Cînd s-a trezit nu a intervenit nici o schimbare în 
întunericul din jur. Probabil că a dormit foarte puţin sau o 
zi întreagă, nu avea cum să ştie. Dar faptul că dormise cîtva 
timp o dovedea starea lui. Se simţea mai proaspăt şi îi era 
foame. 

A început să înainteze din nou pe pipăite, ca şi mai 
înainte, dar nu a mers mult şi a ajuns pînă la o cameră care 
primea lumină printr-o deschizătură din tavan, de unde un 
şir de scări coborau în gol. 

Pe deschizătura aceasta de deasupra, Werper putea să 
vadă lumina soarelui reflectată de coloane masive pe care 
crescuse iederă. 

S-a oprit să asculte, dar nu a auzit decît freamătul 
vîntului printre crengile înfrunzite, strigăte răguşite de păsări 
şi urlete slabe de maimuțe. 

Adunîndu-şi tot curajul, s-a urcat pe scară şi a ieşit 
într-o curte rotundă. În faţa lui se afla un altar de piatră, plin 
de pete de un roşu închis. 

În momentul acela, el nu s-a gîndit să dea o explicaţie 
petelor din jur. Mai târziu însă şi-a dat prea bine seama de 
adevărata lor originea. 

Pe lîngă deschizătura de jos de lîngă altar, prin care a 
intrat el în curte din camera subterană, belgianul a descoperit 
mai multe uşi în zidul curții, la nivelul podelei. 

Deasupra acestora şi în jurul curţii era un şir de bal- 
coane deschise. Printre ruinele pustii săreau de colo pînă 
colo maimuțe mici, iar printre coloanele şi galeriile de 
deasupra, zburau păsări cu pene viu colorate. 

Totul părea pustiu, nesimţindu-se deloc prezenţa omului. 

Werper a răsuflat uşurat. A ofiat ca şi cum i s-ar fi 
ridicat o mare greutate de pe umeri. 

A făcut un pas înainte către o ieşire, dar s-a oprit, cu 

ochii holbaţi de uimire şi de groază, pentru că aproape în 
aceeaşi clipă, vreo zece uşi s-au deschis din zidurile curţii şi 
o ceată de oameni îngrozitori s-a aruncat asupra lui. 

Erau preoţii "Zeului Înflăcărat" din Opar, aceiaşi oameni 
mărunți, păroşi, diformi şi urîţi care o tîrîseră pe Jane 
Clayton la altarul de sacrificiu, cu mulţi ani înainte, chiar 
din locul acela. 

Braţele lor lungi, picioarele scurte şi încovoiate, ochii 
lor mici şi încrucişaţi, precum şi frunţile lor joase, le dădeau 
un aspect bestial, care îi inspira o spaimă teribilă belgianului 
cu nervii zdruncinaţi. 

A scos un țipăt şi s-a întors să fugă spre acele locuri 
îngrozitoare, dar mai uşor de suportat, ale coridoarelor şi 
camerelor întunecoase de unde tocmai ieşise. 

Insă aceşti oameni oribili i-au ghicit intenţiile. 

I-au blocat drumul şi l-au prins, deşi Werper le-a căzut 
în genunchi, implorîndu-i să-i lase viaţa. L-au legat şi l-au 
aruncat jos la pămînt în curtea rotundă. 

Restul nu a fost decît o repetare a scenelor prin care 
trecuseră Tarzan şi Jane Clayton?. 

Au sosit preotesele şi împreună cu ele marea preoteasă 
La. Werper a fost ridicat şi dus la altar. 

O sudoare rece îi ieşea prin toți porii, în timp ce La 
ridica deasupra lui cumplitul cuţit de sacrificiu. 

Cîntecul de moarte ajungea ca o tortură pînă la urechile 
sale, iar ochii nu i se mai dezlipeau de cupele de aur din 
mîinile credincioşilor, care în curînd urmau să-şi potolească 
setea lor inumană cu sîngele lui cald încă. 

Tocmai se ruga în sinea lui să-şi piardă cunoştinţa cu o 
clipă mai repede ca lama ascuţită să i se împlînte în piept, 
cînd deodată se auzi un răcnet îngrozitor care a răsunat 
aproape de urechile sale. 

Marea preoteasă a lăsat cuțitul în jos. Ochii i s-au dilatat 
de groază. Preotesele şi credincioşii au început să tipe şi au 
fugit speriaţi către ieşiri. 


2 Vezi volumul II (n.t) 

Preoţii au scos urlete de furie şi de spaimă, după 
temperamentul şi curajul fiecărui. 

Werper şi-a întins gîtul cît a putut mai mult pentru a 
vedea cauza panicii. A rămas încremenit cînd a văzut un leu 
enorm în centrul templului, ţinînd în ghiare o victimă. 

Regele animalelor a scos un nou răget, aruncînd o 
privire fioroasă spre altar. 

Preoteasa La s-a clătinat pe picioare, s-a aplecat în faţă 
şi a căzut leşinată peste corpul lui Werper. 


CAPITOLUL VI 
Atacul arabilor 


După ce le-a mai trecut spaima cauzată de zguduitura 
cutremurului, Basuli şi cu războinicii săi au dat fuga în 
coridorul subteran, căutîndu-l pe Tarzan şi pe ceilalți doi 
dintre ei care lipseau. 

Au găsit drumul astupat cu blocuri de piatră căzute unul 
peste celălalt. 

Două zile au muncit să-şi facă drum pînă la prietenii lor 
îngropaţi acolo, dar după o muncă istovitoare, abia au reuşit 
să dizloce cîţiva metri din zidul surpat, dînd peste cadavrul 
strivit al unuia dintre cei care l-au ajutat pe Tarzan să care 
ultimul transport de aur. 

Descoperirea aceasta i-a făcut să creadă că Tarzan şi 
celălalt Waziri sînt şi ei morţi, probabil puţin mai departe, 
sub masa enormă de stînci sfărimate. Acolo nici un ajutor 
nu-i mai putea ajunge şi nici nu le mai putea fi de folos. 

În timp ce lucrau, războinicii strigau tot timpul numele 
stăpînului şi al camaradului lor, fără să primească însă nici 
un răspuns. 

În cele din urmă au renunţat la orice cercetare, aruncînd 
o ultimă privire înlăcrimată asupra mormîntului de stînci 
sfărimate al stăpînului lor. 

Au ridicat apoi pe umeri lingourile grele de aur care va 
aduce, dacă nu fericire, cel puţin confort stăpînei lor iubite. 

Au pomit înapoi peste valea uitată a Oparului, apoi mai 
departe prin pădurile de dincolo de dealuri, spre îndepărtata 
lor reşedinţă. 

În timp ce mergeau în acea direcţire, nici nu le trecea 
prin gînd ce soarta teribilă îi aştepta în liniştita şi tăcuta lor 
aşezare. 

De la nord venea Ahmet Zec, grăbit de scrisoarea scrisă 
de locotenentul său. Odată cu el venea întreaga bandă de 
renegaţi arabi şi de bandiți, iar cu aceştia un grup de 
indigeni la fel de ticăloşi, adunaţi de prin cele mai sălbatice 
Şi uitate triburi de canibali, din ţinuturile prin care banditul 
Ahmet se plimba fără nici o grijă. 

Mugambi, acest Hercule de abanos, care a participat la 
aventurile primejdioase şi la drumurile iubitului său Buana, 
tocmai din Insula Junglei şi aproape de izvoarele rîului 
Ugambi, a fost primul care a observat apropierea sinistrei 
caravane. 

EI era acela pe care Tarzan l-a lăsat ca şef al războinici- 
lor rămași să o păzească pe lady Greystoke. Nici nu se putea 
găsi un paznic mai curajos şi mai devotat în lume. 

Uriaş de statură, războinic sălbatic neînfricat, colosul 
negru avea sufletul şi judecata proporționale cu trupul şi 
puterea lui. 

Nici măcar un moment nu s-a îndepărtat de fermă, de 
cînd plecase stăpînul său. Numai cînd lady Greystoke avea 
plăcerea să se plimbe pe cîmpia întinsă sau cînd dorea să 
întrerupă monotonia singurătăţii prin cîte o scurtă expediţie 
de vînătoare se ducea mai departe de fermă, fără însă să o 
lase singură. 

În asemenea împrejurări, Mugambi călărea pe un splen- 
did cal arab, la doi paşi în urma calului ei. 

Bandiţii erau încă departe cînd ochii ageri ai războini- 
cului i-a decoperit. 

A privit mai întîi cu atenţie cîteva minute spre ceata 
care se apropia fără zgomot, apoi s-a întors şi a alergat spre 
colibele indigene, care erau la cîteva sute de metri mai 
departe de reşedinţă. 

Acolo i-a strigat imediat pe războinicii care se odihneau. 

Împărţi cîteva ordine scurte, în urma cărora războinicii şi-au 
luat imediat armele şi scuturile. 

Unii au alergat să-i cheme pe lucrătorii de pe ogoare şi 
i-au prevenit pe cei care se ocupau de vite. Majoritatea l-au 
urmat pe Mugambi înapoi la reşedinţă. 

Praful ridicat de caii bandiţilor se vedea încă departe de 
tot. Mugambi nu ar fi putut afirma precis dacă acel nor de 
praf ascundea un inamic, dar el mai văzuse cete de oameni 
venind fără să se ştie. 

Mulţi vizitatori au venit cu intenţii paşnice, alteori erau 
grupuri de oameni cu intenţii de furt şi braconaj. Nu se 
putea ştii ce doreau străinii care se apropiau. 

Cel mai bun lucru era să fie pregătiţi. Lui Mugambi nu 
îi plăcea graba cu care înaintau acei străini. 

Reşedinţa lui Greystoke nu era adaptată unei apărări 
împotriva unor atacuri armate. Nu avea gard de apărare, 
pentru că fiind situată în mijlocul Wazirilor săi devotați, 
stăpînul lor nu anticipase nici un atac cu forţe mari al 
vreunui duşman oarecare. 

La ferestre erau obloane care se puteau închide ca 
apărare împotriva săgeţilor ostile şi tocmai cu acestea era 
ocupat Mugambi, închizîndu-le el singur, cînd lady Grey- 
stoke a apărut pe verandă. 

— Ce s-a întîmplat, Mugambi, a exclamat ea, ce eşti atît 
de grăbit? De ce închizi obloanele? 

Mugambi şi-a întins mîna spre cîmpie, unde acum se 
vedeau bine călăreţii îmbrăcaţi în alb. 

— Arabi, a explicat el. Şi nu vin cu intenţii bune, ştiind 
că marele Buana lipseşte. 

Dincolo de poieniţa verde şi de tufişurile înflorite din 
jurul căsuţei șale, Jane Clayton văzu corpurile lucitoare ale 
W azirilor. S 

Soarele lucea pe vîrfurile de metal ale sulițelor lor, iar 
penele viu colorate ale ținutei lor de război, se reflecta pe 
pielea lucioasă de pe umerii lor largi. 

Jane Clayton se uita la ei, cu sentimente de mîndrie şi 
afecţiune. Ce rău putea să se abată asupra ei cu asemenea 
războinici curajoşi? 

Bandiţii s-au oprit cam la o sută de metri, la marginea 
cîmpici. Mugambi s-a dus la războinicii lui. 

Văzînd că arabii s-au oprit, Mugambi a înaintat cîţiva 
metri spre ei, ridicîndu-și vocea, atrăgînd atenţia străinilor. 
Ahmet Zec stătea în şa în faţa oamenilor lui, drept ca o 
statuie. 

— Arabule, a strigat Mugambi, ce cauţi aici? 

— Am venit în pace, a răspuns Ahmet Zec. 

— Atunci întoarce-te şi pleacă în pace, a zis Mugambi. 
Nu te vrem aici şi nici nu poate fi pace între arabi şi Waziri. 

Mugambi, deşi nu era născut Waziri, fusese adoptat de 
trib. Ţinea foarte mult ca tradiţiile acestui trib să nu moară 
şi să fie păstrate toate obiceiurile din străbuni. 

Ahmet Zec şi-a tras calul mai la o parte din faja cetei 
sale, spunînd ceva încet oamenilor săi. Un moment după 
aceea, o salvă violentă de gloanţe a căzut asupra război- 
nicilor Waziri. 

Vreo doi războinici au căzut imediat, iar ceilalţi erau de 
părere să îi atace pe năvălitori. Insă Mugambi era un condu- 
cător tot atît de prudent, pe cît era de curajos. 

Şi-a retras forţele în spatele tufişurilor din grădină. Pe 
unii i-a trimis în alte părţi din jurul reşedinţei, iar vreo şase 
chiar în reşedinţă, ordonîndu-le să o reţină pe stăpîna lor 
înăuntru şi să o apere cu vieţile lor. 

Ahmet Zec, adoptînd tactica luptătorilor din pustiul de 
unde venise, şi-a condus oamenii în galop, într-o linie 
îngustă, formînd un cerc mare pe care îl strângea treptat, din 
ce în ce mai mult, spre curajoşii apărători ai reședinței lui 
Tarzan. 

De partea aceea a cercului, care venea mai aproape de 
Waziri, arabii îşi descărcau necontenit carabinele în tufişurile 
după care şe ascundeau războinicii. Aceştia la rîndul lor, 
trăgeau săgețile în cei mai apropiaţi dintre duşmani. 

Wazirii, arcaşi îndemînatici, nimereau călăreț după 
călăreț. j 

Unul după altul, cîte unul din călăreții arabi ridicînd 
mîinile peste cap cădea din şa. 

Totuşi lupta era inegală, numărul arabilor fiind cu mult 

mai mare decît al Wazirilor, iar gloanţele lor străbăteau 
tufişurile, găsind ţinta pe care puşcaşii arabi nici măcar nu 
o vedeau. 

După un timp, Ahmet Zec, ajungînd cu linia cercului la 
vreo șapte sau opt sute de metri aproape de reşedinţă, şi-a 
strâns călăreţii şi a dat atacul decisiv. 

Înaintau într-un galop nebun peste cîmpie, sărind peste 
gardurile din drum. S-au repezit către puţinii apărători ai 
căsuţei în care se baricadase Jane Clayton. 

Mugambi i-a văzut venind şi a început să strige război- 
nicilor care au mai rămas, să alerge spre casă ca un ultim 
loc de rezistenţă. 

Arabii se apropiau, strigînd şi învîrtind lungile lor 
carabine pe deasupra capetelor. 

Au trecut în goana calului pe lîngă verandă, descărcînd 
salve ucigătoare asupra Wazirilor îngenunchiaţi, care au dat 
drumul la un stol de săgeți de după scuturile lor lungi şi 
ovale, făcute să reziste săgeţilor duşmane sau să înlăture 
lovitura unei suliţi, dar care nu puteau opri gloanţele de 
plumb ale arabilor. 

Iar pe sub obloanele ridicate numai de o palmă, alți 
arcași trimiteau săgețile lor ucigătoare. După acest atac, 
Mugambi şi-a retras forţele în interiorul căsuţei. 

Arabii au mai atacat de cîteva ori, iar în cele din urmă 
s-au apropiat, formînd un semicerc în faţa căsuţei, la o 
distanţă unde nu îi puteau ajunge săgețile celor asediați. 

Din noua lor poziţie, trăgeau cu Înverşunare asupra 
ferestrelor. Wazirii cădeau unul după altul. 

Din ce în ce mai puţine erau săgețile care răspundeau 
focului ucigător al arabilor, pînă cînd Ahmet Zec a simţit că 
este momentul să ordone atacul decisiv. 

Trăgînd chiar din fugă, sîngeroasa bandă a năvălit spre 
verandă. Vreo zece dintre ei au căzut loviți de săgețile celor 
care o apărau, dar majoritatea au ajuns pînă la intrare, unde 
au început să izbească cu paturile grele ale armelor. 

Troznitura lemnului sfărîmat al uşii s-a amestecat cu 
pocnetul unei singure arme, cînd Jane Clayton a tras prin 
spărtură, asupra duşmanului dezlănţuit. 

Cădeau combatanți de ambele părţi ale uşii, dar în cele 
din urmă, a căzut şi această barieră atît de fragilă. Cînd uşa 
s-a prăbuşit, vreo douăzeci de arabi au năvălit în cameră. 

De partea cealaltă a camerei era Jane Clayton, înconju- 
rată de puţinii care au mai rămas dintre curajoşii ei apărători. 

In fruntea războinicilor era uriașul Mugambi. 

Arabii au ridicat armele, să tragă ultima salvă care ar fi 
pus capăt definitiv oricărei rezistenţe, dar Ahmet Zec a dat 
un ordin, care opri degetele arabilor pe trăgaciul carabinelor. 

— Nu împuşcaţi femeia! strigă el. Cine îi va face vreun 
rău, îl omor. Trebuie să o luăm vie! 

Arabii năvăliră asupra Wazirilor, dar aceștia i-au 
întimpinat cu suliţele lor grele. 

Săbiile au lucit, pistoalele au răpăit, iar moartea era 
împărţită cu o dărnicie furioasă. 

Mugambi şi-a aruncat sulița în cel mai apropiat dintre 
agresori, cu atîta forţă încît pînă şi capătul mînerului a ieşit 
prin spatele arabului. Apoi smucind un pistol din mîna 
altuia, l-a apucat de ţeavă şi a început să îi lovească pe toți 
cei care căutau să se apropie de stăpîna lui. 

Imbărbătaţi de exemplul iui, puţinii războinici care au 
mai rămas în viaţă se luptau ca demonii alături de el. Au 
căzut însă unul cîte unul, pînă cînd nu a rămas decît Mu- 
gambi, ca să apere onoarea şi viaţa soţiei lui Tarzan. 

Ahmet Zec stătea lîngă uşă, privind rece la această luptă 
inegală, dînd din cînd în cînd ordine scurte oamenilor săi. 

Într-o mînă ţinea carabina lui cu patul de argint. A 
ridicat-o încet la umăr, aşteptînd ca vreo mişcare a lui Mu- 
gambi să îl pună în bătaia armei. 

Trebuia să tragă fără ca să pună în pericol viaţa femeii 
sau a vreunuia din arabii săi. 

În sfîrșit a venit şi momentul cînd Ahmet Zec a apăsat 
pe trăgaci. 

Fără să scoată un sunet, bravul Mugambi s-a prăbuşit pe 
podea, la picioarele stăpînei lui. 

O clipă mai tîrziu, Jane a fost înconjurată şi dezarmată. 
Fără să îi adreseze vreun cuvînt, au târât-o afară. 

Un negru uriaş a ridicat-o în şa şi în timp ce alţi bandiți 

cotrobăiau peste tot să fure ce puteau, negrul a trecut călăre 
cu ea dincolo de porţi, aşteptînd sosirea stăpînului său. 

Jane Clayton i-a văzut pe bandiți scoțînd toţi caii din 
grajduri. Deasemenea, arabii au adunat toate vitele de pe 
cîmp. 

Au luat tot ce putea reprezenta valoare în ochii lor, iar 
la urmă au aruncat torţe. Flăcările au cuprins ce a mai rămas 
din clădire. 

In sfîrşit, cînd bandiții s-au strîns la un loc, după ce 
şi-au satisfăcut poftele de înavuţire prin jaf, au pornit cu 
Jane spre nord. Ea a mai văzut fumul şi flăcările ridicîndu-se 
departe spre cer, pînă cînd, la o cotitură a drumului, pădurea 
cea deasă a ascuns privirilor ei acest trist tablou. 

În acest timp, în camera unde se desfăşurase ultima 
luptă, printre limbi lungi de foc care îşi făceau loc printre 
cadavre, cineva în al cărui trup a mai rămas o fărîmă de 
viaţă a început să se tirască spre exterior. 

Era un negru uriaş, care s-a rostogolit pe o parte şi pe 
alta, uitîndu-se în jur cu ochii injectaţi de sînge şi plini de 
durere. 

Era Mugambi, pe care arabii îl crezuseră mort, dar care 
tot mai trăia. 

În timp ce se ridica cu multă greutate, pe miini şi pe 
genunchi, tîrîndu-se încet spre ușă, flăcările lacome şi 
nemiloase au ajuns pînă la el. 

A căzut de cîteva ori pe podea, din cauza slăbiciunii, 
dar de fiecare dată se ridica din nou, continuîndu-și drumul 
către un loc ferit. 

După un timp, care lui i s-a părut că nu mai are sfîrşit, 
cînd deja flăcările au ajuns un adevărat cuptor de partea 
cealaltă a camerei, uriaşul negru a izbutit să ajungă la 
verandă, de unde s-a rostogolit pe trepte în jos. 

S-a tîrît mai încolo pe iarba rece de sub un tufiş înflorit. 

Toată noaptea a zăcut acolo, uneori leşinat de dureri, 
alteori răbdind cu stoicism. 

În starea aceasta din urmă, privea cu o ură sălbatică spre 
Mican care tot se mai ridicau din magaziile cu cereale şi 

în. 

Un leu ieşit la vînătoare urlă undeva pe aproape, dar 
uriașului negru nu îi era frică. 

Acum nu mai rămăsese loc în creierul său sălbatic decît 
pentru un singur gînd: Răzbunare!... Răzbunare!... Răzbuna- 
re!... 


CAPITOLUL VII 
Comoara de pietre preţioase 


Tarzan a rămas câtva timp întins acolo unde căzuse, pe 
pardoseala de piatră a camerei cu lingourile de aur. 

Zăcea întins şi nemișcat ca un cadavru, dar nu murise 
încă. 

În cele din urmă, s-a mişcat, iar după câteva clipe, a 
deschis ochii în întunericul de nepătruns de acolo. 

A ridicat o mînă şi a dus-o la cap. A văzut că era plină 
de sînge. Şi-a mirosit degetele aşa cum o fiară şi-ar mirosi 
sîngele de pe o labă rănită. 

S-a ridicat încet, trăgînd cu urechea. Nici un sunet nu 
ajungea pînă în adîncimile întunecate ale mormântului său. 

A mers clătinîndu-se pe picioare. A pipăit printre 
mormanele de lingouri de aur. 

Ce se întîmplase? Unde era? 

Numai capul îl durea. Nu simţea nici un alt efect mai 
rău după lovitura care îl trîntise la pămînt. 

Nu-şi mai aducea aminte de accident, precum nu îşi mai 
amintea de nimic din tot ce se petrecuse pînă cînd s-a întîm- 
plat accidentul. 

Se pipăi cu mîna, de parcă nu ar fi ştiut cine este. Şi-a 
pus mîna pe picioare, pe corp şi pe cap. Mai pipăi tolba cu 
săgeți şi cuțitul de la şold. 

În creierul său era ceva care se zbătea pentru a fi adus 
la suprafaţă. Ah!.... 

Ştia acum: îi lipsea ceva! 

S-a tirît înapoi, căutînd cu mîinile obiectul pe care 
instinctul îi spunea că l-a pierdut. 

În sfirşit a găsit sulița cea grea, care cu mulţi ani 
îbainte, era unul din cele mai importante obiecte ale vieţii 
såle zilnice, ba chiar al propriei sale existenţe. 

Cunoştea această armă care fusese în legătură cu fiecare 
acţiune a lui, începînd din momentul în care a smuls prima 
suliță de la negrul care căzuse victimă dorințelor sale 
sălbatice. 

Era sigur că mai există o lume cu mult mai frumoasă 
decît cea mărginită de întunericul celor patru ziduri de piatră 
care îl înconjurau. 

Şi-a continuat cercetările pînă cînd în sfîrşit a găsit uşa 
care ducea înăuntru sub cetate şi templu. 

A pornit pe acest drum fără nici o frică. A ajuns pînă la 
scările de piatră care urcau la nivelul superior. Le urcă, 
continuîndu-şi drumul spre fîntîna adîncă. 

Nimic nu i-a ajutat memoria ca să îşi poată aminti de 
ceva cunoscut lui din ceea ce era împrejur. 

Mergea înainte prin întuneric, de parcă ar fi străbătut o 
cîmpie largă în plină lumină, sub razele soarelui de amiază. 
Nu dădea importanţă nici unui obstacol, mergînd foarte 
calm, avînd deplină încredere în instinctele sale animalice. 

Ajungînd la marginea fîntînii, a păşit înainte în gol, 
prăbușindu-se în adîncimea întunecoasă. 

Cum era cu sulița în mînă, a lovit cu arma apa de sub 
el, scufundîndu-se lent. 

Din fericire nu s-a rănit deloc în această căderea bruscă 
şi neașteptată. Cînd s-a ridicat la suprafaţă şi-a scuturat apa 
din ochi şi a observat că putea să vadă. 

Lumina zilei străbătea înăuntru pe o deschizătură 
îndepărtată deasupra capului său, luminînd slab pereţii 
fîntînii. 

Tarzan s-a uitat în jur şi a văzut la acelaşi nivel cu 
suprafaţa apei în zidul umed şi alunecos, o deschizătură 
destul de mare. 

A înotat pînă acolo şi s-a tras în sus. A găsit gura unui 
tunel întunecos, pe care a pornit fără să mai piardă vremea. 

Acum însă mergea cu băgare de seamă, pentru că 
Tarzan al maimuţelor învăţa repede. Prăpastia neaşteptată i-a 

arătat că trebuie să fie atent cînd străbate trecători întunei 
coase. Nu mai avea nevoie de o a doua lecţie. | 

Tunelul l-a dus cîţiva zeci de metri drept înainte. Pe jos 
era alunecos de parcă apa din fîntînă s-ar fi revărsat uneori, 
inundînd tunelul. 

Această situaţie neplăcută împiedica mersul lui Tarzan, 
piciorul desprinzîndu-se din loc cu mare greutate. 

A ajuns la o scară de piatră, unde se termina tunelul şi 
pe care a urcăt-o repede. 

Era o scară în zigzag. A mers la dreapta şi la stînga, 
pînă cînd a ajuns în sfîrşit, într-o cameră mică şi rotundă. 

O lumină slabă pătrundea de sus, printr-un coș de vreo 
doi metri în diametru, care începea din centrul tavanului 
camerei, ridicîndu-se pe o lungime de treizeci sau patruzeci 
de metri, terminîndu-se cu un grătar de piatră, prin care 
Tarzan putea să vadă un petic de cer albastru luminat de 
soare. 

Curiozitatea l-a împins să cerceteze peste tot în această 
încăpere. Aici erau mai multe lăzi mari, strînse cu benzi late 
de aramă. 

Tarzan şi-a plimbat mîinile deasupra lor, pipăind 
cercurile de aramă, trăgînd de balamale. În cele din urmă, 
din întîmplare, a reuşit să ridice capacul uneia din ele. 

O exclamaţie de plăcere îi ieşi de pe buze la vederea 
minunatelor comori pe care le conţinea. 

O tavă mare, plină cu pietre strălucitoare, scînteia şi 
strălucea în lumina palidă a camerei. 

Ajuns din cauza accidentului la mintea copilăriei, nu 
mai era în stare să-şi facă o idee privind fabuloasa valoare 
a descoperirii sale. 

Şi-a înfipt mîinile în mormanul de pietre scumpe şi le-a 
răsfirat printre degete. 

Apoi s-a dus la alte lăzi, în care găsi alte depozite de 
pietre preţioase. Aproape toate erau frumos şlefuite, iar 
Tarzan şi-a ales un pumn întreg, umplindu-şi punga de piele 
Care îi atîrna la şold. 

A aruncat înapoi în ladă pe cele care nu străluceau prea 
frumos. 

Fără să vrea, fără să ştie, eroul nostru a nimerit în 
țamera demult uitată, a nestematelor din Opar. 

Secole întregi zăcuse această odaie îngropată sub 
templul "Zeului Înflăcărat", în mijlocul uneia din multele 
trecători subterane pe care descendenţii superstiţioşi ai 
vechilor locuitori nu au îndrăznit sau nu au avut voie să le 
exploreze. 

Obosit de această distracţie, Tarzan a pomit pe coridorul 
care ducea din odaia cu nestemate, în sus, pe o pantă foarte 
înclinată. Tunelul l-a dus din ce în ce mai aproape de 
suprafaţă, terminîndu-se în cele din urmă într-o cameră 
Joasă, mai luminată decît toate celelalte peste care dăduse 
pînă acum. 

O deschizătură în tavan, deasupra lui, la capătul de sus 
al unui şir de trepte de ciment, i-a arătat o privelişte frumos 
luminată de soare. 

Tarzan privi cu o mare mirare coloanele de piatră 
îmbrăcate cu plante agăţătoare şi s-a încruntat, în efortul pe 
care l-a făcut să îşi amintească de ceva asemănător văzut de 
el mai demult. 

Nu era însă sigur de nimic. Era numai o obsesie 
tulburătoare de care nu putea să scape şi anume că trebuia 
să ştie o mulțime de lucruri pe care ar fi trebuit să le 
cunoască. 

Gîndurile i-au fost întrerupte de un răcnet înfiorător, 
care se auzi prin deschizătura de sus. Au urmat strigăte şi 
ţipete de oameni. 

A urcat scările, ţinîndu-şi sulița şi mai strîns în mînă. O 
privelişte stranie l-a întimpinat la ieşirea din semiîntunericul 
din pivniţă, în lumina strălucitoare a templului. 

Fiinţele pe care le-a văzut, le-a recunoscut. Acolo erau 
oameni şi un leu enorm. 

Oamenii alergau spre ieşirile laterale ca să scape de 
fiorosul animal. Leul stătea chiar în mijlocul templului, 
deasupra corpului unuia care fusese mai puţin norocos decit 
ceilalți. 

Tarzan a mai văzut în faţa lui o femeie alături de un 
bloc de piatră, peste care era întins un om legat. în timp ce 

el se uita la această scenă, a observat cum leul arunca priviri 
înfricoşătoare celor două persoane care mai rămăseseră î 
templu. 

Încă un răget tunător a ieşit din pieptul sălbatic al fiarei, 
la auzul căruia femeia a leşinat, căzînd peste corpul omului 
întins și nemișcat pe altarul de piatră din faţa ei. 

Leul a făcut cîţiva paşi şi se pregătea să sară. Vîrful 
cozii sale ondulate se zbătea nervos. Era pe cale să atace 
cînd privirile i-au fost atrase de Tarzan. 

Werper, legat şi neputincios, l-a văzut pe camivorul cel 
mare pregătindu-se să sară asupra lor. A văzut şi schimbarea 
neașteptată în expresia fiarei, ai cărei ochi se îndreptaseră 
către ceva dincolo de altar şi în afara unghiului de vedere al 
belgianului. 

Mai văzu formidabila creatură ridicîndu-se aproape 
drept în două picioare. Cineva a trecut precum o săgeată pe 
lîngă Werper. ` 

' Un braţ putemic s-a ridicat şi o suliță mare a fost 
aruncată spre leu. Aceasta s-a înfipt adînc în pieptul anima- 
lului. 

Werper a văzut cum leul, acum în patru labe se mişca 
rupînd mînerul suliţei şi a mai văzut, minunea minunilor, 
uriaşul alb, aproape gol care aruncase arma, atacînd fiara, 
numai cu un singur cuţit lung, gata să întîmpine ghiarele şi 
colții regelui junglei. 

Leul s-a ridicat şi el în două labe, să îl întîmpine pe 
noul său inamic. Fiara mîrfia îngrozitor, dar mirarea belgia- 
nului a fost și mai mare cînd a auzit miriituri la fel de 
sălbatice cu ale leului ieşind de pe buzele omului care 
atacase fiara. 

Dîndu-se repede un pas înapoi, Tarzan a evitat ghiarele 
leului, care a bătut aerul zadamic. Repezindu-se apoi în 
spatele fiarei, i-a sărit în spate, înconjurindu-i gîtul cu 
braţele şi înfigîndu-şi colții adînc în camea gâtului, căutînd 
să ajungă la beregată. 

Răcnind şi sărind, rostogolindu-se şi zbătîndu-se, uriaşa 
felină a încercat să îl arunce de pe spate pe sălbaticul său 
adversar, în timp ce o mînă puternică, încleştată pe cuţit, îl 

lovea necruţător. 

În timpul acestei lupte, preoteasa La şi-a revenit şi a 
rămas extaziată de spectacolul din faţa ei. 

Părea de necrezut ca o fiinţă omenească să îl poată 
învinge într-o luptă piept la piept pe regele animalelor, dar 
cu toate acestea, imposibilul se petrecea sub ochii ei. 

În cele din urmă, cuțitul lui Tarzan nimeri în inima 
leului şi cu-o ultimă zvicnire în ghiarele morţii, leul s-a 
rostogolit mort pe pardoseala de marmură. 

Sărind în picioare, învingătorul şi-a pus un picior pe 
cadavrul animalului ucis şi ridicînd faţa către cer, a dat 
drumul unui strigăt atît de înfiorător încît atît La, cît şi 
Werper s-au cutremurat. 

Apoi, Tarzan s-a întors către ei şi Werper l-a recunoscut 
pe omul pe care crezuse că l-a lăsat mort în camera cu 
comoara. 


CAPITOLUL VIIi 
Fuga din Opar 


Werper era uimit. Era oare cu putinţă ca acest sălbatic 
să fie una şi aceeaşi persoană cu acel englez plin de demni- 
tate, care îl primise atît de amabil în luxoasa sa locuinţă 
africană? 

Se putea oare ca această fiară cu expresie animalică, cu 
ochii aprinşi, să fie în acelaşi timp un om? 

Era cu putinţă oare ca acel strigăt îngrozitor de victorie, 
pe care nici nu-l mai auzise vreodată, să fi ieşit dintr-un gît 
omenesc? 

Tarzan s-a uitat la bărbatul şi la femeia din faţa lui cu 
o expresie de nedumerire, fără vreun indiciu că ar înţelege 
ce se petrece. 

Parcă descoperise o specie nouă de fiinţe şi se minuna 
de ceea ce găsise. 

Preoteasa La, la rîndul ei, studia trăsăturile lui Tarzan 
şi încetul cu încetul, ochii ei s-au dilatat. 

— Tarzan! a exclamat ea. 

Şi a continuat imediat, în limbajul maimuţelor 
antropoide, care datorită unei continue existenţe comune 
între locuitorii cetăţii şi maimuțe a devenit limba oparienilor; 

— Al venit înapoi la mine! La mine, care am nesocotit 
preceptele religiei mele şi te-am aşteptat mereu pe tine, 
Tarzan. La te-a aşteptat fără să se mărite şi acum ai venit! 
Spune-mi dar, spune-mi dacă într-adevăr ai venit pentru 
mine! 

Werper asculta acest jargon de neînțeles, uitîndu-se cînd 
spre preoteasă, cînd spre Tarzan. 

— Nu cumva şi el înţelege această limbă ciudată? se 
întreba el. 

Spre marea lui surpriză, îl auzi pe englez răspunzând 
femeii în aceeaşi limbă. 

— Tarzan, repetă el gîndindu-se profund. Tarzan! 
Numele acesta îmi este foarte cunoscut. 

— Este numele tău, tu eşti Tarzan! a strigat La. 

— Eu sînt Tarzan? a zis el, dînd din umeri. 

A continuat după o scurtă pauză: 

— Bine, numele îmi place, nu ştiu să am altul, aşa că îl 
voi păstra pe acesta. Dar pe tine nu te cunosc şi nici nu am 
venit aici pentru line. Nu ştiu nici de unde am venit, nici 
pentru ce am venit. Poţi să-mi spui? 

La a clătinat din cap cu tristeţe. 

— Nu am ştiut asta niciodată, a răspuns ea. 

Tarzan s-a întors atunci spre Werper, căruia îi puse 
aceeaşi întrebare, dar în limba marilor antropoizi. 

Belgianul a dat din cap, semn că nu a înţeles nimic. 

— Nu înţeleg limba aceasta, a spus el în franceză. 

Fără nici un efort şi după toate aparențele, fără să-şi dea 
seama că a făcut vreo schimbare, Tarzan a repetat întrebarea 
tot în franceză. 

Werper şi-a dat seama imediat de cumplita nenorocire 
a acestui alb. Acest om îşi pierduse memoria şi nu mai putea 
să-şi amintească evenimentele din trecut. 

Belgianul tocmai a vrut să îi dea lămuririle necesare, 
cînd i-a venit deodată ideea că, ţinîndu-l o vreme oarecare 

în neştiinţă privind adevărata sa identitate, s-ar putea ca 
această nenorocire a lui Tarzan să îi fie de folos. 

— Nu îţi pot explica de unde vii, a zis Werper, dar uite 
ce îţi pot spune! Dacă nu ieşim repede din acest loc îngrozi- 
tor, vom fi amîndoi ucişi pe acest altar. 

A continuat apoi uitîndu-se la marea preoteasă. 

— Femeia aceasta era aproape să-şi înfigă cuțitul în 
pieptul meu, cînd leul le-a întrerupt diabolica ceremonie. 
Hai, a mai zis Werper, să căutăm un mijloc de scăpare pînă 
nu se liniştesc după spaima prin care au trecut şi se adună 
din nou aici. 

Tarzan s-a întors către La. 

— Pentru ce, a întrebat el, ai vrut să-l ucizi pe acest om? 
Ţi-e foame? 

Marea preoteasă a strigat cu dezgust: 

— Nu, pentru că noi nu mîncăm came de om. 

— A vrut să te omoare pe d-ta? a continuat Tarzan. 

Femeia a răspuns negativ şi la această întrebare. 

— Atunci de ce doreai să îl omori? 

După cum se vede, Tarzan era hotărît să cunoască toate 
amănuntele problemei. 

Preoteasa La a ridicat braţul ei delicat şi a arătat spre 
soare. x 

— Voiam să îi ofer sufletul său în dar "Zeului Înflă- 
cărat", a răspuns ea. | 

Tarzan părea nedumerit. El era din nou acum o simplă 
maimuţă, iar maimuţele nu înţeleg ce înseamnă suflet şi zei 
înflăcăraţi. 

— Vrei tu să mori? îl întrebă el pe Werper. 

Belgianul l-a asigurat cu lacrimi în ochi, că nu dorea 
acest lucru deloc. 

— Foarte bine, a zis Tarzan, nu vei muri. Vom pleca de 
aici, pentru că această femeie te va ucide, iar pe mine mă va 
păstra pentru ea. Oricum, aici nu este de trăit pentru un 
mangani. Aş muri în scurtă vreme închis printre zidurile 
acestea. 

S-a întors apoi către La. 

— Noi plecăm, i-a mai spus. 


La auzul acestor vorbe, La s-a repezit la el şi l-a prins 
de o mînă. 

~ Nu pleca! s-a rugat ea, căzînd în genunchi. Rămii și 
vei fi mare preot. La te iubeşte. Întregul Opar ţi se va 
supune şi vei fi servit de sclavi. Rămîi, Tarzan al 'maimu- 
telor şi dragostea mea îţi va fi recompensa. 

Tarzan s-a uitat la femeia îngenunchiată din faţa lui şi 
fără vreun semn de înduioşăre a împins-o. 

— Tarzan nu te vrea, a zis el simplu. 

După aceea, s-a apropiat de Werper şi tăindu-i fiînghia, 
i-a făcut semn să îl urmeze. 

Suflînd greu, cu faţa congestionată de furie, La a sărit 
drept în picioare, 

— Vei rămîne! a strigat. La nu te va avea şi dacă nu va 
putea să te aibă viu, te va avea mort! 

Ridicîndu-şi faţa către soare, a scos acelaşi strigăt 
cumplit pe care Werper îl mai auzise odată, iar Tarzan de 
atîtea ori. 

Ca răspuns la strigătul ei, izbucni din camerele şi 
coridoarele din jur, un zgomot aproape asurzitor de voci. 

— La mine, paznici ai templului! a strigat ea. Necre- 
dincioşii au profanat-o pe cea mai sfîntă dintre sfinte. 
Haideţi! Băgaţi groaza în inimile lor, apăraţi-o pe La, apăraţi 
altarul ei, spălați templul cu sîngele acestor profanatori! 

Cu toate că Werper nu ştia ce spusese La, a înțeles 
imediat primejdia care îi ameninţa. 

Tarzan, văzînd că Werper nu este înarmat, a prins-o pe 
La de mînă şi cu toată împotrivirea ei sălbatică, i-a smuls 
arma într-o clipă. I-a întins belgianului lungul ei cuţit de 
sacrificiu. 

— Ja-l, pentru că vei avea nevoie, l-a sfătuit el. 

În aceeaşi clipă, în templu năvăli pe fiecare uşă laterală 
cîte o ceată de oameni mărunți şi urâţi. 

Erau înarmaţi cu măciuci şi cuțite. Erau ajutaţi în 
curajul lor de ură şi fanatism. 

Werper a rămas locului îngrozit. Tarzan, drept ca un 
stejar, îşi privea duşmanii cu mare dispreţ. 

Înainta încet către ieşirea pe care şi-o alesese. 

Un preot vînjos îi ieşi în cale, în spatele lui fiind încă 
vreo douăzeci de inşi. 

Tarzan îşi învîrti sulița ca pe un ciomag şi l-a lovit pe 
preot, care s-a prăbuşit la pămînt cu ţeasta sfărîmată. 

Ciomagul improvizat al lui Tarzan se învirtea mereu cu 
putere deschizîndu-le drumul spre ieşire. Werper venea în 
spatele lui uitîndu-se mereu înapoi, către mulţimea amenință- 
toare din spatele lor. 

Într-o mînă ţinea cuțitul de sacrificiu, gata să lovească 
pe oricine care s-ar fi apropiat de ei. 

La început se întreba cu mirare de ce ei îl atacă doar pe 
uriașul alb, pe cînd asupra lui ezitau să se arunce, cînd de 
fapt, el era cu mult mai slab. Ştia bine că dacă s-ar fi 
năpustit asupra lui, ar fi căzut de la primul atac. 

Tarzan a ajuns la uşă, peste cadavrele tuturor celor care 
i se împotriviseră, mai înainte ca Werper să fi putut ghici 
cauza imunităţii sale. 

Preoţii se fereau de cuțitul de sacrificiu! 

Ar fi înfruntat moartea primind-o bucuroşi, dacă îi 
ajungea în timp ce o apărau pe marea preoteasă și altarul ei. 
Dar era clar că, după credinţa lor, era o deosebire între o 
moarte şi alta. 

Probabil că exista o superstiție stranie privind acea lamă 
strălucitoare, de nici un oparian nu îndrăznea să se lase ucis 
de ea, în timp ce mureau ucişi de suliță cea grea a lui 
Tarzan. 

Ajunşi afară din curtea templului, Werper i-a spus lui 
Tarzan despre ciudatul amănunt. Tarzan a zîmbit şi l-a 
obligat să meargă înainte, învîrtind în aer cuțitul sacru 
încrustat cu aur şi pietre scumpe. 

Oamenii din Opar s-au împrăştiat în toate direcţiile, ca 
frunzele bătute de -furtună, iar Tarzan şi belgianul au găsit 
liberă trecerea prin coridoarele şi camerele vechiului templu. 

Ochii belgianului aproape că au ieşit din orbite, cînd au 
trecut prin camera cu cei şapte stîlpi de aur masiv. Reuşind 
cu greu să-şi ascundă uimirea, privea lacom la plăcile din 
aur masiv aşezate pe pereţii camerelor şi ale unora dintre 
coridoare. 

Pentru Tarzan însă, toată această bogăţie părea că nu 
înseamnă nimic. 

Au mers înainte şi ajutaţi de întîmplare, au ieşit în 
strada cea lungă, care trecea prin şirul de clădiri pe jumătate 
ruinate şi zidul interior al cetăţii. 

Maimuţe mari le clănţăneau în faţă ameninţîndu-i, dar 
Tarzan le răspundea în propria lor limbă: insultă pentru 
insultă, provocare prentru provocare. 

Werper a văzut un maimuţoi păros aruncîndu-se de pe 
una din coloanele sfărîmate şi înaintînd spre uriașul alb. 

Rînjea scoţindu-şi colții enormi şi galbeni, miriind 
înfiorător şi ameninţător, printre buzele sale groase şi mari 
care îi atîrnau. 

Belgianul s-a uitat la însoţitorul lui. Cu groază l-a văzut 
aplecîndu-se pînă cînd a ajuns să se sprijine de pămînt în 
pumni, exact cum făcea şi antropoidul. 

L-a văzut dînd ocol cu picioarele ţepene, în jurul 
celuilalt. Auzi aceleaşi lătrături şi mîrituri ieşind din gura 
omului, exact ca cele scoase de fiară. 

Daca ar fi stat cu ochii închişi ar fi crezut că nu sînt 
decît două maimuțe uriaşe care se pregătesc de luptă. 

Dar nu a fost nici o luptă. S-a terminat aşa cum se 
termină multe din asemenea certuri în codru: unul din 
lăudăroşi își pierde răbdarea sau curajul, începînd să se 
intereseze de vreo frunză bătută de vînt, de vreun gîndac sau 
de purecii de pe pîntecele său păros. 

În cazul de faţă, antropoidul a fost acela care a bătut 
primul în retragere, cu o demnitate tipică regnului animal, ca 
să examineze o omidă nefericită pe care a şi devorat-o după 
cîteva clipe. 

În primul moment, Tarzan părea domic să continue 
distracţia. S-a legănat cu putere pe picioare, şi-a umflat 
pieptul şi a răcnit, apropiindu-se şi mai mult de maimuţoi. 

Cu mare greutate Werper a reuşit să îl convingă că 
trebuie să lase totul la o parte şi să meargă pe drumul care 
îi va scăpa din orașul celor care se închină soarelui. Au 
umblat aproape o oră pînă să găsească ieşirea îngustă prin 
zidul interior. De aici drumul pînă dincolo de fortificațiile 

exterioare le era cunoscut şi astfel că au ajuns în valea 
pustiită a Oparului. După cîte putea să observe Werper, 
Tarzan habar nu avea despre locul unde se afla şi nici de 
unde venise acolo. 

Mergea fără rost, într-o direcţie sau alta, căutîndu-şi 
hrana pe care o găsea sub pietre sau ascunsă în umbra 
vreunuia din micile tufişuri care erau peste tot. Belgianul era 
îngrozit de meniul lui Tarzan. Gîndacii, omizile şi micile 
rozătoare erau devorate cu mare satisfacţie. Într-adevăr. 
Tarzan s-a transformat din nou în maimuţă. 

În cele din urmă Werper a reuşit să-şi îndrepte însoți- 
torul spre dealurile din depărtare, care delimitau valea în 
partea de nord-vest, pomind împreună către reşedinţa lui 
Greystoke. Era greu de ghicit planul pe care îl avea belgia- 
nul să-şi conducă victima trădării sale înapoi către fosta sa 
locuinţă. Poate că socotea că fără Tarzan nu se putea primi 
nici o răscumpărare pentru soția acestuia. 

În prima noapte şi-au construit o mică tabără în valea de 
dincolo de dealuri. S-au aşezat şi au aprins un foc. Au fript 
un porc mistreţ, doborât de Tarzan. Uriaşul alb era pierdut în 
gînduri. Părea că încearcă încontinuu să prindă o imagine 
oarecare, dar care îi scăpa mereu. 

În cele din urmă şi-a deschis punga de piele de la şold 
şi şi-a turnat în palmă pietrele preţioase luate din cetate. 

Lumina focului care pîlpia deasupra lor a aruncat o 
mulţime de raze scînteietoare în jur. Belgianul privea 
fascinat, cu ochii măriţi. Expresia feţei sale arăta că găsise 
un scop anumit în tovărăşia sălbaticului de lîngă el. 


CAPITOLUL IX 
Furtul pietrelor scumpe 
Două zile la rând a căutat Werper micul grup de oameni 
care l-a însoţit din tabără pînă la dealurile de la marginea 


acestor ţinuturi. 
Abia pe înserat a doua zi, le-a găsit urma şi aceasta 

într-o formă atît de dezgustătoare încît s-a cutremurat din 
creştet pînă în tălpi de ceea ce a văzut. 

Intr-o poieniţă a dat peste cadavrele a trei dintre 
indigeni, mutilaţi îngrozitor. Nu era nevoie de multă putere 
de înţelegere, ca să se explice uciderea lor. 

Din micul grup numai aceştia trei nu fuseseră sclavi. 
Ceilalţi, ispitiţi de speranţa eliberării din ghiarele crudului 
lor stăpîn arab, au profitat de prilejul despărțirii de tabăra 
principală, ca să îi ucidă pe cei trei reprezentanţi ai puterii 
pe care o urau şi care îi ţinea în robie. 

Apoi au fugit în junglă pentru a li se pierde urma. 

O transpiraţie rece a apărut pe fruntea lui Werper cînd 
s-a gîndit la soarta de care avusese norocul să scape. Dacă 
ar fi fost şi el acolo cînd a pomit acel atac şi el ar fi făcut 
parte dintre victime. 

Tarzan nu s-a arătat deloc surprins sau interesat de 
această descoperire a belgiânului. Ín starea în care se afla îi 
era indiferent ale cui erau aceste cadavre. 

Stratul subţire de comportament civilizat pe care şi l-a 
dobîndit într-o perioadă destul de scurtă din viaţa lui s-a 
şters datorită recentului său accident. Nu avea în minte decît 
deprinderile pe care le-a dobîndit în copilărie. 

Ceea ce învățase de la Kala, ce a văzut la Ciuk, Tub sau 
Koz, formau acum temelia fiecărui gînd şi a fiecărei acţiuni. 

Franceza şi engleza le vorbea în mod mecanic. Cînd 
Werper i s-a adresat în franceză a răspuns în aceeaşi limbă 
fără să observe trecerea de la limba antropoizilor în care a 
discutat cu La. 

Dacă Werper ar fi vorbit engleza rezultatul ar fi fost 
acelaşi. 

În noaptea aceea ca şi în celelalte două precedente, 
amîndoi şedeau lîngă focul din tabăra lor improvizată, iar 
Tarzan se juca cu pietricelele lui strălucitoare. 

Werper l-a întrebat ce erau acelea şi unde le-a găsit. 
Tarzan i-a răspuns că sînt pietre colorate din care el vrea să 
îşi facă un lănţişor. l-a mai spus că le-a găsit la mare 
adîncime sub curtea de sacrificiu a templului "Zeului 
Inflăcărat". 

Werper se simţea foarte ușurat cînd a văzut ignoranţa 
lui Tarzan privind valoarea acelor pietre. În cazul acesta, îi 
era mult mai uşor să pună stăpînire pe ele. 

Se putea ca Tarzan să i le dea la simpla sa cerere. 

Werper întinse o mînă spre grămada de pietre pe care 
Tarzan o aranjase pe o bucată de lemn, în faţa sa. 

— Să le văd şi eu, l-a rugat belgianul. 

Tarzan şi-a pus palma pe comoară şi a început să mîriie. 
Werper şi-a tras mîna înapoi mai repede decit a întins-o. 

Tarzan şi-a reluat jocul cu pietrele, precum şi convor- 
birea cu Werper, de parcă nimic nu s-ar fi întîmplat. De fapt 
nu fusese decît instinctul de apărare al fiarei pentru ceea ce 
posedă. 

Cînd ucidea vînatul împărțea carnea cu Werper, dar 
dacă acesta ar fi pus mîna din întîmplare pe porţia lui 
Tarzan, ar fi stîrnit aceeaşi ieşire sălbatică. 

Din acel moment în sufletul belgianului s-a născut o 
spaimă teribilă faţă de acest alb sălbatic. 

El nu putea să înțeleagă transformarea care s-a produs 
în Tarzan din cauza fbviturii primite. Atribuia acest compor- 
tament doar unei forne de amnezie. 

Însă neștiind că Tarzan fusese într-o vreme cu adevărat 
un sălbatic, o fiară de codru, nu îşi putea închipui că acest 
om a revenit la starea în care şi-a petrecut copilăria și o 
parte din tinereţe. 

El nu vedea în englez decît un maniac primejdios, pe 
care cel mai mic accident neaşteptat ar fi putut să îl facă să 
se arunce asupra lui. Totodată, nici prin minte nu îi trecea că 
ar fi putut să se apere cu succes contra vreunui atac din 
partea lui Tarzan. 

Singura lui speranţă era să îi poată înşela vigilenţa şi să 
fugă spre îndepărtata tabără al lui Ahmet Zec. Şi asta cît mai 
repede! Dar înarmat numai cu cuțitul de sacrificiu, nu 
îndrăznea să pornească singur prin junglă. 

Tarzan constituia o ocrotire care nu era de disprețuit, 
Chiar şi în faţa camivorelor mai mari, fapt pe care Werper 
era silit să îl recunoască, în urma celor văzute în templul din 
Opar. 

Pe lîngă aceasta, gîndul lui era mai mult la punga cu 
pietre preţioase. Sufletul său era torturat de spaimă, dar şi de 
lăcomie. 

Dar această lăcomie ardea în pieptul lui cu mult mai 
multă putere, iar rezultatul a fost că a înfruntat toate primej- 
diile şi a suportat groaza de a fi cu acela pe care îl considera 
nebun. 

Nu a renunţat la ideea de a pune mîna pe averea pe care 
o reprezenta conţinutul pungii. 

Ahmet Zec nu trebuia să ştie nimic despre aceste pietre. 
Ele erau numai pentru el şi de îndată ce îşi va realiza planul 
va pomi spre coasta de vest a Africii, de unde îşi va 
cumpăra bilet spre America. 

Acolo va putea să se ascundă sub o nouă identitate şi să 
se bucure de fructul hoţiei sale. 

Deja se gîndea că America era atît de provincială şi că 
nu se găseşte niciunde în lumea nouă un oraş pe care să îl 
poată compara cu frumosul Bruxelles. 

A treia zi de la plecarea lor din Opar urechile agere ale 
lui Tarzan au perceput un zgomot de oameni în spatele lor. 

Werper nu a auzit nimic în afară de biziitul de insecte 
din junglă şi de strigătele maimuţelor mici sau ale păsărilor. 

Tarzan a stat un timp nemişcat ca o statuie, ascultînd, 
apoi cu nările lui sensibile dilatate mirosind fiecare adiere 
trecătoare de vînt. 

L-a tras pe Werper la o parte, ascunzîndu-se amîndoi 
într-un tufiş des, unde au aşteptat. 

Nu a trecut multă vreme şi de-a lungul cărării făcute de 
animale, pe care merseseră Tarzan şi Werper, a apărut un 
războinic carc privea în jur foarte atent. 

După el. intr-un singur şir, urmau unu? după altul încă 
vreo cincizeci, fiecare încărcat cu cîte două lingouri de metal 
galben legate de spate. 

Werper a recunoscut imediat grupul de oameni care îl 
însoţise pe Tarzan în călătoria sa la Opar. 

S-a uitat la acesta, dar în ochii sălbatici şi atenţi ai lui 
Tarzan nu a văzut nici un indiciu care să îi arate că i-ar 
recunoaşte pe Basuli sau pe ceilalţi Waziri credincioşi. 

din ascunzătoare, uitindu-se pe cărare după oamenii care 
trecuseră. Apoi s-a întors spre Werper. 

— Să îi urmărim şi să îi ucidem, a zis el. 

— De ce? a întrebat belgianul. 

— Sînt negri, a explicat Tarzan. Kala a fost ucisă de un 
negru. Sînt duşmanii tuturor manganilor. 

Lui Werper nu îi suridea ideea de a se angaja într-o 
luptă cu Basuli și teribilii săi luptători. 

Pe de altă parte s-a bucurat foarte mult că îi văzuse 
întorcîndu-se către reședința lui Greystoke, pentru că 
începuse să se îndoiască de abilitatea lui în a regăsi drumul 
către ţara Wazirilor. 

Despre Tarzan ştia că nu îl interesează în ce direcţie 
merge. 

Ținîndu-se la o distanță scurtă, dar sigură în spatele 
războinicilor, nu va fi nici o greutate să îi urmărească pînă 
acasă la ei. 

Ajunşi la reşedinţa lui Tarzan, putea foarte uşor să se 
întoarcă spre tabăra lui Ahmet Zec. 

Mai avea însă un motiv pentru care nu dorea să se 
amestece în treburile războinicilor Waziri. 

Aceştia duceau o prețioasă comoară tocmai în direcţia 
în care mergea şi el. 

Cu cît Waziri duceau mai aproape această comoară de 
tabăra lui Ahmet Zec, cu atît mai puţin efort urma el să 
depună la căratul aurului. 

Iată de ce s-a împotrivit cu atîta înverşunare împotriva 
planului lui Tarzan de a-i extermina pe aceşti războinici. L-a 
convins să meargă liniştit aproape de ei, spunîndu-i că acesta 
era singurul mod de a ieşi din junglă, spre un ţinut bogat în 
vînat. 

Au mers astfel mai multe zile, de la cetatea Opar, pînă 
la ferma lui Tarzan. Dar iată că a sosit şi momentul în care 
această ciudată expediţie a ajuns la ultimul deal împădurit, 
înainte de a intra în ţinutul Wazirilor. 

Cam la doi kilometri înainte de ajunge la cîmpia unde 
era ferma, războinicii s-au aşezat într-o frumoasă coloană 
ordonată. 

ordonată. 

În jurul lor vedeau tapiri şi zebre care păşteau în linişte. 
Lîngă râu, i-a întîmpinat un bivol sălbatic, care s-a ascuns în 
nămolul rîului. 

Tarzan privea această privelişte cunoscută, fără ca în 
ochii lui să apară vreun semn că ar recunoaşte ceva. Văzînd 
animalele păscînd, gura i-a lăsat apă de poftă. Werper îl 
privea uimit. 

Apoi s-a întors spre poiana unde ştia că este ferma şi 
s-a uitat foarte atent. Insă nu îi venea să-şi creadă ochilor: 
casa dispăruse, odată cu magaziile şi celelalte depozite. 
Grajdurile nu se vedea niciunde. 

Incetul cu încetul, Werper a găsit explicaţia acestei 
nenorociri, ale acestor schimbări. Ahmet Zec trecuse pe 
acolo! 

Basuli şi ceilalți Waziri au observat dezastrul imediat ce 
au intrat în poiană. Se grăbeau acum să ajungă cît mai 
aproape de fosta aşezare înfloritoare. 

Comentau aprins şi îşi dădeau părerea cu privire la ce 
s-ar fi putut întîmpla. 

Au ajuns în sfîrşit la locul unde fusese grădina fermei 
şi s-au oprit în faţa ruinelor arse ale reşedinţei stăpînului lor. 
Şi-au dat seama că totul a ars în urma unui atac înarmat, 
urmat de un jaf crud. 

Pe pămînt, se aflau resturi de cadavre. Erau rămăşiţele 
războinicilor, ale căror trupuri au fost devorate de hiene şi 
alte carnivore care trăiau în jur. 

Printre aceste resturi omeneşti, Basuli a văzut arme şi 
obiecte din îmbrăcămintea lor de război. Şi-a dat seama 
imediat de lupta care s-a dat şi de întreaga nenorocire care 
s-a abătut asupra celor pe care i-a lăsat acasă. 

Waziri au cercetat fiecare colţişor. În ochii lor se citea 
ură şi furie. Peste tot întîlneau urme ale cruzimii atacatorilor, 
care în lipsa lui Buana au devastat ferma. 

— Ce au făcut cu lady? 

Aşa o numiseră ei pe Jane Clayton. 

— Au luat cu ei toate femeile şi pe ale noastre şi pe ea, 
a spus Basuli. 

Unul dintre războinici şi-a învârtit ameninţător sulița în 
aer, scoţînd un răcnet furios, plin de ură. Ceilalţi i-au urmat 
exemplul. 

Basuli însă i-a oprit. 

— Nu este timp să facem atîta zgomot acum. Marele 
Buana ne-a învăţat să nu acţionăm cu vorbe, ci cu fapte. 
Numai aşa putem să ne dovedim curajul. Să ne păstrăm 
forțele ca să îi urmărim pe aceşti criminali şi să îi pedepsim. 
Dacă lady şi femeile noastre trăiesc, trebuie să ne grăbim, 
Războinicii care au plămînii obosiţi de strigăte de război, 
cînd nu este necesar să facă atîta tărăboi, nu se pot deplasa 
repede în jungla deasă. 

În spatele unor copaci groși, Tarzan şi Werper îi urmă- 
reau pe războinici. Aceştia s-au apucat să sape un şanţ cu 
cuţitele şi cu mîinile goale. Aici au îngropat lingourile de 
aur pe care le-au adus din cetatea Opar. 

Au astupat locul cu multă grijă pentru a camufla 
ascunzătoarea. Werper a trebuit să îi explice lui Tarzan, că 
ceea ce ascunseseră războinici Waziri nu era de mîncat, 
Tarzan a pierdut atunci orice interes faţă de comoara 
ascunsă. - 

Nu la fel s-a întîmplat însă şi cu Werper. Acesta ar fi 
dorit să îi aibă pe cei cu care pomise în expediţie, pentru a 
dezgropa şi a lua comoara, de îndată ce războinicii Waziri 
vor pleca în urmărirea celor care au devastat ferma lui 
Tarzan. Răboinicii s-au îndepărtat de fermă unde mirosul de 
cadavre devenise foarte neplăcut şi s-au aşezat să se odih- 
nească, înainte de a pleca în urmărirea arabilor. 

S-a lăsat seara. Tarzan şi Werper şedeau pe pămînt şi 
mîncau cîteva bucăţi de carne, pe care le aveau cu ei, dintr-o 
vînătoare a lui Tarzan care a avut loc cu o zi în urmă. 

Belgianul era ocupat cu planurile pe care şi le făcea în 
legătură cu acţiunile care urmau să aibă loc după plecarea 
Wazirilor. Bănuia că aceşti războinici vor pleca în urma lui 
Ahmet Zec, pentru a se răzbuna şi a-şi aduce femeile înapoi. 

Ştia că arabii vor avea de înfruntat o forţă teribilă, care 
nu putea fi deloc desconsiderată, Werper se gîndea să se 
ducă mai repede decît Waziri spre tabăra lui Ahmet Zec, 

pentru a-l preveni pe conducătorul arabilor în legătură cu 
acest atac. 

Mai dorea să îi spună şi de comoara îngropată. Nu îi 
păsa ce va face arabul cu lady Greystoke, dacă va vedea că 
soţul ei este bolnav mintal şi nu îşi mai aduce aminte de 
nimic. 

Pentru el era suficient să ştie că există această comoară, 
care este îngropată lîngă ruinele fermei şi era cu mult mai 
valoroasă decît orice recompensă ar fi pretins arabul. Iar 
dacă reușea să îl convingă pe banditul arab să îi dea şi lui o 
parte, ar fi fost pe deplin satisfăcut. 

Dar cel mai mult aprecia acum comoara de o valoare 
incalculabilă pe care o reprezenta punga lui Tarzan şi pe 
care acesta o purta tot timpul la şold. Dorea să pună nea- 
părat mîna pe această comoară! 

Era hotărît să obțină cu orice preţ această pungă cu 
pietre preţioase. S-a uitat la Tarzan şi la punga de care 
acesta nu se despărţea. 

Vedea însă şi un bărbat cu o statură uriaşă, care era 
putemic şi agil. 

Orice încercare care ar fi implicat forţa sau o luptă cu 
acest alb era exclusă. Într-o confruntare directă, Werper ar 
fi fost omorît. 

S-a întins pe pămînt neconsolat. Şi-a rezemat capul pe 
un braţ, întorcîndu-şi privirea de la Tarzan. Îl urmărea însă 
cu coada ochiului. 

A stat așa, în această poziţie mai multă vreme, încercînd 
să se gîndească la un plan de a deveni posesorul acelor 
pietre preţioase. Insă a înlăturat din minte imediat orice plan, 
dindu-și seama că fără o luptă cu acest alb uriaş, nu putea 
avea comoara. 

Tarzan s-a uitat la Werper întrebător, de parcă în 
gîndurile sale ar fi stat de vorbă cu belgianul. Văzîndu-se 
studiat, Werper a închis ochii, a început să respire mai rar, 
prefăcîndu-se că a adormit. | 

Tarzan era nedumerit. li văzuse pe Waziri cum au 
îngropat acele lucruri grele pe care le-au adus cu ei. Werper 
i-a explicat că ei au vrut să ascundă acele obiecte ca nu 

Acest sistem de păstrare a lucrurilor i-a plăcut foarte 
mult acestui om redus acum la stadiul gîndirii marilor 
maimuțe antropoide. 

De cînd Werper şi-a exprimat dorința de a avea şi el 
pietricele din acelea colorate din pungă, Tarzan a devenii 
foarte bănuitor. Acestea nu reprezentau o valoare pentru el, 
dar erau colorate şi strălucitoare. 

A stat aşa, privindu-l pe acest alb, dar în acelaşi timp 
gîndindu-se la ascunderea acestei pungi cu pietre atît de 
frumoase. Cînd s-a convins că belgianul a adormit, a scos de 
la brâu cuțitul său mare de vînătoare şi a început să sape o 
groapă în faţa lui. 

Cu lama cuţitului săpa, iar cu mîinile scotea pămîntul, 
pînă a reuşit să aibă o mică groapă de vreo zece centimetri 
în diametru şi vreo douăzeci în adincime. A pus punga în 
această groapă. 

Werper s-a prefăcut că respiră ca unul care doarme 
adînc, văzînd printre gene ce se petrece în faţa lui. Abia a 
putut să nu exclame de surprindere, dar şi de satisfacţie. 

Tarzan s-a întors atunci spre el, pentru că nu mai auzea 
respiraţia regulată a unui om care doarme. Privea ţintă la 
belgian şi era încruntat. 

Werper a simţit că totul este pierdut. Trebuia să între- 
prindă ceva foarte repede, altminteri viaţa lui era în pericol. 

A scos un ofiat şi s-a întors pe partea cealaltă, mor- 
măind ceva de parcă era cuprins de un coşmar. Apoi, după 
cîteva clipe, şi-a reluat respiraţia regulată, semn că adormise 
din nou. 

Acum nu mai putea să îl urmărească pe Tarzan, dar era 
sigur că uriaşul alb îl urmăreşte foarte atent cum respiră. 
După cîteva minute însă, a auzit cum nişte degete scormo- 
neau pămîntul, apoi aceleaşi degete au bătătonit pămîntul 
uşor, acoperind locul săpat. 

A înţeles că punga a fost îngropată în acelaşi loc pe 
care îl ştia. A aşteptat mai bine de o oră, apoi s-a întors uşor 
spre Tarzan şi a deschis ochii. 

Tarzan dormea într-un somn adînc şi liniştit. Werper 
şi-a întins mîna spre locul unde Tarzan săpase groapa şi a 

şi-a întins mîna spre locul unde Tarzan săpase groapa şi a 
pipăit în jur. 

Apoi a mai stat aşa încă un sfert de oră. S-a ridicat apoi 
fără zgomot, ascultînd şi uitîndu-se tot timpul la cel care 
dormea lîngă el. 

A făcut intenţionat mai mult zgomot ca să se asigure că 
Tarzan doarme adînc. Cu toate aceste zgomote nu a reuşit să 
îl trezească. 

Şi-a scos de la brîu cuțitul de sacrificiu şi l-a înfipt uşor 
în pămînt, în locul unde fusese săpată groapa. Era atent și la 
Tarzan, dar'acesta nu se mişca. 

Belgianul a înfipt cuțitul, pînă a simţit că a atins punga. 
Apoi a apăsat pe mîner şi a scos pămîntul ce acoperea 
comoara. Pămîntul s-a ridicat, dar şi punga a apărut în vîrful 
lamei. 

Werper a luat repede mica pungă de pietre preţioase şi 
a pus-o în sîn. Apoi a acoperit groapa cu pămîntul scos şi a 
bătătorit locul, fără să lase vreo urmă că cineva ar fi luat 
comoara, : í 

Lăcomia l-a împins ła un act necugetat şi imediat şi-a 
dat seama că fusese foarte norocos că Tarzan nu l-a auzit 
săpînd în spatele lui. Se şi vedea prins, iar colții albului 
înfigîndu-se în gîtul lui. S-a cutremurat de spaimă. 

Mai departe, în poiană, s-a auzit urletul unui leopard, iar 
apoi a auzit paşii moi ale unei alte feline. Îi era frică de 
aceşti vînători noctumi, dar frica cea mai mare i-o inspira 
acest alb sălbatic care dormea liniştit lîngă el. 

Incet şi cu foartă multă băgare de seamă Werper s-a 
ridicat de jos. Tarzan nici nu s-a mişcat. 

Belgianul a luat-o spre cîmpie, făcînd cîţiva paşi. Apoi 
s-a oprit, mîngîind cuțitul său preţios, pe care îl avea la 
cingătoare, 

Şi-a întors capul spre cel care dormea şi l-a privit 
îndelung. 

— De ce nu? a murmurat. În acest caz, voi fi şi mai în 
siguranţă. 

S-a întors şi s-a aplecat asupra lui Tarzan. În mînă ținea 
strîns cuțitul de sacrificiu pe care Tarzan l-a luat din templul 

"Zeului Înflăcărat", de la marea preoteasă La. 


CAPITOLUL X 
Ahmet Zec şi nestematele belgianului 


Mugambi, slab şi rănit, se tîra pe marginca drumului pe 
care bandiții arabi au trecut spre tabăra lor. 

Nu putea să meargă mai repede şi trebuia să se odih- 
nească foarte des, însă o ură năpraznică de răzbunare îl 
împingea mereu înainte. 

Zilele treceau şi rănile i se vindecau. Mînca destul de 
bine. În cîteva zile şi-a recăpătat forţa de altădată. 

A putut să meagă mai repede, dar arabii mergeau călare, 
aşa'că distanța dintre ei era încă foarte mare. 

Arabii conduşi de Ahmet Zec au ajuns la tabăra lor şi 
îl aşteptau pe Werper. 

Jane Clayton a suferit foarte mult în tot acest timp, din 
cauza oboselii, dar şi mai mult din cauza gîndurilor care o 
cuprindeau privind soarta ei. Nu a reuşit să afle de ia Ahmet 
Zec ce avea de gînd să facă după ce vor ajunge în tabăra 
arabilor. Îşi închipuia că arabii vor cere o recompensă pentru 
ea, în care caz lucrurile s-ar fi rezolvat foarte repede. Dar la 
fel de bine se putea ca răpitorii ei să aibă alte gînduri. 

Auzise ea despre femei albe, care au fost vîndute de 
către bandiți, ca Ahmet Zec de pildă, unor căpetenii africane, 
pentru haremurile lor. Sau la fel de bine, putea fi trimisă în 
nord, unde căpeteniile arabe ar fi cumpărat-o tot pentru 
haremurile lor. Jane Clayton nu era femeia care să suporte 
o asemenea viaţă şi era pregătită pentru orice fel de soartă. 
Cînd orice mijloc de scăpare se va fi irosit, nu va da înapoi 
de la moarte ca să îşi apere onoarea. 

Atâta timp însă cît Tarzan trăia, avea toate motivele să 
spere şi să se aştepte la un ajutor, care să o scape din mîinile 
acestor arabi. 

Nu era fiinţă, om sau animal, pe acest continent ncgru, 
care să fie atît de puternic şi curajos ca soţul ei. Pentru ea, 

Tarzan reprezenta întruchiparea forţei, care nu avea duşman 
pe lume. 

Desigur că Tarzan va veni şi ea va fi răzbunată. Era 
încredinţată de acest lucru, iar întreaga ei viaţă de captivitate 
îi era mult mai uşor de suportat, avînd acest gînd dătător de 
speranţă. 

Număra chiar zilele care trebuiau să treacă pînă la 
întoarcerea expediției din cetatea Opar, apoi mai calcula 
zilele cît ar fi avut nevoie Tarzan să vină pînă în tabăra lui 
Ahmet Zec. 

Nu avea nici cea mai mică îndoială că nu o va găsi. 
Orice urmă, fie ea cît de neînsemnată, era suficientă pentru 
soţul ei de a găsi drumul pînă la ea. lar urmele lăsate de 
caravana arabilor erau foarte evidente, mai ales că erau 
călare. 

În timp ce ea nutrea aceste speranţe, în tabără a sosit un 
om. Era îngrozit de drumul pe care l-a făcut prin jungla 
plină de animale primejdioase. 

Era Werper care era fericit că a scăpat viu în drumul lui 
spre tabăra arabilor. A fost atacat de peste zece ori de 
camivorele junglei şi a scăpat ca prin urechile acului, de a 
nu fi transformat în prînzul unuia dintre stăpînitorii junglei. 

Era înarmat numai cu cuțitul de sacrificiul al preotesei 
din Opar, iar această armă era mult prea puţin periculoasă 
pentru marile feline ale nopții africane. 

A trebuit să doarmă noaptea în copaci, iar ziua a mers 
tremurând de spaimă. 

Mergea aproape de copaci, iar la primul zgomot se urca 
să se adăpostească. In cele din urmă a ajuns la gardul care 
înconjura tabăra lui Ahmet Zec, bucuros că este viu. 

Dar în acelaşi timp cu el, a ajuns şi Mugambi în faţa 
taberei fortificate. Războinicul negru s-a ascuns să vadă ce, 
se întîmplă în tabără, cînd a apărut un alb, murdar şi 
zdrenţăros, la cîțiva paşi de el. 

L-a recunoscut imediat pe oaspetele stăpînului său, care 
a stat la fermă cîteva zile, înainte ca stăpînul lui să fi plecat 
spre cetatea Opar. Era cît pe aici să îl strige pe belgian, dar 
s-a oprit la timp, înainte de a comite această imprudenţă. 

Albul se îndrepta spre poarta principală fără nici un fel 
de teamă. 

— Un om în toate minţile, gîndea Mugambi, nu se 
apropie de aşezări de acest fel, din vestul Africii. Nu eşti 
primit niciodată cu prietenie de către aceşti locuitori sălba- 
tici, care te ucid înainte de a te întreba ce vrei. Doar dacă nu 
le eşti foarte cunoscut lor... 

Avea o bănuială deja şi aştepta ca evenimentele să se 
deruleze de la sine, pentru a-şi face o părere. 

L-a auzit pe Werper strigînd. Porţile s-au deschis 
imediat, iar belgianului i s-a făcut o primire cordială, de 
parcă ar fi fost o căpetenie militară. 

Mugambi şi-a dat seama că fostul oaspete al lordului de 
Greystoke era un spion şi un trădător. 

Deci el era vinovat pentru atacul dat de aceşti criminali 
arabi, care au profitat de absenţa lui Buana! La ura împo- 
triva călăreţilor arabi, în sufletul războinicului negru, s-a 
adăugat şi ura cumplită faţă de acest spion alb. 

De îndată ce a intrat în tabăra fortificată, Werper s-a 
îndreptat spre cortul lui Ahmet Zec. Arabul s-a ridicat la 
vederea albului şi i-a întins mîna. 

Era însă foarte contrariat de starea jalnică a hainelor 
acestuia. 

— Ce s-a întîmplat? a întrebat el. 

Werper i-a povestit toate aventurile sale, cu excepţia 
episodului cu punga de pietre preţioase, pe care o ţinea 
legată sub cămașă. 

Ochii arabului luceau de lăcomie, cînd Werper i-a 
povestit de enorma cantitate de aur ascunsă de Waziri. 
Întreaga cantitate era îngropată lîngă ruinele fermei familiei 
Greystoke. 

— Acum ne este foarte uşor să mergem acolo şi să 
dezgropăm această comoară, a spus atunci Ahmet Zec. Mai 
întîi îi vom aştepta pe Waziri să sosească. li vom ucide, iar 
apoi vom merge să dezgropăm comoara. Nimeni nu ne-o 
poate lua, pentru că cei care cunosc locul unde este îngropat 
acest aur, vor muri. 

— Cu femeia, ce ai de gînd? a întrebat Werper. 

— Cu femeia, ce ai de gînd? a întrebat Werper. 

— Vreau să o vind undeva în nord, a răspuns arabul. Ce 
să facem cu ea? Sper să primesc un preţ bun pentru ea. 

Belgianul a dat afirmativ din cap: Gîndurile sale au luat 
un contur mai precis. 

Dacă ar fi putut să îl înduplece pe Ahmet Zec să îi dea 
comanda micii armate care urma să se deplaseze spre nord, 
care trebuia să o ia pe lady Greystoke, ar fi avut posibilitatea 
să scape de acest bandit arab şi de oamenii săi ctuzi. 

S-ar fi lipsit şi de partea lui din grămada de aur, pentru 
că era mulţumit de captura de nestemate. 

Îl cunoştea prea bine pe acest arab, ca să ştie că odată 
ce ai intrat în armata sa, nu ieşi viu de sub ordinele sale. 

Majoritatea care au dezertat au fost prinşi şi executaţi. 
Belgianul îşi amintea de desele torturi la care erau supuşi 
aceşti oameni, înainte de a fi omorâți. 

Werper nu dorea să rişte să fie prins ca dezertor. 

— La cine te-ai gîndit să meargă cu femeia spre nord, a 
întrebat el, în timp ce noi vom merge să dezgropăm âurul? 

Ahmet Zec s-a gîndit un moment. Aurul îngropat avea 
o valoare cu mult mai mare decît suma pe care o va primi 
pentru femeia albă. 

Era deci bine să scape de ea cît mai repede, dar la fel 
de repede dorea să aibă şi aurul în tabără. Dintre toţi 
oamenii lui, singurul care ar fi putut duce o ceată de arabi 
spre nord era belgianul. 

Dacă ar fi plecat un arab, acesta cunoscînd partea de 
nord a Africii, şi-ar fi însuşit banii obţinuţi din vînzarea 
femeii şi ar fi fugit. Insă Werper nu s-ar fi descurcat într-o 
ţară unde toţi îi erau ostili şi nu s-ar fi putut strecura prea 
uşor şi să scape de acolo. 

Dacă ar fi avut intenţia să dezerteze, Ahmet Zec cra 
hotărît să îl oprească, trimițînd în nord, numai oameni care 
nu puteau fi corupți prea uşor, cel puţin nu majoritatea lor, 
pentru a permite o fugă a întregii caravane. 

După ce a analizat situaţia în gînd, arabul a spus: 

— Nu cred că este nevoie ca să mergem amîndoi după 
aur. Vei merge în nord cu femeia, ducînd şi o scrisoare către 

un bun:prieten al meu, care se pricepe la astfel de tranzacţii. 
Eu voi merge cu oamenii mei după aur. Ne întîlnim apoi 
aici, după ce fiecare dintre noi a terminat ce a avut de făcut. 
Werper abia şi-a putut ascunde bucuria cu care a primit 
această hotărîre a arabului, care parcă i-a ghicit gîndurile. 
Dar nu se ştie dacă a reuşit să îşi ascundă atît de bine 
bucuria fată de un vulpoi atît de viclean cum era Ahmet 
Zec. 

Au discutat apoi o mulţime de amănunte cu privire la 
cele două expediţii, despre locul exact al comorii şi alte 
detalii. 

Apoi Werper s-a scuzat şi s-a dus pînă la cortul său, 
unde. dorea să facă o baie şi să se barbierească, lucruri după 
care tînjise atîta vreme. 

După ce şi-a terminat baia, belgianul a scos o mică 
oglindă pe care a așezat-o pe o măsuţă improvizată şi şi-a 
ras barba, care i-a crescut în multele zile ale călătoriei sale 
prin cetatea Opar şi sălbatica junglă africană. Pentru once 
bărbat căruia îi place să umble curat, una din plăcerile sale 
este să se simtă cu pielea obrazului, netedă şi curată. Werper 
care trăise multă vreme într-o socictate de oamtni bine 
educați, nu făcea excepţie de la această categorie de oameni 
După ca s-a curăţat şi şi-a mai revenit după oboseala și 
spaima călătoriei pe carc a întreprins-o, s-a aşezat comod pe 
un scaun şi şi-a aprins o ţigară, înainte de a se culca. 

Şi-a pus mîna în brâu, unde a simţit punga prinsă de 
centura de la pantaloni. A tremurat de emoție, numai la 
gîndul valorii pe care o reprezenta acea pungă decolorată, 
despre care nu ştia nimeni. 

— Oare ce ar spune Ahmet Zec dacă ar şti de existența 
acestei comori? s-a gîndit el, zîmbind. l-ar ieşi ochii din 
orbite, dacă ar vedea aceste pietre strălucitoare! 

Niciodată nu a avut timp destul să privească aceste 
pietre preţioase. Nici măcar nu le-a numărat, ca să îşi dea 
seama cam cât ar valora. 

Şi-a desfăcut cureaua şi a scos punga de la locul ei. Era 
acum Singur, pentru că ceilalți s-au culcat şi nimeni nu mai 
avea ce căuta la el în cort atît de tîrziu. 

În cele din urmă, s-a apropiat de masă, unde ardea o 
lumînare şi a vărsat conţinutul pe acea masă. Razele străluci- 
toare au transformat lumina acelui cort sărăcăcios într-o 
splendoare de palat regal. 

Werper a început să se gîndească la sălile luminoase ale 
localurilor care îşi vor deschide porţile în faţa proprietarului 
acestei imense averi, care se afla pe acea masă murdară şi 
scobită. 

Se gîndea la miile de plăceri pe care le va avea, la 
confortui şi puterea pe care o asemenea valoare o poate da 
cuiva. 

În timp ce visa cu ochii deschişi, privirea lui s-a ridicat 
de pe masă spre oglindă. Spre marea lui mirare, văzu figura 
încruntată a lui Ahmet Zec, printre fîşiile de pînză care 
serweau drept uşă a cortului. 

1$i-a înăbuşit o exclamaţie de ciudă şi nu s-a mai uitat 
în ațea direcţie. Fără nici o grabă şi-a strîns comoara şi a 
pus-b inapoi la curea. 

Şi-a aprins calm o ţigară şi s-a sculat în picioare. Şi-a 
întins mîinile leneş în sus şi a căscat. S-a întors către 
intrarea în cort. 

Faţa lui Ahmet Zec a dispărut brusc. Să spunem că 
Werper era îngrozit de ce s-a întîmplat este numai jumătate 
din cât putea să simtă el acum. 

Işi dădea seama că atît această comoară, cît şi viaţa lui 
sînt în pericol. Ahmet Zec nu era omul căruia să îi scape o 
asemenea avere pe care o avea belgianul. Dar nici nu 
admitea să îl ierte pe Werper pentru că nu i-a spus de 
existenţa acestor nestemate. 

O asemenea comoară trebuia să fie împărţită cu şeful 
belgianului, altminteri fapta sa trecea drept răzvrătire. 

Werper s-a pregătit să se culce. 

Dacă cineva l-ar fi urmărit, nu şi-ar fi dat seama cît de 
nervos şi de furios era, pentru că simţea că cineva îl priveşte 
Şi îşi impunea să pară extrem de calm. 

S-a urcat în pat şi a suflat spre lumînarea care se găsea 
pe masă. 

Peste vreo două ore, cîrpele care ţineau locul de uşă 


s-au dat la o parte, în cea mai mare linişte. Un bărbat 
îmbrăcat într-un costum. de culoare închisă, a trecut prin 
cort, apropiindu-se de pal. ` 

Umbla cu mare băgare de seamă, avînd în mînă un 
pumnal lung. A ajuns în cele din urmă la patul pe care îl 
căuta, pipăind uşor cu degetele. 

A simţit o ridicătură în grămada de pături, după care a 
ridicat braţul cu pumnalul. După o secundă, mîna a coborit 
repede şi pumnalul s-a înfipt în locul unde atacatorul credea 
că trebuie să fie Werper. 

Asasinul a lovit a doua oară şi a treia oară, străpungînd 
tot ce întîlnea în calea armei sale ascuţite. Dar corpul pe 
care l-a străpuns nu a dat nici un semn că ar fi fost viu. 

Cu un tremur nervos, a smucit păturile şi a început să 
caute acea pungă pe care a văzut-o cu cîteva ore mai 
devreme şi despre care credea că se află asupra victimei 
sale. 

Nu a găsit nici cadavrul belgianului, dar nici punga cu 
nestemate. S-a ridicat şi a început un şir lung de blesteme. 
„Era Ahmet Zec, care înjura de se cutremura pămîntul. 
În locul adjunctului său, găsise o grămadă de pături şi perne, 
care erau aşezate în formă de om care doarme. 

Albert Werper fugise cu cîteva ore mai devreme! 

Arabul a ieşit repede din cort, strigindu-şi supărat 
oamenii, care erau demult culcaţi. Au cotrobăit peste tot, dar 
belgianul nu era în aşezarea lor fortificată. 

Spumegînd de furie, Ahmet Zec a poruncit ca vreo 
douăzeci de călăreţi să meargă în pădure şi să îl caute pe 
fugar, în ciuda întunericului de nepătruns. 

În timp ce aceşti arabi se depărtau de satul lor, lăsînd 
poarta principală deschisă, Mugambi s-a furişat din tufişul 
în care era ascuns, în interiorul satului. 

Vreo douăzeci de negri erau îngrămădiţi la intrare, 
asistînd la plecarea călăreţilor. Cînd ultimul dintre călăreţi a 
ieşit, aceşti băştinaşi au închis porţile, iar Mugambi le-a dat 
o mînă de ajutor, de parcă întreaga sa viaţă şi-a petrecut-o 
cu ei în sat. 

În întuneric, a trecut drept unul dintre oamenii arabului, 

iar după ce porţile s-au închis, fiecare s-a dus să se culce în 
coliba sau în cortul lui. Mugambi s-a ascuns după primul 
cort de după intrare. 

A aşteptat mai mult de o oră, ca să se liniștească 
locuitori! aşezării, apoi a pornit să cerceteze satul. Dorea să 
afle locul unde era ţinută prizonieră lady Greystoke. 

A văzut o colibă în faţa căreia era postată o santinelă, 
iar acest om înarmat a fost schimbat cu altul. Cel venit a 
întrebat. . 

- Prizoniera este în colibă? Totul este în regulă? 

—.Da, a răspuns santinela, nimeni nu a trecut pragul uşii 
de cînd am venit aici la post. 

Cel care venise să schimbe santinela s-a aşezat în faţa 
colibei. Cel schimbat s-a îndreptat spre una din colibe unde 
s-a culcat. - 

„Mugambi s-a apropiat de'colibă, pînă a ajuns la colțul 
ei. În mînă avea o măciucă putemică. Era foarte calm, dar 
şi bucuros că soția stăpînului său era acolo şi el era în locul 
unde trebuia să fie. 

Santinela era cu spatele către colțul colibei unde se 
ascundea uriaşul negru, aşa că nu l-a putut vedea cum se 
apropie. 

Măciuca s-a ridicat şi a coborit repede şi cu putere. S-a 
auzit o bufnitură surdă, un sunet de oase sfărimate, după 
care santinela s-a prăbuşit la pămînt fără viaţă. 

Peste citeva secunde, Mugambi a intrat în colibă şi a 
început să o cheme în şoaptă pe stăpîna lui: 

— Lady, lady, murmura el. 

Însă nimeni nu i-a răspuns, pentru că după o cercetare 
mai atentă, Mugambi şi-a dat seama că acolo nu era nici o 
fiinţă. Coliba era goală. 

CAPITOLUL XI 
Tarzan revine la viaţa sălbatică a tinereții lui 


Am întrerupt povestea noastră lăsîndu-l pe Tarzan 
dormind, în timp ce Werper ridica teribilul lui cuţit, pentru 
a-i da lovitura decisivă. 

Însă o frică de neînțeles a pus stăpînire pe belgian. Dacă 
nu îl nimerea în inimă de la prima lovitură? S-a cutremurat 
la gîndul că ar trebui să îl înfrunte pe uriașul alb, chiar dacă 
acesta ar fi fost rănit grav. 

Dacă s-ar fi trezit, acest om atît de putemic, chiar dacă 
ar mai fi avut de trăit doar cîteva minute, l-ar fi sfişiat în 
bucăţi. 

Din pădure s-au auzit paşi de animal de pradă, deter- 
minîndu-l pe Werper să se îndepărteze de cel care dormea. 
Ce rost mai avea să se complice acum cu acest alb, de 
vreme ce avea asupra lui punga cu pietre preţioase? 

Să rămînă acolo ar fi însemnat să rişte să fie atacat de 
Tarzan, sau să fie ucis de una din fiarele junglei, care își 
avea culcuşul prin apropiere. 

Tarzan dormea fără să îi pese de frămîntările omului de 
lîngă el. Unde erau acele forțe protectoare miraculoase, care 
altădată l-ar fi trezit ca să nu fie surprins? 

A redevenit somnorosul şi insensibilul Tarzan, din 
adolescenţă? Oare lovitura primită de stînca desprinsă de 
cutremur din zidul cetăţii Opar să-i fi amorţit temporar 
simţurile? Cine putea şti! 

Dar de el se apropia şi un animal fioros al junglei, care 
era mai periculos decît belgianul laş, care dorea să îl omoare 
în somn lovindu-l pe la spate. 

La câțiva paşi de bărbatul care dormea adînc, vegetaţia 
înaltă şi deasă s-a dat la o parte, iar în această deschizătură, 
a apărut capul unui leu enorm. Fiara a stat cîteva clipe, 
privind cu atenţie în jur. 

Şi-a tras picioarele sub burtă, iar din coadă bătea într-o 
parte şi în alta. semn că peste cîteva clipe va sări asupra 
victimei sale. Însă la zgomotul produs de coada felinei, 

Tarzan s-a trezit brusc. 

Fiinţele care trăiesc în junglă nu se trezesc treptat, ca 
oamenii, ci deodată. Intr-o singură secundă ele îşi revin 
avînd un control perfect asupra tuturor mușchilor şi fibrelor 
din corp, iar creierul le funcţionează perfect. 

Tarzan a sărit în picioare, a pus mîna pe sulița grea de 
lîngă el şi s-a pregătit să întîmpine atacul animalului. Era 
din nou acelaşi Tarzan sălbatic, dar în acelaşi timp vigilent. 

Nu se ştie din ce motive, leul s-a răzgîndit să îl atace pe 
acest om. S-a întors cu coada între picioare şi a dispărut în 
jungla deasă. 

Uriaşul alb a ridicat din umeri şi s-a uitat să vadă dacă 
prietenul lui este pe aproape şi în siguranță. Werper nu se 
vedea nicăieri. 

La început, Tarzan a crezut că belgianul a fost prins de 
vreun animal camivor al pădurii şi transformat în mic dejun, 
Sau cel puţin tîrît de acolo spre interiorul junglei. 

A examinat însă cu mai multă atenţie terenul din jur şi 
a observat că belgianul a traversat poiana şi a dispărut, 
plecînd pe jos. Tarzan nu ştia ce să creadă despre această 
dispariţie, dar a tras concluzia că Werper a fugit de groaza 
leului, pe care l-a văzut apropiindu-se. 

Un zîmbet dispreţuitor i-a apărut pe buze, gîndindu-se 
că Wcerper s-a speriat şi a fugit, fără însă a-l anunţa pe 
Tarzan de primejdia care se apropia de ei amîndoi. 

Foarte bine că a plecat! Decît cu un asemenea prieten 
care te părăseşte la greu, mai bine singur. Dacă a vrut să 
plece, să-i fie de bine! 

Tarzan nu dorea să ştie ce s-a întîmplat cu Werper, dar 
nici să îl urmărească nu avea chef. 

La o mică distanţă de unde s-a culcat cu cîteva ore mai 
devreme, era un copac mare, care creştea singur, fără nici un 
alt copac în jur. Tarzan s-a suit în acest copac şi s-a întins 
leneş pe o creangă, unde a dormit pînă a doua zi dimineaţa. 

Dimineaţa s-a trezit şi a simţit că nu îi este foame. A 
hotărît să mai doarmă cîteva ore. 

Mintea lui era la stadiul copilăriei lui şi nu avea alt gînd 
decît să mănînce bine şi să se păzească de animalele care 

l-ar putea omori pentru hrană. Deci a dormit pînă i-a venit 
foamea, singurul lucru pentru care merita să se deranjeze. 

Şi-a deschis ochii şi şi-a întins mîinile, căscînd prelung. 
S-a ridicat şi s-a uitat în jur, prin frunzişul des al copacului 
care l-a adăpostit. 

Prin poiana care a fost mai demult reşedinţa lordului de 
Greystoke şi a soţiei lui, Jane Clayton, Basuli şi războinicii 
lui îşi pregăteau ceva de mîncare, înainte de a pomi în 
expediţia de urmărire a celor care atacaseră ferma. 

Tarzan îi privea pe aceşti războinici cu multă curiozi- 
tate. In creierul lui, ceva îi spunea că această imagine nu îi 
este complet necunoscută, dar nu putea face nici o legătură 
între el şi alte lucruri sau fiinţe, de cînd a ieşit din coridoa- 
rele întunecate ale subsolului cetăţii Opar. 

Într-o negură deasă îi apărea imaginea unei maimuțe 
enorme pentru care avea un sentiment cald, de duioşie. 
Amintirea acestei fiinţe îl durea nespus, dar nu știa cine este. 

Mintea lui era din nou al lui Tarzan care nu era mai în 
vîrstă de zece ani. Imaginea acelui animal drag aparţinea 
femelei Kala, care i-a fost mamă atîția ani. 

Rînd pe rînd îi veneau în minte imagini ale unor fiinţe 
asemănătoare, care îi erau cunoscute şi le ştia şi numele: 
Tub, Koz sau Ciuk. Mai era o femelă drăguță cu care ştia că 
s-a jucat: Nita. 

Aceste imagini îi dominau creierul, reuşind să îşi adune 
un bagaj suficient de amintiri, care să îl ajute să se identi- 
fice. Multe imagini din copilărie i-au revenit în minte, iar 
odată cu ele dorinţa putemică de a fi din nou în mijlocul lor. 

Băştinașii pe care îi vedea stingînd focurile şi pomind 
la drum nu îi trezeau nici o amintire, deşi nu s-a despărțit de 
ei decît de vreo două săptămîni. După plecarea Wazirilor, 
Tarzan a coborit din copacul unde dormise şi a pornit să 
caute ceva de mîncare. 

Nu departe de el, păştea o cireadă de ierbivore. S-a 
îndreptat spre nişte zebre grase, făcînd un ocol pentru a fi în 
direcţia opusă vîntului, pentru a nu fi simţit de sensibilele 
animale. 

A făcut această mişcare tactică, fără să se gîndească de 

ce face acel ocol. Instinctul lui animalic i-a comandat să facă 
aşa. 

Tot datorită acestui instinct, se tîra sau se arunca pe 
burtă pentru a nu fi simţit de ierbivore şi de a putea să se 
apropie mai mult de ele. 

Apropiindu-se mai mult de zebre a văzut un exemplar 
tînăr, o femelă. Lîngă această femelă, păştea un mascul 
putemic şi sprinten. Tarzan a făcut alegerea. 

S-a apropiat pînă aproape de aceste două animale şi s-a 
ascuns după un tufiş care creştea la numai câţiva metri de 
victima lui. S-a ridicat într-o clipă şi a aruncat sulița cea 
grea, în coastele femelei. 

Nu s-a oprit locului, ci a fugit imediat spre pradă, avînd 
în mînă cuțitul său de vînătoare. 

Cele două animale au rămas ca împietrite. Femela a 
nechezat de durerea produsă de sulița lui Tarzan şi s-a întors 
să fugă. Amîndouă animalele erau hotărâte să plece din acel 
loc unde fuseseră atacate. ` 

Insă Tarzan era un vînător iscusit şi sprinten. Zebra nici 
nu a apucat să facă mai mulţi paşi, că a simţit cum o fiară 
îi sare în spate. 

Animalul şi-a întors capul, pentru a-l mişca pe agresor 
Şi s-a răsucit, încercînd să îl lovească cu copitele. Celălalt 
animal s-a uitat în urmă să vadă de ce nu vine cealaltă 
zebră, dar apoi a pornit în galop spre restul cirezii, care deja 
pomisc la o fugă nebună de spaimă. 

Tarzan cra agăţat de gîtul zebrei, izbind puternic în gâtul 
Şi pieptul animalului, cu lungul său cuţit de vînătoare. 
Rezultatul acestei lupte inegale nu putea să fie pus la 
îndoială. 

Zebra s-a zbătut fără rost cîteva secunde, fără nici o 
speranţă de scăpare. A căzut apoi, cu inima străpunsă. 

Tarzan s-a ridicat şi şi-a pus piciorul pe cadavrul 
femelei de zebră şi a scos strigătul de victorie al masculului 
din tribul de maimuțe antropoide. 

La o depărtare nu prea mare, Basuli s-a oprit în loc la 
auzul acestui strigăt sălbatic. S-a oprit cîteva clipe. 

— Maimuţe mari, a spus el războinicilor săi. A trecut 

multă vreme de cînd nu au mai fost printre animalele 
ținuturilor noastre. Oare ce le-a făcut să vină aici? 

Tarzan şi-a dus prada pînă la copacul care i-a servit ca 
adăpost. Aici, şi-a tăiat o bucată mare din carnea animalului, 
mîncînd cu poftă carnea caldă şi plină de sînge. 

Scurta vînătoare a lui Tarzan a trezit interesul a două 
hiene, care erau în poiană. Cele două animale de pradă s-au 
apropiat de Tarzan, oprindu-se ia cîţiva metri de el şi de 
restul de zebră. 

El s-a uitat la ele şi a mîrîit ameninţător. Hienele au 
făcut la fel, ca în semn de salut, apoi s-au aşezat mai departe 
în poiană. Nu au schiţat nici un semn de atac, ci au păstrat 
o distanţă, care să nu îl deranjeze pe cel care mînca. 

Aşteptau ca omul alb să-şi termine prânzul, pentru ca să 
se înfrupte şi ele cu ceva resturi. După ce s-a săturat, Tarzan 
a tăiat cîteva bucăţi din vînat, pe care le-a luat cu el spre rîu, 
unde dorea să bea apă, pentru că îi era o sete cumplită după 
acea masă bogată. 

Drumul spre rîu, trecea pe lîngă hiene, dar el nu şi-a 
schimbat direcţia de mers, din cauza unor animale. Mergea 
majestuos ca Numa, ieul, regele pădurii, în timp ce hienele 
au început să mîrfie. 

Hienele nu aveau de gînd să îl atace pe acest om 
putemic şi s-au dat la o parte mîrîind cu blana zbîrlită. După 
ce Tarzan a trecut pe lîngă ele ca un prinţ, hienele s-au 
aruncat asupra restului de zebră, mîncînd cu poftă. 

Tarzan s-a îndreptat spre apă, trecînd prin tufişuri de 
trestie. Apropierea lui a deranjat o turmă de bivoli sălbatici, 
care erau gata fie de atac, fie de fugă. 

Un mascul puternic l-a văzut pe intrus şi era gata să îl 
atace pentru a-şi apăra semenii. Însă Tarzan a trecut pe lîngă 
ei, fără să îi bage în seamă. 

Mugetul ameninţător al bivolului s-a sfîrşit într-un 
scîncet prelung. Şi-a întors capul şi a alungat roiul de muşte 
care se aşezase pe spatele său plin de noroi. 

Restul turmei i-a urmat exemplul, uitîndu-se curioşi 
după Tarzan, care a dispărut după trestia înaltă, care creştea 
pe malul rîului. 

Ajuns la apă, a băut pe săturate, apoi s-a gîndit să se 
arunce în rîu. După ce a înotat aproape o oră, s-a aşezat la 
umbra unui copac stufos. 

Privirile îi rătăceau pe cîmpia din faţa lui, uitîndu-se cu 
plăcere la această natură sălbatică. Era stăpînit de o senzaţie 
de fericire în lumea aceasta, singura pe care o cunoştea. 

S-a gîndit, că după ce se va odihni destul, va străbate 
cîmpia intrând în junglă. Nu era nici o grabă, avea suficiente 
zile dc miine sau poimiine, cînd nu avea altceva mai bun de 
făcut decît să-şi caute hrană şi un loc plăcut pentru somn. 

Nu avea nici un regret pentru trecut, pentru că nu îl 
cunoştea, iar de aspirații pentru viitor nu se punea problema. 
Va sta aşa, cît va avca chef, sau se va sui pe o creangă 
groasă, unde va dormi cît mai mult. 

Putea să stea în copaci cît mai mult, pentru că nu avea 
nici o grijă. Nu îşi amintea de un alt mod de viaţă decît 
foarte vag, ca şi cum niște umbre i-ar fi trecut cu multă 
vreme în faţa ochilor. 

Sălbaticul Tarzan era foarte fericit, în timp ce lordul de 
Greystoke şi-a încetat existenţa. 

Tarzan se legăna de mai multe ore în culcușul lui de 
frunze, pînă cînd foamea şi setea l-au obligat să se dea jos. 
A coborit leneş şi a pornit-o spre rîu. 

Cărarea era bătătorită de animalele care veneau să se 
adape. de multe sute de ani. Pe mal, crescuseră arbuşti și 
plante agăţătoare, formînd un zid de vegetaţie încîlcită. 

Tarzan era aproape de locul unde cărarea se deschidea 
în mai multe poteci mai mici, cînd a văzut că o familie de 
lei se îndrepta spre rîu. Erau şapte: un leu, două leoaice şi 
patru pui care erau aproape atît de mari ca şi părinţii lor. 

Omul alb s-a oprit mîrîind, ceea ce i-a făcut pe lei să se 
oprească. Leul cel mare, a rînjit şi el scoţindu-şi colții. semn 
de prevenire, dar şi de ameninţare. 

Deşi era înarmat cu sulița sa grea, Tarzan nu dorea să 
se măsoare cu şapte lei deodată. A rămas totuşi locului, 
miîrîind şi scoțînd sunete amenințătoare. Leii au făcut acelaşi 
lucru. 

Nu făceau altceva decît să se sfideze, încercînd fiecare 

să îşi pună adversarul pe fugă. Nici una dintre părţi nu dorea 
să dea înapoi, dar nici să lupte. 

Leii erau sătui şi nu doreau să se lupte cu o fiinţă a 
cărei putere nu o cunoşteau. Tarzan nu fusese prea încîntat 
niciodată de carnea de leu, aşa că nu dorea nici el să 
înfrunte aceste fiinţe. 

Leii şi Tarzan stăteau faţă în faţă, scoţind tot felul de 
sunete amenințătoare, insultîndu-se reciproc, conform 
bunelor obiceiuri din junglă. 

Este greu de precizat cît ar fi durat această confruntare 
sonoră, acest duel fără vărsare de sînge. Dar a apărut ceva, 
care a pus capăt acestei situaţii fără ieşire. 

Atât leii cît şi Tarzan făceau un zgomot asurzitor, încît 
nu au auzit apropierea unui animal enorm, pînă cînd acesta 
nu a apărut chiar în spatele lui Tarzan. 

Simţind totuşi că este ameninţat de la spate, Tarzan s-a 
întors brusc şi l-a văzut pe Buto, rinocerul. Acesta avea ochi 
mici şi aprinşi şi se pregătea să îl doboare. 

Reflexele lui Tarzan erau însă perfect coordonate şi în 
clipa cînd s-a întors şi a văzut primejdia, a aruncat sulița 
drept în pieptul animalului care ataca. 

Suliţa lui Tarzan era o armă grea, cu virf de fier, lung 
Şi ascuţit. Forţa cu care a fost aruncată l-a împins în faţă pe 
Tarzan, care a fost nevoit să sară deasupra animalului, 
pentru a nu fi străpuns de cornul care era pregătit să îl 
spintece. 

Suliţa grea a intrat prin gîtul rinocerului, pe la încheie- 
tura umărului stîng şi a intrat adîns în corp. Rinocerul după 
ce a văzut că fiinţa albă din faţa sa a dispărut, s-a îndreptat 
spre leii care şedeau pe aproape. 

Tarzan a sărit repede de pe spinarea animalului furios 
şi s-a adăpostit în spatele peretelui de vegetaţie încâlcită. 
Unul dintre lei a fost azvirlit în aer, dar ceilalți şase s-au 
azvîrlit asupra atacatorului, rupîndu-i bucăţi mari de came de 
pe spinare. 

La adăpostul unor crengi groase, Tarzan privea acest 
spectacol interesant. Astfel de confruntări nu sînt prea dese 
în junglă, deci ele reprezintă o distracţie pentru cei din jur. 

Se părea că Buto va ieşi învingător din această încleş- 
tare pe viaţă şi pe moarte. 

Patru lei din cei şapte erau deja ucişi, iar ceilalţi trei 
erau grav răniţi. Insă rinocerul s-a prăbuşit deodată la 
pămînt. 

Suliţa lui Tarzan şi-a făcut datoria, dovedind că o armă 
a omului este cu mult mai puternică decît şapte lei. Deşi 
carnivorele au luptat eroic, dacă rinocerul nu ar fi pierdut 
sînge şi nu ar fi murit, soarta lor nu era dintre cele mai 
plăcute. 

Tarzan a coborit din ascunzişul său şi şi-a scos sulița 
din corpul rinocerului. În jurul lui, leii răniţi gemeau şi se 
tîrau spre pădure. 

Sălbaticul alb şi-a tăiat o bucată din carnea rinocerului 
şi a dispărut în jungla deasă. 

Spectacolul a luat sfîrşit. 

De fapt, nu a fost decît o parte din viaţa junglei. Un 
muritor de rînd ar fi avut ce povesti despre aceste scene, dar 
această luptă teribilă a dispărut din memoria lui Tarzan, 
fiind doar a părticică a existenţei dure pe care o ducea, 
împrenă cu fiinţele din jur. 


CAPITOLUL XII 
La doreşte să se răzbune 


Făcînd un ocol mare prin pădure, Tarzan s-a înapoiat la 
rîu, unde a băut pe săturate. Apoi s-a întors în pădure pentru 
a-şi continua viaţa fără griji. 

În timp ce pomea din nou la vînătoare, fără să-și aducă 
aminte de nimic din trecut şi fără să îl preocupe viitorul, în 
căutarea lui a pomit una dintre cele mai cumplite expediţii. 

Cincizeci de oameni, cu corpuri păroase şi picioare 
răsucite şi noduroase au plecat pe urmele lui, prin jungla 
întunecată, prin poieni deschise şi locuri unde păşteau 
nenumărate ierbivore ale acestui continent misterios. 

Erau înarmaţi cu nişte cuțite lungi şi buzdugane grele, 

iar în fruntea lor mergea o femeie, aproape goală, dar foarte 
frumoasă. ` 

Era La din Opar, marea preoteasă a "Zeului Inflăcărat", 
cu cincizeci de preoți din templu, care s-au hotărît să caute 
cuțitul de sacrificiu, furat de cei doi albi. 

La nu a ieşit niciodată din perimetrul ruinclor cetății 
Opar, dar niciodată nu a fost atît de înverşunată. 

Cuţitul de sacrificiu dispăruse! 

Trecut din mînă în mînă de secole, a ajuns la ea ca o 
moştenire, ca un semn al religiei lor şi al autorităţii supreme. 
Cuţitul provenea de la strămoşii lor din pierduta şi uitata 
Atlantidă. 

Pierderea giuvaierurilor aparținînd coroanei Angliei nu 
ar fi provocat o mai mare consternare unui rege englez, ca 
această pierdere a cuţitului sacru de sacrificiu al templului 
din Opar. Era cuțitul marii preotese La, urmaşa vechii 
civilizaţii dispărute în adîncul Oceanului Atlantic. 

Cînd cu zeci de secole în urmă, Atlantida s-a scufundat, 
ducînd cu ea puternice cetăţi, cîmpii cultivate şi roditoare, 
un comerţ înfloritor al unei civilizaţii avansate. Au rămas 
doar cîţiva oameni care lucrau în minele de aur din Africa. 

Dintre aceşti oameni, de un rang social inferior şi din 
sclavii care lucrau cu ei, a apărut această populaţie de dege- 
neraţi. Printr-o ciudăţenie a naturii sau printr-o selecţie 
naturală întîmplătoare, vechiul sînge al atlantizilor a rămas 
curat şi nealterat la femeile, care descindeau dintr-o singură 
prinţesă a casei regale, care era pe continent în timpul 
catastrofei. 

Una dintre aceste descendente era marca preoteasă La. 

Era plină de ură acum, împotriva lui Tarzan, care a 
respins-o şi i-a profanat altarul. La era conştientă de frumu- 
seţea ei, nu numai după modelul Atlantidei, dar şi după toate 
pretenţiile civilizaţiei moderne. 

Avea un fizic perfect. 

Înainte ca Tarzan să fi venit pentru prima oară în 
cetatea Opar, ea nu mai văzuse alţi bărbaţi, decît pe dege- 
neraţii ei preoţi. Mai curînd sau mai tîrziu, ea va trebui să se 
mărite cu unul dintre ei, ca să aibă descendenţi care să 

slujească mai departe în templu. 

Dar ea se putea mărita cu cine dorea, fiind mare 
preoteasă şi putea să îşi aleagă soțul. Inainte de venirea lui 
Tarzan, ea nu văzut alte făpturi de sex masculin, decît pe 
urîţii ei preoţi sau masculii tribului de maimuțe antropoide 
care trăiau cu ei din timpuri imemonabile. 

Printre legendele Oparului, erau unele care povesteau de 
oameni albi şi arătoşi, frumoşi ca zeii. Mai existau relatări 
de existenţa unor oameni cu pielea neagră, nu departe de ei, 
dar aceştia aveau faima de hoţi şi nu erau agreaţi. De fapt, 
băştinaşii erau priviţi întotdeauna ca duşmani periculoși, care 
furau şi omorau. 

Deasemenea, printre legendele lor, erau unele care erau 
pline de speranţa că acel continent din care veneau strămoşii 
lor, se va ridica din apa mare de la apus, trimiţind din nou 
spre ei vapoare care să încarce tot ce a rămas acolo, împre- 
ună cu oamenii, descendenţii atlantizilor. 

Venirea lui Tarzan, a declanşat în sufletul marii preotese 
această speranţă a venirii urmaşilor strămoşilor lor. Însă, 
fiind femeie, s-a îndrăgostit de acest bărbat puternic. 

In inima ei, nu au avut loc niciodată vreunul dintre 
preoţii care slujeau în templu, fiind mici şi respingători. 

S-ar fi măritat cu unul dintre ei, conform obiceiului, dar 
acest soţ nu ar fi beneficiat de dragostea ei. Devenise o 
femeie rece, urmaşa a sute de femei frumoase şi reci, care 
nu au cunoscut niciodată dragostea. 

Cînd l-a văzut pe Tarzan. s-a îndrăgostit nebuneşte de 
el, iar în ca au izbucnit pasiunile zăvorite de sute de gene- 
raţii. A devenit un vulcan viu, clocotind de pasiune. 

Cînd aceste dorinţi au fost nesocotite de bărbatul alb, 
înflăcărea ei s-a transformat în ură şi răzbunare. In această 
Stare sufletească, La a pomit în fruntea micii ei armate, 
pentru a readuce cuțitul de sacrifiu înapoi în cetatea Opar şi 
de a se răzbuna pe Tarzan. 

Pe Werper îl ignora. Faptul că belgianul a avut cuțitul 
în mînă în timpul luptelor din templu, nu a afectat-o deloc, 
neavînd nici un gînd de răzbunare împotriva lui. 

Dacă îl vor întîlni şi pe el, îl vor omori bineînţeles, dar 

moartea lui nu o va face mai fericită pe La. Plăcerea cea mai 
mare va fi capturarea lui Tarzan şi supunerea acestuia la 
torturi îngrozitoare. 

Moartea trebuie să vină încet pentru acest alb, pe 
măsura crimei comise. El a fost acela care a smuls cuțitul 
din mîna preotesei, el a atins-o şi tot el a fost cel care a 
profanat altarul şi templul sfînt al soarelui. 

Va muri deci, pentru aceste crime, dar şi pentru că a 
disprețuit dragostea marii preotese şi a respins-o. Trebuie să 
moară în cele mai mari dureri. 

Expediția celor cincizeci de oparieni conduşi de La, nu 
era lipsită de primejdii. Ei nu erau obişnuiţi cu jungla, 
pentru că foarte rar au ieşit din cetate. 

Erau însă mulţi şi bine înarmaţi. In cele din urmă, au 
dat de urmele vizibile ale celor doi fugari: Werper şi Tarzan. 
Cei trei antropoizi pe care i-au luat cu ei, au simţit urma 
fugarilor. 

Oparienii au luat cu ei aceste animale, pentru că ştiau că 
ele au simţuri cu mult mai dezvoltate decît ei. Aceste trei 
maimuțe erau de mare folos, în întreaga lor deplasare prin 
junglă. 

Comanda generală a expediției o avea La. Ea alegea 
locul de tabără, ora de pornire sau de odihnă. Deşi nu prea 
avea experienţa deplasărilor prin junglă, inteligenţa ei nativă 
o ajuta să se ridice deasupra celorlalți, oparieni sau maimuțe. 

Era o comandantă aspră mai ales pentru că îşi compara 
supușii cu Tarzan, în tot ce făceau ei. Se răzbuna pe ei, 
datorită durerii provocate de respingerea dragostea ei, de 
către uriaşul alb. 

În fiecare seară, oparienii construiau o tabără puternic 
apărată de un zid de copaci doboriţi, iar toată noaptea ardea 
un foc mare, care nu avea voie să se stingă. Cînd La obosea, 
era dusă pe o targă improvizată de crengi elastice. 

Nici unul dintre supuşii ei nu punea la îndoială supre- 
maţia ei şi nici nu contesta dreptul ei de a comanda. De fapt, 
nici nu se gîndeau la așa ceva. 

Pentru ei, marea preoteasă La era o zeiţă, pe care o 
iubeau toţi, fiecare sperînd să fie el alesul ei. Cu acest gînd 

munceau şi îndurau cele mai aspre porunci, precum şi 
disprețul ei faţă de urîțtenia lor. 

Au mers mai multe zile, pe urma pe care o lăsase 
Tarzan, iar maimuţele erau în faţa micii armate pentru a-i 
preveni, dacă l-ar fi zărit pe fugar. 

În timpul unui popas de prînz, unul dintre maimuţoi s-a 
ridicat deodată în două labe şi a început să adulmece aerul. 
Le-a spus celorlalţi să facă linişte, iar el s-a îndreptat tiptil 
către junglă, în direcţia de unde a simţit că vine mirosul 
celui pe care îl urmăreau. 

La şi preoţii ei au rămas locului şi fiecare a început să 
îşi verifice armamentul, pipăindu-şi cu nervozitate cuţitele şi 
buzduganele. 

Antropoidul s-a întors şi a pomit-o drept spre La, căreia 
i-a spus în limba marilor maimuțe, care devenise și limba 
degeneraţilor din Opar: 

— Marele tarmangani doarme acolo, a zis el arătînd în 
direcţia de unde tocmai venise. Să mergem acolo și să îl 
omorim. 

— Să nu îl omorţi, a poruncit ea, cu o voce dură. 
Tarmangani cel mare, trebuie prins viu şi nevătămat. 
Răzbunarea este a mea, a marii preotese La. Mergeţi la el, 
dar nu faceţi nici un zgomot! a dat ea poruncă, punînd în 
mişcare întreaga armată de degeneraţi. 

Au pomit toţi spre pădure, în urma maimuţei, pînă cînd 
aceasta i-a oprit, ridicînd o labă şi arătînd ceva, care se 
găsea mai departe printre copaci. 

Au văzut statura uriașă a lui Tarzan, care era întins pe 
o creangă groasă şi dormea adînc. Era sătul, cu stomacul 
plin, visîndu-i de Numa, leul şi pe Horta, mistrețul, ducîn- 
du-şi viața lor alături de celelalte vieţuitoare din junglă. 

Simţurile sale erau şi ele adormite, aşa că nu i-a simţit 
pe oparieni apropiindu-se. Nu a simţit nici mirosul celor trei 
maimuțe uriaşe care au sărit lîngă el, fără să mişte măcar o 
frunză. 

S-a deşteptat numai după ce a primit o lovitură puter- 
nică peste spate din partea uneia dintre maimuțe. A fost 
trântit de pe creangă, direct pe pămîntul umed, unde ameţit 

de lovitură şi căzătură, a trebuit să înfrunte cincizeci de 
oameni mici şi păroşi. 

Lupta s-a întețit, iar Tarzan a devenit un uragan în plină 
dezlănţuire. Se lupta cu mult curaj, aşa cum rar se mai 
luptase, dar numărul duşmanilor săi era prea mare. 

L-au copleşit prin numărul lor mare, prin armele lor, 
care îl loveau necontenit. Nici unul însă dintre atacatori nu 
a scăpat fără să nu simtă pe propria sa piele greutatea 
pumnului sau mușcătura colţitor marelui sălbatic alb. 


CAPITOLUL XIII 
Condamnat la tortură şi la moarte 


Marea preoteasă a venit după atacatori şi cînd a văzut 
că au intenţia de a-l omori pe Tarzan, le-a 'strigat că prizo- 
nierul trebuie capturat viu. A observat şi că puterile sălbati- 
cului alb slăbeau din ce în ce mai mult, fiind copleșit de 
numărul foarte mare al atacatorilor. 

După cîteva minute, putemica fiinţă din junglă zăcea 
nemişcată, bine legată de miini şi de picioare. Tarzan a fost 
întins la picioarele preotesei. 

— Duceţi-l în tabără! a poruncit ea. 

Oamenii ei l-au ridicat pe Tarzan pe umerii lor şi l-au 
dus pînă în tabăra lor, unde poposiseră cu o seară înainte. 

— Să-mi construiți un adăpost, a continuat ea cu ordi- 
nele. Rămînem aici peste noapte, iar mîine, în faţa zeului 
nostru, La îi va oferi inima acestui profanator al templului 
nostru. 

Oamenii au început să pună întrebări: 

— Dar cuțitul sacru? Unde este cuțitul nostru? Cine l-a 
luat de la el? 

Nimeni însă nu a văzut cuțitul de sacrificiu la acest 
sălbatic şi erau foarte siguri că nu i-a avut la el cind l-au 
atacat. 

Prizonierul se uita la aceste ființe duşmănoase din jurul 
lui şi mîrîia ameninţător. 

Şi-a întors ochii spre La şi a zîmbit. Pînă şi în faţa 
morţii nu îi era teamă. 

— Unde este cuțitul? l-a întrebat ea. 

— Nu ştiu, a răspuns Tarzan. Celălalt om l-a luat cu el 
în timp ce dormeam şi a fugit cu el. 

Văzind dezamăgirea de pe faţa ei frumoasă, a continuat: 

— Dacă doreşti atît de mult să îl primeşti înapoi, mă duc 
bucuros să ţi-l aduc, dacă mă dezlegi. Dar dacă mă vei 
omori, nu îl vei mai vedea. La urma urmei, nu este decît un 
cuţit şi dacă vrei poţi să îţi faci altul. Pentru asta aţi făcut 
atita drum? Numai pentru un cuţit? Dă-mi drumul şi mă duc 
să ţi-l aduc. 

Un rîs răutăcios a izbucnit din pieptul marii preotese, 
care ştia în adîncul inimii ei, că greşeala lui Tarzan este cu 
mult mai mare decît profanarea cuţitului de sacrificiu din 
Opar. 

Totuşi s-a uitat la el, aşa cum zăcea legat şi neputincios 
şi ochii ei s-au umplut de lacrimi. S-a întors pentru a-şi 
ascunde slăbiciunea. 

Era însă neclintită în hotărîrea ei de a-l face să plă- 
tească. Trebuia să moară după chinuri îngrozitoare, pentru că 
i-a respins dragostea. 

După ce adăpostul a fost terminat, La a poruncit 
oamenilor ei să îl ducă pe Tarzan acolo. 

— ÎL voi tortura eu însămi, toată noaptea, a spus ea 
preoţilor. Miine de dimineaţa, să începeţi să construiți altarul 
pe care inima lui va fi jertfită zeului nostru. Adunați lemne 
cu răşină şi aşezaţi acest altar în mijlocul cîmpiei, aşa cum 
este cel din templul nostru. Zeul nostru trebuie să fie 
mulţumit de jertfa pe care i-o oferim. 

Preoţii s-au apucat însă imediat de lucru, fără să mai 
aştepte venirea dimineţii de a doua zi. In timpul lucrului 
intonau imnuri ciudate în vechea limbă a acelui continent 
care zace pe fundul Oceanului Atlantic. 

Ei nu ştiau ce înseamnă cuvintele pe care le spuneau, 
dar repetau aceste versuri care le-au fost transmise de sute 
de generaţii, pe vremea cînd în ţara pe care acum o numim 
Anglia, nu erau decit nişte maimuțe din care a provenit 

neamul omenesc. 

In adăpostul improvizat pentru La şi prizonier, marea 
preoteasă se plimba supărată, uitîndu-se din cînd în cînd la 
Tarzan, care se resemnase cu soarta lui. Ştia că muşchii lui 
putemici nu sînt în stare să rupă funiile de la miini şi de la 
glezne, pentru că a făcut de cîteva ori efortul de a le încerca 
rezistenţa. A 

Nu se aştepta ca cineva să îi sară în ajutor, pentru că în 
jur erau numai dușmani. Se uita zîmbind la această femeie 
furioasă, care se plimba în jurul lui. 

Ea îşi tot pipăia cuțitul şi murmura cîte ceva, dar nu îl 
lovea cu această armă. 

— La noapte, se gîndea ca, îl voi tortura. 

Se uita la corpul lui perfect proporţionat şi la faţa lui 
zimbitoare. S-a întors imediat gîndindu-se cum acest om i-a 
respins dragostea. 

Acest om o profanase pe sfinta sfintelor. 

Şi ce este mai grav, de trei ori a furat jertfa de pe 
altarul zeului lor. Deci de trei ori, acest om l-a supărat pe 
Dumnezeul strămoşilor ei. 

La acest gînd, preoteasa La s-a aşezat în genunchi, 
înaintea lui Tarzan, strîngînd cuțitul în mînă. I-a pus virful 
lamei în coastă şi a apăsat uşor. 

Tarzan s-a uitat la ea şi a zimbit. 

Ce bărbat frumos era! 

La s-a ridicat şi l-a privit din nou drept în ochi. 

Ce corp perfect avea! 

li compara pe acest uriaş alb cu piticii noduroşi ai 
neamului ei, dintre care trebuia să îşi aleagă un soţ şi s-a 
cutremurat. 

S-a lăsat întunericul. Un foc mare a fost aprins în 
mijlocul taberei. Flăcările luceau pe altarul ridicat pe 
jumătate, iar marea preoteasă se gîndea la spectacolul de a 
doua zi. . 

Il şi vedea pe Tarzan zvîrcolindu-se în flăcările rugului 
de sacrificiu. li vedea arzînd acest chip zîmbitor, aceste buze 
frumoase. 

Vedea cum îi arde părul acesta negru şi lucios. 

La era lîngă obiectul uni ei, cu ochii închişi şi cu 
pumnii încleştaţi. In fața ochilor ei, treceau imaginile sumbre 
ale sacrificiului de a doua, zi. 

Dar ura ei era chiar atît de mare? 

Tabăra era acoperită de întunericul nopții, fiind luminată 
doar de flăcările focului din mijlocul aşezării. Tarzan era 
lîngă ea, suferind de sete. 

» Legăturile de la mîini şi de la picioare erau foarte strîns 
legate şi simţea dureri peste tot. Cu toate acestea, nu se 
plîngea. 

Tarzan era o fiară din Junelă şi îndura totul asemenea 
unui animal captiv, care gîndeşte cu mintea omului primitiv. 

Ştia că este pierdut şi că nu, mai are nici o şansă de 
scăpare. Nu cerea îndurare, ci aştepta răbdător, fiind convins 
că suferinţele lui nu vor fi de lungă:durată. 

În întunericul colibei lor, La era aplecată asupra lui, cu 
un cuțit ascuţit'în mînă, iar în mintea ei, era hotărită ca să 
înceapă tortura cît mai repede. 

O creangă uscată sa aprins: deodată, luminînd puternig 
interiorul adăpostului. 

Atunci, ca l-a văzut pe Tarzan în toată perfecțiunea lui, 
iar inima ci de. femeie a fost din'nou răscolită de dragoste 
pentru acest bărbat. Era din nou îndrăgostită de el, cu 
aceeaşi pasiune pe care a simţit-o la prima lor întâlnire. 

Marea preoteasă La s-a ridicat cu privirea plină de ură, 
deasupra fiinţei care a îndrăznit să o refuze şi să profaneze 
altarul templului din Opar 

S-a hotărît brusc, că nu are nici un rost să îl tortureze pe 
acest prizonier. Acest om numai are voie să fie pus pe 
altarul zeului lor. 

O singură lovitură de cuţit va fl suficientă, apoi cadavrul 
va fi aruncat în focul de afară A ridicat cuțitul, încor- 
dîndu-se pentru această lovitură de graţie, dar s-a prăbuşit 
fără vlagă, peste corpul bărbatului pe care îl iubea. 

A început să îl mîngiie peste pielea lui delicată. I-a 
acoperit fruntea, ochii şi buzele cu sărutări fierbinţi, înflăcă- 
rate. L-a acoperit cu trupul ei, de parcă ar fi vrut să îl 
protejeze de soarta cumplită pe care ea singură i-a hărăzit-o. 

Ore întregi a fost stăpînită de pasiune pentru acest om, 
pînă cînd a căzut leşinată lîngă el. Tarzan nu a dat atenţie 
acestei atitutidi pline de dragoste şi a adormit liniştit, cuprins 
de braţele acestei femei care îl iubea. 

Dimineaţa, preoţii din Opar l-au trezit cu cîntece religi- 
oase. Imnurile lor aveau tonuri joase, iar sunetul la început 
era slab, crescînd în intensitate, pe măsură ce le creştea pofta 
de sînge. 

La a tresărit în somn. Îl strîngea încă în brațe pe Tarzan 
şi zîmbea. Cînd s-a trezit însă de-a binelea, zimbetul i-a 
pierit de pe buze. 

Auzea imnurile care precede sacrificiul şi ochii i s-au 
mărit de groază. 

— Iubeşte-mă, Tarzan! a strigat. lubeşte-mă şi vei fi 
salvat. 

Frânghia îi producea mari dureri şi suferea din cauză că 
sîngele nu mai circula normal în membrele sale înţepenite. 
A scos un miîriit de supărare şi s-a întors pe partea cealaltă, 
cu spatele la femeia care stătea lîngă el. 

Acesta era răspunsul lui. 

Marea preoteasă a sărit în picioare. O flacără de ruşine 
îi ardea faţa. Apoi s-a făcut albă ca varul şi s-a îndreptat 
spre uşa adăpostului. 

— Veniţi şi pregătiţi altarul pentru sacrificiu! a strigat ea 
cu putere. 

Oamenii aceia mici şi urîţi au venit spre ea şi au intrat 
în adăpost. L-au prins pe Tarzan în braţe şi au pornit spre 
ieşire, cîntînd și legănîndu-se în ritmul sumbrului lor marș. 

Marea preoteasă La venea şi ea după ei, legănîndu-se în 
ritmul cîntecului. Era trasă la faţă, dar hotărîrea ei era 
neclintită. 

Acest nemernic va muri! 

Cel care i-a respins dragostea va plăti cu moartea, pe 
altarul acesta, care îşi aştepta victima. 

Preoţii au depus corpul lui Tarzan pe crengile aspre şi 
tepoase. S-a uitat la preotul cu cel mai înalt rang. Era urât, 
gîrbovit şi gras. 

Acesta este cel cu care se va mărita. 

Figura păroasă a acestui preot s-a strimbat la plăcerea ce 
va urma şi şi-a strîns palmele căuş pentru a primi sîngele pe 
care urma să îl bea. 

Era nectarul roşu care în cetatea Opar era băut din 
cupele de aur ale templului. 

La s-a apropiat de acest rug, cu cuțitul ridicat. Faţa ei 
era întoarsă acum spre soarele ce strălucea deasupra lor, iar 
de pe buze îi ieşeau cuvintele unei rugăciuni. 

Preotul de lîngă ea s-a uitat la marea preoteasă cu ochi 
întrebători. În mîna lui era o torţă pe care dorea să o 
folosească, dînd foc rugului de crengi. 

Tarzan a închis ochii, în aşteptarea sfîrşitului. Ştia că va 
muri într-o mare suferință, pentru că într-un trecut nu prea 
îndepărtat, a văzut şi el astfel de sacrificii. 

Moartea este un element obişnuit al traiului din junglă, 
toţi locuitorii de aici sînt obişnuiţi cu ameninţarea ei. Tarzan 
dorea să se gîndească la ceva frumos în aceste clipă. I-a 
venit în minte punea cu acele pietricele frumos colorate. 

Şi-a deschis ochii şi a văzut-o pe La deasupra lui. Faţa 
ei era slăbită, iar ochii îi erau plini de lacrimi. 

— Tarzan, iubitul meu! plîngea ea. Spune-mi că mă 
iubeşti şi că vrei să vii cu mine în cetatea Opar. Dacă vrei 
să vii cu mine, vei trăi. Voi înfrunta mînia poporului meu, 
dar te voi salva. Este ultimul prilej de a mai scăpa cu viaţă. 
Care îţi este răspunsul? 

În sufletul ei, femeia iubitoare a înlocuit-o pe preoteasa 
cea crudă. Ea nu vedea pe altar sacrificiul închinat zeului 
crud şi sîngeros, ci pe bărbatul pe care ea l-ar fi iubit, 
împotriva preceptelor poporului ei. 

Dar alături de ea, era fanaticul mare preot, care într-o zi, 
va deveni soţul ei, deşi ea nu va putea găsi un alt bărbat mai 
puţin respingător. Torța era aprinsă în mîinile acestui fanatic, 
care abia aștepta să dea foc rugului. 

La era aplecată asupra lui Tarzan, palpitînd de emoție. 
A mai pus o dată întrebarea urmată de o şoaptă: 

— Da sau nu? 

De departe, s-a auzit un zgomot prelung, iar ochii lui 
Tarzan au început să sclipească. A ridicat şi el capul, scoţind 

nişte sunete nearticulate. La s-a îndepărtat de el cu teamă. 

Nerăbdătorul preot, care privea această scenă cu dispreţ, 
mormăia tot timpul cîte ceva. Şi-a apropiat torţa de vreascu- 
rile uscate de sub Tarzan. 

— Răspunde! a strigat La. Ce răspuns ai pentru preoteasa 
La din Opar, care îţi oferă dragostea ei? 

Sunetul care a atras atenţia lui Tarzan cu cîteva secunde 
mai înainte, s-a auzit acum mai aproape. Erau nişte zgomote 
ascuţite, scoase de elefanţi furioşi, prin trompele lor subțiri. 

Oparienii au auzit şi ei aceste sunete teribile şi și-au 
întors capetele, îngroziţi de zgomotul din pădure. 

La se uita cu priviri întrebătoare la Tarzan, pentru a-şi 
putea da seama după faţa lui, dacă viitorul ei va fi fericit sau 
va fi distrus de răspunsul lui negativ. 

Dar pe faţa lui se citea îngrijorare. 

Abia atunci ea a ghicit ce a însemnat acel strigăt al lui: 
chemase elefanții în ajutor. Sprîncenele ei s-au încruntat şi 
era foarte furioasă. 

— O refuzi pe La? Atunci vei muri! Torța! 

Tarzan s-a uitat în ochii ei. 

— Vine, 'Tantor, a spus el îngrijorat, iar eu am crezut că 

mă recunoaşte şi mă va salva. Dar după vocea lui, îmi dau 
seama că mă va omori şi pe mine şi pe toţi pe care îi va 
înțîlni în cale. Este în perioada de împerechere şi vrea să 
doboare tot ce îi stă în faţă. 
„__ La cunoştea şi ea ferocitatea acestui animal în călduri. 
Işi dădea seama că Tarzan nu a exagerat. Ştia că elefantul îi 
va urmări pe toţi, fără să obosească pînă îi va ucide pînă la 
unul. 

Nu exista nici o cale de scăpare. 

— Nu te pot iubi, La, a spus el încet. Şi nu mă înţeleg, 
pentru că eşti foarte frumoasă. Nu pot concepe să mă duc să 
trăiesc cu tine în Opar, eu care iubesc jungla şi să mă plimb 
în voie, pe unde vreau. 

S-a oprit un moment pentru ca să audă sunetele elefan- 
ților, apoi a spus: 

— Nu, nu te iubesc, dar nici nu doresc să te văd ucisă de 
colții ascuţiţi ai elefantului furios. Taie-mi frînghia, pînă nu 

este prea tirziu. Vine Yantor şi este turbat. Uite-l că a intrat 
în poiană. Grăbeşte-te ca să te pot salva. 

O spirală de fum a început să se ridice din rug, semn că 
preotul dăduse foc vreascurilor. La stătea ca o statuie, 
privind flăcările care se apropiau de ea şi de Tarzan. 

Peste cîteva clipe focul îi va cuprinde pe amîndoi. 

Dinspre junglă s-a auzit un zgomot de copaci răsturnaţi 
şi de crengi călcate în picioare. Elefantul venea spre ei ca o 
locomotivă în plină viteză. 

Un sentiment de nelinişte i-a cuprins pe preoții din 
Opar. Se uitau cu îngrijorare cînd la marea lor preoteasă, 
cînd la elefantul care se apropia. 

— Fugiţi, a strigat ea. 

Apoi s-a aplecat şi a tăiat frînghia de la mîinile şi glez- 
nele lui Tarzan, care a sărit de pe altarul inprovizat. 

Preoţii au răcnit de furie şi de dezamăgire, iar cel care 
ținea torţa în mînă s-a îndreptat spre ea. 

— Eşti o trădătoare! a strigat el. Pentru ceea ce ai făcut 
vei mun. ` 

Şi-a ridicat măciuca şi s-a. repezit spre ea. Dar Tarzan 
s-a aruncat imediat asupra lui, i-a apucat arma 'şi i-a smuls-o 
din mînă. 

O mică încăierare a început între el şi preotul fanatic 
din Opar. Tarzan l-a ridicat pe preotul oparienilor deasupra 
capului şi l-a aruncat între ceilalţi, care s-au regrupat pentru 
a se repezi împotriva celui, care cu. cîteva minute mai 
înainte, fusese victima lor. 

La stătea mîndră, în spatele lui Tarzan, gata să se apere 
cu cuțitul pe care îl avea asupra ei. Nu se vedea nici urmă 
de frică pe faţa ci frumoasă. 

Era stăpinită de dispreţ faţă de aceşti preoţi şi de 
admiraţie faţă de sălbaticul alb, care lupta pentru ca să o 
apere. 

Deodată toate privirile s-au îndreptat spre locul de unde 
venea elefantul furios. Acesta s-a hotărît să îi atace pe 
oamenii din poiană şi venea spre ei uitînduse cumplit la ei, 
cu ochii injectaţi de sîngele unei furii cumplite. 

Preoţii s-au oprit paralizaţi de frică, însă Tarzan a 

prins-o pe La în braţe şi a alergat cu ea, spre cel mai 
apropiat copac. 

Tantor i-a văzut şi s-a repezit în urma lor. 

La se ţinea cu amîndouă braţele de gîtul lui Tarzan. A 
simţit cum a sărit cu ea în aer şi s-a minunat de puterea lui 
şi de agilitatea deosebită de care a dat dovadă, urcînd atât de 
repede în copac, în ciuda greutăţii pe care o purta. 

Tarzan s-a suit pînă în vîrful copacului pentru a fi cît 
mai departe de trompa putemică a acestui animal furios. 
Elefantul era furios că nu a reuşit să îi lovească pe aceşti 
duşmani rapizi şi s-a întors spre preoţii care se uitau cu 
groază la scena din faţa lor. 

După mai multe momente de ezitare, toţi s-au împrăștiat 
cu groază, în toate direcţiile. 

Insă unii din ei, care erau mai lenți, nu au reuşit să se 
împrăștie atît de repede şi au fost aruncaţi în lături de colții 
puternici ai lui Tantor. Pe unul dintre ei, l-a prins cu trompa 
şi l-a zdrobit de un copac din apropiere, apoi s-a năpustit 
spre ceilalţi. 

Pe doi dintre ei i-a omorît călcîndu-i în picioare. 

Intre timp, ceilalţi au putut să se ascundă în pădure, 
urcîndu-se în copaci. 

Tantor şi-a întors capul furios spre copacul unde erau 
ascunși Tarzan şi La. Lucru ciudat, pentru că între elefanţi 
şi Tarzan era o prietenie şi o relaţie extrem de caldă, care nu 
a fost niciodată întunecată de scene de acest fel. 

Nici un elefant din jungla africană nu ar fi dorit să îi 
facă vreun rău acestui tarmangani. Dar acum, în furia 
perioadei de împerechere, acest animal nu putea să deose- 
bească duşmanul de prieten. 

Tantor era hotărît să îi ucidă pe cei doi, care s-au 
adăpostit în copacul acela înalt. S-a suit cu picioarele pe 
trunchiul gros şi şi-a întins trompa pentru a-i prinde. 

Tarzan, prevăzător, s-a urcat cît mai sus posibil, iar ele- 
fantul nu îi ajungea chiar dacă se ridica în cele două picioare 
din spate. 

Dar această primă înfrângere l-a întărîtat pe Tantor. 
Scotea sunete ascuţite pe trompă şi se plimba în jurul 

j copacului, zguduind pămîntul. 

S-a hotărît să doboare copacul unde erau acești duşmani. 
S-a dat cîţiva paşi înapoi şi a lovit copacul şubred cu capul 
lui enorm. Copacul însă nu a cedat. 

Atitudinea lui Tarzan era foarte ciudată şi schimbată. 
Dacă Numa sau Sabor ar fi procedat aşa, ar fi încercat să 
intervină să se lupte cumva, sau măcar să arunce cu crengi 
groase în atacator. 

Nici măcar nu îi adresa obişnuitele insulte din bogatul 
repertoriul al pădurii. 

Stătea tăcut, iar pe faţa lui era o expresie de adîncă 
tristeţe şi milă, pentru că dintre toate animalele junglei, pe 
Tantor îl iubea cel mai mult. 

Chiar dacă ar fi avut posibilitatea să îl ucidă, nu ar fi 
făcut aşa ceva, pentru nimic în lume. Singura sa intenţie era 
să scape de el. 

Ştia că dacă îi va trece furia perioadei de împerechere, 
va putea din nou să încalece pe gâtul lui putemic şi va fi din 
nou docil şi prietenos. 

Tantor însă era cumplit de supărat, văzînd că acel copac 
pe care îl izbea nu vrea să cadă la pămînt. 

Apoi şi-a schimat tactica. Şi-a încolăcit trompa în jurul 
trunchiului şi a încercat să smulgă copacul, care îi adăpostea 
pe cei doi inamici ai lui. 

. A început să tragă cu o putere nemaivăzută de trunchiul 
copacului, care începea să cedeze, spre marea dezamăgire a 
celor doi. 

Pămîntul se ridica în grămezi în jurul rădăcinii copacu- 
lui, semn că rezistenţa lemnului va ceda în curînd. Tarzan a 
luat-o pe La în spate şi în momentul cînd copacul s-a 
înclinat, poate chiar pentru ultima oară, s-a aruncat într-un 
alt copac din apropiere. 

Saltul a fost lung şi periculos. La a închis ochii şi s-a 
cutremurat. Dar cînd a privit în jur, şi-a dat seama că Tarzan 
fugea cu o viteză nemaipomenită, depărtîndu-se de acel 
animal înnebunit de furie. 

Tantor a reușit în cele din urmă să scoată copacul din 
rădăcini, dar şi-a dat seama prea tîrziu că efortul a fost făcut 

în zadar. 

Cei doi pe care îi dorea atît de mult să îi calce în 
picioare erau departe de el. 

S-a hotărît să îi urmărească şi s-a afundat în jungla 
deasă. 


CAPITOLUL XIV 
Preoteasă şi femeie 


După ce Tarzan a sărit din copac, La şi-a ţinut ochii 
închişi, cuprinsă de groază. Se ținea strîns agăţată de el, dar 
nu a scos nici un sunet. 

Apoi, peste cîteva minute, şi-a deschis ochii şi a avut 
curajul să se uite în jurul ei. A continuat să îşi ţină ochii 
deschişi, ca să vadă pe unde merg. 

Se simţea într-o mare siguranță, pentru că avea încre- 
dere în această fiinţă atît de putemică, iar acum soarta ci 
depindea în întregime de muşchii şi îndemânarea acestui 
sălbatic alb. 

Şi-a ridicat ochii spre soarele care ardea puternic şi a 
murmurat o rugăciune de mulţumire zeului ci, că nu a 
lăsat-o să îl omoare pe acest bărbat cu o faţă atît de fru- 
moasă. 

Schimbarea care s-a produs în această ființă a fost 
dramatică, de la preoteasa crudă şi însetată de sînge, la 
femeia plină de tandreţe şi bunătate. 

Şi-a pus obrazul pe umărul lui Tarzan şi şi-a întors uşor 
capul spre trupul său putemic. Şi-a lipit buzele de pielea lui 
fierbinte. Il iubea pe acest om şi ar fi murit pentru el. 

Acum era foarte iubitoare, uitînd că în urmă cu o oră 
fusese gata să îi înfigă un cuţit în piept şi să îi dea sîngele 
acelor preoţi mici şi cumpliţi. 

In locul unde fusese altarul nu mai era nimeni. Unul 
dintre preoţi şi-a căutat uloc unde să se ascundă, dar 
elefantul furios l-a urmărit şi l-a strivit cu picioarele. 

După ce s-a uitat în jur şi nu a văzut pc nimeni, Tantor 

s-a îndepărtat supărat spre sud. Scotea sunete teribile pe 
trompă, zgomot care s-a auzit încă multă vreme în timp ce 
sc îndepărta. 

Tarzan a coborât pe pămînt din copacul unde şi-a găsit 
adăpost şi a ajutat-o pe La să vină lîngă el. 

— Chcamă-ţi oamenii, a spus Tarzan. 

— Mă vor omori. i-a răspuns La. 

— Nimeni nu te va omori nimeni, a replicat el. Nimeni 
nu se va atinge de tinc, atita vreme cît sînt eu aici. Trebuie 
să vorbim cu ci. 

La a început să scoată sunete stridente, de parcă ar fi 
suflat într-un flaut. Din pădure, s-au auzit strigăte de 
răspuns, care semănau mai mult a lătrături de cîine. 

— Venim, venim! s-au auzit strigăte din pădure, din 
toate direcţiile. 

La a repetat strigătul ei de cîteva ori, iar preoţii au 
început să sc adune, unul cîte unul sau în perechi, oprindu-se 
la o mică distanţă de marea preoteasă şi salvatorul ei. 

Erau Însă încruntaţi şi aveau o atitudine amenințătoare. 
După ce s-au adunat toţi, Tarzan a început să le vorbească. 

— La este salvată. Dacă m-ar fi omorît, ar fi fost şi ea 
moarlă acum, ca de altfel! mulţi dintre voi. Mergeţi înapoi: în 
cetatea Opar acum, împreună cu ea, iar eu voi rămîne aici în 
jungla mea. Trcbuie să fie pace între Tarzan şi La. Vreau să 
ştiu răspunsul vostru! 

Preoţii crau furioşi şi dădeau din cap. Au început să 
discute între ei, însă era foarte clar că nu erau nici pe 
departe de acord cu cele spuse de Tarzan. 

Nu doreau să o ia pe La înapoi, iar cu Tarzan aveau 
acceaşi intenţie: să îl sacrifice zeului lor. 

Tarzan a început să îşi piardă răbdarea. Le-a spus: 

— Dacă nu vreţi să faceţi aşa cum v-am spus eu şi să vă 
duceţi în cetate cu La, voi aduna toate fiarele junglei, care 
vă vor ucide pe toţi de nu rămîne nimeni care să se întoarcă 
acasă să povestească ce vi s-a întîmplat. La m-a salvat pe 
mine, ca să vă pot salva cu pe voi toţi de animalul acela 
furios. Ce vă făceaţi dacă eram mort şi nu era nimeni care 
să îl facă pe elefant să se oprească din furia lui. Sper că vă 

duce mintea atît să vă daţi seama că ar fi mai bine să vă 
duceţi liniştiţi acasă, împreună cu La. 

S-a oprit ca să se uita la ei, apoi a continuat: 

— Nu ştiu unde este cuțitul vostru sacru, dar sînt sigur 
că vă puteţi face altul. Dacă nu l-aş fi luat de la preoteasa 
voastră, m-aţi fi ucis, dar zeul vostru este mulţumit acum că 
am putut să vă salvez. Mergeţi sau nu acasă cu ea? 

Preoţii s-au strîns din nou, discutînd şi argumentînd. Se 
băteau cu pumnii în piept, ridicau capetele şi mîinile spre 
soare, mîriau, strigau, pînă cînd Tarzan a observat că numai 
unul nu era de acord cu ce le-a propus. 

Era preotul cel mare, care dorea să îi aprindă rugul şi 
era foarte gelos, pentru că La a recunoscut în faţa celorlalţi 
că îl iubeşte pe acest străin. Dragostea marii preotese îi 
aparţinea lui, iar el era cel îndreptăţit să fie soţul ei. 

După aproape o oră de discuţii fără rezultat, unul dintre 
preoţi a ieşit înaintea celorlalţi şi ridicînd mîna s-a adresat 
celor doi. 

— Cadj, marele preot, a spus el ceremonios, doreşte să 
vă sacrifice pe amîndoi zeului nostru, dar noi vrem să ne 
întoarcem în Opar cu regina noastră. 

"» — Sînteţi foarte mulţi contra unui singur om, le-a 
spus Tarzan. De ce nu vă impuneţi voinţa, împotriva lui. 
Plecaţi cu La în cetate, iar dacă acest preot vi se opune, 
omofiţi-l! 

Preoţii din Opar au primit această hotărîre cu urale şi 
bucurie. Aceste cuvinte erau ca o inspiraţie divină. 

De secole ascultau ce le spunea marele preot sau orice 
altă autoritate religioasă, fără să conteste nici o hotărîre. Dar 
acum şi-au dat seama că trebuie să îşi impună punctul de 
vedere. 

Erau fericiţi, ca nişte copii cărora li s-au adus jucării 
noi. 

S-au repezit la Cadj, l-au prins de mîini şi au început să 
îl amenințe. Şi-au ridicat buzduganele şi cuţitele. 

Marele preot a cedat insistențelor lor, pentru că nu dorea 
să moară. 

Tarzan s-a îndreptat atunci spre el şi i-a spus: 

— Să ştii că La se întoarce în cetatea Opar sub ocrotirea 
preoţilor ei, iar eu vă previn că dacă cineva se va atinge de 
ea, va muri de mîna mea. Voi veni din nou pe la voi, înainte 
ca marile ploi să vină, iar dacă i se va întîmpla ceva marii 
preotese, va fi vai şi amar de tine, Cadj! 

Cadj a promis că nu îi va face nici un rău reginei lor. 

— Voi trebuie să o apăraţi, a spus apoi Tarzan celorlalți 
oparieni. Trebuie să o protejaţi, ca atunci cînd voi veni din 
nou pe la voi să o găsesc sănătoasă. 

— Te voi aştepta, a spus marea preoteasă. Cînd vei veni, 
mă vei găsi acolo. Dar trebuie să ştiu că vei veni! 

— Cine ştie, i-a răspuns Tarzan, aruncîndu-se într-un 
copac din apropiere, pornind spre răsărit. 

Marea preoteasă din Opar a stat cîteva clipe fără să 
schiţeze nici un gest. suspinînd adînc. Apoi s-a întors către 
Supuşii ei şi au pomit spre casă. 

Tarzan a mers prin junglă pînă s-a întunecat. S-a suit 
într-un copac mai înalt, unde s-a întins şi a adormit. Nu s-a 
mai gîndit nici o clipă la ce s-a întîmplat cu oparienii, iar 
amintirea preotesei La nu mai era decît o umbră a unui 
trecut îndepărtat. 

La numai cîţiva zeci de kilometri mai la nord, ladv 
Greystoke aştepta ziua cînd putemicul ei bărbat va descoperi 
crima lui Ahmet Zec şi va porni într-o goană nebună ca să 
o salveze şi să se răzbune. 

Dar în timp ce în mintea ei era deja zugrăvită scena 
sosiri lordului de Greystoke şi a salvării ei, Tarzan al 
maimuţelor, pe jumătate gol, stătea aplecat, scormonind cu 
degetele murdare prin pămînt după vreun gîndac gustos sau 
o rîmă zemoasă. 

Trecuseră deja două zile de la furtul pietrelor prieţioase, 
fără ca Tarzan să se fi gîndit la ele. După cîteva ore de 
căutări prin junglă, i-a venit un chef nebun să se uite la 
acele pietricele colorate. 

Nu avea nimic altceva mai bun de făcut aşa că s-a 
sculat de pe pămînt, unde s-a odihnit cîteva ore şi a pornit 
spre marginea de pădure unde ascunsese punga cu neste- 
mate. 

Deși nu a lăsat nici un semn ca să găsească mai uşor 
acel loc, Tarzan s-a dus exact acolo unde săpase acea mică 
groapă pentru punga din piele de capră 

Şi-a scos de la brîu cuțitul de vinătoare şi a dat la o 
parte pămîntul sub care ar fi trebuit să se afle punga. Dar 
deşi a săpat mai adînc făcînd o gaură cu mult mai mare, nu 
era nici urmă nici de pungă şi nici de pietre. 

Fruntea i s-a încreţit şi ochii i-au lucit de supărare, 
pentru că fusese jefuit de un om pe care nu îl credea în stare 
să îl şi fure. Nici nu s-a gîndit că altcineva ar fi putut fi 
făptaşul, deoarece Werper a fost singurul om din jur care ar 
fi putut lua comoara. 

Tarzan era hotărît să pornească pe urmele belgianului și 
deşi hoțul a trecut prin acele locuri cu două zile în urmă, 
Tarzan al maimuţelor mergea exact pe urmele paşilor 
acestuia. 

Nici un om nu ar fi puţut urmări un alt om care a trecut 
prin junglă cu cîteva ore mai devreme. Un alb experimentat 
ar fi pierdut urma după cîțiva paşi, iar un negru, care are o 
experienţă mare de vînătoare ar fi mers cel mult un kilo- 
metru. 

Insă Tarzan a fost obligat încă din copilărie să îşi 
exerseze simţul mirosului. Un om obişnuit simte un miros, 
ca al ustoroiului sau al alcoolului de exemplu, dar acest simţ 
nu este atît de dezvoltat ca la animale. 

Pe locul unde un om a pus piciorul sau un animal o 
copită, rămîne multe zile un miros pe care un alt animal îl 
simte. Animalele care vînează sau care sînt vînate simt 
aceste mirosuri aşa cum noi citim o revistă. 

Tarzan însă nu se baza numai pe simţul său dezvoltat al 
mirosului. Vedea şi auzea cu mult mai bine decit orice alt 
om normal, pentru că, în primul rînd, supraviețuirea sa 
depindea de perfecta funcţionare a acestor simţuri. 

Mergea pe urmele belgianului, însă fără grabă pentru că 
ştia că distanţa dintre ei este mare, dar că într-o bună zi se 
vor întâlni, pentru a pune la punct divergenţele dintre ei. 

Se ţinea după acea urmă veche, aşa cum ar face un 
cîine, oprindu-se numai pentru a ucide vreun animal pentru 

a-şi astîmpăra foamea, iar noaptea se urca într-un copac 
pentru a dormi adînc, fără nici o grijă. 

De cîteva ori, a observat cete de războinici băştinaşi, 

însă i-a ocolit, căci nu dorca să se abată de la scopul pentru 
cae pomisc în această urmărire. 
„Însă aceste cete de războinici erau cei din tribul Waziri, 
pc care Basuli i-a adunat pentru a forma o mică armată, 
pentru a pomi împotriva acelora care au atacat ferma 
lordului de Greystoke. 

Toţi războinicii mergeau spre un loc comun de întîlnire, 

fixat cu două zile în urmă, pentru a se pregăti pentni asaltul 
împotriva fortăreței lui Ahmet Zec. Pentru Tarzan însă, 
aceşti oameni erau duşmani şi nu ţinea minte să fi avut 
vreodată un prieten negru. 
; “A ajuns în cele din urmă la marginea satului întărit al 
banditului arab. Noaptea se lăsase, aşa că s-a hotărît să se 
urce într-un copac mai înalt pentru a putea observa cîte ceva 
din cele ce sc întîmplă în aşezare. 

:Urına l-a adus pînă aici, deci hoţul era într-una dintre 
aceste colibe. Deşi era conştient că este putemic, cunoştea 
că această putere a sa, supraomenească, are limitele sale. 

Ştia că nu va putea înfrunta numărul mare de luptători 
din acea aşezare, aşa că s-a gîndit la un plan, cum ar 
proceda un animal din junglă în această situaţie. 

A rămas în copac, rozînd un os din piciorul lui Horta, 
mistrejul, aşteptînd prilejul favorabil ca să intre în sat, către 
tare avea acum îndreptate privirile. 

Vedea un număr foarte mare de oameni îmbrăcaţi în alb, 
precum şi negri goi pînă la briu, dar nu vedea pe nimeni 
care ar fi semănat cu hoţul nestematelor. 

A aşteptat cu răbdare, pînă ce aleile s-au golit de locui- 
tori. Doar cîteva santinele se mai plimbau prin faţa unor 
adăposturi. 

Tarzan avea la brîu pe lîngă acel cuţit de vînătoare şi o 
funie din piele, o evoluţie firească de la funia împletită din 
ierburi pe carc o folosise în copilărie. 

A desfăcut acest colac şi a făcut un ochi larg la un 
capăt. A aruncat acest ochi de frînghie peste un stîlp, din 

gard, care se ridica mai mult decît ceilalţi stîlpi ai gardului 
de apărare. 

A smucit frînghia ca să se convingă că această instalaţie 
de escaladat este sigură. Satisfăcut de soliditatea frînghiei, a 
urcat uşor pe gard, ţinînd strîns între mîini această funie 
subţire. 

Ajungând sus, a strîns din nou colacul şi l-a atîmat de 
şold, aşa cum era înainte de a urca gardul. 

A aruncat o privire spre aşezare şi convins că nimeni nu 
l-a observat, a coborit uşor pe pămînt. 

Era acum în sat, iar în faţa lui erau o mulţime de colibe 
și corturi. Ca să cerceteze fiecare colibă sau cort implica un 
risc foarte mare, dar cum primejdiile nu l-au înspăimîntat 
niciodată, era hotărît să meargă pînă la capăt în această 
expediţie de găsire a acelui hoţ. 

De fapt, în întreaga sa viaţă a fost atras de riscuri, 
pentru că viaţa plină de primejdii era cea care îi punea la 
încercare forța şi îndemînarea. 

Dar nu a avut nevoie să intre în fiecare cort. Era 
suficient să se apropie de o ușă sau fereastră pentru a simţi 
mirosul celor dinăuntru. În cele din urmă, a dat peste un 
cort, unde mirosul pe care îl ştia atit de bine era puternic. 

S-a apropiat mai mult de cort şi şi-a lipit urechea pe 
pînza aspră. Nu se auzea nici un zgomot. 

A tăiat o deschizătură şi şi-a băgat capul pentru a se 
convinge cu ochii de ceea ce simţise cu nasul. Era linişte și 
întuneric. 

A intrat după ce a lărgit cu cuțitul crăpătura din pînza 
cortului. Mirosul era putemic, dar nimeni nu era înăuntru. 
Tarzan a început să examineze interiorul cortului, după ce 
s-a încredinţat că nu este nici o fiinţă acolo. 

Într-un colţ a găsit un morman de pături şi de haine 
împrăştiate, dar nici urmă de punga cu pietre colorate. 

A căutat peste tot şi s-a convins că mica sa comoară nu 
se afla acolo, unde fusese cu siguranţă hoţul. A observat însă 
că într-o parte a cortului, legăturile erau slăbite şi şi-a dat 
seama că Werper a ieşit pe acolo. 

A pornit, din nou condus de miros, după hoţul pungii cu 

nestemate. Şi-a dat seama că belgianul a plecat astfel ca 
nimeni să nu îl vadă şi a plecat singur. 

Tarzan şi-a închipuit că Werper a trebuit să plece într-o 
misiune şi nu putea să rişte să fie văzut de cineva. 

A ajuns lîngă o colibă, unde a observat o deschizătură 
făcută de curînd, printre nuielele, care înconjurau acea căsuţă 
primitivă. 

Fără nici o teamă, Tarzan s-a strecurat înăuntru prin 
această deschizătură. 

Aici, nările sale au fost izbite de o mulţime de mirosuri, 
dar printre acestea, era unul care îi aducea aminte de ceva 
dintr-un trecut plin doar de nişte umbre: mirosul delicat al 
unei femei. 

in sufletul lui s-a pornit o furtună ciudată. Dorea 
neapărat să o cunoască pe această femeie, fiind atras spre ea 
de un instinct foarte putemic şi necunoscut lui. 

Mai simţea şi mirosul belgianului, care se amesteca 
delicat cu acel miros de femeie. 

Deodată a fost cuprins de o gelozie furioasă, de neînţe- 
les, deşi memoria lui nu îl ajuta deloc să îi apară în faţă 
imaginea acelei femei, pe care desigur că o cunoştea. 

Ca şi cortul pe care l-a cercetat mai înainte, această 
colibă era deasemenea goală. După ce s-a încredinţat că nici 
aici nu se găseşte punga lui, a ieşit pe gaura din peretele 
colibei, pe acolo pe unde intrase. 

A mers pe urmele mirosului lăsat de cei doi, apoi a 
trecut de gard, intrînd adînc în junglă. 


CAPITOLUL XV 

Fuga lui Werper 
După ce Werper a aranjat patul, astfel ca să pară că 
cineva doarme acolo, s-a strecurat pe sub pînza cortului, pe 
care a slăbit-o la o margine. A pornit drept spre coliba unde 


Jane Clayton era ţinută prizonieră. 
In faţa colibei şedea un negru, care păzea prizoniera. 

Werper s-a apropiat cu îndrăzneală şi i-a şoptit ceva la 
ureche. Apoi i-a dat un pachet de tutun şi a intrat. 

Ca unul dintre oamenii de încredere ai lui Ahmet Zec, 
putea să meargă oriunde dorea prin aşezarea fortificată sau 
în afara ei. Santinela nu i-a contestat dreptul de a intra în 
coliba unde era femeia cea albă, adusă ca şi captivă de 
stăpînii lui. 

Înăuntru, Werper a început să şoptească în limba 
franceză: 

— Lady Greystoke! Sînt eu, domnul Frâcouli. Unde eşti? 

Insă nu a primit nici un răspuns. 

A început să o caute prin colibă, pipăind peste tot cu 
mîinile întinse. 

Nu era nimeni în colibă! 

Uimirea lui întrecea orice măsură. Era cit pe aici să 
întrebe santinela, cînd ochii lui, deja deprinşi cu întunericul, 
au descoperit o pată mare neagră la baza peretelui din 
spatele colibei, ; 

La o examinare mai atentă, a văzut că acca pată era o 
tăietură în perete. 

Tăietura era destul de largă ca să încapă cineva prin ea, 
aşa că Werper era încredinţat că lady Greystoke a ieşit pe 
acea deschizătură, ca să poată fugi din sat. Nu a mai stat pe 
gînduri şi a folosit şi el aceeaşi cale de scăpare. 

Viaţa lui depindea acum de iuţeala cu care se putea 
„depărta cît mai depante de Ahmet Zec, pînă cînd banditul 
arab va descoperi lipsa lui. 

Din planul de evadare făcea parte şi lady Greystoke, din 
două motive foarte bine întemeiate. 

Mai întîi, dacă o salva, va cîştiga stima opiniei publice 
din Anglia, asă că perspectivele de extrădare se vor micşora 
considerabil, dacă cumva i s-ar fi descoperit adevărata 
identitate şi va fi acuzat de crima comisă asupra superiorului 
său. 

În al doilea rând, ştia foarte bine că există doar o 
singură direcţie în care putea merge în siguranţă. 

Spre vest nu putea merge din cauză că acolo se aflau 
posesiunile belgiene şi ar fi riscat să fie arestat. 

Spre nord, deasemenea era imposibil de mers, din cauză 
că oamenii lui Ahmet Zec l-ar fi prins foarte uşor. 

Spre sud nu putea risca o plecare din cauza sălbaticului 
alb, căruia îi furase punga cu pietrele preţioase. 

Deci singura direcţie în care putea merge era spre est, 
către coloniile britanice, unde era o posibilitate de scăpare. 
Iar însoţit de o aristocrată din Londra, pe care el a scăpat-o 
din ghiarele unor bandiți arabi, era în deplină siguranţă, mai 
ales că lady Jane ar fi fost crezută că salvatorul ei este un 
francez cu numele de Frâcoult. 

Dar acum că lady Greystoke evadase înainte de a veni 
el, acest plan a trebuit schimbat, deoarece aristocrata 
britanică trebuia scoasă din combinaţie. 

Pe de altă parte, din momentul cînd a făcut cunoştinţă 
cu ea, a simţit o pasiune putemică pentru această frumoasă 
femeie. 

După ce Ahmet Zec i-a descoperit comoara şi a fost 
nevoit să fugă din aşezarea banditului, s-a gîndit că o va 
convinge pe lady Jane că soţul ei este mort şi folosindu-se 
de recunoştinţa ei de a fi salvat-o, ar fi avut şanse de a o 
cuceri. 

leşii! sprin spărtura din spatele colibei, a ajuns pînă la 
gardul carc înconjura satul şi a văzut doi stîlpi care erau 
aşezaţi oblic pe gard. Era o posibilitate de a trece gardul, 
destul de instabilă, dar singura. 

Şi-a închipuit că şi lady Greystoke s-a folosit de aceşti 
doi stîlpi în evadarea ei din sat. Nu a stat pe gînduri şi a 
pomit şi el tot pe acolo. 

Odată ajuns în jungla deasă, a pornit-o spre răsărit. 

La cîţiva kilometri mai spre sud, Jane Clayton era 
aşezată pe o creangă a unui copac gros, tremurînd de emoție. 
Se urcase în mare grabă, datorită unei leoaice înfometate 
care pomise la vînătoare. 

Nici nu şi-ar fi închipuit că scăparea din satul bandiţilor 
arabi va fi atît de simplă. Găsise un cuţit înfipt într-unul 
dintre stilpii colibei, probabil uitat din întîmplare de unul 
dintre cei care locuiseră acolo înaintea ei. 

Nu a avut nevoie decît de cîteva secunde ca să traver- 

seze satul, mergînd prin spatele colibelor în întunericul scrii 
care se lăsase. Găsise şi acei doi stilpi, pe care s-a putut urca 
şi astfel a putut trece gardul înalt de apărare. 

A pornit-o spre sud imediat ce a ieşit din sat, merpînd 
aproape o oră pe o potecă bătătorită de animalele care 
mergeau fie la vînătoare, fie spre locurile de adăpat. 

La auzul unor paşi de felină, s-a urcat imediat într-un 
copac, ca să vadă ce fel de animal trece pe sub ea. sau dacă 
ca este chiar vînatul acelui animal. 

Werper a fost mai norocos. mergînd fără oprire pînă în 
zori. După cîteva ore de mers, a auzit tropote de copite în 
spatele lui şi a văzut un călăreț arab apropiindu-se de cl. 

Era unul dintre oamenii lui Ahmet Zec, care au fost 
trimişi în pădure pentru a-l captura pe belgian. 

Fuga prizonierei nu fusese descoperită încă de Ahmet 
Zec, cînd şi-a trimis oamenii să îl captureze pe Werpor. 

Singurul om care îl văzuse pe belgian înainte ca acesta 
să fi evadat din sat, a fost negrul care å fost postat ca 
Santinelă la uşa colibei unde fusese ţinută prizoniera. Dar 
această persoană nu mai era în viaţă de multă vreme, pentru 
că Mugambi l-a lichidat în momentul cînd a dorit să intre şi 
el în colibă. 

Negrul mituit de Werper a crezut că belgianul a ucis 
Santinela la ieşirea lui din colibă, așa că nu îndrăznea să 
spună nimic de această întîmplare, temîndu-sc de răzbunarea 
arabilor. 

El a fost şi cel care a descoperit cadavrul santinelei 
ucise de Mugambi, cînd s-a dat prima alarmă. după ce 
Ahmet Zec a constatat fuga belgianului. Negrul a tras 
cadavrul celui ucis într-un cort din apropiere. apoi şi-a reluat 
postul în faţa colibei, unde mai credea că se află prizonicra 
albă. 

De îndată ce l-a observat pe călărețul arab, Werper s-a 
ascuns după nişte tufe desc. Arabul venea pe un drum drept, 
ca într-un coridor de crengi şi arbuşti. 

Cînd s-a apropiat la numai cîţiva metri, Werper s-a dat 
cîţiva paşi înapoi pentru a se pune mai binc la adăpost. In 
spatele lui ceva s-a mişcat. 

Nu era pic de vînt aşa că această mişcare a frunzelor din 
spatele lui, probabil că au fost provocate de un animal. 
Belgianul a privit cu mare atenţie tufa care se afla la numai 
trei metri de el şi care prindea viaţă. 

O formă mare şi galbenă s-a ridicat, cu o coamă enormă 
Şi cu doi ochi verzi strălucitori. Werper era cît pe aici să 
scoată un țipăt de spaimă, dar din partea cealaltă venea tot 
o fiinţă care îi dorea moartea. 

A rămas locului, paralizat de spaimă. 

Arabul era însă deja foarte aproape. Leul şi-a schimbat 
gîndul şi se pregătea să sară acum asupra călăreţului. 

Werper a văzut capul enorm al felinei camivore întor- 
cîndu-se spre arabul călare, iar inima lui a încetat să îi bată 
cîteva clipe. 

Aştepta rezultatul acestei întoarceri de situaţie. 

Călărețul venea fără nici o teamă spre locul unde era 
Werper şi leul. Dacă animalul nervos pe care îl călărea acest 
arab se sperie de mirosul leului şi va fugi, Werper era servit 
ca mic dejun al regelui junglei! 

Calul însă era liniştit şi nici nu bănuia prezenţa leului. 
Se apropia agale cu frîul între dinţi şi cu gîtul încovoiat. 

Belpianul s-a întors să vadă reacţiile leului. Călărețul s-a 
apropiat acum chiar în faţa leului, dar acesta încă nu era 
hotărit să atace. 

Nu cumva camivorul aştepta ca aceştia să treacă şi apoi 
să îl atace pe Werper? 

Belgianul s-a cutremurat şi s-a ridicat puţin ca să se mai 
îndrepte. În aceeaşi clipă, leul a sărit drept în pieptul 
călăreţului. 

Calul a scos un nechezat putemic de spaimă şi a sărit în 
lături, aproape să îl doboare pe belgian. Leul I-a doborât pe 
călăreț, iar calul a sărit din nou pe potecă, pornind într-un 
galop nebun spre vest. 

Dar nu a mers singur. Cînd s-a apropiat de Werper, 
acesta a observat imediat că nu mai este nimeni pe spinarea 
animalului şi a profitat imediat de această ocazie. 

Punînd o mînă pe şa şi cu cealaltă prinzind coama 
calului, s-a urcat pe animalul speriat. 

Peste o jumătate de oră după această întîmplare, un 
sălbatic alb cu o statură uriaşă, venea azvirlindu-se pe 
crengile copacilor. S-a oprit şi a adulmecat mirosurile din 
junglă. 

A simţit imediat mirosul de sînge amestecat cu cel al lui 
Numa şi a început să asculte cu mare atenţie. De la o foarte 
mică distanţă, dinspre potecă, se auzea foarte bine, zgomotul 
făcut de leu, care îşi devora prada. 

Zgomotul zdrobirii oaselor, înghiţirea unor bucăţi 
enorme de came şi miriitul de satisfacţie arătau că regele 
animalelor mănîncă prin apropiere, cu multă poftă. 

Tarzan s-a apropiat de leu, privindu-l printre crengile 
copacilor. Nu şi-a dat nici o osteneală pentru a se ascunde 
şi era convins că Numa l-a simţit. 

Leul a început să miriie, prevenindu-l pe intrusul care 
îl deranja de la masă. 

Tarzan s-a apropiat şi s-a urcat pe o creangă, chiar 
deasupra locului unde animalul mînca. Vedea ce mînca leul, 
dar forma aceea era oare omul pe care îl urmărea? 

Nu prea îi venea să creadă şi s-a hotărit să se apropie să 
fie sigur. După miros, belgianul a ajuns aici, deci trebuia să 
fie sigur că prînzul lui Numa era chiar ființa pe care o căuta. 

A trecut dincolo de locul unde se ospăta leul, mirosind 
în jur. Mirosul omului pe care îl urmărea nu trecea de locul 
unde înfuleca leul. 

S-a întors în copac şi a început să examineze de sus, 
cadavrul sfişiat de leu, în speranţa că va putea zări punga cu 
pietricelele colorate. Nu era însă nici urmă de pungă! 

A început să strige la leu, încercînd să îl gonească. Dar 
singurul rezultat pe care l-a obţinut cu această tactică a fost 
să îl înfurie pe leu. 

Atunci a încercat să arunce cu crengi îl el, însă Numa 
nu avea de gînd să se ridice de pe prada lui şi să plece. 

Tarzan şi-a scos atunci o săgeată, întinzînd coarda 
arcului său subțire pînă la refuz. A trimis o săgeată ascuţiţă 
cu toată forța armei sale primitive. 

Săgeata a pătruns adînc între coastele leului, care a sărit 
în sus cu un răcnet de furie, amestecat de un urlet de durere 

din cauza săgcţii înfipte în el. 

S-a ridicat furios, ca să se repeadă la Tarzan, dar s-a 
oprit ca să tragă cu dinţii de săgeata care ieşea din blana sa. 
Nu a reuşit să o tragă afară şi s-a hotărît să îl atace pe acest 
om. 

A sărit pînă la mijlocul potecii şi a început să se plimbe 
furios sub creanga pe care era aşezat cel care a tras cu 
săgeata. O altă săgeată a pomit din acelaşi arc elastic, 
oprindu-se în şira spinării. 

Leul s-a clătinat şi s-a oprit din mişcările sale nervoase. 
S-a aplecat de parcă ar fi băut prea mult şi s-a prăbuşit 
paralizat în praf. 

Tarzan a sărit din adăpostul lui, s-a repezit la Numa şi 
i-a înfipt adînc în piept sulița sa grea. A scos săgețile din 
corpul leului şi s-a apropiat de rămăşiţele mutilate ale 
omului atacat de leu. A 

Faţa îi era de nerecunoscut. Imbrăcămintea nu era nici 
un indiciu asupra identităţii acestui nenorocit, pentru că 
belgianul s-ar fi putut îmbrăca în astfel de haine, trăind 
împreună cu arabi în aşezarea fortificată. 

Tarzan era sigur că se află în faţa cadavrului celui care 
îl prădase, încît a renunţat să mai încerce să se asigure de 
identitatea celui atacat de Numa. Nici nu şi-a mai folosit 
mirosul fin, mai ales că locul era plin de miros de sînge şi 
de leu. 

S-a gîndit să caute punga, dar aceasta nu se găsea 
niciunde, nici asupra cadavrului, nici în jur. 

Tarzan era foarte dezamăgit, dar nu de pierderea pungii, 
ci de faptul că Numa l-a privat de plăcerea unei răzbunări. 
Tot întrebîndu-se cu mirare ce s-ar fi putut întîmpla cu 
punga lui, a pornit pe cărare, în direcţia de unde venise. 

In creierul lui, concepea un plan de a intra în tabăra 
arabilor şi de a căuta acolo punga, în fiecare cort sau colibă. 

A luat-o spre sud acum, în intenţia de a vina ceva şi de 
a-şi potoli foamea, înainte de a se face foarte cald. Apoi se 
gîndea că se va adăposti aproape de tabăra arabilor, unde se 
va odihni într-un copac înalt şi stufos, unde la fel de bine 
putea să tragă şi un pui de somn pînă la lăsarea serii. 

De îndată ce Tarzan a dispărut de pe potecă, printre 
copaci a apărut un războinic negru, înalt şi voinic, care 
alerga într-un trap mărunt, mergînd spre răsărit. 

A observat cadavrul leului şi o expresie de nedumerire 
a apărut pe faţa sa. de îndată ce a început să examineze 
rănile care au pricinuit moartea regelui junglei. 

Deşi Tarzan scosese săgețile. pentru Mugambi era clar 
ce a provocat moartea acestui animal feroce. de parcă ar fi 
văzut sulița şi săgețile încă înfipte în leu. 

Mugambi s-a uitat în jur cu multă atenţie. Corpul leului 
era cald încă şi deci cel care l-a doborit trebuia să fie pe 
aproape. 

Insă nici o ființă omenească nu se vedea. 

Mugambi a dat din cap foarte îngrijorat şi a mers mai 
departe, dar de data aceasta cu mai multă atenţie, privind în 
jur de foarte multe ori. 

A mers aşa toată ziua, oprindu-se din cînd în cînd, 
pentru a o striga pe Jane Clayton. Spera că va fi auzit de 
stăpîna lui, însă în loc de răspuns, a dat peste un alt necaz. 

Dinspre nord-est, cu mai multe luni în urmă, Abdul 
Murak, pomise în căutarea banditului Ahmet Zcc, în fruntea 
unui detaşament de soldaţi indigeni. Ahmet Zec îl jignise pe 
împăratul Menelik, conducînd expediţii de vînătoare de 
sclavi în interiorul graniţelor conduse de acest împărat 
putemic. 

Tocmai în ziua accea cînd s-au întîmplat cele povestite 
mai sus, Abdul Murak a făcut un scurt popas pe cărarea pe 
care Werper şi Mugambi au folosit-o în drumul lor spre 
răsărit. 

Nu mult timp după ce călăreții lui Abdul Murak au 
descălecat, belgianul, fără să bănuiască ceva, a trecut cu 
calul chiar prin mijlocul taberei pe care Abdul Murak voia 
să o ridice. 

A fost înconjurat şi dat jos de pe cal. Werper i-a spus 
lui Abdul Murak că este francez şi că vîncază în Africa, dar 
că a fost atacat de nişte bandiți necunoscuţi, care i-au ucis 
întreaga escortă, el fiind singurul supravieţuitor. 

După cîteva minute de discuţii, Werper şi-a dat scama 

de adevărata destinaţie a acestei mici armate şi dîndu-şi 
seama că are de a face cu inamicii lui Ahmet Zec, inima i-a 
venit la loc. 

insă de teama de a fi dus din nou în apropierea bandi- 
tului arab, l-a încredinţat pe Abdul Murak că Ahmet Zec 
comandă nişte forţe foarte numeroase şi puternic înarmate şi 
că acum este într-o expediţie spre sud. 

Abdul Murak s-a gîndit că i-ar trebui cam multă vreme 
pînă să îl găsească pe banditul arab, iar într-o confruntare 
directă, rezultatul nu i-ar fi deloc favorabil, s-a hotărît să-şi 
aşeze tabăra exaci unde erau, iar a doua zi să pornească spre 
casă. 

Spre prînz, cei din tabără au auzit nişte sunete. 

— Lady, lady, lady! se auzeau strigăte din pădure. 

Soldaţii lui Abdul Murak fiind foarte prudenţi, s-au 
îndreptat spre junglă în direcţia acelei voci. 

S-au întors după o jumătate de oră, tîrîndu-l pe Mugam- 
bi. Negrul l-a observat imediat pe oaspetele stăpînului său, 
cel care intrasc în tabăra arabilor. Insă a crezut de cuviință 
Să nu vorbească despre el sau să arate prin vreun gest că l-a 
recunoaşte. 

I-a spus lui Abdul Murak că locuieşte mai la sud şi că 
a trecut prin acea pădure pentru a vina. I-a rugat pe soldaţi 
să îi dea drumul, pentru a-şi continua drumul spre casă. 

Abdul Murak însă a admirat fizicul acestui războinic şi 
s-a hotărît să îl ia cu el, pentru a-l dărui regelui Menelik. 
După cîteva minute, Werper şi Mugambi au fost puşi sub 
pază. 

Cu această ocazie, Werper şi-a dat seama că şi el este 
prizonier şi nu oaspete în acea tabără de războinici băștinași. 
Zadarnic a început să protesteze, iar cînd a ridicat vocea, 
unul dintre soldaţi I-a lovit peste faţă fără milă, spunîndu-i 
că îl va împuşca dacă nu termină cu gălăgia. 

Mugambi însă nu era deloc îngrijorat, pentru că spera că 
în lunga expediţie ce va urma, va găsi destule prilejuri de a 
evada. Dorea ca aceşti soldaţi să îşi facă o impresie bună 
despre el, punîndu-le o mulţime de întrebări despre ţara lor 
şi despre putemicul lor împărat. 

Manifesta o dorinţă vie de a ajunge cît mai repede în 
țara lor, în capitala lor, Adis Abeba, despre care soldaţii 
povesteau că este un oraş foarte bogat. Toţi credeau că acest 
negru nu va încerca să fugă, aşa că paza lui era de fapt 
inexistentă. 

Mugambi dorea neapărat să ştie cît mai multe de soarta 
lui Tarzan şi îl întreba de multe ori pe Werper cam ce ştie 
despre stăpînul lui sau despre autorii atacului împotriva 
fermei. Werper era la fel de convins că identificarea lui de 
către Mugambi i-ar aduce multe necazuri, însă nu i-a 
povestit prea multe, lăsîndu-l pe negru să creadă, că habar 
nu are de atacul asupra fermei. 

Cel puţin aşa credea că Mugambi va fi înşelat în 
legătură cu faptul că făcuse parte din banda de criminali ai 
lui Ahmet Zec. 

Dar într-una din zile, Mugambi a descoperit ceva care 
l-a surprins foarte mult. 

Detaşamentul de soldaţi şi-a instalat tabăra în apropierea 
uni rîu, într-una dintre cele mai călduroase zile ale acelui 
anotimp. Apa era limpede de se vedeau toate pietrele de pe 
fund. 

În această parte a Africii, crocodilii erau mai puţini, aşa 
că soldaţii au profitat de această ocazie, pentru a se spăla şi 
a-şi curăța echipamentul. 

Şi celor doi prizonieri li s-a dat voie să facă baie. Cînd 
Werper s-a dezbrăcat, Mugambi a observat grija cu care 
albul ţinea ceva legat de cămaşă şi mai ales faptul că nu 
dorea ca acest obiect să fie văzut de cineva. 

Tocmai aceste precauţiuni au stimit curiozitatea lui 
Mugambi. Deodată, Werper a scăpat acel obiect din mînă. 
Pe pămînt a căzut o pungă de piele din care au ieşit cîteva 
pietre preţioase. 

Acest războinic negru nu era un sălbatic neştiutor, 
pentru că fusese cu stăpînul lui în Anglia şi cunoştea 
valoarea pietrelor preţioase şi a banilor. 

Şi-a adus aminte că a stat multe minute în faţa unor 
vitrine unde a văzut obiecte minunate făcute din astfel de 
pietricele frumos colorate. 

În clipa cînd a văzut nestematele rostogolindu-se pe 
malul apei, şi-a dat seama că ele reprezintă o valoare 
imensă. Dar în acelaşi timp şi-a dat seama şi de altceva, care 
i-a atras atenţia. 

De zeci de ori a văzut el acea pungă atîmînd la şoldul 
lui Tarzan, în zilele cînd stăpînul lui dorea să se ducă în 
junglă şi să îşi amintească de viaţa sălbatică pe care a dus-o 
atîția ani. 

Atunci, se înconjura de războinicii lui dragi, se dezbrăca 
de hainele lumii civilizate şi îşi lua echipamentul de vînător 
sălbatic, mergînd să vîneze lei şi leoparzi. 

Werper a văzut imediat reacţia negrului, dar s-a aplecat 
şi şi-a adunat pietrele, punîndu-le la loc în pungă. S-a uitat 
la Mugambi cu un aer indiferent, după care s-a dus să facă 
o baie. 

A doua zi, Abdu! Murak era foarte furios că războinicul 
cel voinic pe care dorea să îl ducă în dar împăratului lor, a 
fugit în timpul nopții. 

Werper era şi el îngrozit şi imediat şi-a pipăit buzunarul 
în care era punga. Aceasta era acolo, la locul lui, cu conți- 
nutul intact. 


CAPITOLUL XVI 
Tarzan conducător al manganilor 


Ahmet Zec, împreună cu doi oameni de-ai lui, a făcut 
un mare ocol spre sud pentru a-i tăia belgianului drumul de 
scăpare. Ceilalţi s-au dispersat în diverse direcții. astfel că 
erau răspîndiţi pe o arie foarte întinsă pe care o micşorau 
spre centru. , 

Ahmet şi cei doi călăreţi s-au oprit pe la amiază să se 
odihnească puţin. Doreau să stea la umbră cîteva ore la 
marginea unei cîmpii. 

Şeful bandiţilor era în toane foarte rele. Era furios că a 
fost întrecut în şiretenie de către un necredincios, dar în 
acelaşi timp a pierdut şi punga aceca cu multe pietre 

preţioase, pe care dorea neapărat să o aibă. 

Allah avea tot dreptul să fie supărat pe el! 

Oricum, mai avea o şansă de a face rost de bani. l-a 
rămas acea prizonieră, pe care va primi un preţ bun la tîrgul 
de sclavi din nord şi apoi era comoara îngropată lîngă ferma 
pe care au prădat-o. 

Un zgomot uşor l-a trezit dintre gîndurile acestea. A pus 
mîna pe pușcă, fiind gata să o folosească la nevoie. 

Le-a făcut semn oamenilor săi să fie pregăţiți pentru a 
se apăra şi să facă linişte. 

Toţi trei aşteptau cu atenţia încordată să vadă ce va 
apare de după crengi. 

Peste cîteva secunde crengile s-au dat la o parte şi a 
apărut capul unei femei, care privea speriată în dreapta şi în 
stînga. După cîteva clipe, după ce s-a asigurat că nu este nici 
un pericol, a ieşit în poiană. 

Ahmet Zec abia şi-a putut înăbuşi un strigăt de surpriză. 

Era prizoniera pe care o credea bine păzită în tabăra lui 
fortificată. 

După toate aparențele, femeia era singură, dar arabul a 
aşteptat cîteva minute ca să fie sigur. Abia după aceea s-a 
hotărît să mearegă şi să o prindă. 

Jane Clayton a pomit să traverseze cîmpia. Pînă atunci, 
scăpase de două ori de sub urmărirea unor camivore, dar era 
hotărâtă să facă toate eforturile pentru a ajunge acasă, la 
fermă. 

Deşi era disperată, şi-a pus în gînd că trebuie să ajungă 
acasă, altminteri o aşteaptă moartea. 

In acest timp, arabii o pîndeau din spatele unor copaci, 
iar Ahmet Zec a observat cu satisfacţie că Jane venea drept 
spre ei. 

Însă o altă ființă privea la această scenă cu acelaşi 
interes. Doi ochi o urmăreau cu o privire tulburată de o 
imagine nedefinită că ar cunoaște această femeie. 

Dinspre pădure a apărut deodată o maimuţă uriaşă, care 
făcea un zgomot nemaipomenit. Crengile trozneau sub 
picioarele sale grele şi mîfia ameninţător. 

Femeia s-a întors să vadă ce sînt aceste zgomote şi spre 

groaza ei a văzut maimuţoiul enorm. Un alt exemplar, la fel 
de mare şi de periculos era în urma primului. 

A ţipat şi a început să alerge mai repede în direcţia pe 
care o avusese mai înainte. Cînd a ajuns la marginea poienii, 
a dat peste Ahmet Zec şi cei doi călăreţi ai lui, care au 
prins-o. 

Insă în acelaşi timp, un alb uriaş cu pielea bronzată, sări 
de pe crengile din apropiere, aproape gol. S-a îndreptat spre 
maimuțe şi le-a strigat ceva cu o voce guturală și fără să 
aştepte efectul acestor sunete asupra enormelor animale, s-a 
întors, repezindu-se la arabi. 

Femeia se zbătea în braţele atacatorilor ei şi întor- 
cîndu-și capul, l-a văzut pe Tarzan. Faţa i s-a luminat de 
speranţă. 

— John, a strigat ea, slavă Domnului că ai sosit la timp! 

In spatele lui Tarzan veneau maimuţele, mirate de cele 
ce se întîmplă, dar supunîndu-se comenzii omului alb. 

Arabii și-au dat seama că nu mai au vreme să încalece 
şi să se pregătească de plecare cu captiva lor. Omul alb şi 
maimuţele putemice erau lîngă ei. 

Ahmet Zec l-a recunoscut pe albul acesta şi a încercat 
să se gîndească la un plan de a scăpa. Dorea ca acum să îl 
omoare pe acest om periculos, de care voia să scape de 
foarte multă vreme. 

Le-a strigat oamenilor săi să ia armele şi să pornească 
la atac împotriva sălbaticului, care venea spre ei. 

Cei doi arabi, care îl însoțeau pe Ahmet Zec, au tras 
aproape simultan asupra atacatorilor. Tarzan şi două dintre 
maimuțe au căzut cu faţa în jos, în iarba deasă. 

Zgomotul armelor de foc le-a făcut pe celelalte maimuțe 
să se oprească şi profitînd de această întrerupere a atacului, 
arabii au încălecat şi au luat-o cu ei şi pe Jane, care era 
zdrobită de durere, cu toate speranţele pierdute. 

Au juns din nou în aşezarea lor fortificată, iar lady 
Greystoke a fost trimisă în coliba bine păzită. De data 
aceasta însă a fost legată de un stilp. 

Unul cîte unul, arabii trimişi după belgian se întorceau 
cu mîinile goale. Cu fiecare care venea fără un rezultat. furia 

lui Ahmet Zec creştea, încât nici unul dintre oamenii lui nu 
mai dorea să dea ochii cu el. 

Ameninţa, înjura şi se plimba nervos prin cortul lui. Dar 
această furie nu îi era de nici un folos. 

Werper era dus şi odată cu el şi punga cu nestemate. 


După ce arabii au încălecat şi au fugit, maimuţele şi-au 
îndreptat privirile spre cei care căzură la pămînt. Unul era 
mort, dar celălalt şi maimuța albă mai respirau. 

Maimuţele s-au adunat în jurul celor doi supraviețuitori 
şi au început să mormăie şi să se agite. 

Primul care şi-a revenit a fost Tarzan. Şi-a ridicat capul 
şi s-a uitat în jur. Apoi şi-a examinat rana de la umăr din 
Care a curs sînge foarte mult. 

Rana era adîncă, iar sîngele îi mai curgea. Glontele l-a 
lovit, însă nu i-a provocat nici o leziune internă gravă. 

S-a sculat cu greu în picioare şi şi-a îndreptat privirile 
spre locul unde dorise să fugă şi să o ia pe acea femelă 
pentru care simţea ceva foarte interesant şi nefiresc. 

— Unde este ea? 

— Au luat-o tarmanganii cu ei, a răspuns unul dintre 
maimuţoii de lîngă el. 

— Dar tu cine eşti de vorbeşti limba manganilor? a 
întrebat un alt maimuţoi. 

— Eu sînt Tarzan, cel mai mare şi cel mai putemic 
dintre vînătorii pădurii. Cînd strig eu, toate fiinţele din 
junglă tac, tremurînd de groază. Sînt Tarzan al maimuţelor. 
Am fost plecat, dar acum m-am întors la poporul meu. 

— Da, a început să vorbească unul dintre maimuţoii 
bătrîni. Il cunosc. Este Tarzan, regele pădurii. Bine că te-ai 
întors. Acum vom avea vînat destul! 

Celelalte maimuțe s-au întors spre Tarzan şi au început 
să îl miroasă. Acesta stătea nemişcat, cu colții pe jumătate 
rînjiţi, cu muşchii încordaţi, gata de atac. 

Insă nimeni nu i-a contesta dreptul de a fi cu ei. Apoi 
şi-au îndreptat atenţia spre celălalt supravieţuitor. 

Şi acesta nu a fost rănit decît foarte uşor, glontele 
lovindu-l în cap şi ameţindu-l. După ce şi-a revenit, a pomit 

după ceilalţi de parcă nu s-ar fi întimplat nimic. 

Maimuţele i-au povestit lui Tarzan că au pomit spre 
răsărit, cînd deodată au simţit mirosul de femelă tarmangani 
şi au urmărit-o. 

Acum însă doreau să îşi continuie drumul, dar Tarzan 
a spus că doreşte să îi urmărcască pe călăreţi şi să le ia 
femela. 

După multe discuţii, în care nici una din părţi nu a 
cedat, au ajuns la un compromis, că mai întîi vor pleca să 
vîneze cîteva zile spre est, apoi vor merge în tabăra arabilor 
pentru a lua femela. 

Şi cum timpul nu are mare importanţă la cci care trăiesc 
în junglă, Tarzan a consimţit să vîneze cu ei cîteva zile. 
Apoi se gîndca că rana din umăr trebuie să se vindece 
înainte de a se putea duce să se lupte cu tarmanganii, care 
aveau armele lor de foc atît de periculoase. 

Şi astfel, pe cînd Jane Clayton era împinsă în. închi- 
soarea ei şi legată strîns de mîini şi de picioare, singurul ei 
protector şi salvator se plimba liber prin junglă, depăr- 
tindu-se de ea, în tovărăşia a douăzeci de maimuţoi păroși. 

Era între ei aceeaşi atmosferă prietenească, ca şi acea 
familiaritate cu care îi înconjura pe prietenii lui de la 
Londra, din cele mai selecte cluburi de aristocrați. 

Dar în creierul lui circula acum o idee, care începea să 
prindă rădăcini foarte putemice, ideea că el trebuia să fie 
altundeva şi printre altfel de creaturi şi nu în mijlocul 
acestor maimuțe. 

Era obsedat şi de gîndul de a porni cît mai repede după 
acei călăreţi, pentru a salva femela răpită de ei, pentru care 
avea acele sentimente ciudate. Dar pentru el era importantă 
"prinderea" ci, mai degrabă decît "salvarea" ci. 

El nu era decît o fiară din junglă şi dorea ca această 
femelă să fie a lui şi nu a altuia. 

Din primul moment cînd i-a simţit mirosul din iuminişul 
în care arabii au prins-o, a ştiut că a regăsit femela pentru 
care avea acea pasiune inexplicabilă şi atît de putemică. 

Punga cu pietrele colorate îi ocupa doar o mică parte 
din gînduri. însă ducîndu-se în aşezarea arabilor, o va căuta 

şi o va lua împreună cu femela lui. 

În aceeaşi zi, va fi posesorul pungii şi a femelei! 

Apoi se va putea întoarce printre maimuţele lui, împre- 
ună cu noua lui soţie şi cu jucăriile acelea colorate şi va 
pleca cu ei la vînătoare, departe de ţinuturile oamenilor. 

Dorea să ducă o viaţă liniştită, fără griji, vînînd şi 
luptînd cu fiinţele junglei. 

Le vorbi maimuţelor despre aceste planuri, încercînd să 
îi convingă să îl însoțească. Au refuzat însă aproape toți, în 
afară de doi: Taglu şi Ciulc. 

Acesta din urmă era tînăr, putemic şi înzestrat cu o 
inteligenţă superioară celorlalte maimuțe. Avea şi o imagina- 
ţie foarte bogată. 

Această expediţie îl atrăgea mult, mai ales prin ineditul 
ei. 

Taglu însă avea un gînd ascuns, despre care dacă Tarzan 
ar fi aflat l-a fi ucis imediat într-un acces de gelozie. 

Maimuţoiul acesta nu mai era tînăr. Era însă un exem- 
plar cu o musculatură putemică. Taglu era foarte şiret, dar 
şi crud, avînd o experienţă bogată de viaţă de junglă plină 
de primejdii, la tot pasul. 

Mărimea lui excepţională şi greutatea sa cu mult peste 
media obişnuită a speciei lui, l-a făcut învingător în multele 
confruntări cu masculi mai tineri şi mai agili. 

Avea însă o fire supărăcioasă şi era veşnic încruntat. 
Fără ca Tarzan să bănuiască, Taglu îl ura cu o înveşunare pe 
care şi-o ascundea numai pentru că forţa imensă a acestei 
creaturi albe îi impunea respect şi o teamă inexplicabilă. 

Aceştia erau aşadar cei cu care trebuia Tarzan să meargă 
în satul banditului arab Ahmet Zec. La plecarea celor trei, 
restul tribului le-a aruncat o ultimă privire lungă, apoi toţi 
şi-au reluat vechile îndeletniciri, dintre care cea mai impor- 
tantă era căutarea hranei. 

Tarzan a avut multe necazuri ca să menţină mintea 
maimuţoilor lui concentrată asupra scopului expediției lor, 
pentru că maimuţele nu se pot concentra multă vreme asupra 
unui singur obiect sau asupra unui singur gînd. 

A pomi într-o călătorie ca aceasta pe care a intenţio- 

nat-o Tarzan şi avînd o destinaţie precisă era un lucru cu 
mult mai simplu decît să ai în vedere numai acest scop cel 
puţin pînă ajungi acolo unde ai avut intenţia. 

lar ca să distragi atenţia unei maimuțe în junglă este 
lucrul cel mai simplu! 

La început, Ciulc a fost de părere să alerge imediat spre 
satul arabilor, de parcă ar fi fost la o aruncătură de băț şi nu 
la o distanţă de cîteva zile de mers. Dar la numai cîteva 
minute după ce au pomit, atenţia lui s-a concentrat asupra 
unor rime care ieşeau de sub un copac căzut nu de multă 
vreme, 

Tarzan, care a observat imediat lipsa lui Ciulc s-a întors 
şi l-a găsit aplecat sub trunchiul putred al copacului doborit, 
preocupat să sape găuri adinci după rîme şi viermi suculenţi. 
Un astfel de meniu nu trebuie să mire pe nimeni pentru că 
viermii fac parte din delicatesele hranei din junglă. 

Tarzan nu l-a putut dezlipi pe Ciulc de lingă trunchiul 
căzut şi a trebuit să aştepte pînă maimuţoiul s-a săturat. Nu 
dorea să se lupte cu el, pentru că fiecare minut era preţios în 
această expediţie. 

Cînd Ciulc şi-a terminat masa, a pornit cu Tarzan după 
Taglu. Dar acesta a dispărut în desişul junglei şi nu era 
nicăieri. 

Au mers cîteva minute şi l-au văzut distrîndu-se cu o 
veveriţă rănită. Bietul animal încerca să se scoale, iar cînd 
făcea cîțiva paşi, maimuţoiul răutăcios o lovea cu palma, 
doborând-o din nou la pămînt. i 

S-a jucat aşa citeva minute după care s-a plictisit şi a 
devorat veverița pe care a chinuit-o înainte de a o omori. 

Din cauza atîtor întirzieri, călătoria lui Tarzan spre satul 
lui Ahmet Zec s-a prelungit foarte mult. Dar el avea răbdare, 
pentru că în mintea lui şi-a făcut un plan, în care avea 
nevoie de cei doi maimuţoi puternici. 

lar după cum am mai amintit, nu era uşor să menţii 
ideea exactă a acestei expediţii în mintea unor maimuţoi 
primitivi. Ciulc era permanent nemulțumit că drumul este 
prea lung, iar perioadele de odihnă foarte scurte. 

Cu plăcere ar fi renunţat la această excursie aventuroasă, 


120 


dacă Tarzan nu i-ar fi povestit tot timpul despre ademeni- 
toarele depozite de alimente din satul tarmanganilor. 

Taglu era copleşit de gîndul lui secret şi de multe ori ar 
fi abandonat şi el expediţia, dacă nu ar fi fost atras de acel 
lucru minunat la carc se gîndea mai tot timpul. 

Intr-o după-amiază fierbinte ale unei zile tropicale 
toride, simţurile extrem de dezvoltate ale celor trei, le-au dat 
de ştire că se găsesc în apropierea aşezării arabilor. 

Au început să se furişeze încet, la adăpostul vegetației 
dese. 

Înainte mergea uriaşul tarmangani, cu pielea lui netedă 
Şi arsă de soare, lucind din cauza transpiraţiei provocate de 
mersul rapid prin jungla fierbinte. 

Era urmat de Ciulc şi Taglu, care erau simple caricaturi 
ale staturii semeţe ale conducătorului lor. Mergeau în tăcere, 
ajungind repede la gardul care înconjura aşezarea. Aici, s-au 
urcat pe un copac mare, de unde se vedea în interior. 

Era un loc ideal pentru a ţine sub observaţie satul 
fortificat al lui Ahmet Zec. 

Un călăreț, îmbrăcat în alb şi purtînd un turban mare a 
ieşit pe porţile satului. Tarzan le-a şoptit ceva celor doi şi a 
pomit-o după acest călăreț. 

Arabul călărea în trap uşor, neştiind de fiinţa care s-a 
hotărît să îl urmărească. Tarzan a făcut un mic ocol şi a 
mărit viteza deplasării sale printre copaci, ajungînd într-o 
poiană, unde l-a aşteptat pe arab. 

La marginea poienii, s-a oprit pe o creangă, care atima 
deasupra cărării. Victima se apropia fredonînd un cîntec 
popular al ținuturilor din nord. 

Tarzan era hotărît să ucidă. Era aceeaşi persoană care cu 
cîtăva vreme în urmă şi-a ocupat locul în Camera Lorzilor 
de la Londra, ca un membru respectat şi distins al acestei 
adunări de aristocrați onorabili. 

Arabul a apărut şi a trecut pe sub creanga unde era 
ascuns Tarzan. S-a auzit un foşnet uşor, iar calul a simţit că 
un alt călăreț îi sare în spinare. 

Arabul a fost prins şi smuls din şa. Tarzan l-a tîrit 
printre copaci, iar peste cîteva minte s-a înapoiat cu nişte 

haine în mînă. S-a apropiat din nou de cei doi maimuţoi 
povestindu-le pe scurt ce s-a întîmplat. 

Cei doi maimuţoi au pipăit stofa, au mirosit hainele şi 
le-au dus la urechi ca să le asculte foşnetul. Tarzan însă le-a 
tăiat cheful de joacă, poruncindu-le să îl urmeze. 

S-au îndepărtat puţin de aşezare, unde s-au ascuns din 
nou şi au aşteptat. Dar după cîteva minute, alţi doi călăreţi, 
de data aceasta negri lui Ahmet Zec, îmbrăcaţi în haine de 
arabi, au apărut dinspre junglă, mergînd încet spre sat. 

Rîndeau şi vorbeau zgomotos, dar viaţa lor s-a sfîrşit 
foarte repede, fără să îşi mai termine poveştile. Cele trei 
fiinţe putemice nu cunoşteau milă pentru oameni. 

Tarzan le-a luat hainele şi turbanele şi le-a dus la locul 
unde ascunsese şi primul rînd de haine furat de la călăreţul 
arab. l-a îmbrăcat pe cei doi maimuţoi în hainele albe şi s-a 
îmbrăcat şi el la rândul lui. 

Păreau ca trei oşteni de-ai lui Ahmet Zec, care se 
odihneau pe creanga unui copac înalt. Au rămas acolo pînă 
s-a întunecat. 

Tarzan şi-a concentrat toată atenţia asupra colibelor şi 
corturilor din sat, pentru a se putea orienta mai bine noaptea. 
Deasemenea, mai ştia că există şi o colibă unde simţise acel 
miros de femelă. 

A văzut două santinele postate în faţa cortului lui 
Ahmet Zec şi ceva îi spunea că acolo trebuie să fie punga cu 
pietricelele colorate. 

La început, cei doi maimuţoi au fost încîntaţi de hainele 
lor. Pipăiau stofa şi o miroseau și se uitau unul la celălalt cu 
satisfacţie şi admiraţie. 

Ciulc, care era mai tînăr şi mai jucăuş, şi-a întins braţul 
păros şi i-a îndesat turbanul lui Taglu. Acesta s-a supărat 
pentru că nu avea chef de joacă. 

Nimeni nu avea dreptul să pună laba pe el, doar dacă 
dorea să îl caute de purici. Altminteri, acest gest însemna un 
început de atac. 

lar această apăsare peste ochi a obiectului care mirosea 
a tarmangani nu semăna nici pe departe cu un căutat de 
purici. Era atacat! Ciulc l-a provocat. 

A început să miriie înfiorător şi a sărit la gâtul celuilalt, 
fără să îşi mai ridice turbanul şi să vadă unde sare. 

Tarzan s-a aşezat între ei doi şi după ce i-a apucat pe 
amîndoi de unde a putut, i-a arunmcat de pe creangă, 
reuşind să îi despartă. 

La strămoşii omului, scuzele nu erau cunoscute, iar 
explicaţiile inutile şi zadarnice. Tarzan le-a distras atenţia de 
la motivul încăierării, începînd să le expună planul de atac 
asupra satului. i 

Maimuţoii sînt obişnuiţi să se bată foarte des între ei. În 
aceste dispute se picrea mai mult păr decit sînge, aşa că 
astfel de altercaţii erau repede uitate. 

" Cei trei s-au aşezat din nou pe o creangă, aşteptind 
momentul cînd locuitorii se vor linişti şi vor putea pătrunde 
în sal. 

După ce s-a întunecat, Tarzan le-a făcut semn să 
coboare şi făcînd un mic ocol au pomit spre gardul înalt. 
Tarzan mergea cu hainele ridicate, pentru a se putea deplasa 
mai repede. A făcut o mică săritură şi a ajuns pînă pe virful 
gardului. Îi era teamă că maimuţele îşi vor rupe hainele şi 
i-a rugat să aştepte pînă se va gîndi cum să se urce şi ci pe 
gard. 

Şi-a întins sulița spre Ciulc şi acesta apucînd vârful s-a 
ridicat pînă sus pe gard. Într-o clipă era lingă Tarzan. La fel 
s-a urcat şi Taglu. 

Apoi au sărit toţi trei în interiorul satului. Tarzan i-a 
condus pînă lîngă coliba în care era închisă Jane Clayton. 
Deschizătura din spate fusese reparată, aşa că a căutat un alt 
loc prin care să se strecoare. 

Dar mai întîi a trebuit să miroasă locul, pentru a se 
încredința că ea este acolo. Cei doi maimuţoi au început să 
miroasă şi ei, împreună cu conducătorul lor 

Fiecare dintre cei trei a simţit mirosul femelei din 
interiorul colibei, dar reacțiile lor au fost diferite, în funcţie 
de temperament, obiceiuri şi intenţii de moment. 

Pe Ciulc mirosul nu l-a interesat în mod deosebit. 
Femela era pentru Tarzan. Tot ce dorea e! era să se ducă la 
depozitele de alimente ale tarmanganilor şi să mănînce cît 

mai mult, aşa cum le-a făgăduit Tarzan. 

Insă şiretul Taglu şi-a dat seama că este foarte aproape 
de îndeplinirea vechii sale dorinţi. Este adevărat că în timpul 
expediției, ar fi dorit de multe ori să renunţe la gîndul lui 
mai vechi, dar de fiecare dată Tarzan le aducea aminte de ce 
merg ei spre satul tarmanganilor şi ce trebuie ei să facă 
acolo. 

Îşi lingea buzele enorme, iar ochii îi erau mici de 
satisfacţie, că a reuşit să ajungă aici. 

Tarzan era mulţumit că a găsit femela pe care o dorea, 
dar acum s-a îndreptat cu cei doi spre cortul lui Ahmet Zec. 

Un arab care trecea pe acolo i-a observat, precum şi 
vreo doi negri care stăteau de vorbă lîngă o colibă. Dar fiind 
întuneric, iar hainele aveau mîneci lungi, care acopereau 
labele păroase ale maimuţelor, nu au fost recunoscuţi, mai 
ales că toţi trei s-au aşezat pe pămînt, de parcă ar fi vrut să 
înceapă o discuţie serioasă. 

Apoi, s-au ridicat şi s-au îndreptat spre cortul lui Ahmet 
Zec. Au trecut în spate şi au început să asculte. Banditul 
arab vorbea cu mai mulţi dintre soldaţii lui. 

Tarzan asculta cu foarte mare atenţie. 


CAPITOLUL XVII 
Jane este în pericol 


Locotenentul Albert Werper era îngrozit de soarta ce îi 
aştepta la Adis-Abeba şi începea să îşi facă planuri de 
evadare. Dar după fuga lui Mugambi, abisinienii şi-au dublat 
paza, pentru a-l împiedica pe belgian să urmeze exemplul 
negrului. 

O vreme s-a gîndit să îl mituiască pe Abdul Murak cu 
o parte a conţinutului pungii sale. Dar temîndu-se ca 
abisihianul să nu pretindă toate nestematele ca preţ al 
eliberării, Werper, stăpînit de lăcomie, a căutat o altă 
modalitate de a ieşi din încurcătură. 

În mintea lui începea să ia contur un plan, care putea să 

aibă sorţi de izbîndă, lăsîndu-l în posesia pietrelor scumpe, 
dar satisfăcînd în acelaşi timp şi lăcomia africanului, care 
trebuia convins că belgianului i s-a luat tot ce putea oferi. 

Astfe! că a doua zi după evadarea lui Mugambi, Werper 
s-a dus în cortul lui Abdul Murak. Acesta era foarte supărat, 
iar faţa îi era încruntată. 

Werper însă s-a încurajat singur, gîndindu-se că acest 
negru, Chiar dacă era supărat, nu s-ar da la o parte să se 
îmbogăţească fără efort. 

Abdul Murak s-a uitat la el şi l-a întrebat scurt: 

— Ce vrei? 

— Libertatea, a răspuns la fel de scurt belgianul. 

Negrul a zîmbit şi s-a uitat apoi din nou supărat la el, 
încît acesta a dat un pas înapoi. 

— Şi pentru asta m-ai deranjat tu acum, ca să îmi spui 
o asemenea prostie? 

— Pot să plătesc, a răspuns Werper. 

Abdul Murak a început să rîdă cu poftă. 

— Să plăteşti? a strigat el. Cu ce? Cu cîrpele pe care le 
porţi? Sau poate ai o mie de kilograme de fildeş sub cămaşă. 

S-a ridicat furios şi a continuat: 

— leşi afară! Eşti un dobitoc! Să nu mai vii la mine cu 
minciuni din acestea, că te voi biciui! 

Dar Werper nu s-a speriat. Dacă nu insista, libertatea 
sau poate viaţa lui va fi pierdută. 

— Ascultă-mă! Dacă vei avea atita aur cît ar putea căra 
zece oameni, m-ai duce spre coloniile britanice? 

— Aur cît să ducă zece oameni? a repetat uluit Abdul 
Murak. Eşti nebun! Unde ai tu atîta aur? 

— Ştiu unde este ascuns, a continuat Werper. Dacă îmi 
promiţi să mă ajuţi, te conduc eu acolo. Îţi sînt de ajuns zece 
încărcături? 

Abdul Murak a încetat să mai râdă. S-a uitat la belgian 
cu mai multă atenţie. 

Individul din faţa lui părea sănătos la minte, dar totuşi... 
zece încărcături de aur! 

Abisinianul a rămas cîteva clipe pe gînduri. 

- Bine, te duc unde vrei şi te eliberez. Cît de departe 

este aurul acesta? 

— Este de mers cam o săptămînă, spre sud, a explicat 
Werper. 

— Dar dacă nu mai este acolo unde zici tu, îți dai seama 
ce te aşteaptă? 

— Dacă aurul nu este acolo, mă poţi ucide. Ştiu bine că 
este acolo, pentru că am fost de faţă cînd a fost îngropat. 
Însă este o cantitate cu mult mai mare decit ţi-am spus. Este 
încărcătura pe care au dus-o cincizeci de oameni. Tot acest 
aur este al tău, dacă îmi promiţi că mă eliberezi şi mă duci 
autorităţilor britanice. 

— Deci îţi dai garanţie viaţa pentru acest aur? a întrebat 
Abdul Murak. 

Werper a dat afirmativ din cap. Ă 

— Foarte bine atunci, a zis abisinianul. Îţi promit că dacă 
voi găsi numai cinci încărcături de aur, tot te voi elibera. 
Însă pînă cînd acest aur nu va fi în posesia mea, vei rămîne 
prizonierul meu. 

— Sînt de acord, a spus Werper. Plecăm deci mîine de 
dimineaţa? 

Abdul Murak a dat afirmativ din cap, iar belgianul s-a 
întors spre locul de unde venise, unde îl aşteptau cei doi 
soldaţi care îl păzeau. 

A doua zi, spre mirarea soldaţilor, s-a dat ordin de 
deplasare spre sud, în loc să se meargă spre nord-est, spre 
casă. 

Acestea s-au întîmplat în aceeaşi noapte cînd Tarzan şi 
cele două maimuțe au intrat în satul bandiţilor lui Ahmet 
Zec. Tabăra lui Abdul Murak era la numai cîţiva zeci de 
kilometri mai la est. 

În timp ce Werper visa la libertate şi se bucura de 
punga plină cu pietre preţioase, iar Abdul Murak nu mai 
putea să adoarmă gîndindu-se la fabuloasa avere promisă de 
belgian, Ahmet Zec dădea ordine pentru pregătirea unei mici 
armate de soldaţi şi cărăuşi, pentru a pleca spre fosta fermă 
a lordului de Greystoke. 

Arabul dorea să dezgroape aurul şi să îl transporte la el 
în aşezare. 

În timpul acestor pregătiri, în spatele cortului său, stătea 
cineva care asculta cu foarte multă atenţie, aşteptînd momen- 
tul cînd să poată intra şi să caute punga cu pietre scumpe. 
Această idee era înaintea tuturor altor gînduri în mintea lui 
Tarzan. 

În cele din urmă căpeteniile lui Ahmet Zec au părăsit 
cortul şefului lor, iar acesta a ieşit să fumeze o pipă, cu alţi 
soldaţi, pentru a mai discuta cele ce vor trebui făcute a doua 
zi. ) 

Dar de îndată ce a ieşit, lama unui cuţit a pătruns prin 
pînza cortului, cam la doi metri înălțime şi dintr-o singură 
mişcare, pinza a fost tăiată în lungime, pînă jos. 

Prin această tăietură au intrat Tarzan şi Ciulc, iar Taglu 
a rămas afară să stea de pază. Dar de îndată ce a rămas 
singur afară, Taglu s-a îndepărtat de cort, mergînd spre 
coliba unde era femela pe care o dorea. 

În faţa colibei unde Jane era legată strîns, de mîini şi de 
picioare, şedeau două santinele, care „discutau. Inăuntru, 
tînăra femcie cra întinsă pe o rogojină, resemnată de soarta 
ei tristă, avînd acum un singur gînd: să îşi ia viaţa. 

Nici nu se gîndise la aşa ceva înainte de întîmplarea din 
poiană, cînd arabii l-au doborit pe Tarzan cu armele lor. 

O siluetă îmbrăcată în alb, se strecura fără cel mai mic 
zgomot, ajungînd repede în spatele acestei colibe. 

Inteligența lui redusă nu i-a permis nici măcar să îşi dea 
seama de avantajele pe care le avea cu acele haine, care îi 
dădeau înfăţişarea unui adevărat luptător arab. 

Ar fi putul merge liniştit pe aleile satului, chiar prin faţa 
santineleior, pentru că în întunericul ce domnea, nimeni nu 
şi-ar [i dat seama de adevărata identitate a acestei fiinţe. 

Ajuns în spatele colibei, s-a uitat de după colţ, să vadă 
dacă santinelele l-au simţit. Nu dorea să fie observat, pentru 
că îi era o frică de moarte de acele bețe care fac zgomot şi 
cu care iarmanganii omoară pe oricine vor ei. 

Dorea să se strecoare fără să fic observat, pentru a scăpa 
de ncplăcerea unci lupte cu santinclele. Ar fi dorit, ca 
deasupra colibei să fi fost un copac de pe care să se stre- 
coare în colibă. 


Însă nu vedea nici o posibilitate de a intra în colibă, fără 
să se lupte cu cei doi tarmangani de la uşă. 

S-a hotărît să se suie pe acoperiş şi de acolo să sară 
asupra negrilor şi să îi răpună cu mușcături adînci, în cea 
mai mare grabă. 

S-a retras în spatele colibei, pentru a sta puţin pe 
gînduri, înainte de a pomi la atac. S-a aruncat pe acoperiş, 
sărind drept pe vîrf. Insă nu a ţinut seama că acel acoperiş 
era din paie lipite cu lut. 

De îndată ce a vrut să mai facă un pas, s-a trezit 
alunecînd printr-o spărtură care se lărgea sub el, cu mult 
zgomot. După cîteva clipe, maimuţoiul era pe podeaua 
colibei, ameţit de această întorsătură de situaţie. 

La auzul acestui zgomot, santinelele au sărit în picioare 
şi au intrat înăuntru, cu cea mai mare grabă. Jane Clayton 
era aşezată nu departe de locul unde căzuse maimuţoiul şi a 
simțit imediat că cineva o apucă de haine tragînd-o de pe 
locul unde era legată. 

Maimuţoiul a tras-o spre el, cuprinzînd-o cu labele lui 
putemice. Jane a simţit că acel cineva era îmbrăcat cu haine 
şi a sperat, în culmea deznădejdii, că cineva a venit totuşi, 
să o salveze şi să o scoată din tabăra lui Ahmet Zec. 

Cele două santinele, erau deja înăuntru lîngă uşă şi nu 
înțelegeau ce a produs acel zgomot infernal de scînduri rupte 
şi lut spart. Le era frică şi ezitau să înainteze. 

Nu vedeau nimic, pentru că ochii lor nu s-au deprins 
încă bine cu întunericul colibei, dar nu se mai auzea nici un 
zgomot, pentru că Taglu stătea liniştit, aşteptind să fie 
atacat. 

S-a hotărît însă că mai bine ar fi să fugă împreună cu 
prada sa, pentru că nu putea să lupte cu femela în braţe. 

A strâns-o pe Jane puternic în braţe şi s-a repezit spre 
uşă printre cei doi care stăteau nehotărîţi. Forţa lui şi viteza 
pe care a avut-o în acele momente, i-a doborit pe cei doi 
soldaţi negri, trecînd ca o săgeată şi pe lîngă celelalte colibe, 
fugind spre gardul de întărituri. 

Jane Clayton era uimită de puterea şi viteza acestei 
fiinţe, începînd să creadă că Tarzan nu a fost ucis de 

gloanţele arabilor şi că a venit să o salveze în sfîrşit. 

Cine mai era în întreaga junglă africană, care ar fi putut 
duce pe cineva în braţe cu această uşurinţă? 

I s-a adresat, spunîndu-i pe nume, dar nu a primit nici 
un răspuns. 

Totuşi, nu a pierdut nici o speranţă. 

După ce a ajuns la gard, maimuţoiul şi-a luat avînt, 
sărind pînă sus, pe vîrful stîlpilor. 

Aici a stat cîteva clipe, pentru a-şi restabili echilibrul, 
apoi a sărit jos cu o agilitate ieşită din comun. 

Jane era sigură că fiinţa aceasta este soţul ei, iar cînd 
maimuţoiul a început să sară prin copaci, la fel cum făcea 
Tarzan, a fost convinsă că a fost salvată de acesta. 

Taglu a fugit cam la doi kilometri de tabăra lui Ahmet 
Zec, apoi s-a oprit şi a coborit din copaci. 

Aici a pus-o pe Jane pe pămînt. 

Erau într-o mică poiană, luminată de luna care tocmai 
ieşise din nori. 

Jane era surprinsă doar de faptul că fiinţa aceasta era 
mai greoaie și cu braţe mai groase, dar aceste amănunte nu 
au deranjat-o, fiind sigură de identitatea salvatorului ei. 

l-a spus din nou pe nume, întorcîndu-se spre faţa lui, 
dar în aceeași clipă, maimuţoiul plictisit de haina tarman- 
ganilor, care îl stînjenea în mişcări, s-a dezbrăcat într-o 
clipă, smulgîndu-şi şi turbanul de pe cap. 

In faţa femeii a apărut fața hidoasă şi corpul diform al 
unei maimuțe antropoide uriaşe. 

Cu un țipăt jalnic de groază, Jane Clayton a leșinat, în 
timp ce, dintr-un tufiş din apropiere, Numa îi pîndea, 
flămînd, lingîndu-şi botul de plăcere. 


De îndată ce a intrat în cort, Tarzan a început să caute 
punga, cercetînd totul cu foarte mare atenţie. A sfişiat patul, 
împrăştiind păturile în toate părţile, însă punga nu era 
niciunde. 

Nici un loc, cît de mic, nu a rămas necercetat de către 
Tarzan, dar era totuşi mulţumit că era acum sigur că acele 
frumoase pietre nu sînt aici. 

S-a hotărît să se ocupe de al doilea plan, adică de 
capturarea femelei. A ieşit din cort cu multă dezinvoltură, 
îndreptîndu-se spre coliba unde Jane era legată. 

I-a făcut semn lui Ciulc să îl urmeze. Absența lui Taglu 
îl surprindea, dar era sigur că maimuţoiul şi-a găsit ceva care 
l-a atras şi a uitat de misiunea sa. Nu avea acum nevoie de 
el, aşa că nu a dat mare importanţă absenței lui. 

S-a apropiat de colibă, dar a observat imediat că acolo 
erau foarte multe persoane adunate în fața uşii. Oamenii erau 
speriaţi şi nervoşi. 

Tarzan, temîndu-se că deghizarea lui Ciulc ar putea să 
îl dea de gol, l-a trimis spre gard, pentru a nu fi descoperit 
de cineva din acea mulțime, care creştea mereu. 

In timp ce Ciulc se depărta spre gard, Tarzan s-a 
apropiat cu mult curaj de colibă. Grupul de oameni era 
foarte agitat. 

Aici, a încercat să îşi facă loc printre arabi şi negri, 
uitînd însă că dintre toţi, numai el avea suliță, arc şi săgeți, 
iar în acest fel se deosebea de ceilalţi luptători. 

Işi făcea loc prin mulţime, pînă cînd unul dintre arabi 
l-a remarcat, punîndu-i mîna pe umăr. 

— Cine eşti tu? a strigat el. 

În timp ce punea această întrebare, i-a smuls turbanul 
din cap. 

Tarzan, în timpul vieții duse printre maimuțe, nu s-a 
deprins să poarte discuţii cu nimeni. Înstinctul de apărare 
este constituit şi din artificii şi şmecherii, dar discuţia nu îşi 
are locul în comportamentul antropoizilor, indiferent de 
situaţie, fie ea chiar foarte periculoasă, ca şi cea în care se 
găsea el acum. 

Nu a pierdut vremea să îi explice arabului ce căuta el 
acolo, ci l-a prins de gît, strîngîndu-l cu putere. A început să 
măture cu el mulţimea din faţa intrării, făcîndu-şi loc spre 
colibă. 

Servindu-se de arab ca de o armă, a reuşit să îi doboare 
pe cei care îi stăteau în cale, intrînd în colibă. 

Intr-o singură clipă şi-a dat seama că nu este nimeni 
înăuntru, dar a simţit imediat că Taglu fusese pe acolo. A 

început să mîrfie furios, scoţind nişte sunete înfiorătoare. 

Mulțimea care s-a regrupat în faţa intrării s-a dat la o 
parte, îngrozită de aceste sunete animalice. Se uitau unul la 
celălalt cu groază. 

Nu văzuseră decît un om, care a intrat acolo, dar din 
colibă răzbăteau sunete care dovedeau că este vorba de o 
fiară sălbatică a junglei. Ce să însemne aceste sunete? 

Oare a intrat prin spate vreo fiară sălbatică pe care 
nimeni nu a observat-o? 

Era vreun leu sau leopard care s-a strecurat neobservat? 

A Ochii ageri ai lui Tarzan au descoperit imediat spărtura 
prin care a căzut Taglu. A înţeles imediat că maimuţoiul a 
intrat sau a ieşit pe acea spărtură. 

Fără să mai stea mult pe gînduri, a sărit spre tavan, agă- 
țindu-se de partea de sus a peretelui. S-a tras pînă sus ieşind 
şi el tot prin spărtură. 

A sărit pe pămînt, în spatele colibei uitîndu-se atent în 
jur. Era şi timpul, pentru că arabii prinzând curaj, şi-au adus 
armele și au tras zeci de gloaţe înăuntru, ciuruind întreaga 
colibă, încît nici o muscă nu ar fi scăpat vie. 

Apoi au intrat, dar nu au găsit pe nimeni. 

În acest timp, Tarzan a ajuns pînă la gardul satului. 
Ciulc nu era nicăieri. 

Femela i-a fost furată, prietenii l-au părăsit, nici peste 
pietricelele lui nu a dat şi era foarte supărat. 

A sărit gardul pradă unei furii fără seamăn şi a dispărut 
în întunericul junglei. S-a gîndit să amîne căutarea pungii, 
pentru că acum ar fi fost o sinucidere curată să intre în 
tabără, unde toţi erau vigilenţi şi bine înarmaţi. 

Peste tot prin tabără se auzeau comenzi aspre şi toţi se 
înarmau de parcă ar fi aşteptat un atac puternic din partea 
unui inamic extrem de numeros. 

Tarzan a încercat să dea de urma lui Taglu, dînd ocol 
pădurii, mirosind peste tot, pe unde credea că maimuţoiul ar 
fi putut fugi cu femela pe care o dorise el atît de mult şi 
care acum era în posesia unuia dintre prietenii lui. 

Ciulc a rămas la postul lui de lîngă gard, pînă cînd 
strigătele şi împuşcăturile arabilor i-au umplut sufletul de 

spaimă. Maimuţelor le este o frică teribilă de beţele tună- 
toare ale tarmanganilor. 

A sărit şi el pe gard, apoi dintr-un salt a fost în pădure, 
la adăpost. Mormăia supărai şi a început să îşi rupă hainele 
care îl incomodau. 

În acest timp, Tarzan cutreiera pădurea în căutarea 
femelei pe care Taglu o furase din tabăra tarmanganilor. 
Dăduse de urmele lor şi se deplasa cu o viteză care l-a uimit 
foarte mult, neînţelegînd ce forță îl împinge spre acea 
femelă. 

Într-o poiană mică, sub razele lunii, enorma maimuţă , 
şedea, cu trupul nemişcat al femeii în braţele lui păroase. 
Fiara rupea cu dinţii frînghia cu care fusese Jane legată de 
mîini şi de glezne. 

A reuşit să rupă aproape toate nodurile şi să îndepărteze 
frînghia, care o imobilizase pe acea femelă. 

Tarzan a trecut pe lingă ei cam la vreo patruzeci de 
metri şi nu i-a văzut şi nici nu i-a mirosit pentru că vîntul 
bătea spre ei. Şi datorită acestui vînt neprielnic nu l-a 
mirosit nici pe Numa, leul, care pîndea cele două fiinţe care 
erau în poiană. 

Tarzan a trecut la numai cîţiva zeci de paşi de locul 
unde se va desfăşura o mare tragedie, iar Jane a pierdut 
acum ocazia de a mai fi salvată. 


CAPITOLUL XVIII 
Lupta sîngeroasă pentru comoară 


După ce s-a luminat de ziuă, Tarzan şi-a dat seama că 
a pierdut urma lui Taglu şi a femelei. Dar nu voia să admită 
acest eşec, ştiind că pînă la urmă tot îi va găsi pe fugari. 

Îi era foame şi dorea să mănînce ceva. Apoi s-a gîndit 
că cel mai bine ar fi fost să doarmă puţin şi abia după aceea 
să pomescă după Taglu. 

Jungla era întinsă şi putea să vîneze unde dorea şi să îşi 
caute culcuş în oricare dintre copacii din jur. Oricât de 

departe ar fi fost Taglu, tot îl va putea găsi, chiar dacă va 
trebui să răscolească toate tufele pădurii. 

A simţit mirosul lui Bara, cerbul, găsîndu-şi modul de 
a-şi astîmpăra foamea. 

Timp de o jumătate de oră, a urmărit cerbul după miros, 
mergînd spre est. Spre mirarea lui, cerbul a apărut chiar în 
faţa lui, fugind spre el, desigur din cauza unei spaime mari. 

Tarzan, care era foarte atent, s-a dat la o parte, aşa că 
cerbul nici nu l-a observat. A făcut un ocol, pentru a putea 
ataca cerbul printr-un salt de pe o creangă înaltă. 

Acum se pregătea să sară asupra victimei sale care peste 
cîteva clipe va trece pe sub el. Nu ştia ce putea să sperie 
cerbul şi să îl facă să fugă îngrozit, fără să se uite în lături. 

Se gîndea că probabil un leu sau o panteră şi-a ales ca 
mic dejun acest cerb, dar el era hotărit să nu împartă 
mâncarea cu nimeni. 

Dacă nu ar fi fost ajutat de forţa mușchilor săi, desigur 
că inteligenţa sa l-ar fi ajutat să iasă din orice încurcătură. 

Cerbul se apropia de locul de unde Tarzan dorea să se 
arunce asupra lui. Vinătorul se pregătea de atac, încor- 
dîndu-se, fiind pregătit să sară. Ştia exact ce va urma. 

Şi-a îndoit genunchii sub el, începînd să balanseze 
creanga pentru a putea sări mai bine, folosind şi balansul pe 
care îl imprima această creangă saltului său. 

Asculta cu mare atenţie zgomotul copitelor. Animalul 
speriat se apropia. Cerbul a trecut pe sub creanga unde era 
ascuns Tarzan, iar acesta a sărit asupra victimei sale. 

Animalul a căzut sub greutatea atacatorului, încercînd să 
se ridice. Insă această încercare era zadamică, pentru că 
Tarzan i-a prins coamele şi cu o smucitură rapidă, i-a întors 
capul, rupîndu-i gîtul. 

Totul nu a durat decît cîteva secunde şi acum Bara era 
mort. Tarzan nu a apucat să se dezmeticească din această 
acţiune rapidă, pentru că a auzit zgomote, care desigur erau 
sursa spaimei cerbului. 

A apucat iute animalul şi într-o clipă a fost sus pe 
creangă, cu cerb cu tot. S-a uitat cu atenţie pe poteca de 
unde venise Bara. 

Peste cîteva secunde, a auzit zgomotul făcut de cai cart 
mergeau în galop şi a înţeleas de ce era cerbul atît de 
speriat. A luat vînatul de coarhe şi s-a suit spre vîrful 
copacului, pentru a nu fi văzut de cei care se apropiau. 

Apoi, fără să îi pese de cei care urmau să apară pe 
potecă, şi-a tăiat o bucată mare din piciorul cerbului şi a 
inceput să mănînce cu poftă, înfigîndu-şi dinţii în carnea 
încă aburindă din care curgeau picături mari de sînge. 

Între timp se uita cu interes, să vadă dacă va recunoaşte 
pe cineva dintre cei care urmau să vină pe cărare. A văzut 
mai mulţi călăreţi dintre care l-a recunoscut imediat pe unul 
dintre ei. 

Era Albert Werper. Dar Tarzan era deprins să stea 
liniştit, aşa că indiferent cît de surprins a fost de apariţia 
acestui alb, nu a scos nici uri sunet. 

De sus din copac, Tarzan l-a examinat cu ochii săi 
ageri, uitîndu-se dacă nu cumva acest om are vreo umflătură 
prin hainele lui, cam de mărimea pungii cu pietrele lui 
colorate. ` 

' S-a hotărît să îi urmărească pe aceşti călăreţi, pariu că 
era curios să vadă unde mergeau, dar mai ales să îl caute pe 
Wenrper de punga sa prețioasă. Astfel că abisinienii mai 
aveau un tovarăs de drum, un alb pe jumătatre gol, care îi 
urmărea la o distanță mică, dar care nu dorea să fie desco- 
perit. 

Şi-a luat şi o mare bucată din cerbul vînat mai înainte, 
pentru că ştia că nu va avea timp să plece la vînărtoare, în 
timpul urmăririi acestor călăreţi. 

Nu dorea să se lupte cu aceşti călăreţi, pentru a ajunge 
la Werper şi era sigur că va avea prilejul să îl întilnească 
singur Şi să îl întrebe de pungă. 

“Chiar dacă acum gîndea ca o fiară sălbatică, inteligenţa 
sa nativă îl ajuta să nu rişte prea mult pentru a nu-şi pierde 
viaţa. 

Werper şi călăreţii abisinieni îşi continuau drumul lor 
spre sud, însoţiţi de foarte aprope de Tarzan care mergea în 
felul lui cei mai obişnuit, adică aruncîndu-se pe crengile 
copacilor din junglă. 

Au mers în ritm susţinut două zile, ajungînd în cele din 
urmă la o cîmpie întinsă, înconjurată de nişte munţi golaşi. 
Tarzan şi-a dat seama că aceste locuri îi sînt foarte cunos- 
cute, dar imaginile din mintea lui se încăpăţinau să rămînă 
doar nişte umbre fără contur precis. 

Călăreţii au trecut în partea opusă a cîmpiei, unde s-au 
oprit lîngă ruinele unei case arse. Tarzan i-a urmat, ascun- 
zîndu-se după tufe sau ridicături de teren. 

Le pîndea fiecare mişcare. 

Călăreţii au descălecat şi au început să sape. Tarzan s-a 
apropiat de ei şi s-a întrebat dacă nu caută oare ceva came 
pe care să o fi îngropat-o mai înainte. 

Apoi şi-a adus aminte că tot pe aici şi-a îngropat şi el 
punga cu pietricelele colorate, iar acum călăreţii sapă în 
locul în care negrii au ascuns ceva, cu mai multe zile în 
urmă. 

După cîteva minute, călăreţii au scos nişte vase mari şi 
murdare, de care s-au bucurat cu toţi, în special Werper şi 
cel care părea să fie căpetenia călăreţilor. 

Călăreţii au săpat mai mult, scoţînd nişte bucăţi de 
metal galben, plin de noroi, depozitîndu-le la o parte de 
locul săpăturilor, formînd o grămadă mare, pe care Abdul 
Murak o mîngiia într-un acces de lăcomie. 

Ceva nelămurit îi apărca în mintea lui Tarzan, văzînd 
aceste bucăţi de metal galben. Era sigur că văzuse aceste 
obiecte undeva. 

Ce erau însă aceste obiecte? De ce doreau aceşti 
tarmangani să le ia şi de fapt ale cui erau aceste bucăţi 
murdare de metal? 

Şi-a amintit de băştinaşii care îngropaseră această 
încărcătură şi şi-a dat seama că aceştia erau adevărații 
posesori ai metalului. Deci Werper le fura acestora metalul 
galben, aşa cum i-a furat lui punga. 

Ochii au început să îi lucească de furie. Ar fi vrut să 
meargă să îi găsească pe negri și să îi aducă aici şi să lupte 
împreună cu ei împotriva acestor hoţi. 

În timp ce mintea lui punea la cale această răzbunare, 
dinspre partea cealaltă a cîmpiei, o altă ceată de călăreţi se 

apropia de acelaşi loc unde erau cei care săpaseră cu cîteva 
minute înainte. 

Abdul Murak care era întotdeauna foarte vigilent, i-a 
observat imediat, dar destul de tîrziu, pentru că distanța 
dintre ei nu era prea mare. 

A dat ordin oamenilor săi să se pregătească de luptă, 
pentru că în inima Africii, nu se poate şti dacă cel care se 
apropie este duşman sau prieten. 

Werper a sărit pe cal şi şi-a îndreptat privirea spre cei 
care veneau spre ei. Alb ca varul s-a întors spre Abdul 
Murak şi i-a spus: 

— Este Ahmet Zec cu armata lui. Vin şi ei după aur. 

Ahmet Zec s-a apropiat şi a văzut grămada de aur 
scoasă de călăreţii abisinieni şi şi-a dat seama că a sosit la 
timp, pentru că dacă ar fi întirziat, comoara ar fi dispărut de 
sub nasul lui. 

Oare cine venise înaintea lui să dezgroape aurul? Arabul 
turba de furie, pentru că în ultima vreme toate îi mergeau pe 
dos: a pierdut punga cu nestemate, l-a pierdut pe belgian, iar 
prizoniera i-a evadat. 

lar acum venise altcineva să îi dezgroape comoara! Nu 
îi păsa cine sînt cei care au dezgropat aurul, el trebuia să îi 
înfrîngă şi se le ia comoara aceasta, chiar dacă ar fi:să îşi 
piardă în luptă foarte mulţi oameni. 

A dat o comandă scurtă şi cu un strigăt războinic, a dat 
pinteni calului său. S-a repezit asupra soldaţilor abisinieni, 
urmat de o hoardă de ucigaşi, care veneau înjurînd, învârtind 
deasupra capetelor săbii şi puşti. 

Oamenii lui Abdul Murak i-au întîmpinat pe arabi cu o 
salvă dc gloanţe, care a trîntit pe mulţi arabi la pămînt, dar 
aceştia s-au repezit imediat spre ei, începînd o luptă sînge- 
roasă. 

Ahmet Zec l-a observat pe Werper, după cîteva minute 
de la începutul atacului şi şi-a întors calul pentru a-l ataca. 
Belgianul şi-a întors şi el calul, fiind îngrozit de soarta ce îl 
aşteaptă. A fugit repede spre pădure. 

Căpetenia arabă i-a strigat unuia dintre locotenenţii lui 
să preia comanda şi ameninţînd cu condamnări ia moarte, i-a 

ordonat să îi nimicească pe abisinieni şi să ducă aurul în 
tabăra lor fortificată. Apoi s-a năpustit pe urmele belgianu- 
lui, pentru că dorea să se răzbune, dar să ia şi punga de 
nestemate. 

În timp ce aceşti doi călăreţi ieşeau din poiană, bătălia 
s-a încins. Nu se cerea milă şi toţi erau cruzi. Ucigaşii lui 
Ahmet Zec nu erau mai prejos de cruzii abisinieni ai lui 
Abdul Murak. 

Tarzan s-a ascuns după un tufiş şi urmărea lupta 
sîngeroasă, care acum s-a întins pe întreaga cîmpie, neavînd 
nici un loc pe unde să treacă să îl urmărească şi el pe 
Werper. 

Abisinienii au format un cerc de luptători care a 
înconjurat şi tufişul în care se ascunsese Tarzan, iar în jurul 
lui galopau călăreți feroce, răcnind şi luptînd cu săbiile lor 
încovoiate. 

Arabii lui Ahmet Zec erau mai numeroşi, iar mica 
armată a lui Abdul Murak pierdea încet întreg efectivul său 
de oameni. 

Pentru Tarzan, rezultatul acestei lupte nu prezenia nici 
o importanță. El avea doar un singur gînd: să scape de 
cercul de luptători furioşi şi să plece după belgian şi să îi ia 
punga. 

De îndată ce l-a zărit pe Werper, cu două zile în urmă, 
cînd a început urmărirea abisinienilor, după vînarea cerbului, 
a început să îl urmărească pe belgian pentru a se convinge 
că este aceeaşi persoană cu care cutreierase el jungla cu 
cîteva zile în urmă. 

Se întreba oare cine fusese atunci cel pe care Numa l-a 
devorat pe cîmpia cu ruine. 

După ce i-a urmărit pe oamenii lui Abdul Murak două 
zile încheiate, aţintindu-şi mereu ochii asupra lui Werper, s-a 
convins că acesta este omul pe care îl credea mort şi care în 
mod sigur i-a luat punga lui prețioasă. 

Acum era ascuns între tufele, care cu cîteva săptămîni 
în urmă erau pline cu flori frumos îngrijite şi care au fost 
mâîndria soţiei lui, de care nu îşi mai amintea nimic. 

Un arab şi un abisinian s-au apropiat unul de celălait, 

chiar lîngă tufa după care era Tarzan. A început o luptă cu 
săbiile, în care arabul se părea că are sorți de izbindă. 

Îl împingea pe abisinian, cu cal cu tot, spre pădure şi 
erau gata să îl calce pe Tarzan în picioare. O lovitură dibace 
a despărţit capul abisinianului de trup, iar cadavrul a căzut 
chiar lîngă Tarzan. 

În momentul cînd călăreţul mort cădea din șa, Tarzan 
s-a gindit la o posibilitate de a scăpa din mijlocul acelui loc 
periculos şi plin de sînge. 

Trebuia să prindă calul celui doborît! 

Bietul animal nici nu a scăpat bine de călărețul care îl 
purta în vîrtejul luptei, că a simţit că din nou are pe cineva 
în spinare, de data aceasta, un alb uriaş şi gol, care l-a 
apucat de frîu cu o mişcare dibace. 

Arabul era uimit de această apariţie neaşteptată, care a 
răsărit chiar pe calul, pe care îl uşurase de povara sa, cu 
cîteva secunde mai înainte. 

Dar acest duşman nu avea sabie, iar armele sale, o suliță 
Şi un arc, le avea prinse de spate! 

Revenit din surpriză, arabul a ridicat sabia și s-a repezit 
spre acest om ciudat, cu intenţia de a-l ucide şi pe acest 
străin care probabil că aparţinea inamicului. 

Şi-a îndreptat sabia spre Tarzan, încercînd o lovitură 
care să îl despice în două. Dar sabia a vijiit în gol, despicînd 
aerul, pentru că Tarzan s-a aplecat, peste gîtul calului, chiar 
cînd lovitura pornise. 

Dar în aceeaşi clipă, înainte ca arabul să îşi dea seama 
ce se întîmplă, a fost prins de mijloc de un braţ puternic, 
smuls din şa şi transformat în scut viu. 

Tarzan a trecut în galop chiar prin mijlocul cîmpiei 
unde arabii i-au înconjurat pe abisinieni. După ce a ajuns în 
mijlocul combatanţilor, Tarzan l-a azvârlit pe arab la pămînt, 
pornind spre pădure într-o goană nebună. 

Lupta a mai durat încă vreo oră şi nu s-a terminat pînă 
cînd abisinienii nu au fugit de la locul bătăliei, cel puţin cei 
Care au putut scăpa cu viaţă. 

Abdul Murak a scăpat şi el şi acum călărea furios prin 
pădure, însoţit de cei cîţiva supraviețuitori ai armatei lui. 

Arabii erau bucuroşi că au învins şi au înconjurat 
grămada de aur, aşteptînd ordine de la şefii lor. Dar bucuria 
lor Au era foarte mare, pentru că toţi l-au văzut pe albul gol, 
care s-a depăntat călare spre pădure, după ce l-a aruncat pe 
unul dintre ai lor la pămînt, 

Acest arab era în viaţă şi povestind ce s-a întîmplat, 
exagera puterea lui Tarzan, băgînd groaza în soldaţi... ! 

Toți auziseră de acest aib putemic şi ştiau că acesta nu 
îi are la inimă, pentru că îi ura pe traficanţii de fildeș şi pe 
cei care ucid fără rost, fie animale, fie oameni. f 

Culmea era că li s-a spus că acest alb periculos nu mai 
este în viaţă şi iată că acum a apărut în mijlocul bătăliei, 
ridicîndu-l pe unul dintre ai lor ca pe un fulg. 

Fiind foarte superstiţioşi, arabii credeau că de fapt acel 
călăreț a fost spiritul celui mort şi se uitau cu groază în jur 
să vadă dacă acest spirit nu vihe din nou în poiană. 

Ştiau că sînt vinovaţi, pentru că ci au devastat domeniile 
lui, ci i-au incendiat casa şi i-au furat soţia, . 
„Acum discutau în şoaptă că probabil spiritul albului cel 
crud stă la pîndă în pădure şi le pregăteşte o răzbunare 
cruntă, pentru că probabil şi aurul era al lui. 

Erau foarte speriaţi şi au început să se retragă spre 
marginea cîmpiei unde creşteau nişte tufe foarte dese, care 
puteau să îi protejeze de spiritul albului. 

Însă de la numai cîțiva zeci de metri, o ceată de 
băştinaşi îi urmărea çu mare atenţie. Acești negri au auzit 
zgomotul bătăliei dintre armatele lui Ahmet Zec şi Abdul 
Murak şi s-au furişat, cu multă precauţie în josul apei. ; 

Au traversat rîul şi au înaintat printre trestii, pînă au 
ajuns în locul unde puteau să îi urmărească pe soldaţi, fără 
să fie văzuţi. . 

Arabii aşteptau întoarcerea lui Ahmet Zec, de mai mult 
de o jumătate de oră, timp în care spaima lor creştea 
necontenit. Îşi închipuiau că spiritul albului se va întoarce la 
ei. ; 
Teama de acest spirit depăşea groaza pe care o aveau 
faţă de Ahmet Zec. 

Unul dintre ei, fiind poate mai curajos, a hotărît să plece 

în căutarea conducătorului lor. La această idee bună, ceilalţi 
au hotărît să încalece şi să plece. 

— După ce i-am omorît şi i-am pus pe fugă pe abisi- 
nieni, aurul este în siguranţă aici, a strigat unul dintre ei. 
Cine să mai ia acum aurul de aici? Mai bine să mergem să 
îl căutăm toţi pe Ahmet Zec! 

După cîteva clipe, călăreţii au pomit spre partea opusă 
a cîmpiei, lăsînd în urma lor un nor de praf. Dar de după 
tufe, ceata de negri s-a apropiat de grămada de lingouri de 
aur şi au început să se sfătuiască. 

Intre timp, Werper a ajuns la marginea pădurii, luînd-o 
mult înaintea lui Ahmet Zec. Dar calul arabului era mai 
odihnit, aşa că distanţa dintre ei se micşora vizibil. 

Călărind în mare viteză, belgianul îşi îndemna calul ca 
să alerge mai repede, chiar dacă intraseră în pădure, iar 
poteca îngustă împiedica o deplasare mai rapidă. 

Ahmet Zec s-a apropiat destul de mult de belgian şi i-a 
strigat să se oprească. Dar belgianul nici nu dorea să facă 
aşa ceva şi şi-a îndemnat calul să mergă mai departe şi mai 
repede. 

La vreo două sute de metri în faţa lui Werper era un 
copac doborit, care era chiar de-a curmezişul potecii. Pentru 
un cal odihnit, nu ar fi fost nici o problemă să sară peste 
acest obstacol, dar calul lui Werper era foarte obosit. 

Calul, după ce a făcut un efort de a depăşi acest copac 
printr-un salt înalt, s-a împiedicat şi nu şi-a mai putut 
menţine echilibrul. A căzut pe cărare, doborîndu-l şi pe 
călăreț. 

Werper s-a rostogolit cîţiva metri pe pămînt. Nu s-a 
lovit aşa că a putut să se ridice repede. 

S-a îndreptat imediat spre cal. A apucat frîul și a 
început să tragă de cal, ca să îl scoale în picioare. 

Dar animalul nu mai era în stare să se mişte. Belpianul 
a început să înjure şi să lovească bietul animal. 

Ahmet Zec a apărut din pădure, cam la o sută de metri 
de această sceană. Werper şi-a luat carabina, s-a adăpostit 
după calul căzut şi a tras asupra arabului care venea în 
galop. 

Giontele însă a izbit calul arabului în piept. Cal şi 
călăreț s-au prăbuşit la pămînt. Ahmet Zec s-a ascuns şi el 
după calul său doborit, pentru că ştia că belgianul va trage 
din nou. 

Au tras fiecare de cîteva ori, înjurîndu-se reciproc. 
Tarzan s-a apropiat de arab urmărind cu interes această 
luptă. 

A dat drumul calului pe care l-a luat în bătălie şi a sărit 
în copaci pentru a-și face un plan de atac. S-a adăpostit apoi 
într-un loc de unde putea vedea cum se desfăşoară ostilitățile 
dintre cei doi. 

Fiecare dintre combatanți se ridica pe rînd descărcînd-şi 
arma în direcţia celuilalt, apoi se ascundea după cadavrul 
calului său. 

Werper nu avea decît puţină muniţie pentru că luase 
arma unui abisinian căzut în luptă şi se gîndea cu groază la 
momentul cînd va trage şi ultimul cartuș, rămînînd la mila 
arabului, milă pe care ştia că nu o avea acest bandit. 

Se gîndea ce ar fi mai bine de făcut, dar se afla în faţa 
pierderii atît a comorii, cît şi a vieții lui. Insă singura posibi- 
litate de scăpare era să îi lase comoara acestui arab nemilos. 

A tras toate cartuşele în afară de ultimul, apoi în timpul 
unei pauze dintre salvele de gloanțe, i-a strigat arabului: 

— Ahmet Zec, numai Dumnezeu știe care dintre noi doi 
va muri azi, dacă mai continuăm această luptă prostească. 
Ştiu că tu vrei pietrele preţioase din punga mea, iar cu 
doresc să trăiesc şi să fiu liber. Viaţa mea este cu mult mai 
prețioasă decît aceste pietre. Să aibă deci fiecare dintre noi, 
ceea ce îşi doreşte şi să plecăm de aici în pace, pentru că 
drumurile noastre trebuie să se despartă. 

S-a oprit puţin, apoi a continuat: 

— Voi pune punga pe calul meu mort, ca să o poţi vedea 
şi tu. Dar şi tu trebuie să îţi pui arma cu patul îndreptat spre 
mine. După ce eu mă asigur că ai făcut aşa cum doresc, voi 
pleca de aici. Eu vreau doar să fiu liber şi în viaţă. 

Arabul a stat şi el cîteva clipe să se gîndească. Apoi a 
vorbit. Răspunsul lui era influenţat şi de faptul că trăsese şi 
el toate cartuşele. 

— Pleacă dacă vrei, a miîriit supărat şi lasă punga pe 
calul tău să o văd. Uite, îmi pun arma aşa cum ai cerut. 
Pleacă! 

Belgianul şi-a desfăcut punga de la curea. A pipăit-o 
trist şi a privit-o cu drag. 

Măcar dacă ar fi putut scoate cîteva să îi rămînă şi lui. 
Dar nu putea face nici o mişcare, pentru că arabul se uita 
atent la tot ce face. 

Cu mult regret, Werper a pus punga pe calul mort, apoi 
s-a ridicat şi şi-a luat arma. S-a retras pînă la o cotitură, 
unde s-a oprit şi a pîndit să vadă ce va face arabul. 

Cîteva minute Ahmet Zec nu a schiţat nici o mişcare, 
pentru că se temea că belgianul ar fi putut pune ceva la cale. 
Banuielile sale erau întemeiate, pentru că Werper s-a oprit 
după un copac gros, putînd vedea tot ce se petrece în jurul 
calului care avea punga prețioasă pe pielea sa ciuruită de 
gloanţe. 

Werper şi-a ridicat arma, pregătind să tragă asupra 
arabului care trebuia să apară şi să îşi ia comoara. Dar 
Ahmet Zec nu era atît de naiv încît să se expună de bună 
voie unei primejdii de moarte. 

Şi-a luat puşca sa lungă şi a pornit-o pe cărare, însă nu 
s-a îndreptat spre cal. A ocolit locul, venind dinspre dreapta 
spre animalul mort. 

A ajuns pînă foarte aproape de cal. 

Werper aştepta nerăbdător şi nervos întrebîndu-se de ce 
nu mai vine arabul să îşi ia punga. A văzut însă ţeava lungă 
a armei arabului apărînd misterios deasupra calului, la numai 
cîţiva centimetri deasupra pungii. 

Mai înainte de a-şi da seama care este rolul armei în 
acest joc, vîrful armei a agăţat punga, trăgînd-o repede în 
sus, dispărînd într-un tufiş cu ramuri dese. 

Nimic din Ahmet Zec nu a apărut pentru a fi luat drept 
ţintă de către belgian, iar acesta nu putea să îşi irosească 
ultimul cartuş, fără să fie sigur că îşi va dobori inamicul. 

Rîzînd în barbă, Ahmet Zec s-a îndepărtat de acel loc, 
fiind sigur că Werper îl va aştepta ca să îl împuște. Pîndea 
fiecare mişcare a frunzelor din jur. 

Werper însă nu s-a mişcat din loc şi era cu privirea 
aţintită spre potecă. Dar mai era cineva prin apropiere care 
a recunoscut punga, cineva care s-a apropiat la fel de încet 
ca şi Ahmet Zec. 

Arabul s-a îndepărtat şi s-a ascuns după nişte tufe mari, 
dorind să îşi admire prada. Tarzan s-a oprit şi el deasupra 
capului arabului, la numai cîţiva metri. 

În mare grabă, Ahmet Zec a desfăcut sforile care legau 
punga şi şi-a turnat conţinutul în palmă. S-a uitat la pietrele 
din mîna sa şi a tras o înjurătură. Ochii i s-au micşorat de 
furie şi a aruncat pietrele cît colo. 

A golit întreaga pungă şi s-a uitat la fiecare piatră, 
aruncîndu-le supărat pe toate, apoi le-a călcat în picioare cu 
o furie sălbatică. 

Şi-a încleştat pumnii şi a blestemat clipa cînd s-a hotărît 
să meargă după această pungă. 

Tarzan era şi el curios să vadă ce va face arabul, pentru 
că dorea să ştie cum se va termina această luptă dintre cei 
doi. Dorea să ştie ce va face arabul, ca să sară apoi asupra 
lui şi să îi ia pietrele, care de fapt îi aparţineau lui. 

L-a văzut pe Ahmet Zec aruncînd punga la pămînt şi 
luîndu-şi puşca de ţeavă, ca pe o măciucă, pornind pe furiş 
înspre locul unde era ascuns belgianul. 

De îndată ce arabul a dispărut, Tarzan a coborit, 
începînd să adune conţinutul pungii de pe pămînt. Dar 
imediat a văzut ce l-a înfuriat pe Ahmet Zec atît de mult. 

In loc de pietre frumos colorate şi strălucitoare, punga 
avea doar nişte pietre obişnuite, de care se găsesc pe malul 
râurilor. 


CAPITOLUL XIX 
Jane Clayton şi fiarele junglei 
Mugambi, după ce a fugit din tabăra abisinienilor, a 
avut câteva zile foarte grele. Drumul pe care mergea îi era 


total necunoscut. 

Apa lipsea cu desăvirşire, iar din această cauză şi 
vînatul era foarte puţin. După cîteva zile fără mîncare era 
foarte slăbit, de abia se mai putea mişca. 

[i era din ce în ce mai greu să îşi construiască seara un 
adăpost sigur şi solid, iar în timpul zilei deplasarea era 
foarte anevoioasă pentru că se oprea des pentru a dezgropa 
ceva rădăcini cu care să se hrănească. 

Citeva bălți risipite pe marea întindere pe care o stră- 
bătea l-au salvat de la o moarte prin sete. 

În cele din urmă, norocul i-a suris şi a dat peste un rîu 
mare, unde a putut găsi şi fructe proaspete. 

A găsit şi vînat, astfel că şi-a revenit din starea jalnică 
de slăbiciune, din a cărei cauză a trebuit să sufere mai multe 
zile. Şi-a dat seama că se află foarte departe de ţinutul 
Wazirilor şi s-a hotărît să rămînă acolo cîteva zile pînă se va 
întări, pentru a putea continua apoi drumul înapoi. 

Cîteva zile de odihnă, completate cu hrană din belşug, 
l-au refăcut şi era pregătit pentru drumul greu spre casă. In 
timpul acestor zile de odihnă, şi-a construit un adăpost solid, 
din mărăcini şi crengi cu spini, apoi a întărit această con- 
strucţie cu lut. 

Putea să doarmă în linişte şi siguranță acum, lucru de 
care avea foarte multă nevoie pentru zilele care urmau. Ziua 
mergea la vinătoare, pentru că doar carnea îl putea întări 
după acele zile de foame şi sete. 

Intr-una din aceste zile, o ființă a început să îl urmă- 
rească cu atenţie, din spatele unui trunchi gros de copac. 
Erau nişte ochi ai unei feţe răutăcioase, ale unui cap păros. 

Acesta era Ciulc, care îl urmărea pe Mugambi, cum 
acesta vîna nişte rozătoare cu o măciucă primitivă. 

Apoi l-a urmărit pe negru cum se întoarce spre coliba 
lui şi cum se apucă să îşi pregătească mîncarea. Maimuţa era 
mai mult curioasă să vadă ce face acest tarmangani, decît să 
îi facă vreun rău. 

Purtase hainele pe care i le-a dat Tarzan şi i-a plăcut 
foarte mult să fie astfel echipat. Dar acele haine îl împie- 
dicau să se caţere pe copaci şi a început să le sfişie. 

Însă acest gormangani era îmbrăcat cu nişte haine care 

îi înlesneau mişcările şi erau şi mai puţine: o vestă de piele 
peste şolduri, cîteva podoabe de aramă şi cîteva pene pe cap. 

Aşa o îmbrăcăminte uşoară i-ar fi plăcut lui să poarte, 
care să nu îl împiedice la urcatul pe copaci sau la vînătoare. 
Apoi i-a plăcut şi punga de la şoldul negrului, care avea 
şnururi frumoase. 

S-a hotărît să stea în preajma colibei așteptînd prilejul 
să pună laba pe aceste obiecte frumoase, fie prin furt, fie 
prin forță. 

Prilejul acesta nu a întîrziat să apară. 

Mugambi se simţea în siguranţă în aşezarea lui plină cu 
spini şi îi plăcea să se întindă la soare sau la umbră şi să 
doarmă şi ziua. lşi făcuse acest obicei, mai ales că îi plăcea 
să vîneze seara sau chiar noaptea, pe răcoare. 

Ciulc l-a pîndit cînd s-a întins într-una din după-amieze, 
pentru a dormi la umbră. S-a urcat pe un copac, care îşi 
întindea crengile deasupra colibei lui Mugambi şi s-a lăsat 
în jos, chiar lîngă negrul care adormise. 

A început să se uite la el, examinind cu plăcere acele 
obiecte pe care le-a văzut şi care i-au plăcut atît de mult. 
Mişcările sale erau lente, fără nici un zgomot. 

Oricît de mare ar fi fost puterea sa, ceva îl împiedica să 
îl trezească pe acest om, pentru a se lupta cu el. În instinctul 
animalelor din junglă există ceva care le spune că omul le 
este superior, iar frica de om le stăpîneşte acţiunile și celor 
mai putemice fiare din pădure. 

Ca să îl dezbrace pe acest om, fără să îl trezească era 
ceva imposibil. Ceea ce putea lua ar fi fost măciuca lui şi 
punga, care i s-a desprins de la cingătoare cînd s-a răsucit în 
somn. 

In cele din urmă, Ciulc s-a decis că sînt destule aceste 
două trofee şi cum nu dorea să plece cu mîna goală, le-a 
apucat şi s-a cătărat pe creanga pe care venise. 

Tot timpul a fost stăpînit de o spaimă instinctivă, fiind 
atît de aproape de om. S-a îndepărtat de acele locuri cît a 
putut mai repede. 

e gîndea că i-ar fi plăcut să se lupte, dar singur nu 
avea curajul să înfrunte omul. Dacă ar mai fi fost careva 

dintre ai lui, ar fi avut mult mai mult curaj. 

Mugambi s-a trezit la scurtă vreme după acest furt şi era 
mirat de ce acea pungă pe care o purta mereu cu el, a 
dispărut inexplicabil. 

Oare unde putea fi punga lui, de care nu s-a despărțit de 
atîta vreme? 

Era sigur că o avusese la el cînd s-a culcat, mai ales că 
ştia că a trebuit să îl aranjeze puţin pentru că l-a incomodat 
cînd s-a întins să doarmă. 

Era foarte sigur că punga fusese la el cu cîteva ore mai 
devreme şi că aceasta a dispărut de lîngă el, cînd a dormit 
cele cîteva ore. 

Fiind foarte superstiţios şi-a închipuit că este vorba de 
stafii ale duşmanilor sau ale prietenilor, care doreau să îl 
sperie. Era foarte speriat mai ales că a observat că îi lipseşte 
şi măciuca, singura lui armă. 

Dar fiind curajos, a început să cerceteze pădurea din 
jurul micii sale aşezări şi a văzut crengi rupte şi urme de 
labă de maimuţă pe nisip. A pomit după cîteva urme, dar a 
pierdut drumul pentru că maimuța şireată nu a lăsat prea 
multe indicii ale faptei sale. 

Dacă în locul lui ar fi fost Tarzan, acesta ar fi putut 
uşor să ia urma maimuţoiului, mai ales după miros, dar 
Mugambi era doar un războinic negru, foarte înzestrat pentru 
vînătoare în junglă, dar fără a avea acele simţuri supra- 
omeneşti pe care le poseda Tarzan. 

Negrul era însă mulțumit că este odihnit şi sătul şi s-a 
hotărît să pornească cît mai repede spre ţinutul Wazirilor. 
Şi-a făcut o nouă măciucă, pentru a avea o armă la înde- 
mînă, pentru a se apăra sau pentru a putea dobori vînatul. 

A părăsit locul unde s-a simţit atît de bine cîteva zile, 
hotărît să se grăbească acum, pentru a ajunge cît mai repede 
acasă. 


Taglu se căznea să desfacă frînghia cu care fusese legată 

Jane, iar Numa îi pîndea de după tufişul de la marginea 
cîmpiei. S-a hotărît să se apropie de cei doi. . 

Maimuţoiul era întors cu spatele spre leu. Nu i-a văzut 
capul enorm acoperit cu o coamă stufoasă. Nici nu avea de 
unde să ştie că acest leu şi-a strîns labele sub burtă, fiind 
gata de atac. 

Singurul sunet pe care l-a auzit a fost răcnetul pe care 
l-a scos animalul, cînd nu s-a mai putut stăpîni, să dea 
drumul unui urlet înainte de a sări pe prada sa. 

Taglu s-a întors brusc şi într-o zecime de secundă s-a 
ridicat şi a fugit în direcţia opusă locului de unde venea acel 
sunet teribil, care l-a înspăimîntat. A lăsat femela leşinată pe 
pămînt şi s-a grăbit să se ascundă. 

Insă leul era foarte aproape încît maimuţoiul nu a putut 
ajunge prea departe şi s-a trezit cu acesta că îi sare în 
spinare. 

Maimuţoiului nu i-a fost frică şi întorcîndu-se, a pornit. 
o luptă cu această forţă formidabilă a junglei. 

Instinctul lui îl conducea să îşi pună în valoare întreaga 
forţă şi isteţime, pentru că cea mai putemică lege a naturii, 
legea conservării, acţiona foarte putemic în acele momente 
disperate. 

A prins leul de coamă şi şi-a înfipt colții în gîtul 
puternicului animat, mîrfind îngrozitor. A simţit cum în gură 
îi curge sînge, lucru care l-a întărîtat şi mai mult. 

Urletele de durere ale leului şi de furie ale maimuţo- 
iului, răscoleau întreaga junglă, speriind toate animalele care 
se odihneau pe acolo. 

Toate fiinţele pădurii fugeau speriate, dorind să se 
îndepărteze de acele locuri, unde se dădea o bătălie sînge- 
roasă. 

Cei doi combatanți se rostogoleau în iarbă, cu furie. În 
cele din urmă, leul şi-a eliberat o labă şi cu ghiarele sale 
puternice i-a sfişiat pieptul potrivnicului său de la gît pînă la 
stomac, cu o tăietură adîncă. 

Maimuţoiul s-a cutremurat cîteva clipe în spasmul 
morţii, apoi a încetat să se mai mişte. Numa s-a sculat 
repede să vadă dacă nu mai sînt şi alţi duşmani prin jur. 

Ochii lui ageri au descoperit doar corpul femeii leşinate, 
nu mai departe de cîţiva paşi. Văzînd că nu este nici o 
primejdie, şi-a pus laba pe cadavrul maimuţoiului şi a urlat 
furios, pentru a-şi anunţa victoria. 

A stat aşa cîteva clipe, apoi s-a uitat din nou la femeia 
care era întinsă în iarbă. Un miriit puternic i-a ieşit din 
gîtlej. Fălcile îi tremurau, iar ochii nu i se dezlipeau de pe 
trupul întins pe pămînt. 

Din poziţia pe care a luat-o cînd a dat drumul urletului 
care anunţa victoria asupra maimuţoiului, s-a strîns deodată 
şi a pomit încet, de parcă ar fi călcat pe nişte ouă. 

Faptul că era leşinată a ajutat-o pe Jane să nu vadă 
monstruozitatea acestor clipe. Eu nu a ştiut că leul s-a 
apropiat şi a mirosit-o îndelung. 

Saliva îi curgea din gura pe jumătate deschisă gata să se 
înfrupte din această carne, pentru care nu trebuie să lupte. A 
prins-o uşor cu o labă şi a întors-o de parcă ar fi dorit să ştie 
dacă mai este în viaţă. 

Insă un zgomot care a venit din pădure i-a distras 
atenţia pentru un moment. S-a răzeîndit apoi şi s-a întors 
spre cadavrul lui Taglu şi a început să mănînce cu poftă. 

Jane Clayton şi-a deschis ochii şi a văzut scena ospă- 
tului, unde singurul invitat era regele junglei. Deprinsă cu 
animalele pădurii, şi-a păstrat sîngele rece, în faţa acestei 
suprize. Nu numai că nu a scos nici un sunet, dar nici nu s-a 
mişcat deloc. Privea în tăcere la tot ce se petrecea în jur. 

Leul mînca liniştit din maimuţoiul pe care l-a sfişiat, 
cam la cincisprezece metri de ea. De mişcat a observat că se 
poate mişca, pentru că picioarele nu îi erau legate atît de 
strîns. 

S-a hotărît să aştepte, pînă cînd Numa va termina masa 
şi va digera în linişte. Poate că atunci fie că va pleca, fie că 
o va mînca şi pe ea. Dacă nu se întîmpla aşa, hiencle sau 
leoparzii, la fel de bine puteau veni să o atace. 

A încercat să îşi îndepărteze frînghia de la picioare, 
reuşind pînă la urmă să se elibereze. Era uimită prin ce 
minune, această frînghie nu mai era legată atît de strîns. 

S-a mişcat uşor, pentru a se convinge că nu era legată 


148 


strîns. Nu avea de unde să ştie că Taglu i-a ros legăturile, 
înainte de a fi fost atacat de Numa. În primul moment a 
simţit o mare bucurie, văzînd că este liberă. 

Dar la ce îi putea servi această libertate, cînd o fiară 
îngrozitoare este lîngă ea şi este gata să se înfrupte din ea în 
orice moment. 

Dacă nu ar fi fost acest animal fioros lîngă ea, ar fi fost 
bucuroasă că a scăpat din tabăra arabilor. Dar această 
libertate nu îi oferea decît foarte puţin. 

Dacă ar fi încercat să se scoale şi să se furişeze pînă la 
copacii care erau destul de departe, i-ar fi atras atenţia 
leului, care bineînţeles nu dorea ca această pradă uşoară să 
îi scape. Dar totuşi mai exista o posibilitate, o şansă care 
depindea de temperamentul acestui camivor fioros. 

Fiind sătul, leul s-ar fi putut uita cu indiferenţă la fiinţa 
care pleca de lîngă el. O încercare de acest fel era riscantă. 
dar trebuia verificată. Dar probabilitatea de reuşită exista, 
deci trebuia să încerce. Jane se uita cu mare atenţie la acest 
animal feroce. Leul nu îi vedea mişcările fiind pe jumătate 
întors cu spatele la ea. In această evadare trebuia să acţio- 
neze şi cu inteligenţă. A început să se rostogolească în 
direcţia celui mai apropiat copac, apoi s-a oprit într-o poziţie 
asemănătoare cu cea dinainte, însă cu un metru mai departe 
de animal. 

S-a oprit ca să îşi tragă sufletul şi s-a uitat la leu. 
Regelui pădurii se părea că nu îi pasă de această ființă 
întinsă pe pămînt. Jane s-a rostogolit încă o dată, cîştizînd 
încă un metru, apoi s-a oprit din nou. A repetat aceste 
mişcări de mai multe ori, pînă a reușit să se îndepărteze 
destul de mult de animalul care mînca liniştit şi care nu îşi 
dădea seama că a doua pradă îi scapă pe nesimţite. 

Jane era foarte aproape de copacul care i-ar fi permis să 
se salveze şi s-a rostogolit încet în direcţia dorită. Se gîndea 
că se va ridica în picioare şi se va urca în cea mai mare 
grabă în copac. 

Şi-a întors privirea spre leu pentru a se asigura că acesta 
este tot la fel de nepăsător ca şi mai înainte. Tocmai în acea 
clipă, leul şi-a întors capul uitindu-se fix la ea. 

Jane a încremenit şi o transpiraţie rece i-a trecut pe şira 
spinării. Speranţa ei de a scăpa a dispărut şi perspectiva 
morţii era iminentă. 

Cîteva secunde nici fiara şi nici femeia nu au schiţat 
nici un gest. Leul se uita la ea cu ochii aţintiţi asupra ei, de 
la o distanţă de aproape cincizeci de metri. 

Jane abia putea să îşi înăbuşe un țipăt de disperare. Însă 
leul şi-a întors capul nepăsător, reluîndu-şi masa întreruptă 
pentru cîteva clipe, însă cu urechile îndreptate în direcţia 
femeii care era țintuită locului de spaimă. 

Jane îşi dădea seama că orice mişcare a ei ar fi schimbat 
atitudinea leului, dar era hotărîtă să încerce toate şansele de 
a scăpa. Trebuia să rişte să se ridice în picioare şi să fugă 
pînă la copacul cel mai apropiat şi să se caţere pînă cînd 
credea că va fi în siguranţă. 

Deodată a sărit în picioare cu un efort uriaș, dar în 
aceeaşi clipă şi leul a sărit de lîngă mîncarea sa, răsu- 
cindu-se și scoţind urlete fioroase. 

Făcea salturi mari pentru a parcurge distanța pînă la 
prada sa, cît mai repede. Cei care cunosc animalele din 
Africa probabil că ştiu că leul are o viteză formidabilă în 
alergare, mai ales cînd atacă. 

Pe distanţe mici, acest animal cu greu poate fi întrecut: 
Distanţa pînă la Jane Clayton era relativ scurtă, dar frica de 
multe ori face minuni. Chiar cînd leul se pregătea să sară 
asupra ei, Jane a sărit pe creanga salvatoare, astfel că leul nu 
a reuşit decît să zgîrie cizmuliţele ei. 

Animalul s-a lovit de copacul salvator cu un zgomot 
infernal, apoi a început să se plimbe supărat, mîrfind nervos. 
Jane s-a urcat mai spre vîrf respirînd greu şi tremurînd de 
emoție. 

Era foarte surescitată şi credea că nu va putea cobori 
niciodată din acel copac, în jungla plină de primejdii, deşi 
drumul pînă la aşezarea Wazirilor nu era prea lung. Leul şi-a 
părăsit postul de pîndă după cîteva ore și s-a reîntors la 
prada sa anterioară, care era înconjurată de hiene. 

Jane Clayton nu îndrăznea să plece şi aştepta să se 
întunece. Însă nu a coborit pentru că oboseala a răpus-o şi 

a încercat să adoarmă într-o poziţie nu prea comodă, ghe- 
muită pe trunchiul copacului salvator. 

Nereușind să adoarmă, a urcat şi mai sus pînă a găsit 
două crengi paralele, care erau aproape lipite una de alta, 
formînd un loc tocmai potrivit pentru ea ca să doarmă 
întinsă la orizontală. Cînd s-a trezit, soarele era deja spre 
amiază, iar în poiană nu era urmă nici de leu şi nici de 
hiene. Doar cîteva oase de maimuţă, aruncate în dezordine, 
au mai rămas dovadă a ospăţului din scara trecută. Totul era 
cufundat în linişte. Jane a simțit că îi este foame şi s-a 
hotărît să coboare. 

Trebuia să îşi ia inima în dinţi dacă nu dorea să moară 
de foame. A coborit cu mult curaj, fiind hotărâtă să meargă 
cît mai repede spre Waziri. Deşi ştia că ferma şi întreg locul, 
care îi fusese atît de drag, au ars şi probabil sînt doar nişte 
ruine, spera să îi găsească pe războinicii ei credincioşi şi să 
refacă aşezarea aşa cum fusese înainte de atacul arabilor. 

A mers spre sud cam o jumătate de zi, cînd pe neaștep- 
tate, a auzit o detunătură de armă, nu prea departe de ea. 
Apoi au răsunat alte împuşcături. 

Ce putea să fie? S-a gîndit că arabii s-au reîntors în 
acele locuri şi se luptă cu Waziri din nou. Dar nu a îndrăznit 
să se apropie mai mult de locul de unde veneau focurile de 

` armă, de teama că va fi prinsă din nou de cruzii arabi. 

După cîteva minute de ascultare, s-a convins însă că nu 
poate fi vorba de o luptă pentru că armele au tăcut şi totul 
s-a cufundat în linişte. Totuşi a ezitat să înainteze, pentru că 
nu dorea să rişte nimic. S-a urcat într-un copac stufos pentru 
a vedea ce se întîmplă şi să aştepte pînă ce lucrurile se vor 
linişti. A auzit şi nişte voci, dar nu înţelegea nici un cuvînt, 
pentru că din nou au cîteva focuri de armă. 

Apoi a auzit din nou acele voci, dar de data aceasta 
clar. Doi oameni vorbeau tare, probabil strigînd unul la 
celălalt. A urmat o tăcere lungă, întreruptă de cîţiva paşi. 
Cineva se apropia de copacul pe care era ca. După cîteva 
clipe, a văzut un bărbat, care venea spre ea, însă cu spatele, 
ținînd în mînă o carabină gata pregătită de tras, privind cu 
foarte multă atenţie înapoi şi în jur. Jane Clayton l-a 

recunoscut pe domnul Jules Frécoult, care a fost oaspetele 
fermei lordului de Greystoke cu cîteva zile în urmă. A 
răsuflai de uşurare şi era cît pe aici să îl strige. 

Dar l-a văzut sărind la o parte, ascunzîndu-se într-o tufă 
deasă de la marginea potecii. Jane s-a hotărît să rămînă 
liniştită, ca nu cumva să atragă atenţia inamicului domnului 
Frecoult şi să deconspire locul unde acesta era ascuns. Era 
foarte clar că cineva îl urmărea pe fostul ei oaspete. Abia a 
apucat Frecoult să se ascundă, cînd pe cărare, a apărut un 
arab înalt, îmbrăcat în alb. Din locul în care s-a ascuns, Jane 
Clayton putea să îi vadă foarte bine pe cei doi bărbaţi. 

L-a recunoscut imediat pe Ahmet Zec, conducătorul 
bandiţilor arabi, care îi jefuiseră casa şi au luat-o prizonieră 
în tabăra lor. L-a văzut pe Frâcoult ridicînd arma şi ochind 
cu multă atenţic asupra arabului. Inima ei a încetat să bată 
Şi a înălţat o rugă pentru ca această lovitură să îl ajute pe cel 
pe care ea îl considera prieten. 

Ahmet Zec stătea pe cărare şi cerceta din ochi toate 
tufele. Era o ţintă perfectă pentru cel ascuns după tufa deasă. 

S-a auzit o detunăştură scurtă şi un nor mic şi albastru 
a ieșit din ţeava armei belgianului. Ahmet Zec s-a prăbuşit 
la pămînt, cu inima străpunsă de glontele lui Werper. 
Belgianul a ieşit din ascunzătoare, dar imediat a auzit o voce 
veselă strigindu-l. S-a întors şi a văzut-o pe Jane, care 
cobora dintr-un copac din apropiere. Lady Jane Greystoke a 
alergat spre el, cu braţele deschise, spunîndu-i cuvinte de 
felicitare pentru succesul împotriva acestui bandit arab. 


CAPITOLUL XX 

Din nou prizonieră 
Cu toate că avea îmbrăcămintea sfişiată şi părul neîn- 
grijit, Albert Werper a spus în sinea lui că nu a văzut nici- 


odată o femeie mai frumoasă. Era un tablou impresionant, 
pentru că Jane credea că l-a întîlnit pe prietenul de la care 

sc aştepta să îi vină salvarea. Speranţele ei înviaseră şi 
bucuria îi era fără margini. Werper nu avea nici o îndoială 
că Jane Clayton nu ştie de faptul că el a fost împlical în 
atacul împotriva fermei. Era înlăturată orice bănuială, pentru 
că femeia era sinceră în bucuria şi fericirea ei. I-a povestit 
belgianului pe scurt, tot ce s-a întîmplat, de cînd a fost 
făcută prizonieră, pînă la tristul incident în care soțul ci a 
fost ucis. Ochii îi erau plini de lacrimi pe care nu pulca să 
îi stăpinească. 

— lmi pare rău, a spus Werper, luînd un aer de compăti- 
mirc. Dar tot ce mi-ai spus nu mă surprinde. Acest bandit, 
a continuat arătînd spre cadavrul lui Ahmet Zec, a terorizat 
întreaga Africă de vest. Războinicii voştri Waziri probabil au 
fost exterminați sau goniţi de pe teritoriile lor, cu mult mai 
departe, spre sud. Armata lui ocupă acum cîmpia din jurul 
fostei voastre ferme. În direcţia aceea nu are nici un rost să 
mergem. Singura noastră şansă de scăpare din acest ţinut 
sălbatic este să mergem cît mai repede spre nord şi să 
ajungem în tabăra bandiţilor arabi, înainte de se afla de 
moartea conducătorului lor. Trebuie să le cerem o escortă, 
care să ne însoţească spre nord, spre drumul caravanelor. 

Din nou, Werper s-a oprit pentru a vedea dacă Jane nu 
cumva se opune ideilor sale. 

— Am fost oaspetele acestui arab criminal, dar nu i-am 
cunoscut perfidia decît mai tirziu. Cei din tabără mă stimea- 
ză şi nu ştiu că i-am descoperii toate planurile criminale și 
l-am omorit. Trebuie să ne grăbim înainte ca oamenii lui să 
îi descopere cadavrul şi să dea alarma. Luînd o atitudine 
solemnă a continuat: 

— Lady Greystoke trebuie să ai încredere în mine, dacă 
vrei să scăpăm vii de aici! 

S-a întors spre cadavrul lui Ahmet Zec vorbind în timp 
ce mergea; 

— Acest nememic mi-a furat punga şi vreau să îmi 
recuperez avutul. 

Zicînd acestea s-a aplecat peste mort, căutînd febnl 
punga cu pietre scumpe. Dar spre marea lui consternare nu 
a găsit nimic asupra arabului! S-a sculat şi s-a dus spre 

cărare, în speranţa că va găsi acolo mica lui avere. Din nou, 
nici aici nu a văzut nimic care să semene cu punga sa 
valoroasă. A început să examineze întreaga zonă a potecii şi 
a locului unde a stat Ahmet Zec în timpul luptei lor. A 
căutat în jurul calului mort care i-a servit arabului drept 
pavăză, dar tot nu a găsit nimic. Era foarte mirat şi deza- 
măgit în acelaşi timp. S-a întors spre Jane Clayton și i-a 
spus: 

— Nu îmi găsesc punga, dar nu mai pot pierde vremea 
să îl mai caut. Neapărat trebuie să ajungem în tabăra 
arabilor, pînă nu se înapoiază călăreţii. 

Jane Clayton nu avea nici o bănuială privind adevăratele 
intenţii ale lui Werper. Nu a găsit nimic ciudat în "prietenia" 
acestui om cu banditul arab. S-a agăţat de această speranță 
de scăpare şi a fost de acord cu planul de a porni spre tabăra 
arabilor. Mergeau spre locul unde fusese ţinută prizonieră 
cîteva zile. Abia a doua zi, spre seară, au ajuns la destinaţie. 
Înainte de a intra, Werper i-a spus că va trebui să însceneze 
o mică poveste, cu care ea trebuia să fie de acord şi să nu se 
împotrivească la nimic ce va urma. 

— Le voi spune, că te-am prins după ce ai fugit din 
tabără şi te-am dus lui Ahmet Zec. El însă era ocupat într-o 
bătălie sîngeroasă cu Waziri şi m-a trimis înapoi în tabără cu 
tine, pentru a mi se da o gardă pentru călătoria spre nord. 
Acolo urma să fii vîndută unui agent de-al lor care se ocupă 
cu astfel de comerţ. - 

Jane a fost de acord şi s-a lăsat minţită cu bună ştiinţă. 
Aparenta sinceritate a acestui om a înşelat-o. Erau însă într-o 
situaţie disperată şi deşi îi tremura inima pentru că trebuia 
să intre din nou în tabăra arabilor, s-a gîndit că Werper a 
expus un plan foarte bun. Acesta a strigat ceva oamenilor 
care păzeau poarta, apoi a străbătut poiana cu Jane prinsă de 
mîna lui puternică Oamenii din tabără au fost foarte 
surprinşi văzându-l pe belgianul după care fugise şeful lor şi 
a ordonat atitor călăreţi să îl urmărească. Erau şi mai uimiţi 
văzînd-o pe Jane cu el. Răspundeau salutului lui însă cu 
respect, ştiind că belgianul fusese unul dintre oamenii 
importanţi ai taberei. Werper l-a căutat pe cel care o păzise 

pe Jane şi i-a predat prizoniera. I-a dat cîteva explicaţii 
arabului, iar acesta l-a crezut. Chiar şi unul dintre locote- 
nenţii lui Ahmet Zec, pe nume Mohamed Beid I-a acceptat 
ca pe unul dintre foştii săi camarazi de arme, deşi cu o 
jumătate de oră mai inainte l-ar fi ucis, dacă l-ar fi întîlnit 
în pădure. Aşadar, Jane Ciayton a fost din nou dusă în 
coliba care i-a servit drept închisoare. Era însă convinsă că 
această situaţie se va schimba şi că este doar o parte a 
planului lui Fr&coult, pentru a cîştiga încrederea bandiţilor. 
A intrat în coliba cu mirosuri urîte cu alte speranţe decît cele 
pe care le-a nutrit înainte cu cîteva zile, tot în acele locuri. 
Mîinile şi picioarele i-au fost din nou legate strîns, dar nu 
s-a împotrivit, mai ales că la intrare, Frecouit i-a șoptit 
cîteva cuvinte de îmbărbătare. 

Belgianul a pomit apoi spre cortul lui Mohamed Beid, 
întrebîndu-se oare cîtă vreme va trece pînă cînd arabii din 
ceata lui Ahmet Zec se vor întoarce cu cadavrul conducăto- 
rului lor. Se gîndea că trebuie să îşi facă prieteni pe care să 
se sprijine cînd va avea nevoie. Dacă ar fi fost bănuit de 
uciderea şefului arabilor ar fi fost pierdut, iar dacă ar fi fugit 
acum, nu însemna decît să îşi prelungească agonia, pentru că 
deznodămîntul fatal tot l-ar fi ajuns din urmă. 

Arabii lui Ahmet Zec erau călăreţi curajoşi şi rezistenți 
şi ar fi dat peste el, chiar dacă ar fi încercat să se ascundă 
printre cele mai întunecoase colţuri ale acelei părți ale 
continentului negru. Frămîntat de aceste gînduri, a ajuns pînă 
la cortul lui în care şedea Mohamed Beid cu picioarele 
încrucişate, fumînd liniştit. Şi-a ridicat privirile spre cel care 
se apropia şi l-a întîmpinat vesel. 

— Te salut, frate! a spus el. 

— Şi eu te salut, frate! a răspuns Werper. 

S-a aşternut o mică pauză, însă arabul a rupt tăcerea, 
punînd următoarea întrebare: 

— Şi stăpînul meu, Ahmet Zec era bine şi sănătos, cînd 
l-ai văzut ultima oară? 

— Niciodată nu a fost mai departe de primejdia morții, 
i-a răspuns Werper. A 

— Mă bucur, a mai spus Mohamed Beid, scoţind un nor 

albastru de fum de pipă. 

Din nou s-a aşternut tăcerea între ei. 

— Dar dacă ar fi mort? a întrebat belgianul, hotărît să 
ajungă cît mai repede la adevăr, încercînd să îl cîştige pe 
arab de partea lui. 

Mohamed Beid şi-a întors capul, iar ochii i s-au 
micşorat, uitîndu-se fix în ochii lui Werper. 

— M-am gîndit foarte mult, a început el, de cînd te-ai 
întors pe neaşteptate în tabăra omului pe care l-ai înşelat şi 
care te-a căutat cu o ură de moarte. Am trăit alături de 
Ahmet Zec mulţi ani şi îl cunosc foarte bine. Nici mama lui 
nu l-a cunoscut atit de bine ca şi mine. Ahmet Zec nu uită 
niciodată. lar în cel care l-a trădat nu mai are încredere. Asta 
o ştiu foarte bine. Cum ţi-am spus, m-am gîndit foarte mult 
Şi sînt sigur că Ahmet Zec este mort. Altminteri nu ai fi avut 
curajul să te întorci aici niciodată, doar dacă nu eşti cu mult 
mai curajos decît mi-am închipuit. Sau poate ţi-ai pierdut 
minţile cu totul! Iar dacă raţionamentul meu nu este bun, 
atunci trebuie să îţi spun că adevărul l-ai rostit cu cîteva 
secunde mai înainte. Nu mi-ai spus că Ahmet Zec nu a fost 
niciodată atît de departe de primejdia morţii? Ahmet Zec 
este mort şi nu trebuie să negi! Dar eu nu i-am fost nici 
mamă şi nici iubită, deci nu trebuie să te temi că te voi 
deranja cu bocetele mele. 

Arabul s-a uitat fix în ochii belgianului, apoi a reluat: 

— Dar trebuie să-mi spui de ce te-ai întors aici. Sau 
măcar spune-mi, de ce nu vrei să vii cu mine în nord şi vom 
împărţi nestematele din punga ta, apoi vom vinde şi femeia. 
Ce zici? 

Werper s-a simţit imediat mai uşurat cînd a observat 
atitudinea arabului. Calmul cu care acesta a intuit moartea 
lui Ahmet Zec, i-a ridicat o mare piatră de pe inimă. Insă îl 
deranja pretenţia acestui om la jumătate din conţinutul 
pungii cu nestemate. Dar cum să îi spună că pietrele 
preţioase nu mai sînt la el. Dacă i-ar fi mărturisit lui 
Mohamed Beid lipsa acestora, i-ar fi stîmit furia sau 
bănuiala, încît ar fi putut pune în pericol această fragilă 
prietenie. 

Singura speranţă care i-a mai rămas era să îl încredin- 
teze pe arab că încă mai este în posesia acelei comori, lăsînd 
lucrurile să curgă de la sine, pînă cînd soarta îi va oferi o 
nouă şansă de scăpare. Dacă vor sta împreună, va putea găsi 
un mijloc de a scăpa de acesta, în timpul marșului spre nord, 
înlăturînd orice primejdie. Oricum, merita să încerce, mai 
ales că nu avea nici un alt mijloc care să îi uşureze situaţia. 

— Da, Ahmet Zec este mort. A căzut în luptă. L-au 
atacat nişte călăreţi abisinieni, care mă ţineau şi pe mine 
prizonier. 

S-a uitat la arab ca să vadă dacă acesta îl crede apoi a 
spus: 

— Chiar acum, călăreţii abisinieni vin spre tabără, trimişi 
de regele lor Menelik, ca să îi pedepsească pe Ahmet Zec şi 
pe oamenii lui, pentru incursiunile lor în teritoriile acestui 
rege puternic, mai ales pentru jefuirea şi incendierea unor 
Sate. Abisinienii au o armată numeroasă şi dacă nu ne 
grăbim, vom avea toţi soarta lui Ahmet Zec. 

Mohamed Beid asculta în tăcere. Nu ştia cît din ce 
spunea acest necredincios este adevărat, dar pentru că era un 
motiv plauzibil de a pleca spre nord. nu a mai cerut alte 
amănunte. 

— Deci dacă merg cu tine în nord, îmi dai jumătate din 
pietre şi jumătate din preţul femeii? a întrebat scurt. 

— Da, a acceptat Werper. 

— Bine, atunci merg să dau ordine pentru ca tabăra să se 
ridice şi să plecăm mîine de dimineaţă. 

Zicînd acestea, arabul s-a ridicat, vrând să iasă. Werper 
însă l-a prins de braj şi l-a oprit. 

— Aşteaptă puţin, i-a spus. Mai întîi trebuie să hotărim 
cîţi vor veni cu noi. Nu este bine să îi luăm pe toţi cu noi 
mai ales, femeile şi copiii. Am merge foarte încet, iar 
abisinienii ne vor ajunge din urmă. Eu spun ca noi să 
mergem cu O mică gardă. dintre cei mai curajoşi luptători pe 
care îi ai, iar la plecare să le spui că noi plecăm spre apus. 
Cînd vor veni abisinienii şi vor întreba unde sînt soldaţii pe 
care doresc ei să îi extermine, vor fi îndrumați pe un drum 
greşit. Cred că aşa ne vor pierde urma. 

— Nici şarpele nu este mai viclean decît tine, Werper, a 
spus Mohamed Beid, zîmbind mulţumit. Toate vor fi făcute 
aşa cum vrei. Vor merge cu noi vreo douăzeci de călăreţi, 
iar cînd ieşim de aici o vom apuca spre apus, pentru a lăsa 
urme în acea direcţie. 

— Bine, a aprobat belgianul. Ne-am înţeles! 

A doua zi, devreme, după o noapte de nesomn, Jane 
Clayton a fost trezită de un vacarm de voci de afară, care 
răzbăteau prin uşa colibei. Doi arabi şi Frecoult au intrat, au 
dezlegat-o şi au ridicat-o în picioare. l-au dat o felie de pîine 
neagră, apoi au condus-o afară, la lumină. Jane s-a uitat 
întrebătoare la Frâcoult, iar într-un moment cînd arabii erau 
ocupați cu altceva, belgianul s-a aplecat spre ea, şoptindu-i 
că toate sînt în ordine. Sărmana femeie s-a liniştit şi simţea 
cum îşi revine după o noapte lungă şi neplăcută în acea 
colibă care i-a fost de atîtea ori închisoare. 

Jane a fost urcată pe un cal şi înconjurată de o gardă de 
arabi. Au ieşit din sat şi au luat-o spre apus. După o 
jumătate de oră însă, acest cortegiu şi-a schimbat brusc 
direcţia de deplasare, cotind spre nord, mergînd apoi numai 
în această direcţie. Belgianul se apropia rar de Jane, dar ea 
credea că acest om, în care avea atîta încredere, îi amăgeşte 
pe arabi cu această purtare. Considera că ca trebuie să pară 
în continuare prizoniera arabilor pentru a putea scăpa de 
aceşti călăreţi sălbatici. 

Chiar dacă vedea că relâţiile belgianlui cu arabii sînt 
foarte amicale, nu bănuia că acest alb poate avea alte intenţii 
decît cele prezentate ei cu o zi în urmă. Werper nu s-a 
apropiat apoi de ea multe ore, însă era cufundat în gîndurile 
sale în legătură cu această femeie. De sute de on s-a uitat la 
ea şi a admirat-o. Cu fiecare oră care trecea, patima lui 
creştea, uitindu-se cu pasiune la această femeie frumoasă. 
Imaginea ei îi copleşea, aducîndu-l într-o stare apropiată 
nebuniei. 

Dacă Jane Clayton sau Mohamed Beid şi-ar fi închipuit 
ce îi trece prin cap acestui om, cu siguranţă că ar fi întrerupt 
relaţiile amicale pe care fiecare în parte le avea cu acest 
nememic. Werper nu a reuşit să aibă același cort cu Moha- 

med Beid, aşa că planul de a-l ucide în somn pe arab, a 
trebuit modificat. Gîndurile belgianului erau îndreptate acum 

A doua zi, Mohamed Beid şi-a apropiat calul de cel al 
prizonierei. Pînă acum, nu a dat nici o atenţic acestei femei, 
însă acum a început să o privească cu alţi ochi. Îi admira 
frumuseţea şi curajul. Şi-a dat scama că această patimă este 
mai veche, chiar din momentul în care a văzut-o după atacul 
asupra fermei familiei Greystoke, însă fiind ocupat, nu a 
avut timp să se gîndească la ea. De altfel, Ahmet Zec nu ar 
fi îngăduit nimănui să se apropie de prizoniera lui. 

Dar acum lucrurile s-au schimbat. Ahmet Zec era mort, 
iar acest belgian nu putea să îl mai oprească. Cît de uşor ar 
fi putut să îl ucidă pe acest necredincios şi să îi ia punga cu 
nestemale şi să plece cu această femeie unde dorca! 

Dacă ar fi avut punga, nu ar mai fi fost necesară 
vînzarea femeii şi era încîntat la gîndul de a avea o ascme- 
nea fiinţă lîngă el. 

- Da şi-a spus Mohamed Beid în sinca lui, luînd o 
hotărâre. Îi voi ucide pe Werper şi îi voi lua punga cu 
nestemate. Apoi o iau şi pe femeia aceasta frumoasă cu 
mine. 

Şi-a întors capul spre Jane şi a admiral-o. Cît este de 
frumoasă! Pumnul arabului s-a închis apoi s-a deschis. 
Degetele sale brune, osoase şi puternice, simțeau deja carnea 
victimei sale care tremură sub strînsoarea sa ucigătoare. Va 
ucide fără nici o mustrare de conştiinţă. S-a apropiat de Jane 
Clayton. 

— Ştii dumneata, a început el, aplecîndu-se spre ea, unde 
te duce omul acesta, acum? 

Janc a dat afirmativ din cap. 

— Mergi de bunăvoie ca să devii jucăria unui ' sultan 
negru sau arab? 

Jane s-a întors către arab şi s-a uitat cu dispreţ. însă nu 
a răspuns. Se temea ca nu cumva să îl deconspire pe 
Frecoult şi să trădeze planul lor. Arabul a continuat, văzînd 


că nu primește nici un răspuns. | 
— Dar ai putea scăpa de această soană nedreaptă, i-a 


mai spus. Trebuie să ştii însă că numai Mohamed Beid te 
poate salva. 

Zicînd aceste cuvinte, şi-a întins mîna şi a prins degetele 
femeii într-o strînsoare puternică, plină de pasiunc. S-a dat 
de gol cu acest gest, care a valorat mai mult decît cîteva zeci 
de cuvinte. Jane Clayton s-a smucit, încercînd să se elibe- 
reze. 

— Bestie! a strigat ea. Pleacă de aici sau îl chem pe 
domnul Frâcoult! 

Mohamed Beid s-a dat înapoi strîmbîndu-se de furie. 
Buza de jos i s-a lăsat în jos, dezvelind două rînduri de dinţi 
albi şi strălucitori. 

— Domnul Fr&coult? a miîriit el batjocoritor. Nu este 
nimeni aici cu acest nume. Cîinele acela necredincios se 
numeşte Werper. Este un mincinos, hoţ şi trădător. Şi-a 
împuşcat căpitanul în Congo şi a fugit de acolo. S-a pus sub 
protecţia lui Ahmet Zec. El a fost cel care l-a convins pe 
Ahmet Zec să vă jefuiască aşezarea. Tot el l-a urmărit pe 
soțul tău şi a pus la cale furtul aurului. Mi-a spus că îl 
consideri salvatorul tău, pentru a-ţi cîştiga încrederea, dar te 
va duce spre nord. Acolo te va vinde unui sultan. Trebuie să 
ştii că singurul care te mai poate scăpa este Mohamed Beid. 

Spunînd acestea s-a îndepărtat, lăsînd-o pe Jane să se 

gîndească ia toate cîte i-a dezvăluit. A dat nervos pinteni 
calului, trecînd mai aproape de restul călăreţilor înarmaţi. 
„___ Jane Clayton nu putea să îşi închipuie cîte din aceste 
vorbe sînt adevărate şi cîte din ele au fost spuse pentru a se 
răzbuna pe albul care îi promisese salvarea. Vorbele arabului 
însă i-au micşorat speranţele şi a început să se gîndească la 
toate evenimentele din trecut, în lergătură cu acest om, care 
s-a dat drept protectorul ei, în mijlocul unei lumi ostile şi 
pline de primejdii. În timpul nopţii, i s-a dat un cort, care a 
fost amplasat între cortul lui Werper şi al lui Mohamed 
Beid. Cortul ei era păzit cu străşnicie de doi soldaţi, unul la 
intrare, altul în spate. 

Aceste măsuri suplimentare de protecţie au fost luate 
pentru a o scuti de umilitoarele fiînghii din jurul mîinilor şi 
picioarelor. În seara zilei în care arabul i-a făcut aceste 

dezvăluiri cutremurătoare, Jane Clayton a rămas mai multă 
vreme la intrarca în cort, pentru a urmări activitatea din 
restul taberei. A mîncat cina pe care i-a adus-o un sclav 
negru: o plăcintă de bostan sălbatic şi o fiertură în care au 
fost amestecate, fără rost şi fără gust, came de veveriţă, de 
maimuţă şi restul de carne dintr-o zebră împuşcată în ziua 
plecării din tabără. 

Cu mai mulţi ani în urmă, nu ar fi mîncat o asemenea 
cină pentru nimic în lume, sau nici măcar nu şi-ar fi închi- 
puit că cineva poate pregăti şi mînca o asemenea mîncare. 
Insă acum a mîncat fără să îi pese de gustul şi compoziţia 
acelei fierturi oribile. Privirile ci treceau de la corturi la 
oamenii care erau în jur, gălăgioşi şi murdari. 

Nu îi păsa de ei şi de nimic din jurul ei. În mintea ei se 
contura o mică aşezare, cu o grădină de flori în jur. Ochii i 
s-au umplut de lacrimi şi a devenit foarte tristă. Vedea un 
om înalt şi puternic, venind călare pe un cal frumos, iar ea 
îl aştepta fericită. Ţinea în braţe un buchet mare de flori 
frumos colorate şi cu parfumuri dintre cele. mai fine. 

Nimic dintre acele lucruri nu mai existau. Totul a 
dispărut, măturat de gloanţe şi de flacără, de aceşti oameni 
îngrozitori. A suspinat şi s-a cutremurat uşor. A intrat în 
cort, îndreptîndu-se spre grămada de pături murdare, care îi 
serveau drept pat. S-a aruncat pe această grămadă de cîrpe 
şi a început să plîngă. A plîns pînă a adormit. Somnul a 
liniştit-o puţin. Însă în timp ce dormea, o siluetă omenească 
s-a furişat dintr-un cort. 

S-a apropiat de santinela de la intrarea cortului şi i-a 
şoptit ceva. Acesta a dat afirmativ din cap şi s-a îndepărtat 
de cort, pornind spre locul unde îşi avea culcuşul, pentru a 
se culca liniştit. Vizitatorul nocturn s-a dus apoi în spatele 
cortului, unde era a doua santinelă. Şi acestuia i-a şoptit 
ceva, care a plecat şi el să se culce. 

După ce amîndouă santinelele au plecat, omul acesta a 
dezlegat sfoara care ţinea pînza de cort de la intrare şi a 
pătruns înăuntru, uşor şi pe nesimţite. 

CAPITOLUL XXI 
Urmărirea din junglă 


Albert Werper nu putea să doarmă şi se gândea la 
femeia care i-a stîrnit atîtea pasiuni, la femeia care era foarte 
aproape de el, într-un cort de lîngă cel al lui. Incă de seara, 
observase interesul pe care Mohamed Beid l-a arătat acestei 
frumoase femei. A înţeles imediat de ce s-a schimbat brusc 
atitudinea acestui arab. In sufletul lui a răsărit o gelozie 
putemică şi o teamă cumplită că ar putea pierde ocazia de 
a duce la îndeplinire planul pe care îl avea cu Jane. 

În mintea sa, se credea mai degrabă un protector al 
acestei femei, decît un răufăcător care avea intenţia să o 
folosească în scopuri josnice. Se gîndea că dacă lordul de 
Greystoke era mort, ar fi putut să îi ia locul în inima acestei 
femei frumoase. Spre deosebire de arab, el ar fi avut şansa 
de a fi acceptat ca soţ, deci era firesc ca Jane să îl respingă 
pe Mohamed Beid, faţă de care desigur că avea repulsie. 
Încet s-a convins în gîndurile sale bolnave că prizoniera s-ar 
fi îndrăgostit de el, iar atitudinea ei amicală desigur că era 
o împărtăşire a acestei iubiri. 

Atunci a luat o hotărîre de-a dreptul eroică. Şi-a aruncat 
păturile de pe el şi s-a sculat brusc în picioare. După cîteva 
clipe de gîndire, şi-a tras cizmele, şi-a încins revolverul şi 
s-a dus pînă la ieşirea din cortul lui. A dat la o parte pînza 
care servea drept uşă şi a privit afară. Santinela de la uşa 
cortului unde era ţinută Jane prizonieră a dispărut. 

Ce putea să însemne asta? Probabil că providența îl 
ajuta pe cel care nu dorea altceva decit binele acestei femei. 
A ieşit tiptil din cort şi a mers pînă în spatele celuilalt cort. 

Lipsea şi santinela care în mod obişnuit era în spatele 
acestui cort. Werper s-a dus atunci cu mult curaj pînă la 
intrarea în cort şi a păşit înăuntru, dînd la o parte pînza care 
servea. drept uşă. Lumina lunii pătrundea uşor înăuntru 
luminînd slab interiorul cortului. O siluetă se vedea apro- 
piindu-se de fundul cortului, aplecîndu-se peste grămada de 
pături. S-a auzit o şoaptă şi o altă formă omenească s-a 

ridicat, în faţa primei siluete. Ochii lui Werper au început să 
se obişnuiască şi percepea cîte ceva din mişcările acestor 
siluete. Umbra care s-a strecurat încet era un bărbat, iar 
belgianul l-a recunoscut imediat pe vizitatorul noctum. A 
fost cuprins deodată de o gelozie cumplită şi a înaintat spre 
cele două persoane din cort. A auzit ţipătul de spaimă al 
femeii care l-a recunoscut pe atacator. Dar în aceeaşi clipă 
Mohamed Beid a prins-o de gît, împingînd-o înapoi în pat. 

Belgianul a văzut roşu în faţa ochilor, simțind că o 
pierde pe femeia speranţelor sale. Era hotărît să nu o cedeze 
arabului, pentru că îi aparţine lui, în exclusivitate. 

Nu va permite nimănui să îl jefuiască! A mai făcut încă 
doi paşi şi s-a aruncat în spatele arabului. Acesta surprins de 
atacul mişelesc, s-a întors mirat, însă deloc speriat de 
atacator. Degetele belgianului s-au înfipt în gâtul arabului, 
dar acesta s-a scuturat şi s-a ridicat pentru a răspunde 
atacului. Werper i-a tras un pumn zdravăn în falcă. Arabul 
s-a clătinat de parcă ar fi fost beat şi s-a dat cîţiva paşi în 
spate. Werper nu a profitat însă de această clipă de slăbi- 
ciune a arabului. Belgianul a încercat să scoată pistolul, însă 
arma s-a agăţat de curea, dînd posibilitate arabului să îşi 
revină şi să se arunce din nou asupra belgianului. 

Werper l-a izbit din nou, însă de data aceasta arabul s-a 
dat înapoi şi a ripostat la rîndul lui. Se loveau orbeşte, 
luptând sălbatic. Jane Clayton urmărea această luptă, fără să 
scoată un cuvînt. Belgianul se căznea să scoată revolverul, 
lucru care nu îi reuşea. Mohamed Beid, care nici nu s-a 
gîndit că va întîmpina vreo rezistenţă în intenţiile sale 
josnice, venise neînarmat, avînd doar un cuţit lung, pe care 
acum îl trase din teacă. 

Stătea pregătit să întîmpine un nou atac al belgianului. 
Lupta s-a oprit cîteva clipe, iar cei doi combatanți răsuflau 
din greu. 

— Cîine de creştin, şopti arabul. Priveşte bine la acest 
cuţit din mîna lui Mohamed Beid. Uită-te bine la el, păgi- 
nule, pentru că este ultimul lucru pe care îl mai vezi sau îl 
simţi în viaţa ta. Cu acest cuţit, Mohamed Beid va spinteca 
inima ta neagră. Dacă ai şi tu un Dumnezeu, roagă-te acum 

la el, pentru că peste un minut vei fi mort. 

După ce a spus aceste cuvinte, arabul s-a năpustit asupra 
belgianului, ridicîndu-şi cuțitul deasupra capului. Werper tot 
nu reuşea să îşi scoată pistolul, care se încăpăţina să rămînă 
agăţat de curea, iar din cauza întunericului, nu îşi dădea 
seama ce agăța de fapt arma. Văzîndu-l pe arab că atacă din 
nou, s-a dat la o parte punîndu-i piedică. Această stratagemă 
a reuşit, pentru că arabul s-a năpustit orbeşte asupra victimei 
sale. 

Mohamed Beid, purtat de avîntul atacului său decisiv, 
s-a împiedicat de piciorul belgianului, căzînd cât era de lung. 
S-a ridicat însă imediat, ca fulgerul. S-a răsucit pentru a-şi 
continua atacul furibund, dar belgianul a reuşit să îşi scoată 
arma de la centură şi a ridicat mîna pentru a ţinti. Mohamed 
Beid s-a repezit cu capul înainte spre duşmanul său, dar s-a 
auzit o detunătură puternică, iar din ţeava pistolului ţinut de 
Werper, a ţîşnit o flacără albastră, strălucitoare. 

Mohamed Beid s-a rostogolit la pămînt şi după cîteva 
zvicniri s-a oprit din ultima sa mişcare din viaţă, chiar lîngă 
patul femeii pe care o atacase cu cîteva minute mai înainte. 
Imediat după acest zgumot putemic, s-au auzit voci şi 
întreaga tabără s-a trezit din amorţeală. Se auzeau strigăte, 
care cereau lămuriri în legătură cu detunătura de armă. Au 
pomit cercetări, iar în jur se auzeau paşii celor care căutau 
locul unde s-a tras cu arma. Jane Clayton s-a ridicat şi 
observînd că arabul este mort, s-a apropiat de Werper, cu 
mîinile întinse. 

— Nu ştiu cum să îţi mulţumesc, prietene, a zis ea. Şi 
cînd mă gîndesc că azi am fost gata să cred minciunile 
acestei bestii despre trecutul tău şi despre perfidia cu care 
acţionezi. Te rog domnule Frecoult, să mă ieri. Trebuia să 
îmi dau seama că un alb şi în acelaşi timp un gentleman nu 
poate fi decît protectorul unei femei din aceeaşi rasă cu el, 
pe acest pămînt plin de primejdii şi oameni răi. 

Werper a rămas locului cîteva clipe. Se uita lung la Jane 
Clayton, dar nu îşi putea găsi cuvintele potrivite pentru 
această situaţie. Dar nici nu putea să spună nimic despre 
acuzaţiile aduse de arab, pentru a nu lungi vorba. Iar despre 

adevăratele sale intenţii nu putea discuta acum, faţă de 
această femeie care îl credea salvatorul ei. Afară, arabii 
căutau cortul unde s-a tras cu arma, dar mai ales pe autorul 
acestei detunături care i-a trezit şi care poate că l-a ucis pe 
unul dintre ei. Cele două santinele care au fost trimise să se 
culce şi să nu mai stea lîngă cortul prizonierei, s-au trezit şi 
au propus să se intre în cort, pentru a vedea dacă acolo sînt 
toate în regulă. Unul dintre ei zicea că femeia ar fi pus mîna 
pe o armă să se apere şi l-ar fi putut împuşca pe conducă- 
torul lor. Werper i-a auzit apropiindu-se. 

Dacă ar fi fost descoperit şi acuzat de uciderea lui 
Mohamed Beid, ar fi fost condamnat la moarte fără prea 
multe discuţii. Sălbaticii de arabi l-ar fi sfişiat în bucăţi 
pentru uciderea conducătorului lor, mai ales că era creştin. 
Trebuia să găsească ceva, care să le îndrepte atenţia în altă 
parte şi nu spre cadavrul lui Mohamed Beid. Şi-a pus 
revolverul înapoi în toc şi s-a grăbit spre uşa cortului, unde 
ridicînd pînza care servea drept uşă, i-a întîmpinat pe 
oamenii care s-au adunat acolo pentru a intra în ultimul cort 
care a rămas necercetat. Străduindu-se să zimbească cu mult 
calm, Werper şi-a ridicat mîna, pentru a le opri înaintarea. 
A spus: 

— Femeia creştină s-a opus conducătorului vostru, iar 
acesta a tras asupra ei. Prizoniera nu este moartă, ci este 
doar uşor rănită. Mohamed Beid şi cu mine vom avea grijă 
de ea! 

Zicînd aceste cuvinte s-a întors foarte liniştit şi a reintrat 
în cort. Arabii au fost satisfăcuţi de această explicaţie şi s-au 
întors şi ei la rîndul lor în corturi pentru a-şi continua 
somnul. Ajuns din nou în faţa femeii pe care dorea să o 
ocrotească, dar numai pentru a-şi rezolva problemele sale 
foarte încurcate, Werper a simţit că este cuprins de pasiune 
pentru Jane. Era şi foarte nervos din pricina micului discurs 
pe care l-a rostit în faţa arabilor furioși, care la fel de bine 
ar fi putut să îl dea la o parte şi să vadă dacă spune ade- 
vărul. Această stare de nervozitate i-a transformat pasiunea 
latentă într-o forţă care îl împingea de la spate spre femeia 
din faţa sa. Oricît de bine educat ar fi cineva, în anumite 

momente, instinctele primare îl cuprind şi sînt deasupra 
tuturor celor învăţate. lar faptul că Jane a recunoscut că el 
este totuşi un gentleman, i-a întărit convingerea că ea îl 
iubeşte şi îl consideră ca un urmaş al soţului ei. 

Pentru prima oară se găsea în faţa ei, într-o situaţie în 
care ea îl considera pe drept cuvînt un protector. Adevăratele 
sale intenţii erau ascunse de întîmplările de acum cîteva 
minute, iar situaţia era cît se poate de favorabilă. Werper 
uitase cu desăvîrşire că luase parte la elaborarea planului, în 
urma căruia Jane Clayton şi-a pierdut averea şi soţul. Inten- 
tiile sale criminale au fost imediat date uitării. A început să 
îşi joace rolul de binefăcător, începînd să creadă că acesta 
este de fapt destinul lui. Dorea neapărat să îndrepte răul care 
s-a abătut asupra acestei femei atît de frumoase. 

Stătea cu spatele la uşa cortului, prefăcîndu-se că ascultă 
paşii arabilor care se duceau la culcare. În realitate medita 
la întreaga situaţie. Jane Clayton s-a apropiat de el. 

— Ce este de făcut? a întrebat ea. 

Werper nu a răspuns imediat. 

— Crima va fi sigur descoperită mîine dimineaţa, a spus 
ea încet, arătînd spre cadavrul lui Mohamed Beid. Te vor 
omorî, dacă te vor găsi aici. 

Werper continua să tacă. Deodată s-a întors spre Jane 
zicînd: 

— Am un plan, a început el. Dar trebuie să fii foarte 
curajoasă. Dar sînt sigur că nu te vei pierde cu firea, pentru 
că mi-am dat seama cît eşti de curajoasă, în situaţiile grele. 
Crezi că mai poţi face faţă unor greutăţi? 

— Pot să îndur orice, pentru a scăpa de aici, a răspuns 
ea ferm. 

Belgianul a început să îi spună planul pe care îl credea 
el cel mai bun în aceste clipe. 

— Va trebuie să te prefaci moartă Voi explica santine- 
lelor că ai murit după ce Mohamed Beid te-a împuşcat. Le 
voi spune că tot conducătorul lor mi-a spus să te arunc 
undeva în pădure. Le voi mai spune că Mohamed Beid nu 
doreşte să vadă pe nimeni, pentru că s-a îndrăgostit de tine 
şi că acum suferă că te-a omorît. Le mai spun că Mohamed 

Beid doreşte să rămînă o vreme singur, pentru că suferă din 
cauza pierderii femeii iubite. 

Jane Clayton a ridicat o mînă, vrînd să îl oprescă. Un 
zîmbet îi flutura pe buze. 

— Trebuie să fii nebun domnule Frecoult! Cum crezi că 
oamenii arabului vor crede o asemenea poveste de adormit 
copiii? 

— Se pare că nu îi cunoşti pe arabi. Deşi par nişte 
criminali din naştere, fiecare dintre ei este un sentimental, 
aşa cum nu mai găseşti în toată lumea. Romantismul pe care 
îl caută ei, îi duce să se adune în asemenea armate și să 
lupte, doar de dragui de a ucide. Te rog să mă crezi, că acest 
plan al meu va reuşi pe deplin. 

Jane Clayton a dat din umeri resemnată. 

— Nu ne rămîne decît să încercăm, dacă vor crede 
povestea ta. Dar apoi ce ne vom face? 

— Te voi ascunde în junglă, a continuat belgianul, apoi 
mă voi întoarce să te iau, aducînd cu mine şi doi cai. , 

— Dar cum vei explica moartea lui Mohamed Beid, a 
întrebat Jane Clayton. Cadavrul va fi descoperit mîine 
dimineaţa înainte de a te întoarce în tabără. 

— Nu voi da nici o explicaţie. Mohamed Beid va avea 
grijă şi de asta. Explicaţia trebuie să o las pe seama lui. Eşti 
gata pentru aventura ce urmează? 

- Da! 

— Aşteaptă-mă puţin aici, să îţi aduc o armă şi cîteva 
cartuşe. 

Werper a ieşit din cort, dar s-a întors peste citeva 
minute, ţinînd în mînă un revolver şi o cartuşieră. 

— Eşti gata? a întrebat. 

— Sînt gata! a răspuns Jane. 

— Atunci vino să te pun pe umăr şi va trebui să atîmi cît 
mai moale, o sfătui belgianul, lăsîndu-se pe un genunchi, ca 
să o ajute. După ce a prins-o de mijloc, s-a ridicat mulţumit 
zicînd: 

— Aşa! Acum putem merge. Trebuie să îţi laşi mîinile, 
capul şi picioarele foarte moi. Nu uita că eşti moartă. 

A ieşit apoi din cort, înaintînd spre ieşirea din tabără, cu 

femeia trântită pe umărul drept. În jurul taberei, arabii au 
construit un zid de apărare din crengi groase şi pline cu ţepi, 
pentru a împiedica animalele sălbatice să pătrundă pînă la 
corturi. La ieşire, erau două santinele care se plimbau în 
jurul unui foc mare, pe care aveau grijă să îl întreţină, ca să 
fie văzut de la mare distanţă, dar şi să descurajeze camivo- 
rele mari, care vînau mai ales noaptea. 

Cea mai apropiată santinelă, s-a uitat la belgian. Arabul 
era surprins văzîndu-l venind, mai ales cu acea povară 
ciudată. A strigat instinctiv: 

— Cine eşti? Ce naiba ai pe umăr? 

Werper a ridicat capul pentru a fi mai bine recunoscut 
şi a spus foarte calm: 

— Este cadavrul prizonierei, a început să explice. 
Mohamed Beid m-a rugat să îi duc trupul mai departe în 
pădure, pentru că nu a mai putut să îndure să o vadă pe 
femeia pe care a iubit-o atît de mult şi pe care din nefericire 
a omorât-o. Acum suferă cumplit şi nimeni nu îl poate 
consola. Abia am reuşit să îi împiedic să nu se sinucidă. 

Pe umărul belgianului, atîrnînd moale. dar foarte 
speriată, Jane aştepta răspunsul arabului. Era sigură că acesta 
va ride de povestea aceasta incredibilă; descoperind imediat 
minciuna albului şi amîndoi vor fi pierduţi. Începea să se 
gîndească ce va avea de făcut, dacă se va încinge o luptă 
între Frâcoult şi arabi. Însă arabul a întrebat foarte simplu: 

— Te duci singur, sau vrei să trezesc pe careva să te 
ajute? 

Tonul arabului nu era deloc schimbat şi nu era mirat că 
Mohamed Beid a devenit pe neaşteptate atît de romantic. 
Werper a răspuns: 

— Pot merge şi singur! 

A trecut de cei doi arabi care păzeau intrarea în tabără, 
pierzîndu-se printre copacii groşi ai pădurii. Cînd a ajuns 
într-un loc unde era sigur că nu va fi văzut de nimeni din 
tabără, a lăsat-o pe Jane la pămînt, făcîndu-i semne ca să nu 
cumva să scoată vreun cuvînt care să îi deconspire. 

Au 'mers în linişte mai departe, oprindu-se cîteva 
minute, timp în care Werper a ajuta-o să îşi încingă centura 

cu revolverul şi cartuşiera. Apoi a ajutat-o din nou, de 
această dată să se urce într-un copac stufos. 

— Miine, a şoptit el, de îndată ce voi scăpa de arabi, mă 
întorc aici. Curaj, lady Greystoke! Avem toate şansele de a 
scăpa! 

— Îţi mulţumesc, a răspuns femeia şoptind. Ai fost foarte 
bun cu mine. Eşti un bărbat curajos. 

Belgianul nu i-a răspuns, însă întunericul nopţii a ascuns 
culoare roşie a obrajilor săi, semn de mare ruşine. S-a întors 
şi a pomnit-o înapoi spre tabără. Santinela l-a văzut intrând în 
cortul lui, dar nu a mai observat că iese prin spatele ace- 
luiași cort, tîrîndu-se spre cortul unde fusese prizoniera. 
Werper a ridicat pînza cortul şi s-a furişat înăntru, apro- 
piindu-se de cadavru. Cu repeziciune a prinș mortul de 
încheietura mîinilor şi l-a săltat în spate, ducîndu-l pînă la 
locul unde a intrat, cu cîteva. clipe mai înainte. Apoi a ieşit 
din cort, ridicîndu-se în picioare. 

A început să se uite în jur pentru a fi sigur că nu îl vede 
nimeni. Apoi s-a aplecat, a ridicat cadavrul şi a traversat în 
fugă tabăra, ducîndu-se la cortul în care stătuse mortul. A 
aşezat mortul pe pămînt, rămînînd nemişcat cîteva secunde, 
ascultind zgomotele nopţii. Zîmbind mulţumit, că nu l-a 
văzut nimeni, a intrat în cort, trăgînd mortul după el. 

A început să caute revolverul lui Mohamed Beid. După 
ce l-a găsit, a luat toate păturile din cort, înfăşurîndu-şi mîna 
cu arma. A ţintit capul arabului şi în timp ce a tras, a tuşit 
mai tare. Detunătura înfundată a armei nu s-a auzit, sau cel 
puţin nu a fost mai tare decît tuşitul cuiva, care doarme 
adînc într-un cort. Werper era pe deplin satisfăcut. 

Un zîmbet enigmatic îi flutura pe buze, cînd a scos 
revolverul de sub pături şi covoare, aşezindu-l cu multă 
atenţie în mîna dreaptă a mortului, aşezind trei degete în 
jurul patului armei, iar cel arătător pe trăgaci. A mai stat 
cîteva secunde, pentru a face ordine printre pături și covoare. 

Apoi a ieşit pe unde a intrat, avînd grijă să lege pînza 
de la intrare pe dinăuntru. A mers apoi spre cortul prizo- 
nierei şi a înlăturat orice urmă, care ar fi putut să îl dea de 
gol. A ieşit prin spatele cortului, întorcîndu-se în cortul lui. 

S-a aşezat liniştit, s-a acoperit şi a adormit foarte liniştit. A 
doua zi, a fost trezit de glasul speriat al unui negru, care 
striga de la intrarea cortului lui Mohamed Beid. 

— Veniţi repede, Buana! Veniţi aici, vă rog! Mohamed 
Beid este mort! S-a omorît singur! 

Werper a dat repede la o parte păturile care îl acope- 
reau, mişcîndu-se cît mai repede. Pe faţa lui era întipărită o 
spaimă firească. Aluzia negrului, că ar fi fost o sinucidere, 
i-a produs o mare uşurare şi un zîmbet uşor a înlocuit 
expresia de spaimă. 

— Aşteaptă-mă că vin imediat, a strigat el negrului. 

Şi-a tras cizmele şi a ieşit din cort. Arabii şi negrii 
alergau din toate părţile spre cortul conducătorului lor. Cînd 
a intrat Werper, o mulţime de arabi erau în jurul cadavrului, 
care era rece şi ţeapăn. Belgianul şi-a făcut loc printre ei şi 
s-a oprit în faţa mortului. A. privit în tăcere faţa acestuia, 
apoi s-a întors extrem de furios: 

— Cine a făcut asta? Cine l-a ucis pe prietenul meu cel 
mai bun? 

Tonul lui era ameninţător. Însă un cor de voci i-a 
răspuns, pentru a scăpa de orice acuzaţie. 

— Mohamed Beid nu a fost ucis. A murit de propia lui 
mînă. Allah din cer ne este martor. Uitaţi-vă, arma este încă 
în mîna lui. 

Toţi au arătat spre mîna lui Mohamed Beid, care încă 
mai avea arma ucigătoare. O vreme belgianul s-a prefăcut că 
nu crede această versiune, dar în cele din urmă s-a lăsat 
convins. A spus că probabil arabul s-a sinucis, fiind chinuit 
de remuşcările provocate de moartea frumoasei femei albe, 
pe care a iubit-o atît de mult, lucru pe care nu l-a dezvăluit 
nimănui. Werper a înfăşurat singur cadavrul lui Mohamed 
Beid, avînd grijă ca rana provocată de glonţul tras de el să 
nu 'se observe. A ordonat unor negri să ia cadavrul şi să îl 
îngroape în poiana care se afla lîngă tabăra lor. Corpul lui 
Mohamed Beid a fost aşezat într-o groapă adîncă doar de 
cîteva palme, săpată în grabă cu iatagane şi cuțite. Cînd 
bulgării de pămînt au acoperit toate urmele crimei, Albert 
Werper a scos un suspin de uşurare. Planul său a reuşit cu 

mult mai bine decît ar fi îndrăznit să spere cu o zi în urmă. 
Arabii rămînînd fără conducător, au hotărât, după o scurtă 
adunare, să se înapoieze fiecare Ia tribul lui. Locurile lor de 
baştină erau răspîndite la nord de tabără. Werper, după ce a 
auzit ce au hotărît, le-a spus că are intenţia să plece spre 
răsărit. Arabii, ştiind că nu are nimic preţios asupra sa, l-au 
lăsat să plece în linişte. 

Erau foarte bucuroşi că lucrurile au luat o întorsătură 
favorabilă și că nimeni nu a fost acuzat de moartea conducă- 
torului lor. În timp ce arabii se îndepărtau, Werper s-a uitat 
după ei cum dispar unul cîte unul în sălbăticia acelui ţinut 
neospitalier. li mulţumi lui Dumnezeu că a scăpat din 
situaţia aceea atît de periculoasă. A aşteptat pînă nu a mai 
auzit nici un zgomot făcut de călăreţii care s-au îndepărtat. 

Şi-a întors calul şi a intrat în pădure, merpînd spre locul 
unde a lăsat-o pe lady Greystoke. Şi-a oprit calul sub 
copacul unde a ajutat-o să se adăpostească. S-a uitat în sus 
şi a strigat cu o voce veselă, plină de speranţe: 

— Bună dimineaţa! 

De sus însă nu a venit nici un răspuns. S-a uitat în jur, 
dar nu a văzut pe nimeni şi nici o urmă nu dovedea că Jane 
s-ar fi dat jos din copac şi că ar fi plecat. 

A descălecat și s-a urcat numaidecît în copac, pentru a 
vedea cît mai bine întreaga zonă a pădurii. Jane Clayton 
dispăruse în cele cîteva ore cît au durat cele petrecute în 
tabără. 


CAPITOLUL XXII 
Tarzan își revine din amnezie 


După ce Tarzan a aruncat pietrele fără valoare din 
punga pe care a regăsit-o, gîndurile i-au zburat la lingourile 
din metalul acela galben pentru care arabii şi abisinienii s-au 
luptat pe viaţă şi pe moarte. Oare ce legătură există între 
acele grămezi de metal murdar de pămînt şi frumoasele lui 
pietricele, care fuseseră mai demult în pungă? Dar metalul 

acela ce era defapt? În mintea lui a încolţit ideea, după un 
efort al creierului său, că acel metal avea legătură cu trecutul 
lui sau poate că îi aparținuse. Imaginile unor persoane îi 
reveneau mai des în minte, însă nu putea face încă nici o 
legătură clară între oameni şi evenimente. Totuşi, imaginea 
unei femei frumoase îi revenea foarte des în minte, cu mult 
mai des decît orice altă imagine sau chip. Cine era această 
femeie? Ce a însemnat ea pentru Tarzan al maimuţelor? 

I se părea că o vede lîngă groapa unde abisinienii au 
ascuns grămada de metal galben. Insă împrejurimile nu 
semănau cu imaginile care îi trecea acum prin faţa ochilor 
minţii. I se părea că îşi aduce aminte de o clădire sau de mai 
multe clădiri... Era parcă şi o grădină cu flori multe şi fru- 
moase, garduri şi şanţuri. Tarzan nu înceta să se minuneze 
de noile amintiri pe care creierul lui i le înfăţişa. Se străduia 
să înţeleagă tot ce îşi aducea aminte, însă simţea că îi lipsesc 
mai multe legături între oameni şi fapte, pentru a-şi aduce 
aminte în totalitate de trecutul său. 

O clipă i s-a părut că va putea dezlega misterul, dar 
totul s-a topit ca într-o ceaţă de dimineaţă. Din nou se vedea 
în mijlocul maimuţelor, luînd parte la viaţa lor, dansînd şi 
vînînd cu aceste animale păroase. Tarzan şi-a scuturat din 
nou capul şi a oftat. Ce îl împiedica să îşi aducă aminte de 
tot ce i s-a întîmplat în viaţă? 

De un lucru era însă din ce în ce mai sigur: exista o 
legătură între grămada de metal galben, locul unde se afla el 
acum şi mirosul acelei femei pe care o urmărea şi care îi 
scăpa mereu. Această enigmă trebuia elucidată. Dacă femeia 
aceea locuise acolo, oare nu era acesta cel mai bun loc unde 
să o caute sau să o aştepte, pentru a vorbi cu ca şi să fie în 
stare să își recapete memoria? Aceasta era singura rezolvare 
a tuturor dilemelor! Cel puţin aşa credea el în acele mo- 
mente. 

Şi-a pus punga după cap şi a pomit în direcţia cîmpiei. 
La marginea pădurii, i-a văzut pe arabii care veneau să îl 
caute pe Ahmet Zec. S-a ascuns şi i-a lăsat să treacă. Apoi 
a pornit din nou spre ruinele acelea arse pentru a-şi continua 
planul. În drum, a întîlnit o mică cireadă de antilope. 

Această întîlnire cu animalele pădurii i-a adus aminte că nu 
mîncase de multă vreme came proaspătă. S-a aşezat la 
pindă, apoi a început să se tîrască spre un mascul tînăr, care 
nu prea avea intenţia să fie prînzul nimănui. Însă după o 
jumătate de oră, Tarzan se ospăta cu cea mai bună carne de 
antilopă, apoi s-a hotărît că ar fi bine să bea apă rece din 
riu. S-a îndreptat spre rîu pe cărarea cea mai scurtă şi a băut 
pe săturate.. Era deja seră şi Tarzan a pomit să eaute un loc 
unde să doarmă în siguranţă. 

S-a hotărît însă că cel mai bine ar fi să doarmă chiar în 
locul pe care dorea să îl vadă, adică acolo unde era îngropat 
metalul galben. Aici ar fi putut să: o întîlnească pe femeia 
care îi apărea mereu în minte şi pe care dorea să o întrebe 
cine este. Era însă obosit şi dorea să doarmă. Era la numai 
un kilometru de acele locuri, însă cei crescuţi în pădure nu 
prea au noţiunea timpului şi.a unui plan riguros, aşa că 
Tarzan s-a răzgîndit şi s-a culcat pe una din crengile unui 
copac de la marginea rîului. Animalele pădurii nu se 
grăbesc, decît dacă sînt urmărite sau dacă le este teamă sau 
foame! 

A doua zi, mereu aceeaşi neschimbată zi, care se repeta 
la infinit, Tarzan a dorit să îşi continue drumul spre locul 
unde credea că putea să găsească răspunsuri la toate între- 
bările pe care şi le punea. Înainte de a porni la drum, a 
coborit din nou la apă, pentru a-şi potoli setea. Aici era însă 
Numa, leul, care sosise şi el doar cu cîteva clipe în urmă. 
Enorma fiară și-a ridicat ușor capul şi a miriit, dorind să 
arate că este furios şi că trebuie lăsat în pace să bca apă. 

Din pieptul felinei, mîrîitul venea din ce în ce mai 
putemic, prevenindu-l pe intrus că dacă nu va pleca în 
curînd, îl aşteaptă o mare primejdie. Însă Tarzan, ca şi 
oricare alt animal al pădurii, fiind sătul, nu dorea o confrun- 
tare inutilă, care i-ar fi răpit timp. A făcut un mic ocol şi s-a 
îndreptat spre apă, oprindu-se la cîţiva metri de animalul 
care milrîia supărat. Cîteva momente animalul a continuat să 
se uite la om. Dar şi-a reluat adăpatul, iar astfel, om şi 
animal, îşi alinau setea aproape cot la cot, în aparență, 
fiecare ignorînd prezenţa vecinului. 

Numa a terminat primul de băut. Şi-a ridicat capul şi a 
stat cîteva secunde nemişcat, privind dincolo de rîu, într-o 
stare de aşteptare, atît de caracteristică acestui animal 
superb. Dacă nu i s-ar fi mişcat coama în bătaia vîntului, 
oricine care l-ar fi văzut, ar fi crezut că este o statuie turnată 
în bronz, înfăţişînd un animal aşteptînd. 

Dar această atitudine s-a schimbat imediat, animalul 
apropiindu-se de om, mîfiind ameninţător. Mîñitul nu a 
încetat, nici cînd majestuosul animal şi-a schimbat gîndul şi 
s-a îndreptat spre cărarea care ducea spre pădure. Tarzan a 
continuat să bea apă din rîu, însă cu coada ochiului urmărea 
fiecare mişcare a leului, pînă cînd regele animalelor a 
dispărut în junglă. Nu s-a oprit din ascultarea zgomotelor 
pădurii, decît atunci cînd a fost pe deplin convins că a trecut 
orice primejdie de a fi atacat. 

Apoi a sărit în apă şi a înotat cîteva minute. A ieşit din 
rîu şi-a mîncat cîteva ouă găsite într-un cuib, după care a 
privit în susul râului, spre ruinele casei sale, unde se găseau 
barele acelea de metal. Urmele bătăliei nu s-au şters. Dar 
spre marea lui consternare, a văzut că groapa era săpată, iar 
comoara nu era niciunde. Metalul galben dispăruse! 

Pămîntul era călcat în picioare de oameni şi de cai, 
neputînd lua urma celor care furaseră lingourile. lar mai 
departe, nu se vedea nici urmă de "ea". Dacă era vreo 
legătură între femeia aceea şi metalul galben, atunci nu mai 
avea nici un rost să mai aştepte aici. Acum totul a devenit 
şi mai confuz. Toate păreau atît de încurcate: pietrele 
colorate, metalul galben şi femeia din gîndurile sale. 

Era foarte deprimat. Mai bine s-ar fi întors în junglă și 
l-ar fi căutat pe Ciulc. A mai aruncat o privire şi a pomit 
agale spre pădure. Apoi şi-a mărit ritmul şi a traversat 
cîmpia într-o fugă uşoară, apoi într-un ritm mai alert. 
Ajungînd în pădure, s-a urcat în primul copac cu agilitatea 
unei maimuțe puse pe joacă. 

Din nou mergea fără nici o ţintă, împins numai de 
plăcerea de a cutreiera, de a fi liber. lar speranța de a-l 
întîlni pe Ciulc, sau de a o vedea pe "ea", au trecut pe un al 
doilea plan. A petrecut astfel două zile prin jungla sălbatică, 


174 


ucigînd şi mîncînd, apoi dormind prin copaci. Abia în a treia 
zi şi-a întrerupt această hoinăreală fără rost, cînd a simţit în 
aer apropierea unui cal şi a unui om. Calul şi călăreţul erau 
departe, însă Tarzan şi-a dat imediat seama din ce direcţie 
vin. A luat-o pe nesimţite, prin copaci, în direcţia din care 
venea mirosul. 

Peste cîteva minute a zărit un călăreț singuratic, care 
mergea spre răsărit. După ce s-a apropiat de călăreț, şi-a dat 
seama că nu s-a înşelat, călăreţul era cel care îi furase 
pietrele lui frumoase. O flăcără de furie a izbucnit pe 
obrazul lui. A coborit din vîrful copacului unde s-a postat să 
îl aştepte pe călăreț şi a trecut deasupra lui Werper, care nici 
nu bănuia ce primejdie îl aşteaptă. 

A urmat un salt scurt şi precis, iar belgianul a simțit 
cum cineva, cu o greutate impresionantă, sare în spatele lui, 
izbindu-se de spatele calului. Animalul s-a speriat şi s-a 
repezit înainte, de parcă ar fi fost îndemnat de o sută de 
pinteni. Două braţe puternice l-au prins pe călăreț şi într-o 
clipă a fost trîntit la pămînt. Werper s-a trezit în faţa unui 
uriaş alb, aproape gol, care îl ţintuia la pămînt, cu genun- 
chiul în piept. Imediat l-a recunoscut pe atacator, devenind 
palid. O culoare nesănătoasă de mort i s-a întins pe faţă. 
Gîtul i-a fost cuprins de degete putemice, ca de fier. 

Belgianul a încercat să îi vorbească, să îl roage să îi lase 
viaţa, însă strânsoarea îl împiedica să vorbească. 

— Pietrele mele! a strigat uriaşul de pe pieptul belgianu- 
lui. Ce ai făcut cu pietrele mele frumoase, cu pietrele lui 
Tarzan? 

Strînsoarea a slăbit puţin, ca să îi permită belgianului să 
răspundă. Acesta însă nu a putut face altceva decît să 
tuşească şi să se înece. În cele din urmă a putut vorbi: 

— Ahmet Zec, arabul, le-a luat de la mine. M-a obligat 
să îi dau şi pietrele și punga. 

— Am văzut întreaga scenă, i-a răspuns Tarzan, dar 
pietrele din pungă nu erau acele pietre frumoase ale lui 
Tarzan. Erau nişte pietre de pe fundul rîului. 

Tarzan s-a uitat încruntat la belgian, apoi a continuat: 

— Nici arabul nu a avut ce face cu ele şi le-a aruncat 

furios, după ce a văzut şi el că nu sînt frumoase. Vreau 
pietrele mele frumoase! Unde le-ai ascuns? 

— Nu ştiu, nu ştiu! a strigat Werper. Le-am dat lui 
Ahmet Zec, pentru că altminteri m-ar fi ucis. M-a urmărit 
apoi cîteva minute, pentru a-mi lua viaţa, cu toate că mi-a 
promis că mă va lăsa în pace. Eu l-am împuşcat, însă punga 
nu mai era la el, cu toate că am căutat-o apoi multă vreme. 

— Am găsit-o eu, i-a spus Tarzan, mîrîind supărat. Dar 
în pungă erau doar acele pietre pe care şi Ahmet Zec le-a 
aruncat dezgustat. Eu cred că le-ai ascuns tu undeva. Dacă 
nu îmi spui unde sînt pietrele mele frumos colorate, te omor! 

Zicînd aceste cuvinte amenintătoare, s-a repezit din nou 
asupra belgianului, ca să îl strîngă de gît. Acesta s-a zbătut 
pentru a-i mai spune uriașului alb ceva. 

— Pentru Dumnezeu, lord de Greystoke, vrei să comiţi 
o crimă pentru o mînă de pietre? 

Depetele de la gîtul belgianului au slăbit strînsoarea, în 
timp ce pe fața lui Tarzan a apărut o expresie de nedumerire. 
Privirea nu i-a mai fost atît de fioroasă. 

— Lord de Greystoke? Lord de Greystoke? a repetat el. 
Unde am mai auzit eu de acest nume? 

— Dar omule, tu eşti lordul de Greystoke! a strigat 
belsianul. Ai fost lovit şi rănit de căderea unei stînci, atunci 
cînd cutremurul a surpat trecătoarea spre camera subterană 
în care tu şi Wazirii tăi aţi fost după lingourile de aur, pe 
care doreai să le duci la reşedinţa ta. Lovitura te-a făcut să 
îți pierzi memoria. Dar eşti John Clayton, lord de Greystoke! 
Nu îţi aduci aminte? 

— John Clayton? Lord de Greystoke? a repetat Tarzan, 
rămînînd cîteva momente tăcut, de parcă ar fi meditat adînc 
la cele zise de belgian. 

Apoi, după citeva clipe, şi-a dus mîna tremurîndă la 
frunte, în timp ce ochii i s-au umplut de o expresie de 
mirare, dar şi de înţelegere a situaţiei. Numele său, pe care 
îl uitase, i-a redeşteptat memoria, care s-a luptat atît de mult 
să îi revină, în ultimele zile. I-a dat drumul belgianului şi a 
sărit drept în picioare. 

— Dumnezeule! a exclamat. 

După cîteva secunde a strigat: 

-= Jane! 

Deodată s-a repezit la Weper care s-a ridicat şi el. 

— Soţia mea! a strigat Tarzan. Ce s-a întîmplat cu ea? 
Ferma este în ruine, după cîte văd. Dar se pare că ştii şi de 
asta. Probabil că ai fost şi tu amestecat în această afacere 
murdară. Mai ales că m-ai urmănit pînă în Opar, apoi mi-ai 
furat nestematele. Eşti un hoţ şi un excroc! Nu încerca să 
negi! 

— Este mai rău decît un excroc! s-a: auzit o voce în 
spatele lor. 

Tarzan s-a uitat în spate şi a văzut un „om înalt, în 
uniformă, stînd pe cărare la cîțiva paşi de ei. În spatele lui 
se adunau nişte soldaţi negri, în uniforma statului Congo. 

— Este un ucigaș, domnule, a continuat ofiţerul. îi 
urmăresc de multă vreme, ca să îl duc înapoi. Trebuie să fie 
judecat pentru uciderea superiorului său. 

Weper era alb ca varul şi dîrdiia de frică. Vedea unde 
l-a dus întreaga sa aventură în junglă. Instinctiv, a încercat 
să scape prin fugă, dar Tarzan al maimuţelor a întins o mînă 
putemică şi l-a prins de umăr. 

— Aşteaptă! Acest domn vrea să te aresteze, dar şi eu 
vreau să ştiu cîte ceva de la tine. Nu poţi pleca, decît dacă 
lămurim anumite lucruri! Spune-mi, ce s-a întîmplat cu soţia 
mea? 

Ofiţerul belgian privea cu mare curiozitate la acest uriaş. 
aproape gol, avînd arme primitive, vorbind însă o franceză 
corectă, demnă de înalta societate. Nu ştia unde se termină 
omul primitiv şi unde începe omul civilizat. Nu putea nici 
să îşi dea seama de poziţia socială a acestei persoane 
ciudate, dar ceea ce nu îi plăcea, era siguranţa cu care acest 
om credea că poate să îl reţină pe prizonierul lui. 

— Pardon, a obiectat atunci ofiţerul, păşind înainte şi 
punindu-și o mînă pe umărul lui Werper. Acest om este 
prizonierul mei şi va veni cu mine. 

— Numai după ce voi termina eu discuţia cu el, i-a 


replicat liniştit Tarzan. 
Ofiţerul s-a întors şi le-a făcut semn soldaţilor care 

stăteau în spatele lui. Întreaga companie de negri în unifor- 
mă a făcut un pas înainte, apoi i-a înconjurat pe cei trei albi. 

— Atât legea cît şi puterea de a o aplica sînt de partea 
mea, a spus ofiţerul. Dacă ai ceva împotriva acestui om, poţi 
veni cu mine şi să îl acuzi în faţa unui tribunal autorizat. 

— Nu pun la îndoială drepturile tale, dragă prietene, i-a 
răspuns Tarzan. Dar un drept de a aplica anumite ordine este 
numai aparent şi nici pe departe real. In primul rînd, ţi-ai 
permis să calci teritoriul unui englez, teritoriu care de fapt 
aparţine Marii Britanii. Unde îţi este autorizaţia pentru o 
asemenea invazie? Unde sînt actele de extrădare care îţi 
permit să îl arestezi pe acest om? Dar cum de eşti atît de 
Sigur, că nu te voi ataca împreună cu o armată cu mult mai 
puternică decît cei cîţiva soldaţi pe care îi ai şi cu care vrei 
să te înapoiezi în Congo? 

Ofiţerul belgian şi-a pierdut răbdarea şi sîngele rece. 

— Nu am chef să discut cu un sălbatic dezbrăcat. Dacă 
vrei să Îți fie bine, nu te amesteca în treburile mele. Sergent! 
Arestează-l pe criminal! 

Werper şi-a apropiat buzele de urechea lui Tarzan şi i-a 
şoptit: 

— Nu mă lăsa să mă aresteze! la-mă cu tine şi îţi voi 
arăta locul unde am văzut-o pe soţia ta aseară. Este impo- 
sibil să fi plecat departe de aici! 

Sergentul a dat soldaţilor o comandă scurtă şi aceştia 
s-au apropiat de Werper. Tarzan însă nu a aşteptat mult şi 
l-a prins pe belgian de mijloc l-a apucat bine şi a sărit spre 
soldaţi, încercînd să le străpungă rîndurile. Cu pumnul drept, 
l-a izbit pe primul care i-a stat în cale. Soldatul a căzut pe 
spate, lovind cu arma de cel de lîngă el. 

Apoi, uriașul alb şi-a continuat drumul, făcîndu-şi loc 
printre soldații speriaţi, care se dădeau la o parte din faţa 
acestui sălbatic periculos şi putemic. Soldaţii nu puteau trage 
pentru că făcuseră un cerc în jurul albilor şi nu doreau să se 
împuşte între ei sau să îl rănească pe ofițerul lor sau pe 
ceilalţi doi albi. Tarzan era pe punctul de a trece de ultimii 
soldaţi, cînd unul dintre ei s-a strecurat în spatele lui și 
aplecîndu-se, l-a prins de picioare, făcîndu-l să îşi piardă 

pentru un moment echilibrul. Acest moment de ezitare a fost 
suficient ca soldaţii să îşi revină din spaimă şi uluială şi să 
îl doboare. Peste cîteva secunde, douăzeci de soldaţi au sărit 
asupra celor doi fugari, iar peste un minut cei doi erau legaţi 
cu funii groase şi puşi în imposibilitatea de a se mai mişca 
liber. După acest succes, ofiţerul belgian era vesel şi dispus 
să îşi bată joc de prizonierii lui. 

De la Tarzan nu a reuşit să scoată nici un cuvînt, însă 
Werper i-a spus că de fapt, sălbaticul alb este un lord 
englez. Ofiţerul a început să rîdă de cele spuse de belgian, 
pe care l-a sfătuit să îşi păstreze părerile pentru judecata la 
care va fi supus. După o scurtă pauză de odihnă, ofiţerul 
belgian a dat ordinul de pregătire pentru plecare. 

Pe cei doi prizonieri i-a aşezat între patru soldaţi negri 
şi trupa a pomit spre est, spre graniţa statului Congo. Spre 
seară, întreaga coloană s-a oprit lîngă un fu, unde s-a 
instalat tabăra pentru noapte. Imediat au început pregătirile 
pentru cină. La marginea luminişului, o pereche de ochi 
fioroşi privea cu foarte mare curiozitate întreaga activitate a 
oamenilor în uniformă. Vedea cum soldaţii îşi construiesc 
adăposturi pentru noapte, cum aprind focurile şi cum 
pregătesc mâîncarea. 

Tarzan şi Werper erau legați împreună şi aşezaţi în 
spatele unei grămezi de raniţe. După ce soldaţii au terminat 
de mîncat, santinela postată lîngă ei le-a ordonat să se scoale 
şi să treacă lîngă foc. Aici li s-au dezlegat mîinile, pentru a 
putea şi ei să mănînce. Cînd Tarzan s-a ridicat în picioare, 
fiara care pîndea din junglă a început să mîrie, iar în ochi 
i-au apărut umbre ce îi aduceau aminte de vremuri grele. 

Uriaşul alb s-a oprit să asculte şi a vrut să răspundă 
semnalului primit din pădure. Însă imediat s-a oprit ca să nu 
atragă asupra sa atenţia soldaţilor. Deodată a avut o inspira- 
tie. Şi-a întors capul spre Werper şi i-a şoptit la ureche: 

— Îţi voi vorbi tare, într-o limbă necunoscută, pe care nu 
o înţelegi. Prefă-te că înţelegi ce îți spun şi mormăie şi tu 
ceva, de parcă mi-ai răspunde. Probabil că vom reuşi să 
scăpăm de aici, dacă îmi reuşeşte această stratagemă. 

Werper a dat afirmativ din cap, dînd de înţeles că a 

priceput ce are de făcut. De pe buzele lui Tarzan au început 
să iasă sunete, într-un jargon ciudat, care semăna mai 
degrabă a lătrat de cîine, decît a limbă omenească. Soldaţii 
care se aflau în apropiere s-au uitat surprinşi la Tarzan. Unii 
dintre ei au rîs, însă alţii s-au dat la o parte, dînd dovadă de 
o teamă superstiţioasă. Ofiţerul s-a apropiat de prizonieri, în 
timp ce Tarzan continua să vorbească în acea limbă ciudată. 
S-a oprit şi a ascultat cu interes sunetele scoase de uriaşul 
alb. 

Dar cînd şi Werper a răspuns în acelaşi jargon ciudat, 
curiozitatea ofițerului a depăşit orice limite şi i-a oprit, 
întrebîndu-i ce limbă vorbesc. Tarzan a apreciat corect 
inteligenţa acestui ofițer în timpul marşului. Succesul întregii 
farse depindea acum de acest dialog dintre ei. 

— Greaca, a răspuns Tarzan. 

— Aşa mi-am închipuit şi eu, i-a răspuns ofiţerul. Sînt 
foarte mulţi ani de cînd am studiat şi eu această limbă, de 
care nu eram sigur că o voi recunoaşte. Însă în viitor vă rog 
să discutaţi într-o limbă pe care o cunosc şi eu mai bine. 

Werper şi-a întors capul spre Tarzan, zîmbind ironic. 
Apoi a şoptit: 

— Adevărat că a fost greaca pentru el, însă şi pentru 
mine a fost o limbă necunoscută. 

Insă unul dintre soldaţii negri a mormăit speriat la 
urechea vecinului său: 

— Eu am mai auzit astfel de sunete. Odată, m-am rătăcit 
în junglă şi am auzit maimuţele uriaşe şi păroase vorbind în 
copaci, tot în această limbă. Cuvintele lor semănau cu cele 
spuse de prizonier. 

— Ce poate să fie atunci? l-a întrebat celălalt speriat. 

— Nu ştiu, dar foarte mult mi-ar fi plăcut să nu îl luăm 
cu noi. Mi se pare că nu este om, ci este un duh rău. Ne va 
aduce ghinion, dacă nu îl lăsăm să scape, a sfîrşit soldatul 
superstiţios, uitîndu-se cu teamă în jur. 

Camaradul lui a rîs nervos, ca să se îmbărbăteze singur, 
apoi s-a îndepărtat. A repetat cele auzite şi altora, bineînţeles 
cu mici modificări şi îmbunătăţiri, astfel că întreaga poveste 
sinistră a făcut ocolul micii tabere. 

Peste puţină vreme, lui Tarzan i se atribuiau puteri 
supranaturale, fiind-considerat un vrăjitor periculos, care va 
aduce moartea printre soldaţii negri. În tot acest timp însă, 
o fiinţă păroasă a urmărit ce se petrece în tabără, apoi a 
coborit din copac şi s-a îndreptat spre sud, într-o misiune 
care i-a fost încredinţată de albul care i-a răspuns în aceeaşi 
limbă. 


CAPITOLUL XXIII 
O noapte de groază 


Jane Clayton a rămas în copac pînă s-a luminat de ziuă. 
I s-a părut că noaptea este fără sfîrşit. La numai o oră după 
ce soarele a răsărit, a văzut un călăreț singuratic care venea 
pe cărare. Inima i-a tresărit de bucurie, crezînd că belgianul 
a terminat tot ce trebuia să mai facă în tabăra arabilor şi 
vine să o caute. Mantia lungă, port specific arabilor și 
turbanul călăreţului ascundeau faţa acestui personaj. 

Jane ştia că această persoană nu poate fi decît Frécoult, 
pentru că şi belgianul purta aceleaşi haine ca şi arabii din 
tabără. Imediat a uitat de grijile de peste noapte şi l-a strigat 
pe călăreț. Acesta şi-a înălțat capul şi şi-a oprit calul. Jane 
cu groază a văzut că nu era belgianul pe care îl aştepta, ci 
un ofiţer abisinian. Era Abdul Murak. 

Jane Clayton a încercat să se ascundă după crengile 
copacului, dar era prea tirziu. Abisinianul a văzut-o şi i-a 
ordonat să coboare. Între timp, soldaţii abisinieni care îl 
urmau pe conducătorul lor au ajuns şi ei lîngă copacul unde 
era Jane. Ea a refuzat să coboare. 

Imediat unul dintre soldaţi a început să se urce în copac, 
cu intenţia evidentă de a o cobori. Jane Clayton şi-a dat 
seama că orice împotrivire este zadamică şi a coborit. S-a 
oprit în faţa abisinianului şi în numele dreptăţii şi omeniei 
l-a rugat să o lase să plece. Abdul Murak era încă foarte 
supărat din cauza înfrîngerii şi a pierderii aurului şi a 
prizonierilor şi nimic nu îl putea îndupleca. Sentimentele pe 

care le evoca femeia îi erau însă cu totul străine, astfel că în 
orice situaţie s-ar fi găsit, tot nu ar fi înţeles la ce apelează 
această nenorocită şi de ce îl roagă să o lase în pace. În 
mintea lui era o confuzie şi un amestec de temeri. Fusese 
trimis într-o expediţie de răzbunare și a dat greş. Putea fi 
degradat sau chiar executat pentru insubordonare sau 
desconsiderarea ordinelor. Nu ştia ce îi va spune regelui 
Menelik, cum să întoarcă situaţia, ca dintr-o înfrîngere 
ruşinoasă, să iasă cu faţa curată. 

Iată însă că acum avea ocazia de a-i duce regelui un dar 
frumos, o femeie albă, ca o floare, pe care regele ar fi 
apreciat-o şi ar fi uitat de campania în care îşi trimisese 
armata. La rugăminţile acestei femei albe, i-a răspuns că 
poate să-i asigure protecţia contra duşmanilor sau a anima- 
lelor din junglă, dar că trebuie să o ia cu el. Jane nu l-a mai 
întrebat ce are de gînd cu ea, pentru că şi-a închipuit imediat 
că va fi dusă ca o sclavă, la curtea unui conducător local, 
sau rege al vreunui mic popor din Africa. 

S-a resemnat şi s-a lăsat urcată pe un cal, în spatele 
unui soldat. Întreaga trupă a luat-o spre est, spre locul de 
unde ea ştia foarte bine că nu va mai scăpa. Abdul Murak 
neavînd nici o călăuză, s-a rătăcit din drumul cel mai scurt 
care l-ar fi dus acasă şi a făcut un mic ocol spre nord. Dar 
această deviere, a fost şi intenţionată pentru a scăpa de orice 
urmăritor, care nu s-ar fi încumetat să pătrundă în jungla 
deasă, chiar şi pentru a urmări un tîlhar atît de feroce ca 
abisinianul. Trupa însă era departe de a fi o primejdie pentru 
cineva, pentru că soldaţii erau foarte deprimaţi, descurajaţi. 
De mîncat nu prea au avut ce, pentru că în graba lor de a 
scăpa de arabi, nu aveau timp să vîneze sau să îşi procure 
alimentele necesare. De băut apă nici atît, pentru că locurile 
prin care au trecut, erau lipsite de râuri sau de alte surse de 
apă. După cîteva ore de mers, întreaga trupă s-a oprit pentru 
odihna de noapte. 

Mirosul cailor a tras leii din jur, care au început să dea 
tîrcoale micii tabere. Mîrfituri fioroase au început să se audă 
în jur, amestecîndu-se cu nechezatul cailor. Nimeni nu putea 
dormi în acel vacarm. Santinelele au fost dublate pentru a se 

putea da alarma în caz de atac din partea unui animal 
carnivor, care ar fi dorit să se înfrupte din camea oamenilor 
sau a cailor. Un foc mare ardea în centrul taberei cu același 
scop de a apăra tabăra de fiarele nopții şi de a alunga orice 
animal mare care s-ar fi încumetat să intre în tabără. În jurul 
taberei s-au adunat mărăcini, care puteau împiedica trecerea 
unor animale mai mici, dar la fel de periculoase. 

Trecuse de miezul nopții, iar Jane Clayton nu reuşea să 
adoarmă, deşi era foarte obosită după drumul făcut călare 
prin junglă. Avea impresia unei primejdii iminente care 
urma să îi schimbe complet cursul vieţii. 

Nici ceilalți din tabără nu erau mai liniștiți. Zeomotele 
sinistre ale nopții îi ţineau pe majoritatea dintre ei fără somn 
şi într-o stare de tensiune. Abdul Murak s-a sculat de peste 
zece ori din patul său improvizat, plimbîndu-se cînd în cort, 
cînd în faţa focului. Prizoniera lui îi vedea statura uriaşă 
cum trece prin faţa focului şi ghicea din mișcările lui că îi 
era teamă de ceva, sau de cineva. 

Urletele leilor s-au intensificat, iar pămîntul junglei a 
început să trepideze de zgomotele furioase din jurul taberei. 
Caii nechezau nervos şi trăgeau de curelele cu care fuseseră 
legaţi, într-o încercare disperată de a scăpa din acest infem. 
Unu! dintre soldaţi, mai curajos decît ceilalţi, s-a repezit la 
cai încercînd să liniştească animalele speriate, înebunite de 
groază. Un leu furios şi îndrăzneţ, a sărit spre cai, iar umbra 
sa a devenit enormă la lumina focului din centrul taberei. 
Una dintre santinele şi-a ridicat arma şi a tras, iar acest 
glonte a dezlănţuit iadul asupra tuturor care erau în acea 
parte a junglei. Glontele a lovit leul în pulpă, provocîndu-i 
o rană dureroasă, care a dezlănţuit o furie şi mai mare, în 
atacul acestei feline. Puterile însă i-au rămas intacte, iar 
întregul său corp era pregătit să facă ravagii. 

Dacă nu ar fi fost rănit, probabil că ar fi abandonat 
ideea acestui atac asupra unei tabere cu oameni, care mai 
ales că aveau şi un foc mare în centru. Cu un urlet fioros a 
sărit peste gardul viu care înconjura tabăra şi într-o clipă a 
ajuns în mijlocul cailor. Ceea ce fusese mai înainte un 
zgomot al junglei, care se aude în mod obişnuit noaptea, a 

devenit un tumult de nedescris. Calul care a fost atacat 
primul a nechezat într-o agonie fără de scăpare. Cîţiva cai au 
reuşit să îşi rupă curelele şi au fugit care încotro. Oamenii 
au sărit din locurile unde s-au adăpostit, pregătindu-şi armele 
pentru apărare sau atac. Mai mulţi au alergat după cai pentru 
a-i domoli. Ca la un semnal, vreo zece lei care se aflau în 
apropiere, au alergat spre tabără pentru a ataca. 

Felinele veneau zburdînd fără nici un fel de teamă. 
Câţiva lei care au ajuns în tabăra au sărit asupra oamenilor 
şi cailor. Abisinienii blestemau şi strigau, încercînd să scape 
de aceşti monştri cu ochi galbeni-verzui. Odată cu intrarea 
primului leu în tabără, Jane Clayton a sărit în picioare, iar 
acum privea îngrozită sălbatica scenă care se dezlănţuise. Un 
cal, care încerca să scape din ghiarele unei feline a lovit-o, 
trântind-o la pămînt. Leul care urmărea bietul animal a sărit 
peste femeia căzută, nedîndu-i nici o atenţie. 

Printre detunăturile de armă şi urletele leilor, se auzeau 
tipetele de agonie ale oamenilor şi animalelor. Felinele nu 
făceau nici o deosebire, atacînd orice fiinţă care le ieşea în 
cale. Soldaţii au uitat de prizoniera lor şi fiecare se gîndea 
la modul cel mai rapid de a scăpa cu viaţă din acest infern. 
În acest timp, Jane încerca să se strecoare printre oameni, 
cai şi lei. Viaţa îi era aminenţată de leii care atacau pe cine 
întîlneau în cale, de caii care alergau călcînd totul în picioare 
şi de oamenii care trăgeau cu armele lor, fără nici o ţintă, 
fiind îngroziţi de acest atac diavolesc. 

Dind dovadă de o inteligenţă ieșită din comun, leii au 
înconjurat prada, strîngînd atît oameni, cît şi cai, într-un cerc 
care se micşora foarte periculos. Din cînd în cînd, un leu se 
repezea direct la oameni şi cai, semănînd groaza printre cei 
din centrul taberei. Cîţiva cai au reuşit să scape sărind peste 
victime şi atacatori, dar o asemenea performanţă nu era la 
îndemîna soldaţilor sau a prizonierei lor. Jane Clayton era 
întinsă la pămînt, iar lîngă ca zăcea un cal împuşcat de un 
glonte rătăcit. | 

Un leu a sărit în pieptul unui soldat care se afla foarte 
aproape de ea. Negrul, înarmat cu un ciomag zdravăn, lovi 
zadarnic animalul, care dintr-un salt l-a trîntit cît era de 

lung. Animalul s-a aşezat apoi pe victima sa care se zbătea 
fără scăpare, încercînd să îndepărteze fălcile felinei care se 
deschiseseră deasupra lui. Leul nu a dat atenţie acestei 
inutile mişcări de apărare şi cu o mişcare iute a prins capul 
negrului. Oasele au troznit scurt, curmînd viaţa celui întins 
la pămînt, fără speranţă. Animalul şi-a prins victima mai 
bine între dinţi şi a început să tragă de cadavru, peste un 
morman de oameni şi cai în agonie. 

Jane Clayton privea înmărmurită la această scenă 
oribilă. Vedea cum teribilul animal pleacă cu victima sa în 
gură, împiedicîndu-se de cadavre sau muribunzi. Povara era 
prea mare pentru leu şi în curînd s-a plictisit să mai tragă de 
bietul mort. Şi-a abandonat victima sărind asupra oamenilor 
sau animalelor vii, asupra cărora şi-a revărsat furia. Dintr-o 
privire a zărit-o pe femeia care era întinsă pe pămîntul mînjit 
cu sînge. Cu un miriit furios s-a pregătit să atace această 
nouă fiinţă care i-a apărut în cale. 

În tabăra în care Werper şi Tarzan zăceau legaţi, era o 
linişte de mormînt. Soldaţii dormeau sau se odihneau fiind 
conştienţi că a doua zi îi aşteaptă un drum lung şi obositor. 
Două santinele stătau de pază scrutînd cu privirea întunericul 
nopţii. Ceilalţi dormeau sau încercau să doarmă, toţi, în 
afară de Tarzan. Acesta trăgea de curelele cu care fusese 
legat. Muşchii puternici s-au încordat sub pielea bronzată a 
braţelor şi umerilor săi. 

Vinele de la tîmple s-au umflat de efortul ce-l făcea. 
Una din curele s-a rupt, apoi altul şi altul, pînă cînd a izbutit 
să-şi elibereze o mînă. Atunci se auzi din codru un sunet 
gutural, încet, iar Tarzan a devenit deodată la fel de tăcut şi 
nemişcat ca o statuie, străduindu-se, cu ochii şi urechile să 
pătrundă întunericul. Din nou s-a auzit sunetui, neînchipuit 
de straniu, dinspre verdeaţa deasă de dincolo de tabără. O 
santinelă s-a oprit brusc, încordîndu-şi ochii în întuneric. 

Părul lui creţ s-a făcut măciucă. Soldatul s-a adresat, 
într-o şoaptă răguşită, camaradului său: 

— Ai auzit? a întrebat. 

Celălalt s-a apropiat, tremurînd de spaimă. 

— Ce să aud? 

Atunci, sunetul înfiorător s-a repetat, urmat aproape 
imediat de un sunet similar, ca răspuns, chiar din tabără. 
Santinelele s-au apropiat una de alta, privind punctul negru 
de unde părea că vine vocea misterioasă. În acel loc, care 
era opus lor, atîmau crengile groase ale cîtorva copaci. 

Cei doi nu îndrăzneau să se apropie de acest loc. Groaza 
i-a împiedicat să îi trezească din somn pe camarazii lor. Nu 
erau în stare să facă nimic decît să stea îngheţaţi de spaimă, 
pentru ca ființa pe care o aşteptau din moment în moment să 
îi atace. N-au avut însă mult de aşteptat. O făptură enormă 
a sărit cu agilitate în tabără de pe crengile unui copac. Cînd 
a văzut-o, una dintre santinele şi-a recîştigat controlul asupra 
mușchilor şi vocii. Strigînd din răsputeri, ca să trezească 
întreaga tabără, s-a repezit către foc aruncînd repede citeva 
braţe de vreascuri uscate. 

Ofiţerul împreună cu soldaţii negri de sub comanda lui, 
au sărit din aşternut cu iuţeala obişnuită oamenilor care au 
trăit printre primejdii. Flăcările focului reaprins s-au ridicat 
şi mai puternic, luminînd întreaga tabără, în timp ce oamenii 
deşteptaţi din somn se retrăgeau, cuprinși de o groază 
superstițioasă. Peste zece făpturi enorme şi păroase se puteau 
vedea destul de bine acum, de partea cealalată a gardului de 
mărăcini. Uriașul alb, avînd o mînă liberă, a reușit să se 
ridice în genunchi şi i-a chemat pe teribilii vizitatori noc- 
tumi, printr-o serie de lătrături şi miriituri. 

Werper, care s-a ridicat şi el, a văzut feţele sălbatice ale 
antropoizilor care se apropiau şi abia mai ştia dacă trebuie 
să se sperie sau să se bucure. Mîriind înverşunat, maimuţoii 
au sărit înainte, spre Tarzan și Werper. În fruntea lor se 
găsea Ciulc. Ofiţerul belgian a ordonat oamenilor săi să 
tragă asupra fiarelor, dar soldaţii nu îndrăzneau nici să se 
mişte, din cauza fricii superstiţioase care îi stăpînea faţă de 
păroşii oameni ai copacilor şi convinşi că uriaşul alb, care 
putea să cheme în ajutorul lui fiarele din codru, era mai mult 
decît o fiinţă omenească. 

Scoţindu-şi revolverul, ofițerul a tras a tras, dar Tarzan 
le-a strigat antropoizilor să se grăbească să-i îndeplinească 
ordinele. Cîteva maimuțe s-au întors şi au fugit la auzul 

detunăturii, dar Ciulc şi alți şase sau şapte maimuţoi s-au 
apropiat iute de Tarzan şi ascultînd de ordinele lui, l-au 
ridicat. L-au apucat şi pe Werper, fugind apoi în pădure. 
Prin ordine scurte şi energice, ofițerul belgian a reuşit să-i 
înduplece pe soldaţi să tragă o salvă după maimuţele care se 
îndreptau spre desișul junglei. Salva a fos însă trasă mai 
mult în aer, dar totuşi un glonte şi-a nimerit ţinta, pentru că 
în clipa în care jungla îi înghiţea pe atacatori, Ciulc, care îl 
ducea pe Werper pe unul din umerii săi puternici, s-a 
clătinat şi a căzut. 

Cu toate că s-a ridicat imediat, după mersul nesigur al 
maimuţoiului, ofiţerul şi-a dat seama că animalul este rănit 
grav. A rămas cu mult în urma celorlalți, aşa că au trecut 
cîteva minute ca să îi ajungă din urmă, însă nu după mult 
timp a căzut. Werper a căzut şi el, iar corpul maimuţei a 
rămas întins peste el. În poziţia aceasta, belgianul a simţit că 
îl apasă ceva pe miini, care tot îi mai erau legate la spate. 

Era ceva care nu făcea parte din corpul păros al mai- 
muţoiului. A pipăit cu degetele obiectul: era o pungă moale, 
plină cu obiecte mici tari. A încremenit de mirare la gîndul 
ce îl obseda. I se părea de necrezut şi totuşi, era adevărat! 
Cuprins de friguri, a încercat să ia punga de la maimuţoi şi 
să o treacă la el. Cureleie cu care era legat îl împiedicau să 
iasă din strânsoare, dar pînă la urmă a reuşit să îndese punga 
prețioasă sub cureaua pantalonilor. Tarzan, la cîțiva paşi de 
el, era ocupat cu dezlegarea mîinitor sale. După ce a reuşit 
să scape de toate curelele s-a ridicat în picioare şi apro- 
piindu-se de belgian, a îngenunchiat lîngă el. Cîteva clipe a 
rămas aşa, examinînd maimuța. 

— A murit! a spus. Îmi pare rău... era o creatură utilă, 

Apoi l-a ajutat şi pe Werper să scape de curelele strânse. 

— Fac eu restul, a zis belgianul. Am un briceag pe care 
nu l-au găsit cînd m-au percheziționat, a explicat el. 

În felul acesta a reuşit să scape de Tarzan şi a putut să 
taie sforile lungi ale pungii care treceau peste umărul lui 
Ciulc. A ascuns imediat totul sub cămaşă. După aceea s-a 
apropiat de Tarzan. Werper nu înţelegea cum a ajuns punga 
la acest maimuţoi. Probabil că a asistat la lupta lui cu Ahmet 

Zec şi a luat punga de la acesta. De un lucru însă era sigur 
Și anume că această pungă conţinea pietrele scumpe din 
Opar şi era singurul lucru care îl interesa acum. 

— Acum, i-a spus Tarzan, trebuie să îţi ţii promisiunea. 
Du-mă acolo unde ai spus că ai văzut-o pentru ultima oară 
pe soţia mea. 

Maimuţoii s-au ţinut după cei doi albi cîţiva kilometrni, 
dar după un timp interesul lor pentru această activitate a 
slăbit. S-au oprit şi au rămas la marginea unui luminiş. 
Wermper şi Tarzan şi-au continuat drumul singuri. Nu au 
apucat să meargă mult prin pădure, de acolo de unde au 
rămas în urmă maimuţele, cînd s-au auzit urlete şi răcnete de 
lei în depărtare. Tarzan nu a dat atenţie acestor sunete cu 
care era familiarizat, pînă cînd nu a auzit din aceeaşi direcţie 
o împuşcătură, urmată de o serie de împuşcături mai dese, 
amestecate cu urletele mai multor lei. 

— Cineva este în pericol, i-a zis el lui Werper. Trebuie 
să mă duc să văd... Poate că sînt prietenii mei. 

— Poate şi soția ta este cu ei, a spus belgianul. 

„ În sufletul lui intrase din nou o teamă faţă de Tarzan, 
iar acum se gîndea la un plan pentru a scăpa de acest englez 
uriaş, care era deopotrivă şi salvatorul şi duşmanul său. La 
spusele lui Werper, Tarzan a sărit ca ars. 

— Dumnezeule! a strigat el. S-ar putea să fie şi ea acolo, 
iar leii atacă tabăra. Au şi cai acolo. Ai auzit? A fost 
strigătul unui om în agonie. Stai aici! Mă întorc eu la tine! 
Acum trebuie să merg eu acolo. 

Sărind într-un copac, silueta sprintenă a lui Tarzan s-a 
pierdut în noapte, înaintînd repede şi în tăcere ca o fantomă. 
Werper a rămas un moment pe loc. Apoi, un zîmbet i-a 
luminat faţa. 

— Să stau aici? s-a întrebat. Să stau aici să te aştept 
să-mi iei punga? Asta nu se va întîmpla, prietene, nu, nu! 

Şi zicînd acestea, a pomit imediat spre răsărit dispă- 
rînd... pentru totdeauna. 

CAPITOLUL XXIV 
Acasă 


Cu cît înainta Tarzan prin copaci, cu atît auzea mai 
distinct zgomotul luptei abisinienilor cu leii, convingîndu-se 
că Situaţia era foarte critică. În sfîrşit, lumina flăcărilor 
focului din tabără a ajuns pînă la el, atît cît permitea frunzi- 
şul des al junglei. Ochii lui ageri au cercetat întreagul 
luminiş şi s-au oprit asupra unei femei care stătea încre- 
menită la cîţiva paşi de un leu, gata de atac. Numa se găsea 
aproape de Tarzan care era neînarmat. Totuşi nu a ezitat nici 
o clipă. Jane uitase de leu, de pericol şi nu îi venea să 
creadă că cel care sărise din copac era chiar soţul ei. Tarzan! 
Tarzan al ei trăia! Un strigăt de bucurie a izbucnit de pe 
buzele ei, dar numai ca să îngheţe de groază, văzînd lipsă de 
apărare a soţului ei. Fiara, revenindu-şi din izbitură, s-a 
întors împotriva lui Tarzan, într-o furie aprigă de răzbunare. 

Jos, la picioarele acestuia, se afla carabina pe care o 
scăpase abisinianul ucis, al cărui cadavru mutilat zăcea întins 
acolo unde îl lăsase Numa. Privirea sa ageră care cercetase 
în grabă tabăra, a descoperit carabina, iar cînd leul s-a 
ridicat în două picioare să atace noul venit, patul greu al 
armei s-a învârtit în aer şi s-a sfărmat în bucăţi de fruntea 
lată a fiarei. Lovitura dată de Tarzan nu a fost numai o 
lovitură pe care ar fi putut-o da orice muritor de rînd, ci a 
fost dată cu furia nebuniei unei fiare, ajutată de forţa 
muşchilor săi. In clipa în care leul s-a prăbuşit fără viaţă la 
pămînt, Jane Clayton s-a aruncat în braţele soţului ei. 

Tarzan a prins-o pe Jane de mijloc şi a ridicat-o pe 
umărul lui puternic. Abisinienii care i-au observat prezenţa 
au rămas uimiţi, cînd au văzut că dispare din nou, cu 
prizonicra lor. Insă erau prea ocupați cu propria lor situație 
disperată ca să mai încerce să-i oprească. Astfel, neîmpie- 
dicat de nimeni, Tarzan s-a îndepărtat de tabăra abisinienilor, 
iar zgomotul luptei de acolo l-a urmărit în adîncul junglei. 
Cu bucuria în suflet, înlocuind durerea şi tristeţea care l-a 
copleșit în ultimele zile, Tarzan a mers pînă la locul unde l-a 

lăsat pe Werper, cu hotărîrea să îl ierte şi să îl ajute să scape 
cu bine din ţinuturile acelea. 

Dar cînd a ajuns acolo, nu l-a mai găsit şi cu toate că 
l-a strigat de cîteva ori, nu a primit nici un răspuns. Convins 
că belgianul a încercat intenţionat scape de el, John Clayton 
a socotit că nu mai are nici un rost ca să îşi expună soţia la 
alte primejdii. 

— Prin fuga lui şi-a recunoscut vina, dragă Jane, zise el. 
Să îl lăsăm deci să doarmă aşa cum şi-a aşternut. 

Au plecat spre ruinele şi pustiul care a fost nu demult 
centrul vieţii lor fericite. Aveau intenţia să refacă totul cu 
ajutorul negrilor, care erau fericiţi că şi-au regăsit stăpînul şi 
stăpîna pe care îi plîngeau. Drumul lor trecea prin dreptul 
satului lui Ahmet Zec şi au văzut acolo rămăşiţele arse, încă 
fumegâînde, ale colibelor indigene, ca dovadă a răzbunării 
unui inamic putemic. 

— Wazirii, explică Tarzan, cu un zîmbet de satisfacţie. 

— Dumnezeu să-i binecuvînteze! exclamă Jane Clayton. 

— Să ştii că nu sînt departe, a zis Tarzan. Trebuie să fie 
Basuli cu ceata lui. Jane dragă, aurul şi pietrele scumpe din 
Opar sînt pierdute; dar ne avem unul pe altul şi pe Wazirii 
noştri... Avem iubire, credinţă şi prietenie, care valorează 
mai mult decît tot aurul din lume. 

— Numai de-ar fi trăit şi sărmanul Mugambi, a răspuns 
ea, împreună cu ceilalţi ai lui. Au fost curajoşi şi şi-au 
sacrificat viaţa în încercarea lor zadarnică de a mă apăra. 

Şi-au continuat drumul prin junglă, iar cînd s-a înserat, 
Tarzan a auzit din depărtare zgomot de voci. 

— Ne apropiem de Waziri, Jane. li aud. Sîntem aproape 
de ei. Probabil că se pregătesc să îşi facă o tabără unde să 
doarmă . 

Într-adevăr, după o jumătate de oră, au dat peste o ceată 
de războinici negri, pe care Basuli i-a adunat pentru campa- 
nia de răzbunare împotriva bandiţilor. Împreună cu ei erau 
şi femeile care le-au fost furate şi pe care le-au găsit în satul 
lul Ahmet Zec. Printre ei, mai înalt decit toţi, se vedea o 
figură cunoscută lîngă Basuli. Era Magumbi, pe care Jane îl 
crezuse mort printre ruinele carbonizate ale reședinței sale. 

Ce întâlnire fericită! Pînă tîrziu după miezul nopţii, jungla a 
răsunat de ecoul cântecelor, rîsetelor şi dansurilor Wazirilor. 
Îşi povesteau unii altora diferitele aventuri, luptele ce le-au 
avut cu oamenii şi fiarele, pînă cînd i-au apucat ziua. 

Basuli a trebuit să repete de vreo patruzeci de ori cum 
el, cu o mînă de războinici ascunşi în trestiile de după malul 
rîului, pîndiseră bătălia pe care abisinienii lui Abdul Murak 
au dat-o împotriva bandiţilor lui Ahmet Zec pentru aur. Apoi 
a mai povestit că după fuga învingătorilor, s-a dus cu 
oamenii lui şi au luat aurul, îngropîndu-l într-un loc unde nu 
mai putea fi găsit de bandiți. Adunînd toate cele spuse, 
crîmpeie care îl priveau pe belgian, a ieşit la iveală şi 
adevărul asupra trădării lui Albert Werper. Numai lady 
Greystoke a mai găsit un cuvînt de laudă, pentru că îi venea 
foarte greu să pună atîtea fapte rele în faţa dovezilor de 
cavalerism şi onoare ale belgianului. 

— In adîncul sufletului fiecărui om, a zis Tarzan, trebuie 
să existe sămînţa dreptăţii. Nu starea disperată în care te 
aflai, ci propria ta virtute a fost aceea care a deşteptat o 
clipă buna cuviinţă adormită în sufletul acelui degenerat. Şi 
totuşi, numai prin această faptă bună e cu putinţă ca Dumne- 
zeu să îi ierte toate celelalte păcate. 

— Amin! a şoptit cu căldură Jane Porter. 

Au trecut luni de zile de la evenimentele de mai sus. 
Munca Wazirilor şi aurul din Opar au reclădit şi completat 
din nou locuinţa devastată a familiei de Greystoke. Viaţa 
simplă de pe întinsa fermă africană şi-a reluat mersul ei 
normal, aşa cum a fost înainte de sosirea belgianului şi a 
arabilor. Uitate erau acum nevoile, durerile şi primejdiile. 
Pentru prima dată după luni de zile, lordul Greystoke și-a 
permis să guste plăcerea unei zile de sărbătoare, organizând 
o vînătoare, pentru ca şi credincioşii săi Waziri să poată 
sărbători revenirea la vechiul lor mod de viaţă. Vînătoarea 
a avut un succes desăvîrşit şi a durat zece zile. În a zecea zi, 
Tarzan a dat ordin de întoarcere acasă. In capul unei coloane 
de băştinaşi, încărcaţi cu trofee, călăreau lordul şi lady de 
Greystoke, împreună cu Basuli şi Mugambi, rizînd şi 
vorbind, într-o prietenie sinceră date de interesul comun şi 

respectul dintre oamenii inteligenţi şi cinstiţi de toate rasele. 
Deodată calul pe care călărea Jane Clayton s-a speriat de 
ceva pe jumătate ascuns în iarba înaltă dintr-o poiană prin“ 
care treceau. Ochii lui Tarzan au căutat imediat o explicaţie 
a neaşteptatei atitudini a calului. 

— Uitaţi-vă! a strigat el, sărind de pe cal. 

lar după o clipă, toţi s-au adunat în jurul unui craniu 
omenesc şi a cîtorva oase care zăceau sub iarbă. Tarzan s-a 
aplecat şi a ridicat o pungă de piele, care se găsea între oase. 
Conţinutul l-a făcut să scoată o exclamaţie de surpriză: 

— Pietrele preţioase din Opar! a strigat el, arătînd punga 
tuturor. lar acestea, a continuat el arătînd cu degetul oasele 
de la picioarele sale, este tot ce a mai rămas din Werper. 
Magumbi a început să rîdă: 

— Uită-te Buana să vezi ce fel de comori are belgianul 
şi pentru ce şi-a pierdut el viaţa. 

— De ce râzi? l-a întrebat Tarzan. 

— Pentru că eu am umplut punga belgianului cu pietri- 
cele de pe malul rîului mai înainte de a fugi din tabăra 
abisinienilor, unde eram amîndoi prizonieri. l-am lăsat 
belgianului nişte pietre fără valoare, luînd cu mine nestema- 
tele pe care ţi le furase. Mi-e ruşine să mărturisesc că şi mie 
mi le-a furat cineva mai tîrziu.. Totuşi, belgianul nu le-a mai 
putut folosi... Deschide punea şi vei vedea. 

Tarzan a dezlegat curelele cu care era legată punga de 
piele şi a răstumat o parte din conţinut în palmă. 

— Pietrele mele prețioase din Opar! a exclamat Tarzan. 
Dar cum au ajuns din nou în mîna lui Werper? 

Nimeni nu a putut să răspundă, pentru că atît Ciulc cît 
şi Werper erau morţi şi nimeni altul nu ştia. 

— Sărmanul! a zis lordul de Greystoke, încălecînd din 
nou. Pînă şi mort a trebuit să restituie ceea ce a furat... 
Dumnezeu să-l ierte! 


(Sfirşitul volumului V) 

